
REVICZKY  GYULÁRÓL 


A  FEHÉR  ASSZONY 

.   .   .  csak  egyszer 
Fehér  ruhában  láttam  őt, 
Tavasz  volt  ép,  a  kedves  ákácz 
Virágozott  a  ház   előtt. 
A   lemenő  nap   fénysugara 
Reszketett    ajkán,  zárt  szemén  . . . 
JmakSnyvem 

«Az  én  életem  emlékeimmel  kezdődik.  A  mire  nem  em- 
lékszem, az  nem  is  tartozik  történetemhez.  Mondják,  hogy 
boldog  perczeinket,  mert  gyakran  gondolunk  reájuk,  nem 
feledjük  egyharriar.  Én  azonban  nagyon  téVés  emléket  tar- 
tottam meg  gyermekkorom  első  éveiből.  Talán  nem  voltak 
emlékezetre  méltók. 

Három  éves  lehettem  és  épen  sóskát  ettem  a  kertben, 
midőn  valaki  kézen  fogott  és  szó  nélkül  homályos  szobába 
vezetett,  hol  nagy  viaszgyertyák  árnyéka  ide-oda  mozgott 
egy  fehér  ruhás  asszony  képén.  Mikor  a  szobába  léptem, 
atyám,  kiről  tiz  éves  koromig  csak  annyit  tudtam,  hogy  sok 
vadászebje  volt,  a  fehér  ruhás  asszonyhoz  vezetett,  én  zo- 
kogva ráborultam,  összevissza  csókoltam  hideg  ajkát...)) 

így  kezdődik  Reviczky  Gyula  önéletirása,  melynek  csak 
első  fejezete  készült  el.  Ám  a  fehér  asszonyról  megemlékezik 
más  műveiben  is. 

Regényében,  az  ^pai  örökségben  írja,  hogy  ez  az  asszony 
azok  közé  tartozott,  kik  sohase  panaszkodnak  ;  szeretnek  és 

hallgatnak,  mindent  megbocsátanak  és  mindenről  le  tudnak 
mondani.  Ifjan  és  hirtelen  halt  meg.  Férje  kedveért  kora 
tavaszszal  félfödeles  hintóban  öt  mérföldnyi  utat  tett,  hogy 
bálban  vegyen  részt.  Meghűlt  és  meghalt. 

Reviczky  töredékül  maradt  költői  regénye  :  a  Szeptember  is 
felidézi  a  fehér  asszonyt,  ki  sokat  sírt  és  szenvedett  és  kinek 
szőke,  szép,  szelíd  fejére  ő  örömest  emlékezett.  Legszebb 
elégiáját  a  fehér  asszony  imakönyvéről  dalolta.  Ez  az  ima- 
könyv megvan  most  is.  Hohenlohe  Sándor  herczeg  írta,  a 
kiről  a  mai  spiritiszták  csudálatos  dolgokat  regélnek.  A  könyv 
barna  tábláját  aranyozott  ábrák  szegélyezik.  Benne  maradt 
néhány  szál  a  fehér  asszony  hajából  és  néhány  szál  a  költőé- 
ből, melyet  a  fehér  asszony  kötött  össze  selyemszalaggal. 
Aztán  néhány  halvány  kékes  papirszelet,  a  fehér  asszony 
kezeírásával.  Az  egyiken  e  sorok  : 

"1855.  évi  april  9-én  húsvét  hétfőjén  öt  és  háromnegyed 
órakor  este  született  fiunk  Gyula  Vittkóczon,  Nyitramegyé- 
ben,  keresztelte  Nagy-Jáczon  Tóth  Antal  plébános,  e  ne- 
veket kapta:  Gyula,  Kálmán,  Calasanti  József ;  a  keresztelő 
14-én  délelőtt   volt.D 

Fenmaradt  a   fehér  asszonynak,    Reviczky  Kálmánnénak 

sajátkezű  végrendelete  is,  melyben  nyitravármegyei  Vitkócz 
és  Bobrovnyik  birtokait  fiára,  Reviczky  Gyulára  hagyja.  De 
a  költő  sohasem  jutott  ehhez  az  örökséghez.  Erről  gondos- 
kodott édes  apja,  egyszersmind  az  ő  « törvényes  és  termé- 
szetes»  gyámja:  Reviczky  Kálmán. 


Jl  parókás  úr 


A  PARÓKÁS  ÚR 

Fiát,  míg  élt,   könnyen  lerázta. 
Hogy  csünghessen  kalandokon. 

Parókát  hordott  tar  fején. 
Szép  úr  volt    -     annak  idején. 

Szeptember 

Reviczky  Kálmán,  mint  a  költő  írja,  keveset  tanult,  de  an- 
nál többet  lovagolt,  vadászott,  tánczolt,  udvarolt  és  kocsiká- 
zott. Hivatalt  nem  viselt,  közügyekkel  nem  törődött.  Har- 
mincz  éves  korában  nőül  vette  Zmeskal  Juditot  és  ettől  fogva 
még  rangosabban  élt.  Szerette  nejét,  de  még  jobban  az  élet 
örömeit  és  mikor  özvegy  lett,  már  erősen  kopaszodott.  De 
nem  azért  volt  még  vagyona,  jó  hangzású  neve  és  szép  deli 
alakja,  hogy  most  már  visszavonuljon  a  világtól,  gazdálkod- 
jék vagy  más  hasznos  dolgot  míveljen.  Kis  fiát  a  rokonokra 
bízta,  parókát  vett  és  vigadott  a  vigadókkal.  Megfordult 
mindenütt,  a  hol  költeni  és  feltűnni  lehetett.  Hét-nyolcz 
éven  át  egyetlen-egyszer  sem  látogatta  meg  fiát.  Életfilozó- 
fiája az  volt,  hogy  az  élet  hazárdjáték,  melyet  flegmával  kell 
játszani  és  mely  tisztán  attól  a  véletlentől  függ,  hogy  ki  mi- 
lyen kártyát  kap. 

Ő  családi  nevét  tekintette  legerősebb  kártyájának  és  leg- 
főbb büszkeségének  családi  összeköttetéseit. 

Nagynénjei  valamelyikét,  báró  Reviczky  Juditot  egy  Ho- 
henlohe  herczeg  vette  nőül,  a  ki  életnagyságú  képét  elkül- 
dette Reviczky  József  árvavármegyei  alispánnak,  a  költő 
szépapjának. 

Ezen  a  képen  most  már  több  a  feketeség,  mint  a  szín  ; 
hatalmas  termetű  nőt  ábrázol,  előtte  bársonypárnán  herczegi 
korona  díszlik. 

A  hagyomány  szerint  Judit  hcrczegnő  Mária  Terézia 
királynőnek  különös  kegyeltje  volt.  Valami  ünnepség  előtt, 
mikor  a  királynő  utána  tudakozódott,  az  udvarhölgyek  gú- 
nyosan mondták  róla:  « Hogy  ne  késnék  el,  mikor  annyi 
gyermeke  van  és  mindegyikükkel  ő  maga  vesződik.))  Midőn 
a  herczegnő  mégis  megjelent,  a  királynő  nem  várva  mente- 
gctődzéseire,  elébe  sietett,  az  anyai  hivatás  magasztosságá- 
ról  beszélt  és  kitüntetésekkel  halmozta  el  a  herczegnőt. 

Ez  a  szelídképű,  áldott  lelkű  asszony  bizonyára  nem  ál- 
modta volna,  hogy  lesz  valaki,  a  kiben  ő  fogja  felszítani  a 
legféktelenebb  és  legoktalanabb  nagyravágyást.  Reviczky 
Kálmán  Judit  herczegnő  képének  birtokában  azt  képzelte, 
hogy  joga  van  magát  legalább  is  bárónak  czímeztetni,  hét- 
ágú koronát  használni,  a  legdrágább  élvezeteket  és  a  legelő- 
kelőbb társaságot  keresni.  És  elköltött  mindennemű  va- 
gyont, a  mihez  hozzáférhetett :  a  magáét,  a  feleségéét,  a 
fiáét.  Hogy  a  költő  anyai  örökségéhez  hozzáférhetett,  ezt 
Nyitravármfígye  akkori  árvaszékének  bűnös  gondatlansága 
tette  lehetségessé.  Reviczky  Kálmán  ez  árvaszék  előtt  pana- 
szolta, hogy  yakócz  és  "Bobrovnyik  keveset  jövedelmeznek, 
jelzálogos  terheket  is  viselnek  (arról  hallgatott,  hogy  a  köl- 
csönpénzeket ő  költötte  el),  tehát  Icgczélszerűbb  lesz  e  bir- 
tokokat eladni  és  árukon  új,  tehermentes  birtokokat  venni. 
Kérvénye  végén  kiemeli,  hogy  e  kérése  mielébbi  teljesítésé- 
től kiskorú  Gyula  fiának  jövője  és  szerencséje  függ.  Nyitra- 
vármegye  árvaszékét  nagyon  meghathatta  ez  a  kérelem,  mert 
sietett  a  gyám  kérését  teljesíteni  és  jóváhagyta  a  szerződést, 
mely  Vitkócz  és  Bobrovnyik  tulajdonát  Endlicher  Eduárd 
bécsi  bankárra  ruházta  át.  Hogy  mi  történik  a  vételárral? 
erre  az  árvaszéknek  semmi  gondja  sem  volt;  erről  egymaga 
gondoskodott  Reviczky  Kálmán. 


Jlnya  nélkül 


ANYA  NÉLKÜL 

Magányban   folytak,  anyja  nélkül 

gyermekévei, 

E  kor  sok  apró  örömébül 
Csak   kostoló  jutott  neki. 

Szeptember 

Reviczky  Kálmán  kis  fiát  mindjárt  anyja  halála  után  Alsó- 
Kubinba  vitte,  hogy  unokahugára  :  Meskó  Lajosné,  Koróda 
Klementinre  bízza. 

Az  ott  töltött  évekről  ezeket  írja  a  költő  : 

((Lajos  bácsinak  elég  dolgot  adott  a  hivatala.  Ő  rá  nem 
ért  velem  bibelődni.  Klemi  néni  pedig  a  maga  kilencz  gye- 
rekével se  győzte.  Nem  nagyon  érdeklődtek  irántam  és  nem 
is  történtek  velem  különös  dolgok.  Kevés  az,  a  mire  úgy 
homályosan  emlékszem.  Apárul  azt  beszélték,  hogy  messze 
lakik  és  hogy  engem  szeretni  fog,  ha  jó  leszek.  Én  mindig 
azt  hittem,  hogy  nem  szabad  őt  látnom,  mert  ez  csúnya  do- 
log volna  olyan  kis  fiútól,  és  apa  érte  nagyon  haragudnék- 
Nem  is  kérdezősködtem  aztán  többé. 

Lajos  bácsi  kertje  alatt  kis  patak  folyt.  Keskeny,  korlát 
nélküli  híd  volt  rajta,  a  hídon  pedig  egy  nagy  kő.  Gyakran 
erőlködtem,  hogy  ezt  a  követ  a  vízbe  taszítsam.  Egyszer 
sikerűit  is,  csakhogy  nem  bírván  a  kőtől  elválni,  én  is  utána 
pottyantam  a  vízbe.  Aztán,  mikor  a  fehér  ruhás  asszony  már 
kiterjesztette  felém  karját  és  még  néhány  korty  víz  engem 
is  oly  csendessé  tett  volna,  a  milyenné  ő  lett,  ekkor  valami 
neveletlen  pásztorgyerek  hajamnál  fogva  kihúzott  az  élet 
piszkos  és  sáros  partjára.  Otthon  megszidtak  vigyázatlan- 
ságomért;  néhány  napig  ágyban  feküdtem.)) 

Ez  az  esemény  mégis    fordulatot   idézett   elő   a   gyermek 

életében.  Nem  akarták  tovább  Alsó-Kubinban  tartani.  Nem- 
sokára érte  jöttek  négy  ökrös  csézán. 

Ezt  az  eseményt  így  írja  le  a  költő  : 

«Ha  Lajos  bácsi  honn  nem  volt  és  ebédre  várták,  fel  kel- 
lett másznom  a  sertésól  tetejére  s  onnan  néznem  az  ország- 
útra :  közeledik-e  már  kocsija  ?  Mert  Lajos  bácsi  megkívánta, 
hogy  mihelyt  megérkezik,  tüstént  tálaljanak.  így  bámultam 
egyszer  az  országútra,  de  nem  Lajos  bácsi  után,  a  ki  a  szo- 
kottnál nyalkább  öltözetben,  ünnepies  arczczal  járt  fel  és 
alá  a  házeresz  alatt.  Ő  küldött  engem  kocsinézni  és  meg- 
magyarázta, hogy  e  hintóval  néném,  Boronkayné  és  két 
leánya  fog  megérkezni  és  ők  majd  magukkal  visznek  Lévára. 

Este  felé  észrevettem  a  négyökrös  csézát,  mely  a  no- 
vemberi sár  miatt  csak  ügygyel-bajjai  haladhatott.  Futottam 
jelenteni,  hogy  itt  a  cséza.  Az  egész  család  a  ház  elé  sietett. 
A  csézából  egy  szürkehajú  asszonyság  és  két  mosolygó  kis 
lány  szállt  ki.  A  szürkehajú  asszonyság,  épen  mikor  el  akar- 
tam bújni,  magához  ölelt,  megcsókolt  és  a  kis  lányok  is  kö- 
vették példáját,  a  mi  engem  nagyon  meglephetett,  mert  hu- 
zakodtam, sőt  valami  gorombaságot  is  mondhattam,  mert 
vacsoráig  térdepeltem  és  csak  a  kis  lányok  kérésére  kaptam 
ennivalót.  Mielőtt  lefektettek,  Klemi  néni  nyomatékosan 
figyelmeztetett,  ne  legyek  vad  és  Tóni  néninek,  Boronkay- 
nénak,  kezet  csókoljak. 

A  két  kis  lány  más  módon  próbált  megszelídíteni.  Reggel 
ők  maguk  öltöztettek  fel  és  elvittek  sétálni.  Meséltek  min- 
denfélét, játékokat  ajándékoztak  nekem  és  megígérték,  hogy 
megtanítanak  írni,  olvasni  és  imádkozni.  Tőlük  nem  féltem 
és  megörültem,  mikor  azt  mondták,  hogy  magukkal  visznek 
Lévára. 

Az    inc'ulás    reggelén    korán    keltettek    fel.    Az    udvaron 

ugyanaz  a  négyökrű  cséza  állott,  mely  Tóni  nénit  és  két 
leányát  hozta.  Több  napig  utaztunk.  Havas,  fagyos  est  volt, 
mikor  Lévára  érkeztünk.  Nagyon  álmos  voltam  és  aludni 
kívánkoztam.  Puha  és  tiszta  zöldzsinóros  gyerekágyba  fek- 
tettek ;  a  kis  leányok  mellettem  ültek,  míg  csak  el  nem  alud- 
tam ...» 

A  Léván  töltött  évekről  mindenkor  szivesen  emlékezett 
meg  a  költő,  önéletrajzában  így  ír  : 

« Szeles  és  pajkos  voltam  ;  rossz  gyereknek  mondtak.  Ol- 
vasni csak  hét  éves  koromban  tanultam  és  két  hónap  multán 
már  folyékonyan  tudtam.  Halászni  és  rákászni  a  Perecz  pa- 
takban voltak  legkedvesebb  mulatságaim.  A  szabadságért 
már  ekkor  rajongtam  ;  ha  eleresztettek  hazulról,  az  ajtó  előtt 
mindig  felkiáltottam  :  Szabadság  !  Szabadság  !  Társaságok- 
ban többnyire  hallgatag,  elgondolkozó  voltam,  de  azért  tán- 
czolni  nagyon  szerettem,  szinte  bomoltam  a  zene  után.  Nem 
állhattam  ki  már  tiz-tizenegy  éves  koromban  sem,  ha  « gye- 
rek ))-nek  vagy  « kicsikém  »-nek  neveztek,  mindig  «nagy»  sze- 
rettem volna  lenni.  Pedig  iskolatársaim  közt  majd  mindig  a 
legkisebb  voltam,  e  miatt  sokat  ingerkedtek  velem,  de  azért 
szerettek.  Az  állatok  közt  a  kutya  és  az  énekes  madarak  voltak 
kedvenczeim,  a  macskát  nem  szenvedhettem,  mihelyt  macs- 
kát pillantottam  meg,  kutyát  kerestem,  hogy  reá  uszítsam. 
A  virágok  közt  a  rózsát  szerettem  legjobban,  utána  az  ibo- 
lyát. Korán  kelni  sohasem  volt  ínyemre.  Kicsi,  sovány,  de 
egészséges  és  kitartó  természetű  voltam  és  az  elkényeztetést 
nem  tűrtem.  Az  elemi  iskolától  kezdve  mindig  kitűnő  tanuló 
voltam,  talán  azért,  mert  senkisem  nógatott  a  tanulásra.  Vi- 
tatkozni is  már  gyermekkoromban  szerettem  és  világértsem 
tágítottam  öregebbeknek  sem. » 

AZ  OTTHON 

Nőttem   s  velem  nőtt,  mintha  árnyam 
Lett  volna,   a  sötét  magány  .   .   . 

Magány 

Mire  a  költő  tiz  éves  lett,  Reviczky  Kálmán  már  elköl- 
tötte Vitkócz  és  Bobrovnyik  árát  és  csak  jogai  maradtak 
zálogos  ősi  birtokokra.  Ezekre  nem  hitelezett  neki  senki, 
ezért  kénytelen  volt  kedves  városát,  Bécset  elhagyni.  Hogy 
legalább  közel  maradhasson  hozzá,  Pozsonyba  költözött. 
Igényeit  kénytelen  volt  leszállítani,  fényes  lakás  helyett  hó- 
napos szobát  bérelni  és  csillagkeresztes  hölgyek  helyett 
varróleányokkal  foglalkozni.  Közülök  való  volt  második 
felesége. 

Hónapos  szobájukat,  mely  kettőjüknek  is  elég  szűk  volt, 
csakhamar  kénytelenek  voltak  még  valakivel  megosztani. 
Haza  kellett  hozatni  Gyulát.  A  tiz  éves  fiú,  mint  az  Jlpai 
örökséghen  írja,  a  szegényes  berendezési!  hajlék,  kopott 
bútorok  láttára  kislelktjn  állt  meg  a  küszöbön,  nem  mert  be- 
lépni, míg  egy  magas,  barna  férfi  nem  fogta  meg  kezét  s 
nem  vonta  a  pamlaghoz,  mialatt  össze-visszacsókolta. 

—  No  fiú,  ugyan  megnőttél,  mióta  nem  láttalak  !  Egész 
legény  vagy  már.  Emlékszel-e  még  rám  ? 

—  Nem  emlékszem,  válaszoltam  alig  hallhatón. 

—  Bizony  régen  volt,  régen  volt!  Hát  anyád  hogy 
tetszik  ? 

—  Tetszik.  Hát  itt  laknak  ? 

—  Szólíts  tte»-nek,  hisz  apád  vagyok,  nem  idegen  em- 
ber. Érted? 

—  Értem.  Hát  itt  lakol,  apa? 


ábrándos,  első  ifjúság    . .  13 

—  Csak  addig,  a  míg  alkalmas  lakást  találunk.  Mcg- 
éheztél-e  1 

—  Egy  kicsit. 

—  Várj,  mindjárt  hozatunk  uzsonnát.  Aztán  nejéhez 
fordult : 

—  Szólj  ki  csak  Vandráknénak,  hogy  főzzön  egy  kis  ká- 
vét és  hozasson  hozzá  jó  ropogós  császárzsemlyét. 

De  Vandrákné  azt  válaszolta,  hogy  ő  biz  nem  főz,  ha 
nem  kap  pénzt,  már  úgyis  hosszú  a  rovás. 

Rövid  tanakodás  után  a  mostoha  saját  kövér  kis  kezével 
előhúzta  a  szoba  sarkába  letett  csomagot,  melyben  a  fiú  ágy- 
neműje volt,  kezdte  bontogatni,  hordárt  hozatott,  ez  a  hor- 
dár magával  vitte  az  ágyneműt  és  pár  perez  múlva  czédulába 
göngyölt  pénzt  hozott  vissza.  Erre  aztán  lett  kávé  is,  bor 
is.  A  házaspár  egész  este  nagyon  jókedvű  volt  és  biztatták 
a  fiút,  hogy  ne  legyen  olyan  szótalan. 

Ez  volt  az  ő  első  estéje  otthon. 

<(  ÁBRÁNDOS,   ELSŐ  IFJÚSÁG  ...» 

Oh  hol   vagy  drága  hajnal 
Legelső  sugaraddal  ? 

Ji  pozsonyi  ligetben 

Tizenöt  éves  korában  a  költő  megszabadult  « otthonától)). 
Reviczky  Kálmánnak  sikerült  ősi  perei  egyikét  egyezséggel 
befejeznie  ;  Luzsénszky  báróéktól  pénzt  kapott.  Sietett  visz- 
szatérni  Bécsbe,  a  hová  mindig  vágyódott.  Előbb  azonban 
fiáról  gondoskodott  és  ezúttal  rangosán.  A  hosszúutczában 
két  szobás  utczai  lakást  bérelt  számára,  csinos  ruhákat  csinál- 
tatott és  hópénzt  küldözgetett  neki.  A  gyorsan  fejlődő,  korán 
érett  fiú  élvezte  szabadságát,  színházba  járt,  szivarozó  esté- 
lyeket  rendezett.    Iskolatársai,  kik  addig   csak   a   kitűnő   ta- 

nulót  bámulták  benne,  most  még  inkább  lelkesedtek  érte. 
Közülök  kettővel  kötött  barátságot.  Az  egyik  akkor  hős- 
szinésznek  készült,  most  egy  rendezett  tanácsú  város  pol- 
gármestere ;  vele  közölte  a  költő  első  ábrándait ;  forró  idea- 
lizmusuk szőtte  őket  össze.  Másik  barátja  szkeptikus  volt, 
már  kora  ifjúságában  új  filozófiai  rendszer  megalkotásán 
töprengett ;  töpreng  még  most  is  deresedő  hajjal,  a  nélkül, 
hogy  a  korszakalkotó  munka  egyetlen  sorát  is  papirra 
vetette  volna. 

Nemcsak  iskolatársai,  tanárai  is  szerették  Reviczkyt,  külö- 
nösen Kolmár  József,  Petőfi  iskolatársa,  maga  is  érdemes 
író,  a  ki  tudta,  hogyan  lelkesítse  tanítványait  a  magyar  iro- 
dalomért. Reviczky  Gyula  első  versét  neki  mutatta  meg,  a 
következőket  az  ő  buzdítására  írta  be  iskolai  gyakorlatai 
közé ;  Kolmár  József  mindegyik  versre  megtette  a  maga 
észrevételét,  sőt  kalkulust  is  adott  rájuk  ;  az  ő  egyeseire 
Reviczky  oly  büszke  volt,  akár  csak  Puskin,  mikor  az  iskolá- 
ban az  ősz  Dersázin  költővé  avatta. 

Diákkori  verseit  a  költő  utóbb  megtagadta  és  elégette, 
ezért  egyiküket  sem  vettem  fel  e  gyűjteménybe.  Gáspár 
Imre  azonban  néhányat  megtartott  és  közzé  is  tett  a  JHagyar 
Szemlé-hcn.  Schiller  és  Kölcsey  hatása  érezhető  rajtuk. 

A  nagydiák  a  hosszú-utczai  lakásban  csak  egy  évet  tölthe- 
tett, mert  a  Luzsénszky-féle  egyezségből  csöppent  pénz  nem 
tartott  tovább.  Reviczky  Kálmán  azonban  Bécsben  maradt 
továbbra  is ;  ott  kereste  a  pártfogókat,  kiktől  egyéb  ősi 
pereinek  előmozdítását  várta.  Fiát  ismét  rokonaira  bízta  ; 
ezúttal  édes  atyám  került  sorra,  a  ki  velünk  éppen  akkor 
Pozsonyban  telelt. 

A  költő  nálunk  maradt  mindaddig,  míg  érettségijét  le  nem 
tette  ;  a  szünidőt  is  velünk  töltötte  Garamújfalun.  A  köztünk 

levő    korkülönbség  nem  gátolta,  hogy  már  ekkor  szövődjék 
köztünk  a  barátság,  mely  velünk  nőtt  és  szilárdult. 

ÜDVÖSKE 

Ruhája  kék  volt,   szeme  is  kék, 
Rám   nézett   ábrándozva   mindég. 
E/íff  tzeretem. 

Reviczky  első  kötete,  melyet  a  Petőfi-társaság  Ifjúságom 
czímmel  adott  ki,  rövid  verscziklussal  kezdődik,  mely  a 
költő  gyermekkori  szerelmét  a  « kékruhás,  szőke  lányti)  énekli 
meg.  E  cziklus  eredeti  czíme  :  "Üdvöske  volt. 

Az  Üdvöskének,  mint  a  még  mindig  ismeretes  librettó 
magyarázza,  bűbájos  ereje  van  ;  de  az  ő  bubája  a  helyett, 
hogy  megrontana  :  boldogít. 

A  költőnek  elég  volt  a  boldogságra  annyi,  ha  az  "Üdvös- 
két látta  a  pozsonyi  sétatéren  barátnője  és  duennája  társa- 
ságában. Ügy  képzelte,  hogy  ők  minden  találkozáskor  sze- 
mükkel némán  hűséget  esküsznek  egymásnak.  Egyszer  pe- 
dig, az  tldvöske  a  szakadó  eső  daczára  fehér  és  kék  csíkos 
plaidben  kijött  dunaparti  lakásának  erkélyére,  mialatt  a  gyer- 
mek troubadour  arra  sétált.  Ez  elég  volt  a  költőnek  arra, 
hogy  felujongjon  :  Szeret !  Szeret  I 

Egyéb  nem  történt  köztük  ;  soha  életükben  árva  szót  se 
váltottak  egymással.  Ám  azért  a  költő  évek  múlva  is,  a  hány- 
szor ábrándos  első  ifjúságáról  megemlékezett,  visszasóhaj- 
tott a  kék  ruhás  leány  után.  A  róla  írt  dalokhoz  később  fri- 
volnak vélte  az  operettéből  való  czímet  és  e  dalok  "Első  sze- 
relem czímmel  jelentek  meg  gyűjteményében.  Költői  regény- 
ben is  el  akarta  mondani  e  szerelemnek  történetét,  de  csak 
a  "Praeludiummal  készült  el,    mely  a  Töredékek  közt  található  : 

Bevallom,   mit  e  verslábakba  fűzök, 
Platónikus  szerelmi   láz  biz  az. 


í6  P^cviczky  Gyuláról 

A  kik  szeretnek  általánosítani  és  még  a  lirát  is  a  kor  ural- 
kodó áramlataival  magyarázgatják  :  azokat  zavarba  hozhatja 
ez  a  cziklus,  hisz  e  kor  alirikusaii)  eljutottak  már  a  szadiz- 
musig  is,  mikor  véresre  harapott  ajkakat  emlegetnek.  Ám  a 
közönség  méltányolja  Reviczkynek  e  verseit  is  ;  a  ((Dalocska 
szállj  tovább))  czíműt  sokan  dalolják. 

A  gyermekévek  után  még  egyszer  viszontlátta  Üdvöskéjét 
a  költő,  de  ekkor  már  vőlegényével  ,*  a  viszontlátást  meg- 
éneklő  versek  egyúttal  búcsúzó  versek  is. 

Üdvöske  is  ifjan  halt  cl,  mint  az  ő  ábrándos  megéneklője. 
De  a  kisebbik  leánya  szakasztott  olyan,  minő  az  édes  anyja  ; 
így  a  sokszor  megénekelt  kék  szemek  még  megvannak  a 
valóságban  is  .  .  . 

A  KEZDET 

Dicsvágy   is  társami:!   szegődött. 
Nagy  bánat  árán  nagy  jövőt  igírt. 
Himnusz 

Reviczky  az  érettségi  után  velünk  jött  Garamújfalura  és 
többé  nem  tért  vissza  Pozsonyba. 

Édes  atyja  néhány  hóval  azelőtt  meghalt.  Nem  maradt 
utána  egyéb,  csak  « néhány  tégely  bajuszfesték  és  egy  pro- 
meszi). 

Atyja  hiányát  nem  érezte  a  költő  és  nem  jutott  eszébe, 
hogy  most  már  senki  sincs,  a  ki  köteles  volna  róla  gondos- 
kodni ;  egymagának,  saját  erejéből  kell  az  élettel  megbir- 
kóznia, a  mindennapi  kenyeret  megszereznie,  ezt  pedig  a 
legtöbb  ember  nem  ingyen  kapja,  hanem  izzadva  keresi. 
Gyerekkorában,  mint  bevallja  az  Jlpai  Örökséghcn,  az  a 
homályos  nézete  támadt,  hogy  a  világon  csak  kétféle  embe- 
rek  vannak  :  olyanok,  a  kik  egyebet  se  tesznek,  csak  mulat- 

nak  és  szórakoznak  :  ezek  az  urak,  és  olyanok,  a  kik  véres 
verejtékkel  keresik  a  mindennapi  kenyeret :  ezek  a  közön- 
séges emberek.  O  pedig  borzadt  attól,  hogy  az  utóbbiak 
csoportjába  keveredjék. 

Ekkor  a  sors  még  várakozott  az  ő  kemény  leczkéztetései- 
vel.  Reviczky  gondtalanul  nyaralt  Garamújfalun  ;  ott  találta 
a  budapesti  rokonokat  is.  A  kis  falut  és  kiránduló  helyeit: 
a  szentkereszti  erdőt,  a  bálvándi  és  debercsi  völgyet  víg  élet 
zaja  verte  fel. 

Reviczky  e  víg  napok  multával  is  Garamújfalun  maradt, 
mint  a  legfiatalabb  Lipthay-fiú  nevelője.  Beiratkozott  ugyan 
a  pozsonyi  akadémián  első  éves  jogásznak,  sőt  a  római 
jogról  szóló  litográfiákat  is  hozatott,  de  akkor  hozzájuk 
se  nyúlt ;  egy  évre  rá  budapesti  hónapos  szobájában  e  lito- 
gráfiákon próbálta  ki,  váljon  a  papiros  lángja  mily  mérték- 
ben óvhat  meg  a  hidegség  ellen  ? 

Tanítványa  nem  sok  fáradságába  került,  hisz  épen  azt 
vették  volna  zokon,  ha  túlerőltette  volna  őt.  Gazdag  könyv- 
tár állott  rendelkezésére,  az  ókori  klasszikusok,  a  franczia,  a 
német,  az  angol  költők  teljes  kiadásai.  A  kis  kastélyban,  az 
úgynevezett  Barlanghyaiseban  zavartalanul  olvasgathatott, 
munkálkodhatott  és  írhatta  leveleit. 

Legsűrűbben  akkor  Gáspár  Imrével  levelezett,  ki  a  fiatal 
írók  közt  szövetséget  akart  létrehozni.  Nagyszabású  művek 
tervei,  egymás  munkáinak  kölcsönös  bírálatai,  az  irodalom 
és  eszthetika  aktuális  kérdései  szerepeltek  e  levelekben  ; 
némelyikük  egész  kis  fűzet. 

Reviczky  ez  időszakban  lírai  verset  alig  írt,  de  belefogott 
két  tragédiába  ;  az  egyik  Kálmán  királyról,  a  másik  Nero 
császárról  szólt.  Költői  elbeszélésbe  is  kezdett,  de  nem  jutott 
túl    az    invokáczión,  melyben    az   epikusok    «Kalliópéja»    és 

Klopstock  (1  halhatatlan  lelkes  helyett  Byron  szellemét  hívja 
segítségül,  a  kit  akkor  kezdett  ismerni. 

Ekkori  leveleiben  korlátlanul  csapongó  becsvágy  nyilat- 
kozik meg.  «Csak  a  dicsőség  ér  valamit  a  világon  —  írta 
nekem  —  szeretném  nevemet  a  csillagokba  tűzni  és  ha  tud- 
nám, hogy  csak  középszerű  költő  lehetek,  letenném  a  tolla- 
mat és  betűt  sem  írnék  többet ». 

De  e  mértéktelen  becsvágy  a  költőt  még  ifjúsága  e  kor- 
szakában sem  tette  elfogulttá  önmaga  iránt.  Szigorú  kriti- 
kusa volt  önmagának  már  akkor  is.  Félbehagyta  megkezdett 
nagyobb  műveit,  mert  maga  is  elégedetlen  volt  azzal,  a  mit 
belőlük  megírhatott. 

Nagyon  is  érezte  az  ellentétet  kitűzött  czéljai  és  akkor 
megközelíthető  sikerei  közt ;  önmagával  is  évődve,  fogékony 
lett  a  humor  iránt.  Egész  könyvet  akart  róla  írni. 

Szerinte  a  humor  igazságszerető  lélekből  fakad,  mely  csak 
léhaságot  talál  e  világon,  ez  haragra  gyújtja;  haragja  tehát 
a  legmélyebb  undorból  származik.  De  e  forrongás  nem  tart 
sokáig ;  a  természeti  jóság  győz,  a  haragot,  az  undort 
szelid,  könnyező  bánatba  ringatja  a  szánalom  és  az  általános 
nyomornak  közös,  nyomasztó  érzete. 

Reviczky  szerint  ez  «a  humor  pszihdógiájat.  Nyolcz  hasá- 
bos czikkben  fejtette  ki  Rákosi  Jenő  akkori  napilapjának,  a 
J^eformnzk  hasábjain. 

Voltakép  ez  az  essay  jelenti  az  ő  irodalmi  fellépését.  Né- 
hány verses  m.ű fordítása  és  az  Egy  szóról  írt  nyelvészeti 
czikke  ugyan  előbb  jelentek  meg,  de  ezeket  nem  számí- 
totta. 

A  humor  pszihológiája  feltűnést  keltett ;  Vadnai  J^ároly 
hosszabb  levélben  üdvözölte  őt  és  kérte  munkásságát  a  "Fővá- 
rosi   Lapok    számára,    melyet    akkor    a    magyar    Parnaszszus 

valóságos  és  nehezen  megvíható  várának  tekintettek  a  fiatal 
írók. 

E  levél  után  Reviczky  vágyva  vágyott  Budapestre.  Költői 
álmai  gyors  valósulását  remélte.  Alig  győzte  bevárni,  hogy 
a  nevelősködés  éve  leteljen  ;  egy  csomó  kézirattal  és  nevelői 
fizetésének  egy  havi  részletével  neki  indult  meghódítani  a 
magyar  irodalom  központját :  Budapestet. 

DÉR 

De  jöttek  hidegebb  napok, 

Minden  virágom  elfagyott. 

T{itárod  .   .   . 

Azok  a  derék  urak,  kik  az  irodalmi  pozicziók  felett  ren- 
delkeztek, vállveregető  jóindulattal  és  csöndes  mosolylyal 
fogadták  a  fiatal  költő  ajánlkozásait.  Vadnál  ugyan  kész  volt 
tárczáit  soronként  három  krajczárral  díjazni,  az  Jlrany,  mint 
humorista  czíműt  ki  is  adta,  de  a  többit  sokáig  hevertette  ; 
a  sürgetések  epés  levélváltást  idéztek  elő  és  ez  jó  időre 
elzárta  Reviczky  elől  e  bőségesnek  nem  mondható  jövedelmi 
forrást  is.  Szigligeti  Ede,  a  nemzeti  színház  akkori  igaz- 
gatója, kitől  szereplciró  vagy  bárminő  munkát  kért,  sza- 
vába vágott  e  szavakkal:  « Szolga  nem  akar  lenni  és  más 
hely  nincs.  Aláz'szolgája.  b  Munkatársul  nem  juthatott  be 
semminemű  laphoz. 

Helyzetét  felpanaszolja  leveleiben.  «Néha  —  írja  —  egy 
hétig  sem  eszem  mást  kenyérnél,  szalonnánál  s  örökösen 
éhezem.  Pedig  beh  elégedett  tudnék  lenni,  csak  annyim 
volna,  hogy  irodalmi  tanulmányaimban  ne  háborgasson  senki. 
Én  külön  világot  alkotnék  magamnak  és  boldog  volnék. » 

«Nem  birok  —  írja  másik  levelében  —  nem  tudok  senki- 
hvTz  fordulni  segélyért,  inkább  éhen  halok.  Van  ebben  a 
büszkeségben    is   valami    fönséges,    melynek    Bürger   Man- 

nestrotz  czímű  költeménye  oly  hatalmas  tolmácsa  és  én  most 
himnuszt  irok  a  nyomorhoz.  (Ez  a  Sátán  czímű  verse.)  Sen- 
kitől se  függni  és  éhezni,  a  bársonyruhás  rabszolga  sorsánál 
még  mindig  irigylendőbb. » 

Azok  voltak  legkínosabb  pillanatai,  mikor  régi  ismerősei- 
vel találkozott.  Valósággal  égette  testét  a  rossz  ruha  és  ha 
némi  pénzmagra  tett  szert,  azt  öltözetre  költötte.  Mikor 
több  napi  koplalás  után  öt  forint  vershonoráriumot  kapott, 
czilindert  vásárolt  és  tovább  koplalt. 

Egyik  levelében  megírja,  mi  fájt  neki  leginkább  :  «Ha  azt 
nézzük,  hogy  az  emberek  mikép  bánnak  a  szegénynyel,  azt 
kell  hinnünk,  hogy  a  szegénység  nem  szerencsétlenség,  ha- 
nem bűn.  Nem  azt  mondják  a  szegénynek,  hogy  legyen 
munkás,  érje  be  kevéssel,  hanem  azt,  hogy  legyen  alacsony.r> 
Épen  ez  lázította  őt. 

De  e  helyzettel  is  megbirkózott ;  erre  vallanak  egyik 
levele  következő  sorai  : 

(löt  napja,  hogy  a  fizetetlen  szállásból  is  kihajtottak  és 
most  az  utczán  lakom  vagy  valamelyik  ismerős  szobájában 
széken  alszom  vagy  elmegyek  olyan  kávéházba,  mely  egész 
éjjel  nyitva  van  és  ott  virrasztom  át  a  szomorú,  hosszú 
éjeket.  Azonban,  ha  túlélem  ezt  a  problematikus,  nyomorult 
ekszisztencziát,  hálát  adok  a  sorsnak,  hogy  így  volt.  Meg- 
ismerem az  életet  és  az  embereket,  gondolataim  minden 
oldalról  kiállják  a  tűzpróbát.  "Élni  vágyom  sokáig,  mint  azelőtt 
soha.  Biztos  vagyok  benne,  hogy  nevem  élni  fog,  csak  tes- 
tem ne  mondja  fel  a  szolgálatot.  A  zsenisdinek  vége.  Csak 
egyszerű  ruhát,  eledelt,  meleg  szobát  kívánok  én  és  oly  bol- 
dog volnék,  mint  senki  más.  Az  irodalomban  sem  ideáhaim 
többé  az  ú.  n.  « zseniális  költők »  —  nálam  most  a  géniek 
kelendők  :  egy  Moliére,  Shakespeare,  Goethe,  Arany  !» 

Életének  e  szaka  inkább  a  tapasztalatok  gyűjtésének,  mint 
a  termékeny  működésnek  ideje  volt.  Szerencsére  nem  tar- 
tott sokáig. 

Az  tfj  időknek,  Benedek  Aladár  hetilapjának  néhány  szá- 
mát Reviczky  Gyula  közleményei  töltötték  meg.  O  írta  a 
verset,  a  társadalmi  vezérczikket,  a  kritikát,  sőt  olykor  a 
novellát  is.  E  novellákban  humorát  öntötte  ki  ;  legérdeke- 
sebb köztük  a  Tóni  bácsi,  melyben  apjának  szilencziárius 
ügyvédét  irja  le.  Egyszer  kivételesen  nemcsak  tőle,  de  róla 
is  hozott  valamit  ez  az  újság.  Egyik  rövid  hirében  alapos 
képzettségű  fiatal  embert  ajánl  nevelőnek,  a  kinek  már  az 
irodalomban  is  voltak  sikerei.  Ajánlatokat  R.  Gy.  jelzéssel 
elfogad  a  szerkesztőség. 

A  forduló  posta  finom  illatot  árasztó,  női  kézzel,  de  hibát- 
lan ortografiával  írt  levelet  hozott  a  szerkesztőségbe  ;  R.  Gy. 
úrnak  nevelői  állást  kínálnak,  melyet  a  temesvármegyei  Den- 
tán  előnyös  föltételek  mellett  azonnal  elfoglalhat. 


EMMA 

Lemondás,   béketűrés  angyala  ! 
Te  ringatódzoi   legszebb  dalaimba 
Szivem  Icgédesb,   eleven  dala  ; 
Egyetlen  csillag  távol  múlt  homályán. 
Átcsillanó  fény  a  jövő  ködén. 
Viharba'  békét  hirdető  szivárvány. 
Szelíden  omló  fény  a  csend  ölén. 

Énekek  éneke 

Arról  a  nőről,  ki  Reviczky  versein  felbuzdulva,  nevelőt 
kereső  barátnője  nevében  levelet  írt  a  szerkesztőségbe  :  a 
költő  egész  verscziklust  írt  "Emma  czímen. 

Ez  az  Emma  Dentához  közel  levő  kis  városban  la- 
kott ;   gyakran  látogatta   meg  barátnőjét,  kinek    két  fia   Re- 

viczkynek    nem    okozott   több    gondot,    mint  garamujfalusi 
növendéke. 

A  költő  Dentáról  írt  leveleiben  Emma  még  az  irodalmat 
is  háttérbe  szorítja.  Idézek  e  levelek  némelyikéből,  melyek  a 
napló  hűségével  tükrözik  vissza  a  költő  fejlődő  szerelmét, 
rövid  időközökben  is  a  legellentétescbb  hangulatok  közt 
hánykódó  kedélyét : 

—  « Mikor  először  voltam  nála,  nyájassága,  szépségének 
hatalma  sem  volt  képes  pár  percznél  tovább  ott  tartóztatni, 
mert  nála  holmi  ostoba,  gőgös,  agglegény  ^r.-ra  és  ir.-kra 
akadtam.  Azóta  ő  mindig  valami  más  ürügy  alatt  akar  velem 
beszélni,  könyveket  küld.  A  múltkor  náluk  volt  tizenhárom 
éves  növendékem ;  egy  doboz  czigarettát  hozott  tőle  és 
beszélte,  hogy  olvasott  valami  Emma  által  összeírt  verskötet- 
ben tőlem  Írott  verset.  Minő  édes  érzés,  mikor  oly  nő, 
mint  ő,  a  kit  a  széles  vidéken  a  legszebbnek  tartanak,  ér- 
deklődik a  költő  iránt  .  .  .  Pedig  hát  én  épen  nem  vagyok 
nőíró !  .  .  .»  — 

—  dó  tegnap  itt  volt  és  dicsérte  nagyban  « Donna  Diánát*. 
Sejti-e,  hogy  ő  rá  írtam  ?  Annyi  szívességgel  halmoz  el,  oly 
jó  és  nyájas  irántam,  hogy  igazán  bűn  volna  őt  nem  sze- 
retni ...  — » 

—  ((A  múltkor  leírtam  neki  néhány  versemet,  köztük  a 
(Zeneszó »  kezdetűt  is,  melynek  egyik  sora  ((Előttem  állsz 
fehér  ruhában  ,  .  . »  Ezóta  mindig  fehér  ruhában  jár,  holott 
előbb  sohasem  láttam  így.  Pedig  beh  szépen  néz  ki,  iste- 
nem !»  — 

—  «Végtclenül  szeretem  őt.  Gondolhatod,  milyen  lelke 
van,  mert  én  nem  testébe  vagyok  szerelmes.  En  Júliába 
sohasem  lehettem  volna  szerelmes.  Nem  szép  darab  az  a 
Romeo  és  Júlia,  vagy  csak  nekem  vannak  oly  különös   fogai- 

maim  a  szerelemről  ?  Tudod,  melyik  poéta  szerelméről  álmo- 
dom legtöbbet?  A  Dante  Beatricéjáról !»  — 

—  «...  Még  eddig  egy  nagy  embernek  lelkét  sem  ölhette 
meg  hitvány  asszony.  Csak  az  ó-kor  méltányolta  az  asszonyt 
kellőkép  és  fogta  fel  világosan  hivatását.  S  nem  lehet  tagadni, 
hogy  az  asszony  a  férfinál  sokkal  nyomorultabb  teremtése  a 
mindenségnek. »  — 

—  «Ha  bolondokat  irok,  legalább  a  te  magyarázatod 
legyen  okos.  Megbántottam  egy  nőt,  a  ki  egészen  mást 
érdemelt  s  a  ki  most  méltán  haragudhatik. »  — 

—  ((Beteges,  törpe  kort  élünk,  szellemi  tekintetben  ha- 
nyatlik az  emberiség  ;  az  általános  műveltség  ugyan  sokkal 
nagyobb,  a  buták  és  zsenik  közti  hézag  meglehetősen  be 
van  gyömöszölve,  de  Hellasz  isteni  nagyságát  sehol  sem  látom. 
Hellasz,  örökre  letűnt  Hellasz  !  Csak  most  tudom,  miért  hul- 
latott Byron  oltárodon  keserű  könnyeket !  Mivé  törpül- 
tünk mi  !  Pityergünk  az  asszonyok  miatt  és  megbolondulunk 
a  dicsőségért !  .  .  . »  — 

—  ((A  szerelem,  az  ifjúság!  Elfelejtem  a  poezist  és  irok 
egyszer  az  élet  aranyfájáról  !» 

Szerelme  történetét  megírta  a  költő  az  Jlpai  örökség-ben, 
hol  Emma  Bárándy  Ágnes  néven  szerepel.  De  regényének 
épen  e  részleteivel  volt  ő  maga  a  legelégedetlenebb.  Talán 
ezért  akart  Emmáról  is  költői  regényt  írni,  mely  így  kez- 
dődött : 

Hervadnak,  hullnak  a  virágok, 

S  megint  ujak  virítanak. 

Sápadnak,  fogynak  a  leányok. 

De  serdül  újabb  lányka-had. 

Völgyesden  is  sok  rózsa  ejti 

El  levelét,  sok  más  kifejti  .  .  . 

És  Ágnes  is,  a  kikeletnek 
Legszebb  virága  hervatag ; 
Színe,  illatja,  fénye  vesznek, 
Bizony  még  vén  leány  marad. 
Az  udvarlóknak  lepke  hadja 
Látván,  hogy  bajit  hullogatja 
Elhagyja  .  .  .   S   Ágnes  mit  tehet  ? 
Olvas  regényt  és  verseket ! 

Ezt  a  költői  regényét  hamar  és  mindenkorra  hagyta  félbe 
Reviczky. 

Hisz  közvetlenebbül,  színesebben,  igazabban  nem  írhatta 
volna  meg  ez  eseményeiben  a  legegyszerűbb,  de  lelki  har- 
czokban  annál  gazdagabb  történetet,  a  hogy  megírta  az 
Emmáról  szóló  verscziklusban. 

Ott  csak  azt  hallgatja  el,  miért  kellett  e  mélységes,  erős 
szerelemnek  lemondással  végződnie  ? 

Az  ^pai  örökség  szerint  azért,  mert  nem  akarta,  hogy 
((egy  fényes  ábrándvilág  kenyérkereseti  gondok  prózájává 
silányuljon,  és  hogy  szerelmükből  önvád,  nyomor  és  kölcsö- 
nös szégyenkezés  lehessen. » 

Ezt  megírta,  de  belenyugodni  nem  tudott  soha.  Elválásuk 
után  forrongó  vágyait,  lázongó  haragját,  fájó  gúnyját,  oly- 
kor kétségbeesését  tartózkodás  nélkül  öntötte  ki  Emmához 
írt  leveleiben. 

Emma  testvéri  gyöngédség  hangján,  jóságosan,  szelíden 
csitítgatja  a  költőt : 

((Régóta  túl  vagyok  —  írja  egyik  levelében  —  a  heves- 
kedő koron,  és  írok  önnek,  ha  mindjárt  leveleim  csak  rossz 
álmok  okozói  és  így  valóban  démona  vagyok  !  Hamleti  vívó- 
dásai nem  fogják  kedélyemet  rontani,  mert  én  is  ismerem  a 
fájdalmat  és  szerencsétlenséget  és  nem  volnék  földi  teremtés, 
ha    az   én  panaszaimat  nem  tartanám  a  legjogosultabbaknak. 

Még  mielőtt  találkoztunk  :  életfeladatomul  a  resígnatiót  tűz- 
tem ki,  azon  időig  könnyen  is  esett  ennek  teljesítése.  Miért 
nehezítette  meg  ezt,  miért  tetszettem  én  önnek,  holott  sen- 
kinek se  kívántam  többé  tetszeni  ?  És  még  kaczérnak  is  tart, 
hogyan  szerethet,  ha  ilyen  véleménye  van  felőlem?)) 

Másik  levelében  így  akarja  a  költőnek  a  lemondást  meg- 
könnyíteni : 

((Bevallom  :  rút  igazság,  én  négy  évvel  idősebb  vagyok 
önnél,  tehát  képes  sem  volnék  önt  azon  mérvben  boldogítani, 
a  mint  óhajtanám.  Az  ön  menyasszonyának  még  nyílni  kell, 
de  nem  hervadófélben  lenni  .  .  .  (Erre  volt  a  válasz:  ((Én 
édes  hervadó  virágom  !») 

Legutolsó  levelének  hangja  elüt  a  többiétől,  ez  nyíltan 
bevallott,  mélységes  szomorúság : 

((Leljen  abban  vigaszt,  hogy  hervadt  virága  azt  tekintené 
legnagyobb  jótevőjének,  a  ki  meggyilkolná.  Miért  is  kellett 
egymást  ámítanunk,  hogy  szeretjük  egymást  ?  Azelőtt  re- 
signált  voltam,  most  határtalanul  boldogtalan  vagyok.  Nem 
érdemes  élni  .  .  .  De  az  utálatos  kötelesség  !  Miért  szeret 
anyám  ?  Ön  boldogabb,  nincsenek  szülei  1  Édes  barátom, 
vigasztaljon  ...» 

A  vigasztalás  a  Szerelmi  epilóg  volt : 

l^gy  nyugodtan  : 

Meddő  vágynak  mi   haszna ! 
Meghervadottan,   meghajoltan 
Gondolj   a  szép  tavaszra ! 
Isten   hozzád   zord  életemnek 
Egyetlen  rózsaszála! 
Mig  ajkam  egy  betűt  rebeghet 
Jóságos  lelked   áldja! 

Mért  járjak  én  alant  a  mély  homályban  ? 
Mért  vonjam  össze  szárnyam  ? 
Ragyog  a  nap  ;   lángjátul   majd  elégek  .  .  . 
Oh  szép  az   élet ! 

BoUcg  idő. 

A  Dentán  töltött  évek  alatt  Reviczky  nem  gondolt  le- 
mondásra ;  fényes  terveket  alkotott,  és  szentül  hitte,  hogy 
azokat  megvalósíthatja,  mihelyt  sikerül  formába  öntenie  azt, 
a  mi  lelkében  forrong.  Ebben  pedig  nem  kételkedett. 

Gondjai  nem  voltak ;  azok,  kik  környezték,  kedvében  jár- 
tak, becsülték  és  nem  zavarták  költői  álmait. 

Ez  években  kezdtek  tömörülni  eszméi,  kibontakozni 
egyéni  vonásai.  Minden  műfajjal  kísérletezett  és  még  maga 
sem  tudta,  melyikhez  van  legtöbb  hivatása?  ((Mindenki  mást 
jósol  belőlem  —  írta  nekem  —  Vadnai  eszthetikust,  Bűttner 
Lina  novellistát,  te  lírikust,  én  magam  pedig  csupán  dráma- 
írói sikerekről  ábrándozom. » 

Jóbról  kezdett  tragédiát  írni.  Szerinte  Jób  azt  írta  le 
könyvében,  milyen  lehet  az  Isten  és  általán  a  felsőbb  lények, 
ha  léteznek  ?  Ő  is  e  kérdést  akarta  megoldani  és  egy  mási- 
kat, mely  abból  foly :  ((Érdemes-e  élni?))  E  mellett  meg- 
kezdte tíj  bűnök,  új  erények  czímmel  első  regényét.  E  két 
művéről  ezeket  írta  : 

((Jobban  nagy,  regényemben  y'd  embert  rajzolok.  A  nagy 
ember  rossz  véget  ér,  a  jó  nem.  Ennek  megfelelőleg  ^z  am- 
biczióró!  írandó  tanulmányom  a  nagy,  ^  nyolcz  boldogság  a 
jó  emberek  theoriája  lesz. » 

De  volt  mindezeknél  nagyobbszabású  terve. 

Hitte,  hogy  mint  az  újkor  első  századaiban  a  tudás  vá- 
gyától ösztönzött  emberek   lelkét   Faust  alakja    töltötte  be. 

úgy  most,  mikor  már  elég  világosság  van,  a  szeretet  utáni 
vágy  csupán  a  szeretet  emberében:  Jézusban,  találhatja  szim- 
bólumát; azért  most  a  humanizmus  százada  előtt  állva.  Jézus 
alakját  kell  a  jövő  költőjének  megvilágítani. 

De  Jézusról  csupán  mélyreható  és  egészen  sajátos  fel- 
fogású tanulmányait  Írhatta  meg  ;  a  sors  nem  engedett  neki 
nyugalmat  és  időt,  hogy  Jézusról  tervezett  drámai  költemé- 
nyét megírhassa. 

De  lirai  versei  szórványosan  sokat  fejeznek  ki  azokból  az 
eszmékből  és  hangulatokból,  melyeket  drámai  költeményé- 
ben akart  összetömöríteni.  A  szeretetnek,  a  bocsánatnak  a 
lemondásnak,  a  részvétnek,  a  szomorúságnak  sok  költeménye 
ad  megkapó  hangot,  hogy  csak  a  legkiválóbbakat  említsem  : 
Az  ].  N.  R.  1.,  Jézus  Pilátus  előtt.  Tartsatok  bűnbánatot. 
Ne  vádoljátok....  Karácsonykor,  Imádságom,  Miatyánk, 
Jó  lelkek,  Tristia,  Alázat,  Pán  halála. 

Az  idézett  versek  nagyobb  részét  csak  később  írta  meg  ; 
de  csirájuk  a  dentai  évek  alatt  fogamzott  meg  a  költő  lel- 
kében. 

Az  alkotás  gyönyörében  égve  a  költő  nem  sokat  gondolt 
azzal,  mikép  jegyzik  az  ő  értékét  Budapest  irodalmi  börzé- 
jének baissiei'-i.  Meg  voltak  az  ő  lapjai,  melyek  szuperla- 
tivusokban  zengték  dicsőségét ;  Rácz  Mihály  Szünórája, 
Dcngi  János  'Délibábja  és  Komjáthy  Jenő  érdekes  J(öpke 
(vei.  Mikor  Ábrányi  vette  át  a  Tigyelő  szerkesztését,  Re- 
viczky Budapesten  is  nyert  oly  orgánumot,  hol  a  legtelje- 
sebb gondolatszabadsággal  fejezhette  ki  merész  eszméit  — 
a  szenvedélyről,  a  világfájdalomról,  a  jellemről,  a  költői  szí- 
nezésről, az  ambiczióról. 

Reviczky  a  legeredetibb  magyar  gondolkodók  egyike  ;  a 
modern    magyar   filozófia   egyik   úttörő   bajnoka.   Schopen- 

hauert  mesterének  tekintette  ;  ódát  is  írt  hozzá  ;  de  csak  a 
morál  alapproblémáiról  hirdetett  tanait  fogadta  el  ellen- 
mondás nélkül  ;  sok  egyéb  tanítása  ellen  tiltakozott ;  leghan- 
gosabban az  öröm  negatív  volta  ellen. 

Rajongó  szerelem  reményei,  dicsőség  fényes  álmai,  költői 
ihlet  mámorának  három  éve  után  a  költő  mégis  «vigan, 
könnyelműen*)  hagyta  el  Dentát,  mert  szentül  hitte,  hogy  e 
boldog  időre  még  boldogabb  fog  következni. 


BOHÉMEK 

Ha  példa  kell,   elől   megyek 
S  poharam   felhajtom  kaczagva  ; 
Hisz  józan  fővel,  úgy  lehet 
Bolondos  szívem  megszakadna  . .  . 
Ivás  kSzben 

A  költőt  Budapesten  újra  nagy  csalódások  érték.  Mellő- 
zés, gúny,  visszautasítás  volt  a  sorsa.  Oly  költeményeit  is, 
melyek  most  a  legválogatósabb  ízléssel  szerkesztett  antho- 
logiák  díszei,  durva  szerkesztői  üzenetekben  tárgyalták  le. 
Hogy  valamikép  tengődhessen  :  Reviczky  kénytelen  volt  ke- 
serves korrektori  munkákat  teljesíteni  és  oly  gyermek- 
újságokba  dolgozni,  ahol  csak  tömeges  szállítás  után  adtak 
némi  honoráriumot,  pl.  öt  versért,  melyek  közt  legalább 
egynek  hazafiasnak  kellett  lenni  és  legalább  kettőnek  clichét 
magyarázni  :  kapott  öt  osztrák  értékű  forintot.  így  szapo- 
rodtak fel  ((gyermekversein.  Tíz  forintért  legalább  két  oktató 
elbeszélést  és  egy  erkölcsös  színdarabot  kellett  készítenie.  Ily 
körülmények  közt  kísérletté  meg,  hogy  a  német  nyelvben 
való  jártasságát  értékesítse.  Pompásan  verselt  németül  is. 
Grün  Anasztáz  és  Gottschall  Rudolf  a  legmelegebb  elisme- 
réssel nyilatkoztak  német  verseiről  ;   Penn    Henrik   hetilapja 

a  Dichterstimmen  Reviczkyt  német  költő  gyanánt  magasztalta. 
Különben  ez  az  újság  jelentette  róla  épen  oly  időben,  mikor 
hónapos  szobájából  is  kirekesztve,  kávéházakban  éjszakázott, 
hogy  ((Reviczky  Gyula  kitűnő  költőnk  (dentai  nyaralójából 
budapesti  palotájába  költözött)).  Pedig  Reviczky  csak  arra 
kérte  a  germán  szerkesztőt,  hogy  lapját  ezentúl  Budapestre 
czímezze  és  ne  Dentára,  a  honnan  magyar  költőknek,  kü- 
lönösen Aranynak  németre  fordított  verseit  küldte  neki. 
A  költő  halála  után  a  Magyar  Szalon  közölte  az  ő  eredeti 
német  verseit  magyar  fordításban  ;  de  maga  a  költő  nem 
akart  reájuk  emlékezni.  Később  néhány  fordítása  megjelent 
az  Jíuf  der  Tíöhe  és  a  "Berliner  JHagasin  folyóiratokban  ;  de 
ezek  után  véglegesen   abbahagyta  a  német  verselést. 

Reviczky  nyomorának  e  korszakában  kitartó  bajtársakat 
talált ;  köztük  Komjáthy  Jenőt,  kinek  értékes  verskötete  épen 
a  halála  napján  jelent  meg ;  az  ő  létezését  az  irodalom  akkor 
vette  tudomásul,  mikor  meghalt.  Komjáthy  a  hű  tanítvány 
rajongásával  csüggött  Reviczkyn.  Régi  iskolatársa,  a  pesszi- 
mista filozófus  is  Budapesten  időzött ;  egyetlen  foglalkozása 
volt  elkölteni  örökségét,  mely  épen  akkor  szállt  reá.  Oly- 
kor megosztotta  Reviczkyvel  lakását,  de  csak  oly  feltétellel, 
hogy  vele  mulasson.  Nagy  ritkán  tértek  haza  hajnal  előtt. 
A  sokszor  éhgyomorra  ivott  pezsgőn  kívül  Schopenhauer 
kommentálása  volt  az,  a  miben  e  barátja  őt  bőségesen  része- 
sítette. És  Reviczky  vigaszt  talált  abban,  a  mit  Schopen- 
hauer a  zseni  vértanúságáról,  a  tömeg  érzéketlenségéről 
(«Elende  Capacitat  der  Mengeu),  az  álló  és  folyó  irodalom- 
ról, a  kortársak  ítéletének  megvetendő  és  az  életben  elérhető 
dicsőség  értéktelen  voltáról  mond  ;  sokszor  idézte  azt  az  állí- 
tását, hogy  a  dicsőség  oly  templom,  melyben  csak  halottak 
szellemei  vannak  ;  ki  élve   tolakszik  be  oda,   azt  halála  után 

kidobják  onnan  ;  a  jelenben  elérhető  sikereket  majdnem 
meggyalázóknak  tartotta.  Sokat  volt  velünk  ebben  az  időben 
Darmay  Viktor  is,  a  lasztóczi  magányába  vonult  agg  költőnek, 
Szemere  Miklósnak  kegyeltje.  Darmay  féktelen  szilajságával 
akart  Petőfin  túltenni  ;  szakított  előkelő  családjával,  hogy 
költői  ábrándjainak  éljen  ;  az  ő  természete  ugyan  nem  vette 
be  Schopenhauert,  de  ő  szórta  a  leghangosabb  dörgedelme- 
ket az  irodalmi  hatalmasságok  ellen.  Velünk  tartott  Szabó 
Endre  is,  az  ifjúság  ünnepeltje,  kinek  költeményei  új  tavasz 
érdes  fuvalmai  gyanánt  üdítették  fel  a  magyar  lirát. 

Ha  összejöttünk,  egyikünk  se  gondolt  a  gonddal,  nem 
volt  oly  nyomorúság,  a  mit  ne  feledtetett  volna  el  az  ifjúság 
varázsereje,  a  mértéktelen  bizalom  önmagunkban  és  a  ren- 
dületlen hit  a  jövőben.  Irodalmi  társaságok  bankettjein,  mi- 
alatt a  hivatalos  tósztokat  kíntornázzák,  visszasohajtom  ez 
összejöveteleket.  Különösen  azt  a  lakomát,  melyet  Darmay 
Viktor  rendezett,  mikor  valamelyik  nőrokona  sonkát  küldött 
neki.  A  Szana  Tamás  házában  volt  saját  bútoraival  berende- 
zett hónapos  szobája;  egy  asztal  és  egy  ágy  volt  a  bútorzat; 
könyvei,  ruhái  szanaszét  hevertek  a  padlón.  Zsebkés  akadt 
némelyikünknél,  a  tányért  és  a  villát  könnyen  nélkülöztük, 
csak  a  poharak  hiányát  éreztük,  mert  Darmaynak  négyünk 
számára  csak  egy  üvege  és  egy  pohara  volt ;  ezekből  pedig 
egyszerre  csak  ketten  ihattunk. 

Ez  a  társaság  vonult  be  egy  borús  Józsefnapon  a  tudo- 
mányos akadémia  kistermébe,  hogy  meghallgassa  Beöthy 
Zsolt  jelentését  a  Teleki-pályázatról.  Rcviczkynek  Jóbról  írt 
tragédiája  is  a  pályaművek  közt  szerepelt. 

A  Jób  siralma  czímű  költemény  a  tragédia  kivonata  ; 
ebből  megítélhető  a  mű  konczepcziója  és  hősének  gondolat- 
világa. 

Az  optimizmusra  különben  nem  hajlékony  költőt  ezúttal 
ugyancsak  felbíztatták.  Komjáthy  szerint:  «Jobáb  óriási! 
Több:  shakespearei  1»  Egy  fiatal  jogász,  ki  Gyulai  Pálhoz 
járogatott,  fontoskodó  arczczal  mesélte,  hogy  Gyulainál  látta 
az  összes  pályamunkákat  és  Jobáb  volt  legfelül.  Ez  biztos 
jele  annak,  hogy  Jobáb  a  nyertes  ! 

Beöthy  Xso\t  Jobáb ot  «szennyes  nyerseségei  miatt»  a  leg- 
rosszabb darabok  közt  említette  és  mélységes  megvetéssel 
bánt  el  vele.  A  kivonulás  alkalmával  valamelyikünk  felkiáltott : 
«Ugy  festünk,  mint  a  Falstaff  hadserege  !»  Csak  Reviczky 
nem  vette  tréfára  e  dolgot ;  a  kudarcz  után  jó  ideig  alig  dol- 
gozott és  sokat  éjszakázott.  Ez  időszakban  keletkezett  a 
Perdita-cyklus. 

AZ   « 1 FJU SÁGOM » 

Én   Ifjúságom  könyvbe  szedve 
Látom,  nem  kellesz  senkinek. 
Siró   zenéd   kit  érdekelne  ; 
Vaknak  mit  érnek  a  szinek? 
De  volna  csak  természetembe 
A   kéz  kezet  mos   léha  elve  : 
Hogy  ütnék,  vernék   a  dobot!  .  . 
A  hír  születni  így  szokott. 

Szeptember 

Hosszú  küzködés  után  mégis  sikerült  Reviczkynek  tűr- 
hető állást  nyernie  ;  Acsády  Ignácz  segítségével  bejutotta 
"Pesti  J^aplóhoz  ;  néhány  hónap  múlva  György  Aladár  köz- 
benjárására előnyösebb  feltételekkel  Jókai  Mór  és  Hegedűs 
Sándor  lapja  ^  hon  szerződtette  munkatársául. 

Megváltás  volt  ez.  Reviczky  kitűnő  hirlapirónak  bizo- 
nyult, rövid  idő  alatt  pozicziót  szerzett  c  lapnál,  reá  bizták  a 
kritikai  rovatot,  később  a  színházat  is.  Irodalmi  nézőpontból 
Ji   hon   volt   a   legfüggetlenebb    lap,    hol    Reviczky   minden 

melléktekintet  nélkül  írhatta  meg  véleményét  bármiről  és 
bárkiről.  Kemény  csatákat  vivott  meg.  Éles  vágásokat  mért 
Greguss  Ágostonra,  a  miért  Shakespeareről  irt  könyvében 
a  gigantikus  költő  alakját  a  maga  nyárspolgári  felfogásához 
erőlködött  törpíteni  ;  czáfolta  Alexander  Bernátot,  a  miért 
minden  idők  legnagyobb  gondolkodóinak  egyikét,  Schopen- 
hauert, egy  füst  alatt  tárgyalta  le  a  közönséges  higítóval, 
Hartmannal  ;  kifejtette,  mennyiben  jogosult  a  meztelenség  a 
költészetben  ;  vitatkozott  Palágyi  Menyhérttel  a  szimboliz- 
musról. Reviczky  még  a  saját  főszerkesztőjének,  Jókai  Mór- 
nak sem  kegyelmezett  meg ;  szatirában  kelt  ki  ellene,  a 
miért  Rezső  királyfi  előtt  szerényen  a  fakó  magyar  poétá- 
nak* lejebbítette  magát. 

Rcviczkytől  mint  kritikustól  félni  kezdtek,  mint  lírikust 
mindinkább  megszerették. 

A  szerkesztők  most  már  versengve  kérték  költeményeit, 
teljesült  az  a  jóslata  is,  hogy  Vadnai  még  aranyakkal  fogja 
fizetni  az  ő  verseit.  Különben  is  ő  ez  időtájt  sűrűn  kapott 
aranyakat.  Nem  akadémiai  pályadíj  gyanánt,  de  azért,  mert 
Hamílton  herczegnőt,  Fesztetics  Tasziló  gróf  nejét,  ő  taní- 
totta magyar  nyelvre ;  az  aranyak  kijártak  neki  akkor  is, 
ha  az  óra  elmaradt,  a  miről  a  herczegnő  minden  alkalommal 
udvariasan  előre  értesítette  a  költőt. 

A  Petőfi-Társaság  is  tagjául  választotta  Reviczkyt ;  a  tár- 
saság első  kirándulása  alkalmával  Debreczenben  valósággal 
ünnepelték.  E  kirándulás  emlékei  a  Petőfi  ellen  és  az  "Útközben 
czímű  versek.  A  társaság  mozgalmaiban  Reviczky  élénk  részt 
vett,  a  felolvasó  üléseken  többször  szerepelt,  az  egyik  ülésen 
mutatta  be  leghatásosabb  költeményét,  a  Pán  halálát. 

Reviczky  sikereivel  egyenes  arányban  szaporodtak  új  ba- 
rátai. Két  irói  társaságot  keresett  fel  legtöbbször.   Az  egyik 

a  Korona-kávéház  kerek  asztala  köré  gyűlt ;  ehhez  tartozott 
Mikszáth  Kálmán,  Gozsdu  Elek,  Szana  Tamás.  Ez  volt  a 
csöndesebb.  A  másik  a  Kammon-társaság,  mely  később  a 
Hungáriába  költözött  át.  Ehhez  Ambrus  Zoltán  és  Justh 
Zsigmond  vonzották  Reviczkyt.  Nem  ragadt  rá  tőlük  a  «mo- 
dcrnizmus»  és  egyéb  izmusok  láza,  mely  akkor  kezdett 
dühöngeni  ;  de  szivesen  beszélt  velük  Flaubertről,  Stendhad- 
ról,  Lecont  de  Lisle-ről,  főkép  Baudelaireről,  kit  fordítani  is 
kezdett.  Justh  közölte  Reviczkyvel  regényterveit  és  kedvencz 
ideáit,  melyekre  a  költő  az  Jfjú  pesszimistának  czímű  versek- 
ben válaszolt.  Sokat  voltak  egymással.  Justh  megismertette 
őt  legbensőbb  barátjával,  Batthyány  Gézával  is.  Ki  hitte  volna 
akkor,  hogy  a  három  egymás  iránt  mély  rokonszenvet  érző 
ifjú,  kik  különböző  jogczímeken,  de  mindannyian  méltán 
tarthattak  igényt  az  élet  legbecsesebb  javaira,  oly  hamar 
megválnak  tőle  ? 

Reviczky  mint  irói  egyéniségekhez  különösen  vonzódott 
Tolnai  "Lajoshoz,  kit  hosszabb  czikkbcn  méltatott,  Dóczi 
"Lajoshoz,  kit  J^öltői  íevélhcn  akart  üdvözölni,  de  e  levél  is  tö- 
redék maradt,  és  "Endrődi  Sándorhoz,  kit  lírikus  kortársai  közt 
legtöbbre  tartott.  Róla  írta  azt  a  paradokszont :  « Endrődi 
Sándor  nem  tartozik  az  irodalomhoz,  ő  poéta)).  Reviczky 
itt  az  irodalom  alatt  annak  napi  piaczát  értette. 

Élete  ez  időszakának  legfontosabb  eseménye  költeményei 
első  gyűjteményének  megjelenése  volt.  Könyve  :  az  Ifjúságom 
tartalmazta  az  "Első  szerelem  czímű  ciklust  (az  utolsó  vers  ki- 
vételével), az  "Emmáról  írt  dalokat  (1-től  a  XL-ig)  és  a  "Vállo- 
zatok^t  oly  sorrendben,  mint  e  kötetben  találhatók,  a  Tinaléig 
bezárólag. 

E  kötetet,  mely  Reviczkyt  a  modern  líra  legkiválóbbjai 
közé  emeli,  a  sajtó  nem  méltatta  jobban,  mint  a  tuczatszámra 

Reviczky   Gyula   költeményei.  3 

termő  ((tehetséges  fiatal  költők »  nyomtalanul  feledésbe  me- 
rülő köteteit.  A  lagymatag  dicséretek  ép  oly  kevéssé  illettek 
Reviczky  lírájára  mint  a  kicsinyes  gáncsolódások.  A  Budapesti 
Szemle  és  Pester  Lloyd  hallgatással  mellőzték  a  kötetet,  sőt  a 
Budapesti  Tíirlap  is. 

A  Teleki  pályázatra  beküldött  Büszkék  czímű  vígjátéka 
sem  részesült  méltánylásban.  Szerepel  benne  egy  vagyonára 
büszke  borkereskedő,  kinek  szép  leánya  van  ;  ezért  hárman 
versenyeznek  ;  egy  úr,  a  ki  öröklött  nevére  és  egy  író,  a  ki 
tehetségére  büszke ;  a  leány  a  harmadiké  lesz :  sima  ga- 
valléré, kinek  nincs  mire  büszkének  lennie.  Mint  szembe- 
szökő, az  író  a  társadalom  léha  felfogását  gúnyolja,  mely 
hamis  mértéket  alkalmaz  az  emberekre. 

Költői  erejének  teljében  folyton  ujat  alkotva,  Reviczky 
könnyen  viselhette  el  az  igaztalan  ítéleteket.  De  súlyos  csa- 
pást mért  rá  előnyös  állásának  elvesztése.  Mikor  ^  hon  és 
"Ellenőr  egyesültek,  őt  az  újonnan  alakult  ISemzetné)  csak  le- 
szállított fizetéssel,  riporterré  lefokozva  voltak  hajlandók 
megtartani.  Reviczky  inkább  végkielégítést  kivánt.  És  újra 
keservesen  kellett  küzdenie  a  mindennapi  kenyérért,  melyről 
akkor  mondta  ki  egyik  versében,  hogy  azt  nem  Isten  adja, 
hanem  az  ördög,  hisz  ((kenyérért  van  a  bűn,  gyalázat,  meg- 
alázás  és  nyomor  ]» 

A   (.MAGÁNY* 

Mert  a  szerencse   szűken  oszt    javat. 
Egy  kézzel   ad,   másikkal   megtsgaci. 
Dicsőség   koszorúját   nyújtja   tán  ? 
De   társid   mélabú,   sötét   m^j'^ínv. 
Jilázat 

A  nehéz  küzdelmek,  a  bántó  nélkülözések  korszaka  meg- 
újult. Reviczky  a  végkielégítésül  kapott  pénzt  hamar  elköl- 
tötte,   versek   és   czikkek   honoráriumai    pedig   csak  csekély 


Jl  ((Magány))  35 

mértékben  kárpótolták  a  rendes  fizetés  elmaradásaért.  Élet- 
módja ismét  kizökkent  a  rendes  kerékvágásból,  és  tönkrement 
egészsége,  melyet  korábbi  nyomorgásai  amúgy  is  aláástak. 

Egy  ideig  gróf  Kreith  Béla  Szemléjénél  dolgozott ;  ezalatt 
párbajba  is  keveredett,  melynél  Inczédi  László  volt  az  egyik 
segéde.  Utóbb  Aradra  ment  kormánypárti  lapot  szerkeszteni ; 
ez  a  mesterség  sehogy  se  volt  ínyére.  Csak  a  tárczarovattal 
foglalkozott,  a  politikát  másra  bízta.  Még  arra  sem  volt  rábír- 
ható, hogy  a  főispánnak  bemutassa  magát.  így  aztán  nem  is 
lehetett  maradása.  Visszajött  Budapestre,  de  nem  kapva  állást, 
kénytelen  volt  ismét  vidéki  lapot  szerkeszteni  :  a  Kassán  né- 
met nyelven  megjelenő  Pannoniát,  a  mi  épen  nem  volt  ínyére. 
Aradról  és  Kassáról  irt  levelei  kedvetlenek  és  keserűk.  Nem- 
sokára Kassát  is  elhagyta,  hogy  Budapesten  Verhovay  Gyula 
napilapjánál  tengődjék. 

E  keserves  hányatások  azonban  nem  akasztották  meg  Re- 
viczky Gyula  munkásságát.  Két  regénye  jelent  meg.  Az  első, 
az  Jlpai  örökség,  önéletrajz,  de  csak  a  Varga  Mimiről  szóló 
epizódig,  mely  a  regény  főalakjának,  Tibornak  erkölcsi  züllé- 
sét jelenti.  Ezt  már  nem  a  saját,  de  egyik  irótársának  életé- 
ből vette ;  innen  kezdve  a  regényben  elmondottak  ép  oly  ke- 
véssé történtek  meg  Reviczkyvel,  mint  a  befejezésül  kieszelt 
öngyilkosság. 

Másik  regénye,  a  Margit  szerencséje,  a  kisvárosi  életet  raj- 
zolja. Barsvármegyei  ismerőseit  szerepelteti  mellékalakok  gya- 
nánt. O  maga  az  a  Dalnok,  a  ki  betegen  folytonosan  enyhébb 
égaljak  után  vágyakozik,  útitervekkel  foglalkozik  ;  végre  el  is 
utazik,  de  abba  az  ismeretlen  tartományba,  a  honnan  halandó 
vissza  nem  tér.  Dalnok  menyasszonya,  Margit,  nem  akarva 
vén  leány  maradni,  egy  korcsmároshoz  megy  nőül.  De  életét 
megmérgezik  a  visszaemlékezések.  Margit,  a  regény  főalakja 

érthetetlen  marad  ;  talán  azért,  mert  az  iró  több  ismerőséről 
vett,  nagyon  is  ellentétes  vonásokból  próbálta  összeállítani. 
Majd  azt  a  rokonát  rajzolja  benne,  ki  egykor  eljött  érte  a 
négyökrös  csézán,  majd  Emmáját,  majd  egy  újabb  ismerősét, 
ki  siralmas  érdekházasságot  kötött.  De  értékes  e  regényben 
Dalnok  vőlegénységének,  útra  készülődésének  és  betegeske- 
désének  leirása.  Ezek  is  önéletrajz  részletei. 

Lefordította  Kleist  Henrik  Tieilbronni  J^aticzá]it  is.  Re- 
viczky Kleist  Henriket  tartotta  a  legnagyobb  német  dráma- 
irónak és  tervezte  Kleist  Henrik  diadalmas  bevonulását, 
mely  majd  a  nemzeti  színház  ünnepe  lesz.  De  Paulay  azt 
mondta  neki,  hogy  az  efféle  romantikát  a  magyar  közön- 
ség nem  veszi  be.  Somló  Sándor  előadatta  e  fényes  költői 
alkotást  Aradon,  de  Reviczky  ezt  már  nem  érte  meg. 

Legmélységesebb  és  legszomorúbb  költeményeit  ez  idő- 
szakban irta  a  költő.  Uj  húr  rezdült  meg  a  szivében  :  a  halál 
sejtelme.  Erről  szól  a  Magány,  a  "Palinódia,  Ha  már  szeretni 
nem  fogok.  Múlnak  hetek  ■  ■  -,  Lemondás,  Jl  halálhoz  és  a  mind- 
ezeknél szebb  Xltra  készen  ;  a  költő  forró  könyeinek  csöndes 
hullása.  E  gyönyörű  cziklus  Justh  barátnőjének,  Jeanne  de 
Néthynek  fordításában  franczia  revueben  is  megjelent. 

Végre  megint  jobbra  fordult  a  költő  sorsa  ;  a  Pesti  fiirtap 
belső  munkatársa  lett.  Rábízták  az  irodalmat  és  a  színházat,  az 
éjjeli  munkától  felmentették  ;  kollégái,  különösen  Schmitély 
József  és  Sebők  Zsigmond,  a  leggyöngédebb  figyelemmel 
voltak  iránta. 

Lehetővé  vált,  hogy  Reviczky  Arcóban  keressen  gyógyu- 
lást. Az  enyhe  éghajlat  alatt,  sápadt  levelű  olajfák  és  színes 
virágú  gránátbokrok  közt  zavartalanul  álmodozva  hinni  kez- 
dett gyógyulásában.  így  dalolt :  « Ah  szárny  és  nem  koporsó 
kell  nekem  !» 


Jl  « Magány  »  yj 

Némileg  javult  egészségben,  új  reményekkel  jött  haza. 
Barátai  meglepték  az  Ország-Világ  Reviczky-számával.  Bene- 
dek Elek  e  hetilapjának  Vágó  Pál  megrajzolta  Reviczky 
arczképét ;  az  arczképhez  Ambrus  Zoltán  gyöngéd  mélta- 
tást irt,  mely  az  ő  kedvencz  franczia  lirikusaihoz  hasonlítja 
Reviczkyt. 

A  költő  még  Arcóban  rendezte  sajtó  alá  második  vers- 
kötetét, a  Magányt.  A  Kisfaludy-Társasághoz  nyújtotta  be 
kiadás  végett.  A  bírálók.  Lévay  József  és  Imre  Sándor  aján- 
lották kiadásra,  de  más  elfogadott  művek  is  lévén,  a  Magány 
csak  évek  múlva  kerülhetett  volna  sorra.  Beöthy  Zsolt  buz- 
gólkodott, hogy  a  Kasselik-alapítványból  adassa  ki ;  de  hiába, 
mert  akadtak,  a  kik  ráolvasták  az  alapító  rendelkezését,  mely 
kizárja  az  oly  irókat,  kiktől  német  nyelvű  közlemények  is 
megjelentek.  Már  pedig  Reviczky  irt  német  újságokba, 
sőt  még  szerkesztett  is  német  újságot.  Végre  Reviczky 
kénytelen  volt  a  Magányt  saját  költségén  kinyomatni. 
Barátja,  Farnady  József  annyit  mégis  kieszközölt,  hogy 
e  könyv  a  Kisfaludy-Társaság  czége  alatt  jelenhetett  meg 
és  a  társaság  száz  forinttal  hozzájárult  a  kiadás  költsé- 
geihez. 

A  Magány  a  hasonczímű  verssel  kezdődött,  ezt  követte  az 
E/nniíí-cziklus  folytatása  (XLl — Ll),  A  "Festett  ideái  köhői  el- 
beszélés, az  Epitáfiumok,  Goromba  versek,  T^irágnyelven.  majd 
a  Változatok  folytatása  a  Magamról  czímű  verstől  az  Utolsó 
költó'ig.  E  kötet  hatalmas  lirai  egy  niség  megnyilatkozása. 
Reviczky  lelkülete  «mint  érzékeny  művészi  mérleg*  sok  érzés 
és  benyomás  iránt  volt  fogékony  és  ezeket  mind  eldalolta,  de 
költészetének  igazi  jellegét  azok  a  versek  adják  meg,  melyek 
a  fájdalom  és  szomorúság  megtisztító  és  megdicsőítő  erejé- 
ről, az  élvezetek   hiábavalóságról,  a  megbékélt   türelemről,   a 

megbocsátásról  és  a  részvétről  szólnak.  E  versek  hangulatai 
a  világnak  és  önlelkének  az  élethez  való  akarattól  függetle- 
nített, gyönyörrel  járó  szemléletéből  erednek,  és  ezeket  ő 
dúsgazdag  változatossággal,  nagy  színpompával  és  édes  ze- 
nével öntötte  dalokba.  Világnézete  így  emelkedik  a  legna- 
gyobb magaslatra,  melyről  korunk  forrongásaira,  küzdel- 
meire, eszméire  tekinteni  lehet,  és  kiérdemelt  legfőbb  dicső- 
sége, hogy  ő  a  modern  pesszimizmus  első  igazi,  első  nagy 
lírikusa. 

A  Magányt  a  sajtó  már  teljes  elismeréssel  fogadta ;  a  bírá- 
latok közt  csak  elvétve  akadt  diszonáns  hang.  A  közönség  is 
csak  most  kezdte  igazán  méltányolni  Reviczky  líráját;  költe- 
ményeit legnagyobb  művésznőink  szavalták  ;  Falk  Miksa  és 
Dóczi  Lajos  németre  fordították  a  "Pán  halálát,  Vészi  József 
az  Utolsó  költőt  és  a  Trisliát. 

Az  egyre  szélesebb  körből,  folyvást  melegebben  nyilvánuló 
elismerés  erősen  szította  a  költő  alkotó  vágyát ;  és  még  ennél 
is  erősebb  láng  hevítette .  .  .  Élni  akart,  hogy  fenékig  ürít- 
hesse a  dicsőség  és  a  szerelem  kelyhét,  élni  akart  minden 
áron,  épen  akkor,  mikor  orvosai   kimondták  halálos  ítéletét. 

REZEDA 

Oh,   hogy  csak  most   találkozánk 
Midőn  a  vágy  ölő  fulánk  .  .  . 

J(ezeiJának 

A  költő  első  szerelme  gyermekes  ábránd,  a  második  meddő 
tépelődés  volt;  csak  az  utolsó  éreztette  vele  a  szenvedély  erejét 
és  a  gyönyör  perzselését :  ha  meg  kell  halnia,  haljon  meg 
tűzhalálial  ;  e  szerelem  máglyáján  adja  ki  lelkét  1 

Arról  a  tüneményes  nőről,  a  kit  a  költő  utolsó  verseiben 
Rezedának  nevez,  sokan  írtak  és  fognak  is  írni.  Én  e  sorok- 


T^ezeda  39 

ban  csak  az  ő  életének  egy  rövid  és  az  ő  szempontjából  nem 
is  jelentős  epizódjára  terjeszkedem  ki. 

ő  nem  volt  mint  Emma  sem  a  lemondásnak,  sem  a  béke- 
türésnek  angyala,  de  épen  ezért  édesítette  meg  a  költő  életé- 
nek utolsó  szakát  és  csalta  ki  lantjából  az  eddigi  dallamoknál 
erősebb  hangokat.  Csudálatos  alakító  képessége  megnyilat- 
kozott a  költővel  való  viszonyában  is  ;  tudott  olyan  lenni,  a 
minőnek  a  költő  őt  óhajtotta.  wNem  akarok,  nem  fogok  senki 
mást  szeretni,  ha  neked  így  esik  jól»,  írta  neki  Arcóba  ;  nem 
csuda,  ha  elbűvölte  a  költőt,  ki  a  két  arcói  útja  közé  eső  időt 
«édes  napoknak))  nevezi  és  így  hálálkodik: 

Mint  a  madár  röppensz  be  hozzám. 
Mint  illatos  virág  hajolsz  rám  .  . . 
Te  űzöd  el  szomorúságom. 
Melletted  jön  meg  gyógyulásom. 

Orvosai  ekkor  már  lemondtak  a  gyógyulás  minden  reményé- 
ről. Egyebet  nem  tudva  vele  tenni.  Arcóba  küldték  másod- 
szor is.  Az  ottani  magyarok  nagy  szeretettel  vették  körül 
velük  sinlődő  társukat,  estélyt  rendeztek  a  tiszteletére  és 
tőlük  telhető  módon  biztatták.  A  tüdővész  romboló  hatal- 
mával szemben  a  költő  mindvégig  csudálatos  lelki  erőt  őrzött 
meg.  Néhány  hét  alatt  írta  meg  az  utolsó  cziklus  gyönyörű 
verseit,  lefordította  Ibsen  Nóráját,  belekezdett  Grillparzcr 
Sapphójának  fordításába,  megalkotta  Szeptember  czímű  verses 
regényének  tervezetét  és  megírt  belőle  néhány  epizódot.  Es 
boldognak  is  érezte  magát.  Rezeda  leveleiben  ígérgette,  hogy 
eljön  érette  Arcóba  és  együtt  utazzák  be  a  szerelmesek 
hazáját :   a  narancsfák  és  a  pálmaerdők  országát. 

Ebbe  az  országba  a  költő  nem  jutott  el  soha  és  Rezedát 
se  látta  többé.  Nem  találta  Budapesten,  mikor  oda  visszatért. 

A  legcinikusabb  embereket  is  megrendítette  a  költő  akkori 

iriCgjelenése,  a  niiiit  lelki  erejét  megfeszítve  küzködött  ron- 
csolt testével,  járt-kelt  halálsápadt  arczczal,  emésztő  tűzben 
ragyogó  szemekkel,  élénken,  olykor  vidáman  is,  vérpiros 
rózsát  viselve  a  gomblyukában  .  .  . 

Élete  utolsó  tíz  hetét  a  költő  kénytelen  volt  ágyban  töl- 
teni. Az  egyetemi  klinikának  a  Szentkirályi-utczára  nyíló 
egyik  külön  szobájában  helyezték  el  orvosának,  Dr.  Benczúr 
Dénesnek  közbenjárására.  Kórágyán  nem  említette  Rezedát, 
de  sokat  gondolhatott  reá  ;  róla  írta  legutolsó  sorait  is,  ezt 
a  verstöredéket : 

Azzal   a  zsebkendővel,   mit  te  adtál, 
Törlöm   le,   hűtlen,   izzadságomat 
Csak   izzadtságoniat,   nem   könnyemet  ! 

NIRVÁNA 

Meghalni?  Oh,  ne  még,  ne  még! 

Agyam  még  eszmetűzben  ég, 

Forró   szivem 

Jobban   pihen 

A   napon  :   oh   a  sír  setét ! 

Számlálgatom  .  .  . 

Tudós  orvosok  gondja,  szerető  szivek  gyöngédsége  kör- 
nyezte a  nagybeteget.  Hű  testvér  gyanánt  kereste  fel  őt 
csakneut  naponként  Szabó  Endréné  Nogáll  Janka;  jobban 
tudta  őt  ápolni,  mint  az  apácza,  kit  melléje  rendeltek.  Kom- 
játhy Jenő  csak  azért  jött  Budapestre,  hogy  még  láthassa 
őt,  Kiss  József,  régi  barátja,  órákat  töltött  a  beteg  ágyánál, 
úgyszintén  Sebők  Zsigmond  és  több  más  irótársa. 

A  költő  ekkor  is  érdeklődött  az  irodalom  minden  ese- 
ménye iránt  és  éber  lélekkel  dolgozott.  Utolsó  heteiben  írta 
meg  a  Szeplemher  néhány  strófáját,  azt  a  gyönyörű  verset, 
mely  így  kezdődik  :  Számlálgatom  .  .  .  találgatom  .  .  .  Meg- 
énekelte   azokat   a  rózsákat   is,   melyeket  testvérem   küldött 

neki  Garam-Ujfaluról,  és  már-már  haldokolva,  reszkető  ke- 
zekkel írta  le  hattyúdalát:  ((Beteg  vagyok,  de  már  bele- 
nyugodtam ...»  De  ez  a  megnyugvás  csak  addig  tartott, 
míg  a  beteg  «várt  és  reménykedett*,  míg  hitt  orvosainak, 
kik  egyre  súlyosbodó  állapotában  kegyes  csalással  csítítot- 
ták  :  «ez  a  krizis,  utána  minden  jóra  fordulhat*.  Utolsó  fo- 
hásza  nem  teljesült,  hogy  halála  ((szép,  szelidw  legyen. 

A  halálát  megelőző  estén  nála  maradtam,  a  míg  csak  meg- 
engedték. Agóniája  megkezdődött,  de  szellemi  éberségét 
nem  csökkentette.  Mértéktelen,  bősz  keserűség  tombolt 
benne,  a  mért  meg  kell  halnia,  mikor  még  oly  nagyon  sze- 
retne élni. 

Néhány  órával  később,  i  889  évi  július  hó  i  i-én  hajnalban 
tért  meg  « Nirvána  altató  ölébe ».  Az  az  óhaja  sem  teljesült, 
hogy  ((Szelíd  nézésű  asszonyok  fogják  be  haló  szemét))  ;  a 
mellette  virrasztó  apácza  megtette  a  köteles  jelentést,  erre  a 
testet  a  halottas  kamrába  vitték  ;  barátai,  kik  reggel  keresték, 
a  kamrában  találták  meg  ruha  nélkül,    nyitott   szemekkel .  .  . 

A  Petőfi-társaság  nevében  a  kerepesi-úti  temetőben  kértek 
a  költő  számára  sírt  Kiss  József  és  Prém  József;  a  székes 
főváros  meg  is  adta. 

A  klinika  udvarára  tették  ki  a  költő  koporsóját.  Mielőtt  a 
gyászkiséret  köréje  gyülekezett,  ifjú  titánok,  kik  a  költő  ha- 
lálát titulus  bibendinek  vették,  zajongva  gyémántkoporsót 
követeltek  az  ő  számára,  mignem  sikerült  őket  elcsitítani. 
Kegyeletesen  megjelenő  vendéglőse,  kávésa,  pinczése,  szabója, 
állandó  hordárja  csöndes  megbotránkozással  szemlélődtek. 
Újságírók  találgatták,  vájjon  ki  az,  a  ki  koszorúja  egyik  sza- 
lagjára ezeket  nyomatta  :  (iDem  Brúder  in  Heine  und  Scho- 
penhauer?)) Komócsy  József  fellengző  beszédben  avatta  Re- 
viczkyt  halhatatlanná,  a  mit  a  szertartást  teljesítő  káplán  gú- 

nyosan  megmosolygott.  A  költő  barátai  hiába  kerestek  eny- 
hítő vonást  e  kegyetlenül  durva  képen ;  nem  akadtak  női 
szemre,  melyben  köny  csillogott  volna  ;  elmélyedve  komor 
bánatukba,  tagadták  meg  a  Nirvána  engesztelő  hatalmát. 

Tehát  a  költő  még  azt  is  hiába  hitte,  hogy  « szépen  fognak 
eltemetni)). 

Egyéb  jóslatai  azonban  teljesültek.  Dalait  magasztalják, 
bánata  sok  idegen  seb  balzsama,  kedves  lányok  merenge- 
nek versein  ;  Köllő  Miklós,  a  korán  elhalt  fiatal  szobrász, 
szelid  nézésű,  bánatos  szép  asszonyt  állított  sírja  fölé  és 
emlékkőbe  véste  ez  igéket:  (lA  világ  csak  hangulat*.  A  költő 
sírja  soha  sincs  friss  virág  nélkül.  A  magyar  ifjúság  halottak 
napján  meggyújtja  e  síron  a  kegyelet  mécsét.  És  nemcsak  a 
halottak  szomorú  birodalma,  hanem  a  székesfőváros  lüktető 
életének  víg  hullámzása  közepett,  a  magyar  Faubourg  St. 
Germain  Reviczky-tere  és  Reviczky-utcája  is  hirdeti  Re- 
viczky Gyula  dicsőségét.  A  lét  legkíméletlenebb  tusájának, 
a  fásult  közönynek  és  a  lázongó  nyomornak,  a  legellentéte- 
sebb  eszmeáramlatoknak  e  korszakában  minden  összevissza- 
ságot és  zajongást  túlzeng  az  ő  lírájának  tiszta  csengése. 
Eredeti  költeményeinek  ez  első  teljes  kiadásával  e  nemze- 
dékből Reviczky  Gyula  legelsőül  emelkedett  a  « magyar  re- 
mekírók)) közé, 

f^oroda  Pál 


KÖLTEMÉNYEK 


ELSŐ  SZERELEM 


Bűbájos  emlék,  édes  álom 
Szál)  át  merengő  lelkemen. 


Ábrándjaim  derűs  világát 
Beárnyékozta  szenvedés. 
Hol  a  nap  még  szivembe  süthet, 
Immár  csak  egy  parányi  rés. 
Oda  van  a  tavasz  bubája, 
Ibolya  többé  nem  terem! 
Mégis,  mikor  te  jutsz  eszembe, 
Szép  májusról  zeng  énekem. 

Tavasz  volt;  édes,  szelid  ábránd 
Himbálta  ifjú  szívemet. 
Örök  tavasznak,  szerelemnek 
Álmodtam  én  az  életet. 
Madár  dalolt,  akácz  virágzott. 
Mikor  először  láttalak. 
Virágos  rét  fölött  repültek, 
A  sárga  cserebogarak. 

Mikor  a  virágok  születtek. 
Szerelmünk  akkor  ébredett. 
Te  még  rövid  ruhába  jártál. 
S  én  bújtam  még  a  könyveket. 
Gyakran  találkozánk  az  utczán 
S  némán  hűséget  esküvénk 
Egymásnak.  Oly  bohó  nekem  most 
Még  dalban  is  a  mi  regénk ! 

Dalaim  édes  zokogása 
Akkor  zendült  szivembe'  meg ; 
És  ha  mi  bántott,  elcsitítni 
Dallal  a  bút  oly  jól  esett. 
Mint  napsugár  a  könnyű  felhőt, 
Bearanyoztad  vágyamat. 
Imádkozám:  Szép  így  az  élet! 
Ne  légyen  soha  alkonyat... 

Ha  visszanézek  most  a  múltra. 
Alomnak  tetszik  az  egész. 
Hisz'  ily  bolondott  nem  művelhet 
Soha  a  józan  emberész. 
És  mégis,  sokszor  úgy  óhajtom : 
Legyen  ily  álom  életem. 
Kaczagjon  rajta  minden  ember. 
Csak  engem  boldoggá  tegyen  1 

Sütkérezem  elálmodozva 
A  bágyadt,  őszies  napon. 
Lelkembe'  nincs  virág,  verőfény, 
Csak  hervadt,  néma  fájdalom. 
Tévedt  madárként  egy-egy  emlék 
Repül  át  néha  szívemen, 
S  szelíden,  könyeimct  áldva. 
Te  újra  megjelensz  nekem. 


Emlékezem,  zöld  volt  az  erdő ; 
Derült  az  ég  köröskörül. 
A  park  rég  látott  annyi  népet ; 
Ott  jártam  én  is  egyedül. 
Öröm  sugárzott  minden  arczon  ; 
Megújult  vágy,  ifjú  remény; 
Csak  én  szerettem  volna  sírni 
Gyönyörű  május  elsején! 

Keztyűs  urakkal,  kék  ruhában 
Te  is  ott  ültél  egy  padon. 
Sok  szépet  mondhattak  neked,  mert 
Csak  mosolyogtál,  angyalom. 
Platánok  gúnyos  suttogását 
Hozá  a  játszi  szél  felém : 
Minek  van  a  szegénynek  álma 
Gyönyörű  május  elsején  I 

De  én  azóta  megtanultam : 
Boldog,  ki  sokat  álmodott. 
Sokszor  kijártam  a  ligetbe 
S  fölkeresem  a  kis  padot. 
De  oly  üde  már  semmi  sem  volt, 
A  régi  nem  volt  más  csak  én, 
Nevedet  a  homokba  írtam, 
Mint  akkor,  május  elsején! 

S  el-elvisz  a  vágy  este-reggel 
A  régi  padra  betegen  ; 
Tapasztalásom  ím'  elég  van. 
Hadd  sírjam  ott  ki  csöndesen. 
Ah  sírni !  sírni  öntudatlan'. 
Míg  eljő  majd  az  ősz  dere, 
A  midőn  már  magunk  se  tudjuk. 
Mikor  volt  május  elseje. 

]]] 

Szivemből  téptem  ezt  a  dalt, 
Hová  képed  van  írva. 
Majd  elmerengsz:  Ö  írta,  ő! 
S  fogod  olvasni  sírva  . . . 
Dalocska,  szállj  tovább! 

Szivemből  téptem  ezt  a  dalt 
Szerelmi  vallomásnak. 
Hogy  hű  maradtam  s  szívemet 
Nem  adtam  senki  másnak... 
Dalocska,  szállj  tovább! 

Dalocska,  szállj,  repüli  tovább ! 
S  te  törj  ki  könnyezésbe, 
S  gondolj  engesztelődve  rám  : 
Beh  jó  fiú  szegényke ! . . . 
Dalocska,  szállj  tovább ! 

IV 

Szép  volt  és  ifjú,  mint  a  hajnal 
S  ábrándos,  mint  az  alkonyat. 
Egy  angyaltól  a  magas  égben 
Nem  különbözhetett  sokat. 

Mikor  először  jött  utamba, 
Világos  kék  ruhát  viselt, 
S  oly  szépen  nézett,  hogy,  ha  láttam, 
Szerelmes  szívem  dalra  kelt. 

Azóta  nagysád  lett  belőle ; 

Hideg  és  büszke,  mint  szokás. 

S  a  rege  szól :  Volt  egyszer  egy  lány, 

Ábrándos,  szőke,  kékruhás . . . 

V 

Zeneszót  hoz  a  kósza  szellő. 
Jól  ismert  hangok ;  hallgatom. 
Tudom,  megint  emlékeimmel 
Lesz  dolgom  és  nem  alhatom. 

Bűbájos  emlék,  édes  álom 
Szállt  át  merengő  lelkemen, 
S  egy  nem  felejtett,  bánatos  hang 
Susogja  sírva  :  szerelem  ! 

Előttem  állsz  fehér  ruhában 
És  nyújtod  reszkető  kezed' ; 
S  én,  mig  rajongva  átölellek, 
Érzem,  hogy  most  is  úgy  szeretlek. 
Mint  egykoron  szerettelek! 

Be  messze  tűnt,  beh  véget  ért 
Az  első  szerelem ! 
Csak  egy-egy  ifjúkori  dal 
Beszél  még  rólad  énnekem. 

Arczod'  sem  őrzi  már  egyéb, 
Csak  az  emlékezet. 
Ábrándos,  első  ifjúság, 
S  te  szőke  lány,  isten  veled! 

Ah  elvirult!  ah  elvirult, 
A  szív  bimbó  kora. 
S  érzem,  mi  se  találkozunk 
Az  életben  többé  soha. 

Legelső  édes  hevülés. 
Legelső  tiszta  vágy  : 
Mily  szívesen,  mily  boldogan, 
Oh  hányszor  gondolok  reád! 

Száll  az  idő  . . .  letűnnek  a 
Tavasznak  évei  ; 
De  a  kékszemű  szőke  lányt 
El  nem  birom  felejteni. 

YU 

TALÁLKOZÁS. 

Így  jövünk  össze  hát  megint 

A  nagy  világ  zajában! 

Én  visszasírva  drága  multam' 

S  te  mint  menyasszony  elvirultan 

És  haloványan. 


Reviczky  Gyula  költeményei. 


50  J^öltemények 

Szemünk  egymásra  nem  tekinl 
S  emléki  szebb  időknek  : 
A  régi  üdv,  a  régi  vágyak, 
Mint  láthatatlan  útitársak, 
Hozzánk  szegődnek. 


Óh,  mert  te  sem  felejtheted 
El  azt  a  bűbájos  regét : 
Álmodtak  édes  hajnalálmot, 
Örök  hűséget,  ifjúságot. 

Azután  utjok  elszakadt. 
Megnőttek  ;  az  idő  haladt. 
És  most  e  kis  dalocska  mérge 
S  egy  mirtuszkoszorú  a  vége. 

3 
Oh,  csak  nevessünk!  mondj  bolondnak, 
Ne  hidd,  hogy  én  siratni  foglak. 
Bolondság  volt,  most  érthetetlen. 
Nevessünk  rajta  mind  a  ketten. 

4 

Akkor  te  még  kis  lányka  voltál. 

És  nem  volt  vőlegényed. 

Most?  —   álmid'  mint  ruhád'  kinőtted, 

S  nem  ismersz,  azt  beszéled. 

Nem  az  a  vágy  ég  szíveinkben, 
Nem  az  a  nap  az  égen. 
Nem  az  a  május  nyit  virágot. 
Nem,  nem  ismerlek  én  sem! 

5 
Ruhája  kék  volt,  szeme  is  kék  ; 
Rám  nézett  ábrándozva  mindég. 
Ártatlan,  egyszerű  leány  volt. 
Kiért  szivem  régente  lángolt. 

Egyszer  csak  eltűnt  s  kék  ruhája, 
Kék  szeme  volt  lelkemnek  álma 
Sokáig,  míg  egy  édesebb  szem 
Ragyogott  rám  és  —  elfeledtem. 

S  ki  meghalt,  mostan  mint  kisértet 
Halványan  a  szemembe  nézett. 
Járása,  hangja  még  a  régi, 
Csakhogy  már  nem  tud  megigézni. 

Vlll 
A  POZSONYI   LIGETBEN 

1880.   augusztus  5 

Itt  vagyok,  újra  itten ! 
S  te  még  a  régi  díszben 
Állsz,  én  szép  ligetem. 
Utaidon  bolyongok, 
S  a  virágok,  a  lombok 
Mind  összesúgnak:  Ismeremi 

Hajdan,  tavasznapokban. 
Gondatlan'  itt  bolyongtam, 
Ez  árnyas  utakon. 
Itt  járt  kaczagva  szépem ; 
Nevét  hány  fába  véstem ! 
Itt  írtam  én  első  dalom'. 

E  fák  alatt  viseltem 
Bánattalan  szivemben 
Fájdalmat,  édeset. 
Itt  olvastam  szemében, 
Hogy  értem  ég,  csak  értem ; 
Itt  ujjongtam:  Szeret!  szeret! 

S  itt,  ez  a  pad  tudója. 
Hány  meglesetlen  óra 
Kínálta  élveit. 

Volt  szeretőm,  barátom, 

Ifjú  szivemben  álom... 

Itt  éltem  át  a  mennyet,  itt ! 

Oh,  hol  vagy  drága  hajnal 

Legelső  sugaraddal  ? . . . 

Hová,  hová  levél ! 

Hol  vagytok,  édes  álmok  ? 

Mit  súgnak  a  virágok? 

Csitt,  csitt,  a  lomb  miről  regél  ? . . 

Ah,  álom,  álom,  álom! 

Azt  mondja,  ifjúságom 

Mulandó,  hűtelen . . . 

Szép  ligetem,  virulj  csak, 

S  te  szív,  álmodd  a  multat 

Még  egyszer  át  s  légy  csöndesen. 


IX 

SÓHAJ 

Első  szerelmem  idejében, 
Mikor  láttam,  hogy  szíved  értem 
Megszűnt  dobogni,  kérkedem: 
Majd  lennél  egykor  még  enyém! 

Ha  dalaim  hir-szárnyra  kelnek, 
S  mint  költőt  szerte  ünnepelnek: 
A  kék  ruhás  lány,  fogadok, 
Megbánja  még,  hogy  elhagyott  I 

Bohó  ifjúság!  Férfi  lettem; 
Sohajtozám  dicsért  rimekben. 
Kiváncsi  is  tudom,  de  hány: 
Ki  volt  a  kék  ruhás  leány? 

Csupán  tehozzád  száll  hiába 
A  csengő-bongó  rímek  árja. 

Sok  szép  dalom  nem  érdekel, 
Viszhangra  nálad  egy  se  lel. 

S  én  vallom  :  szép  versek  mit  érnek, 
Ha  az  imádott  nő  szivének 
Többé  annyit  se  mondanak, 
Mint  léha  bókoló  szavak? 

Volnék  inkább  a  régi  senki, 
Kinek  nevét  csak  szájad  ejti, 
S  ne  papiron,  de  kebleden 
Lelném  meg  rímed',  szerelem ! 


EMMA 

Te   mosolyogtál   könnyeim  közt, 
Te  fényes  égi  látomány. 

1 

HIMNUSZ 

Hadd  bántsanak!  hadd  jöjjenek  nyakamra 
Az  ördögök  és  farizeusok. 
Panaszomat  a  világ  így  se  hallja  ; 
Jajgatni,  elcsüggedni  nem  tudok. 
Boldogsággá  varázslom  a  keservet 
Kedvencze  én  a  boldog  isteneknek! 

Mikor  születtem,  ők  bölcsömhöz  álltak, 
Testvérükül  fogadtak  engemet, 
S  az  örök  ifjúsággal  megkínáltak. 
Hogy  véghetetlenül  boldog  legyek. 
Rajongó  lelket  adtak  és  szerelmet... 
Kedvencze  vagyok  én  az  isteneknek! 

Mondták,  elvisznek  majd  az  égi  honba . . . 
De  jött  az  ördög  is  megrontani, 
És  véle  jöttek  mindenütt  nyomomba 

Irigykedő,  goromba  társai ; 

És  minden  untalan  próbára  tettek, 

Kedvencze  vagyok-é  az  isteneknek? 

Elsőnek  állott  Jlruaság  utamba 

S  azt  mondta:  ((Nincs  apád  és  nincs  anyád! 

Ez  hát  a  boldog  istenek  jutalma, 

Hogy  szeretet  sehol  se  vár  reád  ! . . . 

Hajlékot  adni,  látom,  elfeledtek; 

Panaszold  fel  a  boldog  isteneknek !» 

Mezitlábú  Szegénység  jött  utána, 

És  szólt,  vállamra  dobva  rongyait : 

((A  föld  a  pénz,  az  élvezet  hazája, 

S  te  mégis  éhes  és  rongyos  vagy  itt?.  . . 

Kenyeret  adni,  látom,  elfeledtek; 

Panaszold  fel  a  boldog  isteneknek!)) 

A  görnyedt  Megalázás  ért  nyomába 
S  kérdezte,  tudok-é  hajlongani  ? 
Nem  tudtam ;  kilökött  az  út  sarába  : 
((Így  jár  minden  bitang,  sehonnai ! 
Függetlenséget  adni  elfeledtek, 
Panaszold  fel  a  boldog  isteneknek!)) 

Vak  Szenvedély  se  váratott  magára  ; 
Lihegve,  lázban  égve  jött  felém  : 
((Koldus,  bitang  vagy,  elhagyott  vagy,  árva! 
Mámort  adok  szivecinek;  légy  enyém! 
Nyugalmat  adni,  látom,  elfeledtek; 
Panaszold  fel  a  boldog  isteneknek! 

Mentünk  s  Dicsvágy  is  társamul  szegődött ; 

Nagy  bánat  árán  nagy  jövőt  igért. 

Szólt :  «lgy  jártak  Homér  is  s  más  nagy  6sök!» 

S  én  tűrtem  és  lemondtam  a  hirért, 

S  hogy  adni  annyi  mindent  elfeledtek, 

Nem  panaszoltam  fel  az  isteneknek. 

Bősz  fergeteg  zúdult  rám  szörnyű  dühhel : 

A  vész  vadul  dobálta  szívemet ; 

Sodort  az  örvény  és  sehol  se  tűnt  fel 

Mentő  hajó  vagy  távol  egy  sziget. 

Sirtam:  ((Mindenki  elhagyott!  Ki  ment  mcg?» 

Kedvencze  nincs  a  boldog  isteneknek! 

((Van!  A  költő  s  a  bölcs  felelt  egy  angyal, 

Emmának  hívják  őt  az  emberek. 

((A  mennyországba'  viszlek  el  magammal, 

A  mennyországba  van  a  te  helyed. 

Légy  boldog  ott  és  keblemen  pihenj  meg: 

Kedvencze  te  a  boldog  isteneknek!* 

((A  boldog  istenek  küldöttek  érted. 

Borulj  nyakamba  és  repülj  velem!)) 

S  szálltunk  oda,  hol  ördög  el  nem  érhet ; 

Bűbájos  ország!  Lakja  Szerelem. 

Az  égiek  Emmával  eljegyeztek, 

S  kedvenczei  lettünk  az  isteneknek. 

S  jött  és  megáldott  valamennyi  isten. 

A  legszebb  volt  közöttük  Szerelem. 

Egy  szót  se  szólt,  csak  rám  hajolt  szelíden 

S  megölelt  hosszan,  forrón,  édesen. 

Kéjtől  remegtem  és  fülembe  csengett : 

Kedvencze  vagy  a  boldog  isteneknek! 

Vig  Ifjúság  szólt  bájos,  égi  nyelven  : 
((Adtam  rajongó,  álmodó  szivet, 
S  habár  hajad  megőszül  életedben. 
Mégsem  leszel  vén,  mint  a  többiek. 
A  mig  csak  élnek,  ifjak,  lelkesednek 
Kedvenczei  a  boldog  isteneknek !» 

Szabadságnak  szemébe'  szent  tüz  égett : 
((Kincset  ruháztam  rád,  dicsőt,  nagyot! 
Hiába  bántja  a  világ,  az  élet, 

Kit  én  segítek,  én  oltalmazok! 

Kik  engemet  mint  éltüket  szeretnek: 

Kedvenczei  a  boldog  isteneknek!)) 

Dicsőség  arcza  mint  a  fény  sugárzott; 
Ajkamra  égető  csókot  nyomott : 
(cE  csókkal  járd  be  büszkén  a  világot! 
Fényt  szórni  útaidra  én  fogok. 
Zengj  dait,  a  többi  dalnál  lelkesebbet, 
Kedvencze  te  a  boldog  isteneknek !» 

És  Bölcseség  is  üdvözölt :  (c Szeretnek, 
Jobban  mint  bárki  mást,  az  istenek! 
Azért  küldtek  rád  bánatot,  keservet. 
Hogy  győzz  a  kín,  az  ördögök  felett, 
S  az  üdvöt  fájdalmak  között  szeresd  meg, 
Kedvencze  te  a  boldog  isteneknek !» 

S  én  válaszoltam:  ((Áldom  ezt  a  sorsot! 
Hisz'  jobbat  a  legjobb  sem  érdemel. 
Boldog  vagyok,  jó  istenek,  ha  boldog 
Ki  nem  akar  cserélni  senkivel ; 
S  az  is  leszek,  míg  napjaim  letelnek, 
Kedvencze  én  a  boldog  isteneknek! 

S  ha  meghalok. . .  nem!  sose  halok  én  meg! 

Nem  kaptam  én  csak  testi  életet. 

A  jók,  a  nemesek  szivében  élek 

Örökre,  mint  a  boldog  istenek. 

S  utódim  is  majd  váltig  emlegetnek: 

Kedvencze  volt  a  boldog  isteneknek! 

11 

DONNA  DIANA 

Szemedben  igézet  sugara. 
Ajkad  körül  csodás  mosoly; 
De  a  kedély  szelid  varázsát 
Nem  látom  arczodon  sehol. 

Mint  kirakatban  drága  bábut 
Néz  gyermek,  épugy  nézlek  én. 
Ha  megvehetnélek,  ki  tudja 
Hogy  össze  nem  törnélek-é? 

Szeretsz?. ..  Hisz'  a  szerelmi  hűség 
Nem  élted  üdve,  létjogod, 
Hanem  hiúság,  gőg,  divat  s  te 
Ha  már  meguntad,  eldobod. 
Üres  szívű,  divatos  úrfik 
Hadd  kurizáljanak  neked. 
Én  azt  tudom  csupán  szeretni. 
Ki  engemet  viszonszeret. 

Növeljem-é  még  büszkeséged'? 
Boruljak  lábaidho'  tán? 
Sóhajtsak  lealázva  hozzád, 
Mint  istenéhez  a  pogány? 
Te  sóhajimra  nem  felelnél, 
Arczomba  nézve  hidegen ; 
Mig  titkon,  szíved  rejtekében 
Ujjonganál  győzelmeden. 

Hol  vetted  ezt  a  bűvös  arczot? 
Mért  csábítsz,  hogyha  nincs  szived?... 
Szép,  vagy,  szeretlek  nézni  hosszan, 
S  mégsem  ohajtlak,  elhihetd. 
A  szerelem,  e  régi  ének 
Hatalmát  én  is  érezem : 
De  sirjak-é,  ha  mozdula+lan 
Szobor  nem  érez  énvelem?... 

Oh,  szánj  meg  engem!  óh,  ne  csábíts! 
Én  nem  hozzád  való  vagyok. 
Az  én  vergődő  bús  szívemmel. 
Neked  nem  illik  játszanod. 

Nehéz,  nagy  harcz  után  lemondtam 
Én  rólad  és  kerültelek. 
Mért  mentem  hozzád  akkor  egyszer, 
Oh,  mért  találkozám  veled! 

Tudtam :  meg  fogsz  jelenni  ;  rólad 
Én  már  ezerszer  álmodám, 
Te  mosolyogtál  könnyeim  közt, 
Te  fényes  égi  látomány. 
Epedve  vártalak,  s  hogy  íme 
Valóság  lett  a  képzelet : 
Feljajdulok  :  nem  ezt  akartam ! 
Oh,  mért  találkozám  veled ! 

Oh,  szánj  meg  engem,  óh,  ne  csábíts! 

Ne  fájjon  emléked  nekem. 

Te  boldog  vagy,  feledni  tudsz  csak, 

Én  meg  folyvást  emlékezem. 

A  lemondás  is  fáj,  nagyon  fáj, 

Emmám  ;  de  százszor  nehezebb 

A  hűtlenséget  elviselni . . . 

Óh,  mért  találkozám  veled! 

Ha  tudnék  sírni,  elzokognám. 
Mint  kis  gyerek,  bubánatom', 
S  ha  így  tudnálak  elfeledni, 
Sirnék  soká,  sirnék  nagyon  ; 
De  könnyeim'  rég  mind  kisírtam, 
S  ki  mint  én  téged,  úgy  szeret. 
Az  soha,  soha  sem  feledhet! 
Oh,  mért  találkozám  veled ! 

Oh,  szánj  meg  engem !  óh,  ne  csábíts  1 

Hisz'  az  enyém  te  nem  leszel. 

Selyem-rongyban,  nagyúri  gőggel 

Valami  gavallér  vesz  el. 

A  küzdelem  s  a  vágy  keserve 

Majd  szétszakítja  szívemet 

S  kerüllek,  hogy  megmentsem  álmom'. . 

Oh,  mért  találkozám  veled! 

És  hogyha  majd  lázas  szivemben 
Az  emlék  búja  felzokog : 
Jelenj  meg  néha  álmaimban, 
Fog  várni  a  te  dalnokod. 
Azt  fogom  én  mindig  dalolni, 
Mért  nem  lehettem  a  tied, 
S  dalomnak  vége  lesz  a  sírig : 
Óh,  mért  találkozám  veled! 


IV 


Nem  mondta  senki  még ;  először 
Tőled  halottam  :  Értelek ! 
Óh,  légyen  áldott  az  az  óra, 
Mely  engem  hozzád  vezetett. 

Jóságod  enyhe  napvilága 
Keresztülj árta  bánatom', 
S  verőfényes,  derült  napokról 
Megint,  megint  álmodhatom! 

A  jó  isten  megáld  bizonynyal, 
Hogy  vélem  annyi  jót  tevéi. 
Talán  egymásnak  szánt  a  végzet. 
Valami  súgja  :  Várj !  remélj ! . . . 

Örök  boldogságról,  derűről 
Most  zeng  először  énekem. 
Ha  téged  látlak,  azt  hiszem,  hogy 
Boldognak  lenni  végzetem. 


A  réteken  járok  dalolva 
S  mezei  virágot  szedek. 
Sietve  szállnék  karjaidba. 
És  oda  adnám  mind  neked! 

Neved'  az  erdőben  kiáltom. 
Hanem  a  viszhang  nem  felel. 
Vagy  én  nem  hallom  csak?  Szivemben 
Minden  dalol,  zeng,  énekel. 

Valami  úgy  ragad  magával ! 
Futok,  és  nem  birok  vele ; 
S  a  lég,  a  láthatár,  az  erdő 
Mind  boldogsággal  van  tele. 

És  dalom  egyre  hangosabb  lesz. 
Szivem  csordultig  telve  van  . . . 
Elrejtem  arczomat  a  fűbe 
S  zokogni  kezdek  hangosan. 


V] 
BÁL  UTÁN 

A  mély  gyönyörtől  szédülök  még, 
Ragad  a  lázas  képzelet. 
Melletted  ülök,  czifra  párok 
Fel  és  alá  keringenek. 

A  zene  szól,  de  hangosabban 
Dobog,  majd  megszakad  szivem. 
Szeretnék  sírni,  mint  a  gyermek, 
A  boldogságtul,  azt  hiszem. 

Egy  valczcr  édes  áriáját 
Lágyan  merengve  hallgatom ; 
De  édesebb  minden  zenénél 
A  mosoly  édes  ajkadon. 

S  ha  szólsz,  óh,  mennyei  hatalmak! 
Eszemet  bontja  meg  e  szó. 
En  nem  tudom,  szférák  zenéje 
Lehet-e  ilyen  megható? 

Honnan  jövel?  hol  van  hazád?... tán 
A  mennyből  szálltál  ide  le?... 
Ah,  ép'  most  kér  föl  egy  fajankó  I 
S  keringesz  fel  s  alá  vele. 


Vll 


A  kik  a  tapsot  kedvelik, 

Legyen  taps  bőviben  nekik. 

A  pompa  és  a  kényelem 

Nagy  urak  közt  divat  legyen. 

A  ki  pedig  kalandra  vágyik. 

Találjon  ezret  mindhalálig. 

A  pénzimádó  gyűjtse  aranyát ; 

Száz  évig  éljen  a  kövér  apát. 

Legyen  a  könyvnek  sok  vevője. 

Írónak  előfizetője; 

Ügyvédnek  sok  kliense. 

Orvosnak  pácziense  .  .  . 

Egy  szóval,  add  meg,  sors,  mindenkinek, 

Mit  e  világon  legjobban  szeret ; 

S  add  meg,  mást  nem  kivánok  tőled  én. 

Maradjon  ő,  a  kedves  lány,  enyém. 

VUl 

Mikor  a  langy  szellőcske  vágyat 
Csókol  szivünkbe  szeliden  ; 
Mikor  a  boldog  ibolyácskán 
Az  első  pillangó  pihen  ; 
Mikor  a  felhőhez  szokott  szem 
Először  lát  derűs  eget : 
Szerelmi  hűséget  fogadni 
Akkor  szeretnék  én  neked  I 

Mikor  a  fényes  levegőben 
Pacsirta  szántva  énekel ; 

Mikor  a  vágy  halk  sóhajára 
Az  erdőbül  száz  hang  felel : 
Mikor  a  fecskének  susogja 
Valami  :  Épitsd  fészkedet : 
Szerelmi  hűséget  fogadni 
Akkor  szeretnék  én  neked ! 

Mikor  a  fény  elől  a  pára 
Mind  szertefoszlik,  messze  száll ; 
Méhecske  mézet  és  a  csermely 
Útjába'  rózsákat  talál ; 
Mikor  minden  perez  azt  susogja  : 
A  tovatüntnél  szebb  leszek  : 
Szerelmi  hűséget  fogadni 
Akkor  szeretnék  én  neked ! 

Mikor  a  harmatkönny  is  áldás 
A  rózsa  szomjas  kelyhiben  ; 
Mikor  nem  gondol  hervadásra, 
Virághullásra  senkisem ; 
Mikor  boldogság,  vágy,  remény,  hit. 
Szivünkbe'  minden  erezet: 
Akkor  szeretném  elrebegni 
Lábaidnál  szerelmemet ! 


IX 
ÖRÖK  SZERELEM 

i8yy.  juliui   14 

Régi  szeretőm  vagy !  Már  mi  régen 
Megöleltük  egymást  számtalanszor. 
Egyszer  élünk  minden  ezer  évben 
Férfi  vagyok  én  s  te  mindig  asszony. 
Te  enyém  vagy,  én  tied  vagyok, 
S  ha  te  meghalsz,  én  is  meghalok. 

S  ha  aludni  tértünk,  sírba  dőlve. 
Akkor  is  találkozunk  mi  újra. 

(Áldott  az  a  szél,  áldott  örökre, 
Mely  a  mi  porunkat  összefújja!) 
Ott  is  szerelemrül  álmodunk, 
Ott  is  együvé  kerül  porunk. 

Egymásé  vagyunk  örökre,  bárha 

Száz  alakot,  száz  helyet  cseréltünk. 

Suttogunk  forró  szerelmi  lázba' : 

Hol  bolyongtunk,  mik  voltunk,  hogy  éltünk! 

Változandó  minden  idelenn, 

Csak  a  mi  szerelmünk  végtelen. 

És  ha  újra  kezdjük  a  bolyongást, 
S  szél,  vihar,  hab  és  felhő  ragadnak ; 
Hamvainkat  száz  alakba'  folyvást 
Együtt  viszi,  söpri  szél,  vihar,  hab. 
Legyen  élet  vagy  legyen  halál : 
Minket  örök  hűségben  talál. 

Így  töltöttünk  már  mi  miljom  évet. 
Ha  te  rózsa  voltál,  én  a  harmat. 
Gerliczének  én  voltam  a  fészked  ; 
Hullám  voltál  s  én  a  hattyú  rajtad. 
A  szivárvány  egyik  fele  én 
S  te  a  másik,  fent  az  ég  ivén! 

Bízva  nézek  a  halál  elébe : 

Mert  szivünk  nem  veszti  el  szerelmét. 

Hamvam'  a  te  hamvad  közelébe 

Fogja  vonni  boldog,  édes  emlék. 

Együtt  élünk  és  együtt  veszünk 

S  porladozva  is  ölelkezünk, 

Hervadás,  halál,  múlás  regéi, 
Nem  hiszek  én  bennetek!  Hiába, 
Szerelmünket  ez  a  sors  nem  éri ; 
Nincsen  annak  vége,  nincs  halála. 
Időt  az  nem  ismer  ;  kezdete 
Sose  volt  és  nem  lesz  vége  se. 

Dobogó  szivem  minden  paránya, 

Mely  a  míg  élt,  tiszta  lánggal  égett ; 

Századokról  századokra  szállva, 

Nem  szeret  mást,  senki  mást,  csak  téged! 

Te  vagy  üdve,  vágya,  mindene, 

Örök  álma,  örök  élete. 

Mit  tünődöl  ?  Ki  tanítna  félni  ! 

Ezer  évben,  ezer  változatban 

El  nem  hagytuk  egymást  soha  még  mi. 

Mert  a  mi  szerelmünk  halhatatlan. 

Együtt  porladoznak  szíveink. 

Míg  lejár  az  ezer  év  megint  .  .  . 

X 
ARCZKÉPÉRE 

Mint  nyári  éjszakán 

A  csillagot : 

Úgy  nézlek  csöndes  vágygyal  én, 

Ha  egyedül  vagyok. 

S  mint  nyári  éjszakán 

A  csillagok  : 

Zajló  szivem  hullámiban 

Szép  szemed  úgy  ragyog. 

XI 

SOUVENIR 

Száraz  virág,  valaha  rózsa 
Lehetett,  van  e  könyvben. 
Az  a  dalos  könyv  ez,  tudod,  hisz' 
Tetőled  kölcsönöztem. 

Szerelmi  dal  mellé  került  a 
Száraz  virág,  szegényke. 
Történetét  dal  és  virág  tán 
Egymásnak  elmesélte. 

A  dalt  egy  bús  poéta  írta 
S  rá  megszakadt  a  szíve; 
(Pedig  oly  édes  kis  dalocska 
S  oly  tisztán  cseng  a  ríme !) 

S  a  száraz  rózsa  boldog  órák 
Emlékvirága ;  régen 
Hervadhatott  már  el  ;  ki  tudja, 
Tán  szíved  közelében. 

Dal  és  a  szerelem  virága 
Oly  szépen  összefér  itt. 
Egymásnak  gyakran  elsusogják 
A  hervadás  regéit. 


xn 

Gyakran  jelensz  meg  álmaimban. 
Hidegen,  büszkén,  gúnyosan. 
Egy  mosolyod,  egy  jó  szavad  sincs 
Könyörgök  hozzád  s  hasztalan. 

Jársz-kelsz  vidáman,  hajnalarczczal, 
Csak  énhozzám  maradsz  hideg  .  .  . 
Én  kedvesem,  az  álmok  úgy-e 
Ellenkezőt  jelentenek?  .  .  . 


Xlll 

A  világon  te  a  legkedvesebb 
Leányka  voltál,  .  .  .  így  képzellek  én  ; 
Maga  a  vígság,  élet  és  öröm 
Hosszú  ruhádnak  első  reggelén. 
Beh  gyönyörű  lehettél !  Oh,  ha  így 
Találkozhattam  volna  én  veled. 
S  nem  most,  midőn  a  költők  bánata. 
Az  a  sok  édes  dal  megmérgezett. 

Reviczky   Gyula   költeményei.  j 

El  volt  bűvölve  minden  ismerőd, 
A  hajnal  és  a  rózsa  irigyelt; 
Mező  virága,  erdő  madara. 
Ha  meglátott,  csupán  reád  figyelt. 
Legjobb  is  voltál,  nem  legszebb  csupán  ; 
Merő  kedély,  vidámság,  szeretet. 
Minek  olvastál  annyi  dalt,  regényt!  .  .  . 
Az  a  sok  édes  dal  megmérgezett. 

Költő  dalában  érzed,  a  mi  szép  ; 
Tolmácsolá  saját  érzelmidet. 
Oh,  de  az  édes,  játszi  dal  mögött 
Nem  láttad  a  vérző,  beteg  szivet. 
Azt  hitted,  a  ki  lelkesül,  rajong. 
Ha  szenved  is,  csak  félisten  lehet!  .  .  . 
Oh  szerelem,  vágy  csalfa  éneke! 
Dalok  bubája,  mely  megmérgezett! 

Nagy  kín  szüli  meg  a  költő  müvét, 
S  habár  a  szenvedőnek  balzsama. 
Kinek  ártatlan,  szűzi  lelke  van. 
Nem  érti,  meg  nem  enyhül  általa. 
Szeretted  az  erdőt,  a  zongorát ; 
Voltál  vidám,  jókedvű,  gyermeteg; 
De  jobb'  szeretted  a  költő  dalát, 
S  szived  azóta  bús,  megmérgezett. 

Ha  elnyeri  egy  férfi  majd  kezed', 

S  lesz  oly  kedves  lánykád,  mint  te  valál 

Kérlek,  ne  adj  kezébe  verseket ; 

A  vers  emészt,  a  vers  lassú  halál. 

Az  élettel  szünetlen  harczra  hív, 

Megöli  gondtalan  kedélyedet ; 

Örökre  bánatos  lesz  az  a  szív, 

A  kii  egy  édes  dal  meqmérgczett. 

XIV 

Óh,  ne  nézz  rám  mosolyogva ! 
Iparkodjál  elfeledni. 
Jobban  élnénk,  hogyha  egymást 
Nem  ismertük  volna  meg  mi ! 

Jobb  neked  nyugodtan  élni. 
Szerető  családi  körben. 
Jobb  nekem  a  sírt  remélni 
Vágyak  nélkül  összetörten. 

Jobb  az  én  beteg  szivemnek 
A  világgal  harczra  kelni. 
Mint  a  vádat,  hogy  te  bennem 
Csalatkoztál,  elviselni. 

XV 

Tiporj  lábaiddal,  gyalázz  meg,  nevess  ki ! 
Én  azért  is  foglak  őrjöngőn  szeretni. 
Nevezz  el  daczosnak,  nevezz  el  bolondnak, 
Én  csak  magasztalni  és  imádni  foglak. 
Szemeid  sugara  besütött  szivembe, 
S  az  örökre  érzi  lángját  e  szemeknek. 
Ajkad  mosolygása  kárt  csinált  eszeinbe' ; 
Nem  tudom,  ki  vagy,  csak  azt  tudom :  szeretlek ! 

XVI 

W^ebert,  Chopint  játszod  betéve. 
De  még  jobban  poéta  hat  rád. 
Olyan  gyöngéd  vagy  cs  figyelmes, 
Finom  és  könnyed,  mint  szivarkád. 
Vidámnak  látszol,  bárha  szenvedsz  ; 
A  migraint  is  tűröd  mosolylyal ; 
S  ha  egyszer  meg  fogsz  csalni  engem  : 
Ezt  is  chikkel  teszed  bizonynyal. 

XV)  1 


Ha  mosolygasz,  mennybe  nézek ; 
Ha  szólsz,  angyalok  beszélnek. 
Szemednek  egy  pillantása 
Szivemet  megbabonázza. 
S  ha  szivarzol,  drága  lélek : 
Fázni  kezdek  s  —  tüzet  kérek. 

XVI 11 

Beh  jó,  hogy  el  tudom  feledni, 
Ha  játszottak  szivemmel ; 
Beh  jó,  hogy  egy  szeszélyes  asszony 
A  lábamról  le  nem  ver. 

Beh  jó,  hogy  óriási  önzés 
Lakik  szivembe'  mélyen. 
Beh  jó,  hogy  magamat  kimentem 
S  mást  vádolok  kevélyen. 

Beh  jó,  hogy  meggyilkolt  szivemről 
Másoknak  nem  beszélek. 
Beh  jó,  hogy  oly  nyugodt  vagyok  s  jót 
Embertől  nem  remélek. 

Be  jó,  hogy  úgy  hozzá  törődöm 
Hivságos  életembe' ; 
S  port  szórok  a  világ  szemébe, 
Mint  ő  az  én  szemembe! 

XIX 

Azok  az  ingatag  poéták! 
Biz'  azok  furcsa  emberek. 
Sok  szenvedély,  álom,  rajongás 
Fér  küzködő  szivükbe'  meg. 

Mindez  dicső,  s  te  is,  galambom. 
Szeretted  annak  idején 
A  szenvedély,  álmot,  rajongást ; 
Hanem  csak  úgy,  ha  —  költemény. 

XX 

Ha  valaha  találkozunk  még, 
Fordulj  el  és  ne  nézz  reám. 
Közönyt  erőszakolni  fájóbb 
A  gyűlöletnél  is  talán. 

Legjobban  ott  érezd  magad  te, 
A  hol  gyaláznak  engemet. 
Ha  csalódtál,  sopánkodással 
A  kínt  kinosbbá  ne  tegyed. 

Ne  ismerj  békülést!  Szivedtől 
A  bocsánat  távol  legyen. 
Olyan  áldás  lesz  elfeledni. 
Ki  volt  köztünk  a  hűtelen ! 

XXI 

Széttépted  azt  a  rózsalánczot. 
Mely  lelkeinket  összefonta? 
Nyugodt  lehetsz  ;  most  már  csak  engem 
Ér  rágalom,  gúny,  mende-monda. 

Jól  is  tevéd.  Az  én  szivemnek 
A  vihartól  nincs  nyugodalma; 
S  ha  hozzám  kötnéd  lelkedet,  még 
Téged  is  magával  ragadna. 

XXI 1 

Ne  is  találkozzunk  mi  többé! 
Ne  is  emlékezzünk  a  múltra. 

Szivem  sokáig  fájt,  cie  végre 
A  lemondást  is  megtanulta. 

Siratta  feldúlt  ifjúságát, 
Szépségedért  sok  könnyet  ontott. 
Legédesb  álmát  eltemette  ; 
De  össze  nem  tört,  csak  lemondott. 

Sebét,  fájdalmát  nem  mutatja ; 
Majd  okozóját  is  felejti, 
S  vigasztalásul  véle  többé 
Játékot  nem  fog  űzni  senki. 

XXI 11 

Isten  veled  hát !  A  mi  elmúlt, 
Örökre  elmúlt :  mért  siratni  ? 
Lásd,  engem  épen  az  vigasztal, 
Hog)'  vigaszt  semmi  sem  tud  adni. 

Mindenki  bántott,  elhagyott;  így 
Tanultam  én  ki  a  világot. 
Ez  a  csekélység  számba  sem  jön 
Farewell  tehát  1  Én  megbocsátok. 


XXIV 
ÚTON 

Robogva  száguld  a  vonat  előre, 
De  vágyam  egyre  visszavon. 
Ah,  úgy  szeretnék  kebledhez  simulni 
És  csüngni  édes  ajkadon!  .  .  . 

Hegyet,  folyót,  sok  várost  ér  a  mozdony, 
A  tájék  más  lesz,  elmarad  ; 
De  én  nem  látok  mást,  csak  a  te  kedves, 
Zöld  ablakos  kis  házadat. 

A  kék  hegyek,  napfinyes,  halmos  erdők 
Bizalmasan  néznek  reám, 
Mintha  íe  járnál  ottan  és  susognád, 
((Soha  se  hagylak  el,  Gyulám!)) 

Kiszállok  régi,  kedves  városomban 
És  járok  benne  szerteszét ; 
De  mintha  ott  is  látnám  szép  szemednek 
Bizalmas,  hű  tekintetét. 

S  álmimba'  rám  hajolsz,  megcsókol  ajkad 
S  én  suttogom  szerelmesen  : 
Szeress,  légy  hű  !  ne  hagyjuk  el  mi  egymást, 
Ne  váljunk  el  mi,  kedvesem! 

XXV 

Milyen  jó,  hogy  elhagytalak, 
7v\ikor  még  lehetett! 
Milyen  jó,  hogy  a  rászedett 
Szív  újra  mást  szeret ! 

Milyen  jó,  hogy  elhagytalak! 
Nem  téged  ér  a  vád. 
Hogy  hűtelen  vag)%  csalfa  vagy 
És  gyönge,  mint  a  nád! 

XXVI 
EGY  LEVELÉRE 

Ifjú  koromnak  számitod  be 
Daczos  heveskedésemet ; 
S  azt  írod,  kész  vagy  megbocsátni, 
Hiszen  majd  okosabb  leszek. 

Lehet,  galambom,  csakhogy  akkor 
Nem  foglak  többé  félteni. 
S  nem  lesznek  már  okos  szivemnek 
Nagy  vágyai,  reményei. 

És  visszagondolván  a  múltra, 
Majd  főmet  rázom  csöndesen  : 
Csupa  bolondsági  Oh,  de  mégis 
Egyetlen  üdv  a  szerelem! 

Szivem,  szerelmem,  ifjúságom! 
Lángolj,  csapongj  idestova. 
Mert  édes  ifjúnak  maradni, 
S  nem  okosodni  meg  soha! 


XXVI 1 
ÜZENET  A  TÁVOLBA 

Miért  nem  öltél  meg  szemeddel 
Midőn  ez  is  terajtad  állt? 
Miért  nem  dúltad  szívemet  fel, 
S  nem  adtál  énnekem  halált?  .  .  . 
Ölelő  puha  karjaidban 
Kimúlnom  mért  nem  lehetett! 
Midőn  szerelmes  csókod'  ittam. 
Mért  nem  szivtad  ki  lelkemet !  .  .  . 
Szivem'  mért  nem  tépted  ki  bátran, 
Midőn  zokogva  rád  borult!  .  .  . 
Nem  vergődném  most  itt  a  sárban. 
És  nem  volnék  ily  nyomorult! 

XXVI 11 

Hát  érdeklődik  még  irántam?  .  .  . 
Én  azt  hittem,  rég  elfelcdt. 
S  lám,  lám,  kiváncsi,  mit  csinálok 
S  a  régi  hangon  ír  kegyed. 
Mulatva  töltöm  éjszakáim', 
Szilajság  most  az  én  sorom, 
És  mámoros  fővel  gyakorta 
Koczintok  önre,  asszonyom! 

Bohókás  czimborák  körében 
A  bort  s  a  mámort  éltetem. 
Pohárcsengés,  szilaj  dalok  közt 
A  bú  nem  fog  ki  kedvemen. 
De  néha  mégis,  tudj'  az  ördög. 
Oly  vaczkor-ízü  a  borom, 
S  ícaczagni  kezdek,  hogy  a  könnyem 
Csordul  ki  tőle,  asszonyom! 

Emlékszem-é  még  önre  néha?  .  .  . 
Igaz,  szép  volt,  jó  volt  kegyed. 
De  én  ezzel  már  nem  törődöm. 
Tanulgatván  az  életet. 
Virág  a  hűség,  hervadandó, 
S  ha  már  elhervadt,  eldobom, 
Vagy  összetépem,  hogyha  tetszik  .  .  . 
Világ  folyása,  asszonyom  I 

Ne  szóljon  a  múltról!  —  Szerettem 
Tán  egykor  önt ;  megengedem. 
De  a  ki  válni  tud,  felejt  is ; 
Így  esik  ez  meg  rendesen. 
Álmodni  ?  .  .  .  Ah,  milyen  nevetség ! 
Biz'  én  semmit  sem  álmodom. 
Kábult  fővel  fekszem  le  reggel 
És  délig  alszom,  asszonyom ! 

Emlékszik?... Ah,  de  jobb,  ha  ön  sem 

Emlékszik  immár  semmire. 

Bolond  ember  törődik  azzal. 

Mit  nem  lehet  elérnie. 

Bűnhődöm  én  is,  hogy  e  furcsa 

Világot  meg  nem  szokhatom. 

Virággal,  napsugárral  élek ; 

De  kenyerem  nincs,  asszonyom! 

Fi  donc!  kiáltja  s  szinte  hallom. 
Hogy  gúnyolódik  és  nevet. 


74  J^öltemények 

Ez  iiiik  önhez!  .  .  .  Nem  halok  meg. 
Gúnyoljon  bátran  engemet. 
Úgyis,  ha  mostan  összejönnénk, 
Kigyúlna  arczán  s  arczomon 
A  szégyen  és  ön  rám  se  nézne, 
Mert  rossz  ruhám  van,  asszonyom ! 

XXIX 

Bimbónak  társa  harmat,  g)'önge  szellő! 

Kelyhébe  nem  süt  még  a  nap  : 

De  rózsa  lesz  belőle,  nyár  is  eljő 

S  rá  tarka  lepkék  szállanak. 

S  a  rózsát  elfogják  szerelmi  vágyak  .  .  . 

Menj  férjhez!  Rózsa  vagy,  kinyilt  virág  vagy! 

Dalai  már  nem  zengnek  a  tavasznak ; 

Virági,  nézd,  hogy'  hullanak. 

Ifjúkorod  szép  volt,  örömbe'  gazdag, 

Ne  érd  pártában  a  nyarat. 

Menj  férjhez!  és  légy  boldog;  én  megáldlak! 

Menj  férjhez!  Rózsa  vagy,  kinyilt  virág  vagy! 

Igaz!  te  mindig  engemet  szerettél 

S  én  is  nagyon  szerettelek. 

Mit  ér,  mit  ér,  enyim  ha  nem  lehettél ! 

Elváltunk  s  mindegyik  feledt. 

Oh,  csak  feledj  s  ne  erezz  semmi  vádat ! 

Menj  férjhez!  Rózsa  vagy,  kinyilt  virág  vagy! 

Nem  küldelek  rideg  zárdába  téged, 

Mint  Hamlet  szép  Ophéliát. 

Menj  férjhez  s  légy  anyává,  erre  kérlek, 

Hadd  éljen  a  világ  tovább! 

S  vele  a  küzdelem  s  százféle  bánat  .  .  . 

Menj  férjhez!  Rózsa  vagy,  kinyilt  virág  vagy! 

Minek  várnál  ?  .  .  .  oly  gyorsan  száll  az  óra, 
S  az  ifjúság  oly  hervatag. 

Szeressünk  hát  piilangó-,  rózsa-módra, 
A  kit  lehet,  a  kit  szabad! 
Virághullását  meg  ne  érd  a  nyárnak, 
Menj  férjhez!  Rózsa  vagy,  kinyilt  virág  vagy! 

XXX 

Ha  hallanál  vig  czimborák  közt 
Beszélni  borról,  szerelemről, 
S  látnád,  a  dévaj  nevetéstől 
Mint  csordul  ki  a  könny  szememből ; 
Ha  tudnád,  mennyiszer  köszöntöm 
Fel  azt,  ki  józan  és  szabad  : 
Megbánnád,  hog^'  szeretni  tudtál, 
Mig  rózsalánczunk  ketté  nem  szakadt. 

Ha  látnál  egyedül,  szobámban, 
Ezerszer  megsiratni  téged. 
Ha  tudnád,  nélküled  nekem  mily 
Sivár,  unalmas,  bús  az  élet ; 
Ha  érzenéd,  mit  szívem  érzett, 
Midőn  egyszerre  elhagyái : 
Te  vallanád  magad  bűnösnek 
S  örökre  mindent  megbocsátanák 

XXXI 

Tudom,  elhervad  ifjúságunk. 
Tudom,  a  szív  lassan  kiég, 
Tudom,  az  asszony  g'/önge  jószág 
S  egész  éltünk  csak  álom,  semmiség. 

Tudom,  hogy  a  mi  nagy  szerelmünk 
Immár  örökre  véget  ért, 
S  egymásért  még  eg^,'szer  hevülni, 
Nem  engedné  nekünk  a  büszkeség. 

S  tudom,  bár  elváltunk  örökre, 
Es  hozzád  többé  nincs  jogom: 

Ki  nem  szakítalak  szivemből 

S  emléked'  áldom  és  nem  átkozom. 

Kedves  halottam  vagy  te  nékem ; 
Szivembe  zártam  képedet : 
Sirodra  könnyekből,  dalokból 
S  ábrándokból  font  koszorút  teszek. 

XXXII 

Kel],  hogy  hozzád  visszatérjek! 

Vissza  minden  áron. 

Kell,  hogy  végre  teljesüljön 

Ez  egyetlen  álmom. 

Kell,  hogy  nékem  is  viruljon 

Az  öröm  virága, 

S  hogy  enyém  legyen  a  földnek 

Legdi esőbb  leánya. 

Hozzád  sóhajt  vissza  lelkem, 
Hozzád  szakadatlan'. 
Hogy  elsúgja  lábaidnál : 
Íme,  hű  maradtam ! 
Hozzád  sóhajt  vissza  lelkem. 
Vissza  minden  áron  .  .  . 
Oh,  e  vágya,  szomjúsága 
Lesz  az  én  halálom. 

XXXílI 

Sok  szép  leány  van  a  világon  ; 
Sok  jó  leány  szeretni  tud  hiven. 
Van,  a  ki  férfit  boldogíthat ; 
De  hozzád  nem  hasonlít  senkisem. 
Bejárhatom  a  nagy  világot, 
Jöhet  elém  minden  szép  asszonya  : 
Jöhetnek  a  hurik  keletről : 
Hozzád  hasonlót  nem  lelek  soha! 

Neked  nincs  másod  itt  a  földön  : 
Hivságos  nőihez  nincsen  közöd. 
Te  vagy  a  legszebb  és  a  legjobb ; 
Egyetlen  vagy  az  asszonyok  között ! 
Boldog  virág,  melyet  te  tépsz  le, 
Boldog,  a  melyben  élsz,  a  kis  szoba! 
És  boldog  én,  hogy  rád  találtam. . . 
Hozzád  hasonlót  nem  lelek  soha ! 

Te  vagy  a  szendeség,  a  hűség ; 

Oly  szép  s  szeli d  vagy,  mint  az  angyalok. 

Van  szellemed,  van  tiszta  szíved 

S  gazdag  szerelmed,  mely  nekem  ragyog. 

Te  vagy,  kit  nem  tudok  leírni. 

Reményim,  álmim  igéret-hona! 

Te  vagy,  kit  oly  soká  kerestem. 

Hozzád  hasonlót  nem  lelek  soha! 

Ha  víg  fiúkkal  iddogálok, 
S  mindenki  földicséri  kedvesét : 
Csak  hallgatok,  hagyom  dicsérni  ; 
Kedves  leány  van,  jó  leány  elég. 
De  te  mind,  mind  megszégyeníted; 
Édesebb,  drágább  ajkad  mosolya. 
Mint  mások  csókja,  ölelése ! . . . 
Hozzád  hasonlót  nem  lelek  soha! 

Ne  hagyj  el!  Óh  mi  lesz  belőlem. 
Ha  itt  hagyod  hű  szívem'  özvegyül ! 
Nem  tudok  én  más  nőt  szeretni, 
Csak  tégedet,  csak  téged  egyedül ! 
Soha,  soha  se  hagylak  én  el ! 
Te  vagy  minden  dalom  végső  sora. 
Azt  fogom  zengni  mindörökké : 
Hozzád  hasonlót  nem  lelek  soha! 

XXXIV 

A  tavasz  első  napsugara 
Bearanyozza  lelkemet : 
S  megint  megszáll  a  vágy  utánad. 
Szép  alakod  megint  körüllebeg. 

Szivembe,  mint  a  nap  a  földre, 
Almok  szeli  d  napfénye  süt. 
Remény  építi  benne  fészkét, 
Ibolyák  nyilnak  benne  mindenütt. 

Rezgő  szívemből  kis  pacsirta  : 
A  dal,  a  nap  felé  repül. 
Mintha  virág  nekem  virulna, 
És  nap  nekem  ragyogna  egyedül. 

Susogjatok  csak  szerelemről 
S  a  kedvesről,  ki  nincsen  itt! 
Viruljatok,  ti  szép  virágok! 
Tarkázzátok  szívem  vetéseit. 

Köszöntse  édes  dal  a  lyánkát, 
Az  én  legszebb  virágomat ; 
Vigyen  magával  röpke  szárnyán 
Tündérregét,  sugaras  álmokat. 

S  legyen  c  dal  oly  tiszta,  mint  ő; 

Fogadja  kedves  társaul,  — 
És  fényes,  mint  a  napnak  első 
Sugara,  mely  szép  homlokára  hull ! 

XXXV 

Én  édes  elhervadt  virágom. 
Ne  búslakodj  az  ehiiuláson. 
Emlékezzél  meg  néha  rólam. 
Megbánás  nélkül,  álmodóan. 

Mint  a  hogyan  mogorva  télbe* 
Gondolsz  május  szelid  egére 
S  lelkeden  kéjes  némasággal 
Tavasz  fuvalma  rezdül  által ; 

Mint  a  hogyan  bus  éjszakákon, 
Ha  szempillád'  kerüli  álom, 
Beragyog  szíved  éjjelébe 
Sugaras  üdvöd  tiszta  kékje  ; 

Oh,  sírjuk  vissza !  Égi  hittel 
Nézzünk  a  vesztett  múltra.  Hidd  el. 
Drágább  a  viruló  tavasznál 
Az  a  tavasz,  mely  veszve  van  már. 

Kihűl  a  föld,  az  ég  sötét  lesz: 
Szerelem  szép  ábrándja  véges. 
De  szende  fényt  derít  reája 
Emlékezetnek  holdvilága. 

XXXVl 

A  te  neved,  a  te  hangod 
Mostan  is  fülembe  csendül, 
S  édes  dalok  csengnek-bongnak 
Még  édesebb  szerelemrül. 
Bágyadt  kezed,  kicsi  lábad 
Múlt  virányai n  vezérel ; 
Csillag-szemed  ragyogása 
Múlt  homályát  űzi  széjjel. 

A  te  kerted,  rózsa-kerted 
Ezerszer  bejárja  vágyam. 
Lábaidnál  elmerengek 
Szemed,  ajkad  mosolyában. 
Kezem  a  tiedbe'  reszket, 
S  némaság  a  vallomásom ; 
Mintha  én  is  rózsa  volnék 
És  te  volnál  rózsa-párom. 

A  te  szíved,  gyönge  szíved, 
Csak  tréfát  űzött  belőlem  ; 
Még  se  foglak  elfeledni, 
Csak  a  néma  temetőben. 
Hozzád  térek  vissza  mindig. 
Emlékedre  búm  is  enyhül, 
S  édes  dalok  csengnek-bongnak 
Még  édesebb  szerelemrül. 


XXXVll 

Oh,  csak  még  egyszer  összejönnénk  ; 
Csak  egyszer,  pillanatra  bár! 
Hogy  elmondhatnám  :  hű  maradtam  ; 
Szívem  most  is  magába  zár. 
Mióta  nem  láthattuk  egymást, 
Perczig  se  voltam  hűtelen. 
Halálomig  téged  szeretni : 
Gyönyör  és  üdvösség  nekem. 

Oh,  csak  még  egyszer  összejönnénk! 

Szép  csöndes  nyári  éjjelen, 

A  hol  virágok  illatoznak 

S  a  lomb  susog  szerelmesen. 

Csak 'egyszer  járhatnám  veled  még 

A  zöld  erdőt,  a  réteket ; 

Csak  egyszer  mondhatnám  utánad  : 

Tied  vagyok!  tied  leszek  ! . . . 

Oh,  csak  még  egyszer  összejönnénk! 
Egy  csókra,  ölelésre  még! 
Od'adnám  vérem',  ifjúságom' 
Egy  árva  ölelésedért. 
Magasztalnám  édes  dalokban 
Jóságodat,  szerelmedet ; 
Aztán  meghalnék  könnyű  szívvel, 
Mint  gondtalan,  vidám  g)'erek. 

Kerülsz?  Jó,  hát  kerülj.  Többé  ne  lássalak! 
Ne  lássam  arczodon,  hogy  bája  hervatag. 
Hogy  szépség,  ifjúság  hamar  múló  kegyek, 
Kifogni  az  időn  hogy  neked  sem  lehet. 
Örökre  lássalak;  mint  ama  szép  napon, 
Nevetve  lányosan,  szépségbe'  gazdagon. 
Váltig  bűvöljön  el  emléked,  árnyad  is, 
S  rózsámnak  valljalak  őszkor,  hervadtán  is. 

XXXI X 

Találkozunk  végre  mégis ! 
Örül  ennek  még  az  ég  is. 
Ügy  fagyog  rám,  úgy  nevet 
Tiszta  lánggal,  mint  szemed. 

Sok  bajomban,  bánatomban. 
Ködös,  téli,  bús  napokban 
Szép  szemednek  sugara 
Világított  egymaga. 

Hogyha  majd  most  belenézek, 
Meneküljön  az  igézet, 
Mely,  lekötve  ajkamat. 
Azt  mondotta  :  Nem  szabad  ! 

Megragadom  ezt  a  perczet ; 
Megcsókollak,  megölellek. 
Hosszan  érzett  híjamat 
Töltse  bé  egy  pillanat! 

XL. 

Szerelmi  özvegységemet 
Megőrizem  tisztán,  szeplőtlenül, 
Emmám,  egyetlenem  ! 

Reviczky   Gyula   költeményei.  O 

Lehetek  gyönge,  téphet  fájdalom, 
A  szenvedély  tombolhat  kedvire 
Vergődő,  bánatos  szivemben 
És  darabokra  tépheti  : 
Azért  nevedhez  nem  tapad 
Gonosz  vágyakból  semmi  rész  ; 
Csak  egy  könny,  egy  sóhaj  talán. 
Mely  megsiratja  vesztedet, 
És  örök  vágygyal, 
Soha  se  múló  szomjúsággal 
Keresi  hangod  elnémult  zenéjét, 
Kialudt  lángját  szép  szemednek 
És  mosolyod  bubáját, 
Mely  mint  virág  nyilasa 
Sugárt,  dalt,  illatot 
S  szép  álmokat  hintett  szivembe, 
Emmám,  egyetlenem ! 

Távol  szivedtől,  mint  a  naptól, 
Sütkérezem,  Emmám,  emlékeden. 
A  gondok,  viharok  felhői  képed' 
Előlem  bárha  eltakarják, 
Szivemben  ott  dereng  világa, 
S  fohászkodom  gyakran,  szünetlen'  : 
Oszoljon  szét  e  bánatos  homály 
S  örök  derűvel. 
Tavaszi  ragyogással 
Csaljon  ki  még  sok  dalt  belőlem 
Szemed  hő  napja,  angyalom  ; 
Avagy  hervaszszon  el  sugara 
S  múljak  ki  némán,  ifjúságom 
Szép  májusában,  mint  a  rózsa. 
Reszketve  vágytól,  szerelemtől, 
Emmám,  egyetlenem  ! 

Beh  boldog  egy  találkozás, 

Beh  édes  eg)'  perez  volna  az, 

Ha  még  egyszer  csókolhatnám  kezed" 

Ha  még  egyszer  felhangzanának 

A  régi,  mámoros  dalok, 

S  még  egyszer  készülnék  neked 

Szerelmet  vallani ! . . . 

Óh,  akkor  is  megint  csak  néma  volnék ! 

S  daloktól,  üdvtől,  szerelemtől 

Remegő  lelkem  azt  se  mondaná  : 

Emmám,  egyetlenem. 


XLl 

KÖNYVEMMEL 

Ha  könyvem'  végig  olvasod, 
Megismered,  minő  vagyok. 
Hogy  lelkem  mennyit  küzködött 
A  kárhozat  s  az  üdv  között. 

Voltam  sokáig  kárhozott ; 
Napot  nem  értem  boldogot. 
Poklomban,  átkos  éjjelen 
Csupán  a  múzsa  járt  velem. 

Így  tévelyegtem  csüggedőn. 
Már  elhagyott  végső  erőm. 
Midőn  a  legbúsabb  napon 
Te  jöttél,  mentő  angyalom. 

Csodaszép,  bűvölő  szemed 
Feltárta  nékem  az  eget. 
És  úgy  kisért  mint  égi  fény, 
Én  gyönyörű  Beatricém! 

XLll 

Te  vagy  még  mostan  is  szivemnek 
Gyönyöre,  fénye,  bánata. 
Légy  árulóvá,  hűtelenné  : 
Szeretni  foglak  mindörökké; 
Neved  lesz  ajkam  végső  sóhaja. 

6* 

Te  vagy,  bár  tőled  messze  estem, 
Még  most  is  mindenütt  velem. 
E  hű  szív  kellő  közepében 
Élsz  és  ragyogsz  a  régi  fényben 
S  én  áldalak  hűségesen. 

Nem  kérdem,  ülsz-e  diadalt  még 
Más  férfi,  más  szivek  felett. 
Légy  boldog,  ünnepelt,  imádott! 
Hadd  tűrjem  én  az  árvaságot, 
Üdvtől,  örömtől  száműzött  legyek. 

Feledj  el  és  szeress  akárkit ; 
Vádolni  nem  foglak  soha. 
Csak  megsiratlak,  eltemetlek, 
De  soha,  soha  sem  feledlek  ! . . . 
Neved  lesz  ajkam  végső  sóhaja. 

XLIU 

Nem  voltál  már  ifjú  lányka, 
Hogy  először  láttalak; 
És  azóta  egyre-másra 
Tíz  esztendő  elhaladt. 

Durva  idő  meg  nem  óvta 
Arczod  ifjú  bájait. 
A  szépséget        régi  nóta  — 
Az  enyészet  várja  itt. 

Az  idő  vak  és  nem  áll  meg.  . . 
Lassan  én  is  hervadok. 
Tíz  esztendő  férfivá  tett. 
Kit  az  ábránd  elhagyott. 

S  bár  csalódtam  álmaimban, 
Megtanultam  ezalatt : 
Hogy  a  ki  nem  hal  meg  ifjan. 
Fiatalnak  nem  marad. 

XLJV 


Emléked,  mint  virág  a  könyvben, 
Veszíti  színét,  illatát. 
Gyakorlom  szívem'  a  közönyben, 
Egykedvűen  gondolva  rád. 

Idő  távolság  áll  közöttünk, 
Mit  sóhajtunk  egymás  után! 
Én  azt  hiszem,  most  összejönnünk 
Nekünk  még  jobban  fájna  tán. 

S  ha  olvasnám,  hogy  férjbe'  mentél, 
Most,  túl  az  élet  tavaszán, 
Vagy  a  mi  rosszabb  tréfa  ennél, 
A  síré  lettél,  drága  lány: 

Mint  a  kinek  van  nevelése. 
Siratnálak  szokás  szerint ; 
S  aztán,  más  nő  szemébe  nézve, 
A  régivé  lennék  megint! 

XLV 

Még  most  is  véled,  csak  tevéled 
Szokott  benépesülni  álmom. 
Az  éjjel  láttam  újra  képed'. 
Én  édes,  elhervadt  virágom. 

Szemed,  a  hűséget  sugárzó. 
Rajtam  pihent  szelid  hevével ; 
És  hangod,  mint  csengő  madárszó 
Áradt  a  némaságba  széjjel. 

Arczod  rózsáit,  szűz  derűjét 
Lehe  nem  érte  hervadásnak ; 
Az  irigy  évek  tova  tüntet 
A  régi  szépségben  kiálltad. 

Gyönyörrel  néztelek,  de  szóra 
Nem  h'wX  megnyílni  gyáva  ajkam. 
Pirulva  álltam,  elfogódva, 
Mint  üdvünk  szép  korába'  hajdan. 

S  midőn  az  álom  tűnni  kezdett 
És  szemeim  lassan  kinyiltak  : 
Ajkim  csöndes  hálát  rebegtek, 
Hogy  megjelentél  álmaimnak. 

Oh  mert  ölelne  bár  keletnek 
Szép  húrija,  drágább  az  álom, 
A  mely  téged  mutat  szivemnek, 
Én  édes,  elhervadt  virágom. 

XLVJ 
UTÓHANGOK 

Szivem,  mióta  távol  estünk, 
Nap  nap  után  lankad  szerelmünk. 
Ah,  nem  is  az  már  ez  az  érzet ; 
Szine,  illatja  elenyészett. 

Mit  is  sóhajtsak,  mit  vesződjem 
Egy  nő  miatt,  ki  messze  tőlem ! 
Mért  csüngjek  rajtad  dőre  vágygyal 
Ha  két  karom  nem  foghat  által! 


A  szerelem  nótái  fogynak. 
Ah,  agglegény  leszek  maholnap 
Nem  áltat  szép  ábrándvilág, 
Közéig  az  ősz  ;  nincs  délibáb. 

Sötét  hajamban  szürke  szálat 
Találok  mindennap  néhányat. 
Oda  vagy  ifjúság,  oda! 
Jön  már  a  józanság  kora. 

Isten  veled,  sok  fényes  áloni ! 
Mit  is  lézengek  a  világon  ! 
Lehiggadt  szívenn  mért  dobog, 
Ha  már  szeretni  nem  fogok! 

XLVll 

Mi  lenne,  hogyha  összejönnénk 
Még  egyszer,  úgy  véletlenül  ? 
Kezet  fognánk-e  mosolyogva, 
Avagy  futnánk  egymás  elül? 

Tűnt  ifjúságunk  szenvedélye 
Lobogva  égne-é  megint? 
Vagy  nincs  varázs,  uj  szerelemre 
Tüzelni  képes  szíveink'? 

Szivem  azt  mondja:  nincs!  Lemondok 
Vagyunk  ma  és  türelmesek. 
Te  megelégszel  a  magánynyal. 
És  én,  ha  rólad  verselek. 

Meglátogatsz  még  álmaimban. 
Csókollak  és  ölel  karom  ; 
De  ébren  aztán  nevetek  csak. 
Hogy  én  ilyesmit  álmodom. 

XLVUI 
DICSŐSÉG 

Homályban  élsz  most  ismeretlenül ; 
De  fel  fog  még  ragyogni  csillagod. 
Ha  éltem  napja  majd  alámerül 
S  a  sirba'  fekszem,  mint  csöndes  halott. 

S  kiről  most  nem  hoz  hírt  újságpapír. 
Se  báli  névsor,  se  fürdőlevél  : 
A  kommentátor  majd  csak  rólad  ír, 
S  együgyű  közli -had  belőled  él. 

Rejtett  lakásod,  zöld  zsalus  szobád 
Divatba  jő,  ha  én  már  nem  leszek. 
Leirják  macskád',  kerted',  zongorád', 
Szelid  nézésed',  könnyű  termeted'. 

Kifürkészik,  faludba  hogy'  jövék, 
Minő  szerencsés  végzet  vitt  oda  ; 
Mért  nem  követtem  lelkem  ösztönét 
S  nem  lettem  egy  pár  véled  én  soha. 

Hűséged'  megcsodálják  mód  felett. 
Megilletődve  fognak  nézni  rád  ; 
S  mint  őszi  nap,  szelíd  emlékezet 
Rag)'og  körül  majd,  elhervadt  virág. 

A  régi  báj,  a  régi  szendeség 
Feltámad  újra  fonnyadt  arczodon  ; 
S  én  hűlt  szivemmel  sírba'  fekve,  még 
Ott  is  csak  hűségedről  áhnodom. 

Ah,  úgy  van,  úgy !  Ah,  úgy  kell  lennie ! 
Előbb  halok  meg ;  kell,  hogy  íg^-  legyen  ! 
Hogy  lásd,  mikép  támad  költőd  hire, 
S  hogy  mit  mivel  valódi  szerelem ; 

Hogy  úgy  halld  kedvesed  dicséretét. 
Mint  ki  csak  egyről :  rólad  énekelt. 
Hogy  járjon  által  boldog  büszkeség, 
S  ne  gyászold  sírom',  hanem  ünnepeld  ! 


XLIX 
ÉNEKEK   ÉNEKE 

Zaharán  jártam,  számumot  leheltem, 
Oázt  hiába  leltem  utamon  : 
Rám  törtek,  hogy  pihennem  ne  lehessen. 
Sakál,  hiéna,  bősz  ember-barom. 

Az  üldözött  vadnál  is  kimerültebb, 
Erősek  közt  egyetlen  gyönge,  én. 
Daloltam,  ah,  de  meg  nem  szelídültek, 
Mint  hajdan,  Orfeusznak  énekén. 

Tovább  vonszolva  testem'  száz  sebével, 
H áriámon  kívül  minden  más  nekül, 
Embert  utánzó  nép  közé  juték  el, 
S  nem  értettem,  beszélt  bár  emberül. 
Ha  jött  az  éj,         ennek  mindent  bevallók 
Kitörtem:  Nincs  e  néphe',  nincs  közöm  1 
Mi  egygyel-mással  mégis  összetartott. 
Nem  vonzalom  volt,  csak  nyájas  közöny. 

Köröttem,  mint  a  sárbogár  ganaj ba'. 
Csak  nyüzsgött  a  tisztátalan  tömeg. 
Istent  tagadtam,  kétkedem  magamba', 
Megátkozám  világra  jöttömet. 
Ez  hát  az  élet!  a  dicső  teremtés! 
Oh,  hát  az  érzők  sorsa  mind  ilyen! 
Ha  csak  ki  rúg,  rabol,  mar,  az  szerencsés. 
Minek  van  akkor  érzékeny  szivem!  .  . . 

De  hogy  te  jöttél,  nyájasan  köszöntve. 
Egyszerre  ég  és  föld  arczot  cserélt. 
Jártam  szelíden  omló  fényözönbc* . . . 
Van  hát,  ki  úgy  érez,  mint  én  s  megért! 
Ujongva  hirdetem  :  Van  Isten  égben  ! 
Van  ! ...  és  te  legszebb  alkotása  vagy  ! 
Költő  vagyok !  Van  mért  hevülnöm,  élnem ! 
Ég  rendelé,  hogy  megtaláljalak. 

Oh,  nem  barátság  ez,  mert  több  a  lángja! 
Nem,  szerelem  se  ;  mert  annál  hivebb, 
A  múzsa  szűzi,  tiszta  csókolása 
Meg  nem  bűvölhet  úgy,  mint  a  tied. 
Szivembe  más  név  a  tied  helyére 
Tudom,  hogy  nem  kerül  halálomig. 
A  mig  dobog,  mig  el  nem  áll  verése, 
Emmát  dobogja,  róla  álmodik. 

Ha  szépet  látok,  ha  a  jót  megérzem  : 

Sugárzó  lelkeddel  találkozom. 

Ha  bánatom  fölenged  a  reményben  : 

Te  csókolsz  biztatólag  homlokon. 

Te  intesz  :  Csak  előre  a  magasba! 

Fölebb,  fölebb  ! . . .  Ott  fénylik  csillagunk  ! 

Meg  nem  vakulsz,  ne  félj,  csak  nézz  a  napba! 

Oda  megyünk  mi,  onnan  származunk! 

Lányságod  szűzi,  tiszta  koszorúját 
Hervadni  látnom  nem  hoz  bánatot. 
Mindig  leány  maradtál,  mint  a  múzsák, 
S  gyermek,  mint  égben  a  kis  angyalok! 
Sóhaj  nincs  ajkadon,  csupán  mosolygás 
A  bájadat  megrabló  éveken. 
Ez  a  szelídség,  ez  a  bölcs  lemondás 
A  boldogság,  a  mint  én  képzelem. 

Az  asszonyok  között  te  drága,  ritka  ; 
Lemondás,  béketűrés  angyala ! 
Te  ringatódzol  legszebb  dalaimba', 
Szivem  legédesb,  eleven  dala ; 
Egyetlen  csillag  távol  múlt  homályán. 
Atcsillanó  fény  a  jövő  ködén  : 
Viharba'  békét  hirdető  szivárvány. 
Szelíden  omló  fény  a  csend  ölén. 

S  most  elnémulhat  mindörökre  hárfám. 
Elzengtem,  a  mi  rajta  zenghető. 
Idővel  vérem  hívesebbre  válván. 
Végső  fellobbanása  légyen  ő ! 
Kinek  nevét  körítik  dalvirágok, 
S  ringatják  lágyan  zsongó  ritmusok  ; 
Kit  mint  az  égi  múzsát,  úgy  imádok, 
Kiről  dalt  irni  szebbet  nem  tudok  ! 

L 
MÉG   EGYSZER 

Tiz  éve  már,  mióta  szép  szemed' 

Nem  láthatom,  csupán  fényképedet; 

Mióta  egyre  szítom  vágyamat, 

Hogy  még  egyszer,  még  egyszer  lássalak! 

Az  a  világ,  mely  a  letűnt  helyét 
Pótolja,  arczot,  színt,  nevet  cserék. 
Egy  óhajtásom  mégis  megmaradt : 
Hogy  még  egyszer,  még  egyszer  lássalak! 

Betegen,  ah,  tán  síromhoz  közel! 
Hiába  sóhajtok:  Jövel!  jövel! 
Nem  virrad  fel  többé  a  drága  nap. 
Hogy  még  egyszer,  még  egyszer  lássalak! 

Közéig  már  az  idő,  mely  enyhet  ád  ; 
Lehunyt  szemmel  nem  gondolok  reád, 
Hol  örök  éj  tanyáz,  a  föld  alatt. 
Hogy  még  egyszer,  még  egyszer  lássalak! 


Ll 
SZERELMI   EPILÓG 

Ez  az  utolsó  dal  tehozzád  ; 
Aztán  elnémul  ajkam. 
Szivemet  vágyak  nem  kínozzák; 
Lemondok  egy  sóhajban. 

Mulandó  minden,  ah,  belátom; 
Az  ifjúság  s  a  szépség. 
Én  meghajolt,  szegény  virágom, 
Hervadva  meddig  élsz  még?... 

Óh,  balga  én,  ki  messze  tőled 
Csak  árnyadat  szerettem, 
S  a  vén  időnek,  sietőnek 
Hatalmát  kinevettem! 

Azóta  elszállt  ifjúságod  •, 
Enyém  is  indul  útnak. 
Éltünk  fáj  árul  a  virágok 
Egymás  után  lehullnak. 

Te  megviselt  szív,  légy  nyugodtan ; 
Meddő  vágynak  mi  haszna ! 
Meghervadottan,  meghajoltan 
Gondolj  a  szép  tavaszra. 

Mit  ér  tűnődni,  sírni  rajta, 
Hogy  a  tavasz  mulandó; 
Hogy  a  szerelmes  nőnek  ajka. 
Szépsége  hervadandó  ! . . . 

Isten  hozzád,  zord  életemnek 
Egyetlen  rózsaszála ! 
Mig  ajkam  egy  betűt  rebeghet: 
Jóságod  lelked'  áldja. 

Szállj  búcsudal,  szép  rímbe'  vidd  meg. 
Mi  van  sorsomban  irva  : 
Szivem  más  névre  nem  nyílik  meg, 
Emmával  tér  a  sírba. 

PERDITA 

Boldogtalan   va>;y.   bönfts   is.   v^gy. 
Az   ördögi    vagy,    i-nir.dhi.^ha. 


Rózsakinálás,  zene  mellett 
Az  ördögé  lett  ifjú  lelked, 
És  kezed  most  virágokat, 
Ajkad  meg  csókot  osztogat. 

Náladnál  semmivei  se  jobbak 
Neveztek  csúf  szóval  bukottnak. 
Kimondtam  én  is  azt  a  szót, 
S  nem  volt  rá  semmi  válaszod. 

Csak  rám  hajoltál,  hogy  ne  lássam 
Két  arczod'  kipirulni  lázban. 
Félénken  súgtad  s  reszketőn  : 
((Rád  haragudni  nincs  erőmlí 

Koldusa  koldusabb  világnak! 
Borulj  reám ;  én  szánva  szánlak. 
Lelkem  a  porban  is  megért, 
Szeret  s  megáld  hű  szívedért. 


Gondoljon  a  világ  akármit, 
Az  emberek  gúnyoljanak  ; 
Büszkébb  szivem  van,  hogysem  értük 
Félénken  cserbe  hagyjalak. 

Kiket  a  vak  tömeg  szokásból 
Szépeknek,  jóknak  ünnepel. 
Nem  tudnak  oly  forrón  ölelni. 
Mint  te,  midőn  hizelkedel. 

S  a  kikre  irigykedve  néznek 
A  dőrék,  nem  oly  boldogok. 
Mint  a  minő  te  vagy,  szerelmem, 
Ha  szomjas  ajkam  csókolod. 

Oh,  áldhatná  sorsát  akárhány, 
Ki  most  lenéz  negédesen, 
Ha  oly  lánykát  találna,  mint  én 
Benned  találtam,  édesem! 


]]] 


Szivem  igaz  és  jó  tehozzád. 
Szereti  könnyed',  árvaságod, 
S  bár  nem  igér  örök  hűséget. 
Bár  gyönge,  elhihetd,  nem  álnok. 

Nem,  nem  ámítalak!  Bevallom, 
Csak  ölelésedet  kivánom. 
Nyújtsd  csókra  haragos  kis  ajkad' 
Kedves  kis  mezei  virágom. 

Lásd,  úgy  szeretik  a  napot,  bár 
Ettől  hervadnak  a  virágok. 
Jer  elhervadni  kebelemre. 
Legyek  én  a  te  napsugárod ! 

A  hevülések  mind  mulandók  ; 
Az  ifjúság  csak  egy  lehellet. 
Nem,  nem  igérek  én  hűséget. 
Hanem  gyönyörrel  megölellek! 


IV 


Késő  neked  már  zúgolódni  : 
Mind  ilyenek  a  férfiak. 
Ha  mint  hervadt  virágot  eldob, 
A  legjobb  is  csak  megsirat. 

Míg  ölelésedért  epedtem, 
Hű  voltam  hozzád,  esküszöm; 
De  csókod  vágyamat  megölte ; 
Közös  bú,  nem  az  én  bűnöm. 

Óh,  hát  ne  haragudj',  ne  vádolj ! 
Sirj  a  kegyetlen  sors  felett. 
És  én  letörlöm  drága  könnyed', 
És  együtt  sírok  majd  veled. 

Te  se  vagy  nálamnál  erősebb  ; 
Közös  a  mi  bubánatunk. 
Egymásra  hát  ne  haragudjunk 
S  valljuk  be:  bűnösek  vagyunk! 


Lelkedbe  ádáz  végzeted, 
Rút  szégyenfoltot  égetett. 
Hiába  élsz,  virulsz,  mosolygasz  : 
A  nagy  világon  nincs  helyed. 

Légy  czéda,  kéjsóvár,  ledér ; 
Légy  szűzi,  tiszta  :  egyet  ér. 
Imád,  átkod  nem  érdekel  mást 
S  csak  kicsúfolnak  könnyedér; 

Nincsen  remény,  nincs  irgalom. 
Nem  kérdi  a  világ,  vajon 
Selyemben  halsz-e  meg  vagy  éhen. 
Átokkal  hervadt  ajkadon? 

Légy  vidám  vagy  kétségb'esett : 
Pokolban  élni  végzeted. 
Zárdába,  vagy  kórházba  menni  : 
Egyforma  vétek  s  bú  neked! 

V) 

Hiába  gyújt  szemed  sugara, 
Hiába  jársz  selyemruhába': 
Boldogtalan  vagy,  bűnös  is  vagy. 
Az  ördögé  vagy,  mindhiába! 

Nevethetsz,  járhatsz  tündökölve, 
Azért  te  mégis  meg  vagy  ölve. 
Lövelhetsz  lángot  tűz-szemedből : 
Szived  kiégett  mindörökre. 

Látlak  az  utczán  járni  le  s  fel. 
Vidáman,  ragyogó  szemekkel ; 
De  nyomorult  vagy,  és  ha  mondják. 
Teszed  magad,  hogy  nem  veszed  fel. 

Nem  tudom,  mit  tegyek,  ha  ennyi 
Szépséget  látok  kárba  veszni  ; 
Vádoljalak-e  téged  érte, 
Vagy  a  világot  nevessem  ki  ?  .  . . 

VI) 

Egyedül  állsz.  Ez  az  átkod. 
Számkivetés  bús  leánya! 
Nincs  egyetlen  jó  barátod  ; 
Árva  vagy,  mint  én  is  árva! 

Idegen  vagy  tenmagadnak. 
Idegen  vagy  a  világnak ; 
S  bár  mosolyra  nyílik  ajkad, 
Szíved  mélyén  sírni  látlak. 

Jobban  áll  a  köny  szemednek, 
Hogyha  nem  kaczagva  támad. 
De  a  lélek  rejtve  szenved, 
Titkolódzva  sir  a  bánat. 

Tudom  én,  jobb  volna  néked 
Hű  szivén  kisírni  búdat.' 
Keresed  is,  drága  lélek. 
De  hiába  a  kiutat. 

Oly  türelmes  nő  vagy,  oly  szép. 
Hogy  szeretve  szeretnélek : 
Csak  erősebb  lelkű  volnék! 
Csak  szivem  ne  szánna  téged  í 

VlJl 

Ha  durva  módon  sértelek  : 

Lelkedre  valahogy  ne  vedd. 

A  sérelem,  ha  mutatod. 

Hogy  fáj  szivednek :  még  nagyobb. 

Nevess  csak  rajta,  rajtam  is. 
Ne  is  gyanítsák,  hogy  hamis 
A  jókedv,  mely  szemedben  ég, 
S  hogy  szíved  meg  van  ölve  rég. 

Kaczagj,  ha  durva  szó  gyaláz. 
Hogy'  illenék  hozzád  a  gyász! 
Oly  nőnél,  mint  te  vagy,  szegény, 
Gúny,  hogyha  köny  csillog  szemén. 

JX 

Szeretlek,  mint  egy  elhagyottat 
Egy  másik  elhagyott  szerethet. 
A  hogy  vergődő  fájdalom  csak 
Képes  szeretni  :  úgy  szeretlek. 

Nem  a  gyönyörnek  tiszta  mézét 
Szomjazza  ajkam,  hogyha  csókol ; 
Az,  a  mi  hozzád  vonz,  a  részvét. 
Szeretlek,  édes,  szánalomból. 

Szeretlek,  mert  mint  én,  leányka, 
Te  is  jobb  sorsot  érdemelnél. 
Szeretlek,  mert  reád  találva 
Látom,  van  árvább  sziv  szivemnél. 

Szeretlek  önzésből,  kimondom; 
Mert  a  midőn  szemedbe  nézek : 
Egyszerre  tűrhetőbb  a  sorsom 
S  én  kezdlek  vigasztalni  téged ! 


Fogy  a  sugár ;  életnapunk 
Hevét  veszíti  ;  nem  csoda! 
Annál  gyorsabban  hervadunk, 
Ha  árnyékunk  nem  volt  soha. 

Szivünk  kialszik  csendesen, 
Mint  hamuvá  égett  parázs. 
Ah,  ez  többé  nem  szerelem. 
Csak  gyönge  végső  lobbanás! 

Lassú  haldoklás  életünk  ; 
Szerelmünk  hervadó  virág, 
S  már  csak  részvétet  érezünk. 
Ölelve  fonnyadt  Perditát. 

XI 

Rajta,  rajta!  Éld  világod! 
Csak  így  lehet  igazságod. 
Nevess,  légy  víg,  bármi  érjen 
Szomorúnak  lenni  szégyen. 

Ismered  a  földi  rendet? 
Le  van  győzve,  a  ki  szenved, 
S  a  ki  sebét  nyitva  hagyja : 
Elvérzik  az  istenadta. 

XI 1 


Beteg  vagy,  azt  mondod  nekem, 
Boldogtalan,  bús  gyermekem? 
Én  irgalombul  azt  kívánom  : 
Halj  meg,  mig  ifjú  vagy,  leányom. 

Ne  várd,  míg  fonnyadt  lesz  szived, 
Mint  ősz  utóján  a  liget; 
Míg  lelkedből  vad  szenvedélyed 
Minden  világos  színt  kiéget. 

Oh,  kérjed  inkább  istened', 
Hogy  most  hunyhasd  le  két  szemed, 
Mikor  még  van  szivedben  álom, 
S  van  mit  siratnod  e  világon. 


VÁLTOZATOK 


Ellenmondás   van   dalaimban, 
Majd   ragyogók,   majd  éjsötétek. 

TŰNŐ   IFJÚSÁG 

1 

Fut,  fut,  repül  az  ifjúság  előttem, 
És  én  űzöm  rózsás  nyomát  zihálva ; 
De  testem-lelkem  kimerült,  erőtlen 
S  többé  nem  ér  el  szép  idők  varázsa. 
Derült  világom,  érzem,  úgy  setétül, 
Mint  arczom  színe  nyári  nap  hevétül. 

Ha  újra  kezdhetném  az  ifjúságot 
Szerelem  szárnyán,  ábrándok  virányin ; 
Ha  májusban  szivemben  is  virágok 
Nyitnák  ki  kelyhük' :  bűvös  hajnalálmim  : 
A  hervadástul  óvhatnám-e  lelkem', 
S  a  gyönge  lányt  attól,  hogy  elfelejtsen  ? 

7* 

Nem  akarnék-e  újra  telhetetlen' 
Minden  virágot  koszorúmba  fűzni  ? 
Szellőtlen  árnyékból  nem  szívesebben 
Futnék-e  napra,  pillangókat  űzni  ? 
Unott  gyönyörök  kelyhét  undorodva 
Magamtul  ismét  nem  lökném-e  porba? 

Ah,  úgy  van!  Ember  vágya  telhetetlen, 
Az  édenben  természetünk  a  sátán. 
Ott  leskelődik  ránk  kigyói  mezben 
Mindenbirási  vágyak  almafáján. 
Jó,  hogy  kiűztek,  kitagadtak  innen  : 
Mert  sose  győzünk  szenvedélyeinken  ! 


Meg-meglegyint  szellője  tűnt  napoknak. 
Távol  vidékről,  hol  a  rózsa  nyit. 
Virágid,  ifjúság,  hogy*  hulladoznak, 
Hogy'  szétfoszolnak  fényes  álmaid  ! 

Őrizd  bár  féltve,  megfakul  a  lélek. 
Minden  fohász  egy  álmot  elsodor. 
Hervasztja  naphő,  rejteke  a  szélnek. 
Mint  elhagyott,  száraz  virágbokor. 

Köd,  szürke  köd  vonul  minden  keresztül ; 
Lemondás  búja,  néma  hervadás. 
Nem  fáj  ;  de  lényem  mégis  összerezdül  ; 
Nincs  jajszava  ;  de  némasága  gyász. 

Tengődve  élek  a  rideg  valóban, 

Mióta  lelkemet  nem  áltatom. 

Nem  azt  sajnálom,  hogy  mindig  csalódtam 

De  hogy  már  többé  nem  csalódhatom! 


Változatok 


OSZTÁLYRÉSZEM 


Az  élet  árnyát,  felJegét  is 
Szivárványszínbe'  látja  lelkem. 
Csalódni  és  remélni  mégis  : 
így  van  megirva  végzetemben. 
S  dallá  szövődik  minden  eszmém 
S  mind,  a  mit  érzek,  álmodom  : 
De  nyitját  hasztalan'  keresném; 
Mi  czélja,  haszna  :  nem  tudom. 

Sugártalan,  ködös  napokba', 
Ha  rám  borúi  az  éjek  éje : 
Fölhangzik  édesen  zokogva 
A  dal  vigasztaló  zenéje. 
Ez  tár  elém  egy  szebb  világot, 
S  ha  lelkem  errül  álmodik: 
A  könny,  a  kín,  a  vér,  az  átok 
Halleiujává  változik. 

S  megszáll  a  vágy,  hogy  letöröljem 
Könnyeit  a  szomorkodóknak  ; 
S  a  béke  útját  megjelöljem 
Azoknak  én,  a  kik  csalódtak. 
Oh,  fáj  e  furcsa,  gúnyos  élet ; 
S  lelkem  gyakorta  felzokog: 
Az  emberek  mind  oly  szegények 
S  nem  lesznek  soha  boldogok! 

Türelmet  és  szánalmat  oltott 
Belém  a  lét  nehéz  igája. 
Tudom,  hogy  ép'  az  sose  boldog, 
A  kinek  boldogság  a  vágya. 
Tudom,  hogy  nemcsak  én  kesergek, 
Bajlódik  más  is  eleget, 
Hurczolja  némán  a  keresztet 
S  nem  vigasztalja  senki  meg, 

Oh,  hála,  hála,  hogy  keservem' 
Nem  hordozom  magamba'  némán  I 
Van  vigaszom,  lehet  pihennem, 
Ha  gondok  árnya  száll  is  énrám. 
Borongás,  üdvösség,  igézet 
Körülzsong  lágyan,  édesen  ; 
S  mit  suttogásukból  megértek, 
Merengő,  méla  dal  leszen. 

Saját  bubánatomban  érzem 
Örök  bánatját  a  világnak, 
S  a  lelki  szomjazok  nevében 
Sóhajtom  el  szelíd  imámat. 
És  öntudatlan',  önmagátul 
Szakad  szivembül  énekem. 
Örömet,  bút,  mindent  elárul .  .  . 
S  én  nem  tudom,  csak  érezem. 

S  habár  jövőmben  írva  látnám, 
Hogy  sohasem  leszek  szeretve : 
S  dicsőség  nélkül,  ifjan,  árván. 
Szegényen  dobnak  sírverembe : 
A  vágyat  üdvben  élni  váltig 
Siró  zenébe  öntenem, 
S  dalolva  várnám  a  halált,  így 
Sóhajtanám  ki  lelkem'  én. 


SÁTÁN 

Egy  éjjel  a  sátán  ágyamhoz  álla  ; 

Nevetett,  hitt,  igérte  kincseit. 

Frakkot  viselt  s  oly  inger  volt  szavába'. 

Hogy  már  azt  hittem:  végem,  elveszíti 

« Eljösz-e  hozzám,  édes,  jó  barátom  ? 

Protekcziómat  igérem  neked. 

Mi  kell?  Szép  hölgy?  arany?  fény?  pompa?  mámor? 

Mind  a  tied  lesz.  .  .))         Én  koldus  leszek. 

((Agyadban  égsz  s  rossz  álmaid'  beszéled  : 
így  senki  sem  felelt  nekem  soha. 
Rég'  vágyom  okos  alkut  kötni  véled  ; 
Ne  légy,  öcsém,  ily  szörnyen  ostoba. 
Dörgöld  ki  szemeid'  s  ne  álmodozzál ; 
Légy  ember  és  ne  hitvány  lázbeteg. 
Gavallér  lesz  belőled.  Jösz-e  hozzám  ?  .  .  . 
Fejedet  rázod?..  .»  Én  koldus  leszek. 

Gavallérnak  kevély  vagyok  s  ügyetlen  ; 
Majom  és  róka  lenni  nem  tudok. 
Kincsnek  pedig  hatalma  nincs  felettem  ; 
Az  kincsem,  a  mit  érzek,  gondolok! 
Vigasztalóm  az  édes  dal  zenéje ; 
Ez  balzsamom,  hitem,  ha  szenvedek  ; 
S  dalolva  hágok  a  sátán  fejére. 
Aranyod  nem  kell !  Én  koldus  leszek ! 

Urad  vagyok  I  Leszállok  a  pokolba 

És  Luczifcrt  magát  elégetem. 

A  jókat  összegyűjtöm  egy  akolba. 

Halleluja !  Megáldva  végzetem  ! 

((Már  látom,  hogy  méltó  vagy  ostoromra, 

Bolond  te,  kin  segítni  nem  lehet. 

Adieu !»         S  én  visszadőltem  vánkosomra 

És  felzokogtam  :  Én  koldus  leszek ! 

A  BÁNATBÓL... 

A  bánatból  kivolt  a  részem ; 
De  én  azért  nem  jajgatok. 
Fáradt  vagyok,  nagy  útra  készen, 
Akár  ma  is  meghalhatok. 

Pályámnak  vége,  hazatérek 

És  terhetekre  nem  leszek, 

S  búcsúmban  én  csak  egyre  kérlek  : 

Anyám  mellé  temessetek ! 

Dc  hiszen  ti  nem  tudhatjátok, 
Hogy  az  ő  sírja  merre  van  .  .  . 
Én  sem ;         nekem  a  sír  is  átok  ; 
Magam  leszek  ott  is,  magam ! 

Oh,  jó  anyám!  ha  lassú  szárnyon 
Az  éj  a  temetőre  száll : 
Keresni  fog  a  másvilágon 
Szegény  fiad,  s  meg  nem  talál ! 

ÁRVA  FIÚ 

Szidott,  gyűlölt,  haraggal  néze  rám ; 
Nagy  dáma  volt  s  kevély  a  mostohám. 

Én  egyebet  se  láttam,  mint  halált. 
Apám,  anyám  korán  a  sírba  szállt. 

Virágok  nőnek  ifjú  sírokon; 
Enyémek  egy-két  jó  barát,  rokon. 

ók  csitítgatták  árva  szivemet, 
Az  Isten  ezt  nekik  fizesse  meg. 

Viharba',  szélbe'  visz  tovább  utam, 
Fáradt  vagyok  s  a  czél  még  messze  van. 

Talán  egy  mérges  hullám  eltemet, 
S  túlparton  én  már  ki  se  köthetek. 


KARÁCSONYKOR 

A  zúgolódás,  gúny,  harag 
Rég  halva  már  szivemben. 
Egy  szóval  sem  panaszkodám 
A  kis  Jézuska  ellen. 

Nem  vádolám  balgán  azért, 
Hogy  engem  kifelejtett. 
Hogy  nem  hozott  ajándokot, 
Szemem  könnyet  nem  ejtett. 

Lelkem  nyugodtan,  csöndesen 
M.tszáll  a  nagy  világon. 
Imádkozom,  hogy  Jézusom 
Minden  szegényt  megáldjon. 

Agyamra  dőlök  s  álmodom 
Egy  régi,  édes  álmot: 
Boldog,  ki  tűr  és  megbocsát, 
S  ki  szenved,  százszor  áldott ! 


MIKOR  HÚSZ  ÉVES  LETTEM 

Ha  a  halál  ma  vinne  sírba. 
Maradnék  ismeretlenül ; 
Ki  voltam,  senkinek  sem  adná 
Se  könyv,  se  kő,  se  köny  hirül. 
Velem  pihenne  a  dicsőség, 
A  melyrül  annyit  álmodám ; 
Csak  egy  két  jó  barát  sohajtna  : 
<r Szegény,  mért  halt  meg  oly  korán 

Kiket  szerettem,  fris  virággal 
Nem  hintenék  be  síromat. 
Ki  elolvasta  unalomból, 
Hamar  feledné  dalomat. 
A  társaságban  oda  vetnék : 
((Könnyelmű  volt,  de  jó  gyerek.)) 
S  a  lapokban  csak  annyi  állna  : 
ftHusz  éves  volt  s  verselgetett.  i^ 

A  pletyka  is  másról  fecsegne ; 
Rólam  sehol  se  volna  szó. 

A  réginél  maradna  minden, 

S  támadna  más,  nagyobb  bohó. 

Egy  a  világba  kitaszított, 

Hozzám  hasonló  rímelő  ; 

És  hogy  az  élet  nagy  bolondság; 

Elmondaná  helyettem  ő ! 


A  FILISZTEREKHEZ 

Csak  hagyjatok,  ha  nem  szerettek. 
Én  úgyse  tartok  véletek! 
Nem  kértem  tőletek  tanácsot. 
Nem  mondtam  én,  hogy  szenvedek. 
Isten  küldé  e  küzködést  rám ; 
Imádság  felsíró  szavam, 
A  kit  az  Isten  látogat  meg, 
Az  nem  lehet  boldogtalan ! 

A  vágyak  mámorát,  ez  édes 
Keservet  ti  nem  érzitek. 
Kétségimet  hát  mért  közöljem 
És  álmimat  tivéletek?.  . . 
Zokogva  bár,  de  mégis  érzem, 
Boldog  csak  én  vagyok  magam  I 
Ki  egy  világot  hord  szivében. 
Az  nem  lehet  boldogtalan ! 

Mert  lelkem'  soha  el  nem  adtam, 
S  nem  vettem  példát  rólatok ; 
Azért  én  a  ti  szemetekben 
Czigányos  és  különcz  vagyok. 
Jó  tudnom,  hogy  világotokban 
Lelkem  bitang  és  hontalan. 
Ki  hű  marad  az  ideálhoz, 
Az  nem  lehet  boldogtalan ! 

S  mi  minden  válhatnék  belőlem  1 
Hogy  fölvihetném  dolgomat. 

Ha  a  jövőre  volna  gondom. 

S  szivemre  venném  sorsomat. 

De  jobb  szabadnak  lenni,  bármily 

Szegényen  és  magánosan. 

Ki  nem  szorult  az  emberekre, 

Az  nem  lehet  boldogtalan! 

Utálom  a  kufár  világot, 
Nem  hajhászom  nagyúr  kegyét. 
Ne  gúnyoljátok  hát  kabátom' ; 
Hisz'  az  tinéktek  mit  se  vét. 
Reményem,  üdvöm,  büszkeségem, 
Egész  lelkem  dalomba'  van. 
Kit  homlokán  csókolt  a  múzsa. 
Az  nem  lehet  boldogtalan ! 

Kik  az  én  sorsommal  törődnek. 

Mind  égi-légi  szellemek. 

Oh,  szent  gyönyör!  óh,  boldog  élet! 

Hogy  én  is  szállhatok  vélek! 

Egy  szebb  világ  van  ott ;  lakói 

Jók  s  boldogok  mindannyian. 

Ki  bízik  tiszta  szellemekben, 

Az  nem  lehet  boldogtalan ! 

Hagyjatok  hát!  Nem  egy  világból 
Valók  vagyunk  mi,  hagyjatok! 
Angyal  vagy  ördög,  nem  tudom,  de 
A  ti  testvértek  nem  vagyok. 
Közétek  úgy  se  szállok  én  le : 
Erőködéstök  hasztalan. 
Ha  én  is  sorsotokra  jutnék : 
Akkor  volnék  boldogtalan ! 

IMAKÖNYVEM 

Aranykötésü  imakönyvet 
Hagyott  rám  örökül  anyám, 

Kis  Jézus  ingben,  glóriában 
Van  a  könyv  első  oldalán. 
Sok  év  előtt  egyik  sarokba 
Beírta  jó  anyám  nevét, 
Lehajtom  a  betűkre  főmet, 
Hogy  fölidézzem  szellemét. 

Nekem  úgy  tetszik,  hogy  csak  egyszer 
Fehér  ruhában  láttam  őt. 
Tavasz  volt  ép',  a  kedves  ákácz 
Virágozott  a  ház  előtt. 
A  lemenő  nap  fénysugara 
Reszketett  ajkán,  zárt  szemén. 
Apám  ott  állt  a  ravatalnál 
És  vélem  együtt  sírt  szegény. 

Hogy  elmosódtak  a  betűk !  Mily 
Sárgák  s  kopottak  e  lapok. 
Rég'  volt,  midőn  ez  imakönyvből 
Még  az  anyám  imádkozott. 
Kék  selyemszállal  összekötve 
Van  itt  hajambul  egy  kevés. 
Aranyos  fürteimhez  akkor 
Nem  illett  még  a  szenvedés. 

Írott  imádság  töredéke 
Mellett  van  az  anyám  haja, 
Emitt  egy  szentnek  vézna  képe 
S  egy  régi,  halvány  Mária. 
Elnézem  .  .  .  Épen  így  viselt  meg 
A  sors  azóta  engemet. 
Sokszor  szeretnék  sírni,  hogyha 
Nem  szégyelném  a  könnyeket. 

Az  Ur  imádságát  ütöm  fel 
(Kísérőm  a  nehéz  utón) 
S  vigasztalást  vegyít  a  kínhoz 
A  te  imád,  óh  Jézusom! 

Imádság  kell  a  szenvedőnek, 
A  kit  a  sors  árván  hagyott. 
Úristen,  én  nem  zúgolódom  : 
Legyen  a  te  akaratod. 

Föl  nem  panaszlom  a  világnak, 
Csak  szellemednek,  jó  anyám. 
Milyen  kopár  volt  ifjúságom, 
S  hogy  mennyi  bánat  szállt  reám. 
Tűrtem,  reméltem,  megalázva 
Idegenek  közt  éltem  én  ; 
De  azt  a  régi  imakönyvet 
S  emléked  szentül  őrizém. 

EST  DEUS  IN   NOBIS 
Egy  ismeretten  poéta  verset  küld  a  szerkesztőnek 

Nyakig  vagyok  már  bent  a  verselésben. 
Segítség,  nyomda!  Mindjárt  megfúlok. 
Szivem  szorul,  mikéntha  volna  présben, 
S  a  rím-had  benne  már  alig  szuszog. 
Az  átkokat,  panaszt  rakásra  hordom, 
Csak  úgy  bámulják  szenvedélyemet. 
Szerkesztő  úr,  zseni  vagyok,  ha  mondom ! 
Ugy-e  megcsillagozza  versemet?... 

Nem  czimborázom  én  e  buta  korral, 
Harag  és  gúny  hatalmas  énekem. 
Kaczér  pillantást  váltok  a  nyomorral 
(Hanem  azért  a  pénzt  meg  nem  vetem). 
Az  őrjöngés  nálam  nem  puszta  bon-ton. 
Minőt  a  finnyás  publikum  szeret. 
Szerkesztő  úr,  zseni  vagyok,  ha  mondom! 
Ugy-c  megcsillagozza  versemet?... 

Azt  hiszi,  technikám  még  nincs  megérve, 
S  nincs  bennem  eszme,  vágy,  ambiczió? 
Vagy  még  nem  fogható  rudas  szekérbe, 
Mert  szeleburdi,  pajkos  a  csikó? 

S  nc  higyjc,  hogy  nincsen  miről  dalolnom, 
Koplaltam  én  s  lumpoltam  eleget. 
Szerkesztő  úr,  zseni  vagyok,  ha  mondom! 
Ugy-e  megcsillagozza  versemet?... 

S  szó  a  mi  szó,  poétának  születtem. 
Ezt  maga  is  be  fogja  vallani, 
A  bölcseséget  nagy  kanállal  ettem, 
A  la . . .  nem  mondom  meg . . .  találja  ki ! 
A  kritikusra  is  van  már  dorongom ; 
Nem  tűrök  én  mást,  csak  dicséretet, 
S  bizony  a  szerkesztőket  is  lehordom, 
Ha  meg  nem  csillagozzák  versemet! 

A  CZJGARETRŐL 

Czigaret-füst  karikája  — 
Egyik  a  mást  be  se  várja. 
Mintha  szólna  :  nem  lehet! . . . 
Ilyen  épen  a  mi  részünk. 
Füst  az  élet ;  elenyészünk, 
Mint  a  kicsi  czigaret. 

Ifjúságunk  fényes  álma  .  . . 
Köd  borítja  nemsokára, 
Lángot,  álmot  hamu  fed. 
Szíved  is,  ha  már  kiége. 
Eltiporják  s  vége,  vége! ... 
Mint  a  kicsi  czigaret. 

Hamuból  az  árnyak  intnek, 
Özvegyei  régi  hitnek ; 
Tudják  még  az  éneket : 
Az  az  álom,  az  az  élet. 
Füstbe  hamvad,  tovaszéled, 
Mint  a  kicsi  czigaret. 

Hit  s  remények  büszke  vára, 
Jfju  kornak  ideálja 

Füst  csak  és  lég... hova  lett?... 
Végtelenség  titkos  útja... 
Minden  egyképen  befutja, 
Mint  a  kicsi  czigareti 

Czigaret-füst  karikája  - 
Egyik  a  mást  be  se^várja, 
Mintha  szólna:  nem  lehet!... 
Rövid  álom,  rövid  élvek! 
Elenyészik,  füst  az  élet, 
Mint  a  kicsi  czigaret! 

TAVASZODIK... 

Tavaszodik  már  az  idő. 
Beköszönt  a  napsugár. 
Lelkem  édes  gondolatja 
Fönt,  a  felleg-honba'  jár. 

Nem  tudom,  de  olyan  édes 
Még  a  bánat  is  nekem. 
Kék  egével,  napsugárral 
A  tavasz  ha  megjelcn. 

Kedves  ábránd  langy  fuvalma 
Vonul  át  a  lelkemen. 
Szép  világ  van,  azt  regéli, 
Messze,  túl  a  tengeren. 

S  hallgatom,  bár  ismerem  jól, 
Milyen  az  a  szebb  haza. 
Halkan  intek:  Voltam  én  már, 
Voltam  én  ott  valaha! 

Az  a  sugár,  az  az  illat 
Nem  idegen  énnekem  ; 
Ha  sivár  az  élet  útja  : 

Gyönyörűnek  képzelem ! 

TEDEUM. 


Hány  magas  eszme,  mennyi  ábránd 
Kél  s  száll  szivembe'  szerteszét  1 
De  egynek  sem  tud  adni  hangot, 
Oly  árva  sokszor  a  beszéd. 
Ügyetlenül  vergődik  itt  lenn 
A  messze  szálló  gondolat. 
Viszhang  a  vers;  érzelmeinknek 
Majd  mindig  csonka  hangot  ad. 

A  múltból,  mint  távol  harangszót, 

Áthallom  a  bölcs  jósigét : 

Ne  szűnj  soha  jobb  korra  várni  1 

Kislelkü!  tudsz-e  hinni  még?... 

S  hinnék ;  de  látom  a  jövendőt, 

A  neve  vér  és  iszonyat. 

Az  örök  harcznak,  gyötrelemnek 

Jó  vége  soha  sem  szakad. 

Hűlt  vágyak,  elzüllött  remények... 
Mit  várjak  én  még  idelenn  ? 
Kínomat  zengném,  ha  találnék 
Uj  dalt  az  ócska  hangszeren. 
Kinos  vajúdás,  lázas  álmok... 
lm',  ez  a  dal  története. 
Egyhangú  mind,  ah,  mind  unalmas; 
A  dalnak  sincs  már  érdeme. 

Uram!  nem  átkozódom  én,  bár 
Sokszor  sóhajtok  csöndesen. 
Az  én  beteg  szivem  fohászát 
Ki  hallja  meg,  ha  még  te  sem!... 
Tátongó  sebemet  te  látod  ; 
De  nem  adsz  rája  balzsamot. 
Pedig,  hogy  nem  gyógyul  magátul, 
Én  Istenem,  te  tudhatod ! 

Egy  átok  űz!  hiába  vágyom 
Az  emberekkel  tenni  jót. 
S  bár  sújtasz  mind  a  két  kezeddel, 
Én  tűrök,  mint  a  bárgyú  Jób. 
A  porba  hullok.  Oh,  ki  merne 
Panaszt  emelni  ellened? 
Himnuszt  zengek  keserveim  közt : 
Dicsértessék  a  te  neved ! 

Ki  lát  szivembe?. ..  Senki!. ..  Mégis 
Fölírják,  hányszor  vétkezik. 
Kövezzenek,  vagy  áldjanak  meg. 
Ók  lelkemet  nem  ismerik. 
De  nem  haragszom  ;  hisz'  az  ember 
Egymás  birája  nem  lehet. 
És  a  mi  fáj,  a  mit  zokogva 
Panaszlok,  nem  a  gyűlölet. 

Szentségem  a  keserv,  s  miként  a 
Katona  rongyos  zászlaját : 
Szivemet  annál  jobban  őrzöm. 
Minél  több  bánat  járja  át. 
S  ha  eltipor  a  szenvedélyek 
Bősz  méné  a  harcz  mezején  : 
Ne  gázoljon  szivembe  senki  ; 
Maradjon  a  zászló  enyém! 

Megnyugszom.  A  nehéz  lemondás 
Késő  korában  élek  én. 
Örültem  én  is  az  örömnek 
És  a  mi  fájt,  megkönnyezem. 
S  közéig  bár  nagy  idők  viharja  ; 
Én  csillagomhoz  hű  leszek. 
Tebenned  bízom,  örök  Isten  ; 
Dicsértessék  a  te  neved ! 


Reviczky   Gyula   költíinényei. 

NE  VÁDOLJATOK.  .. 

Ne  vádoljátok  rossz  napokban 
A  világot  s  a  végzetet 
Ne  átkozzátok  el  az  embert, 
Hogy  egy  kicsit  szenvedtetek. 
Csak  tűrjetek!  A  zúgolódás 
Nem  ád  a  szívre  balzsamot. 
Bocsássatok  meg  a  világnak, 
Habár  mindenki  elhagyott. 

Hiszen  ti  mind  önzők  valátok ! 
S  a  világ  önzetlen  legyen?.  .  . 
Hisz'  nektek  is  volt  sok  hibátok! 
S  a  bűn  csak  büntetést  terem. 
Tiszták  és  jók  lesztek,  ha  minden 
Bűnt,  bánatot  lesírtatok. 
Bocsássatok  meg  a  világnak, 
Habár  mindenki  elhagyott. 

A  hol  ti  lesztek,  égi  béke, 
Nyugalmas  szív  lesz  véletek. 
Mert,  a  ki  szenvedett  nyugodtan. 
Megnyílnak  annak  az  egek. 
Legyetek  elnézők,  szelídek; 
Sohase  zúgolódjatok. 
Bocsánat  által  győzni  fogtok, 
Bár  minden  ember  elhagyott. 

BOLDOG   IDŐ 

A  bölcsek  gúnyja,  szenvedők  siráma, 
Nem  bírják  lelkemet  lekötni  márma. 
Mély  bánat,  borús  eszme,  ködös  álom 
Most  nem  az  én  világom. 
Mélységbe  lelkem  most  nem  tud  merülni, 
Csupán  repülni ! 

Mint  a  madár,  ha  meglegyinti  szárnya 
Röptében  a  víz  felszinét,  czikázva 
MerűI  a  kék,  napfényes  levegőbe, 
Dalát  küldvén  előre ; 

Ugy  játszom  én  a  búval  most ;  reményem 
Fönt  jár  az  égen. 

Sejtelmes  vágyak  ébrednek  szivemben. 
Siratni  a  világot  semmi  kedvem. 
Álért  járjak  én  alant  a  mély  homályban  ? 
Mért  vonjam  össze  szárnyam'?... 
Ragyog  a  nap  ;  lángjátul  majd  elégek . .  . 
Oh,  szép  az  élet ! 

A   KÖLTŐ  VILÁGA 

Hangúlatért  mit  mentek  Ázsiába  ? 
Meghamisítni  régi  kort  minek? 
A  költőnek  nincs  több,  csak  egy  világa, 
A  melyben  él,  csupán  ezt  érti  meg. 
Ködalakok  után  miért  bomolni  ? 
Nincs  körötökben  eszme,  tárgy  elég? 
Kelet,  lovagkor,  mithosz :  régi  holmi. 
Hagyjátok!  meg  van  énekelve  rég! 

"Ujat  akartok  írni  ;  de  fonákul 
Az  ósditól  nem  válhattok  ti  el. 
Ha  lelketek  nem  zendül  önmagátul. 
Dalát  a  múlt  idő  nem  költi  fel. 
A  tűzbe  minden  papirost,  a  tűzbe, 
Ha  nem  forr  benne  a  ti  véretek. 
Mi  életével  nincsen  összefűzve, 
Költő  előtt  veszt  hangot,  érdeket. 

Hiszen  a  dalnok  is  csak  úgy  szülötte 
Korának,  mint  akárki  más  fia. 
Fény,  árny,  erény,  bűn,  ha  dalába  szőtte, 
Beszédes,  érthető  lesz  általa. 

Kétsége,  hite,  vágya  a  jelennek 

Az  ő  szivét  először  járja  át ; 

A  múlt  neki  csak  példakép  jelen  meg ; 

Tanulságot  csak,  ihletet  nem  ád. 

Mit  az  öröm  vagy  bánat  ír  a  szívbe, 

Egyetlen  dalforrástok  ez  legyen  : 

S  ne  mondjátok,  hogy  már  ki  van  merítve. 

Kicsépelt  szalma  ez  az  érzelem. 

Mig  egy  nap  fog  haladni  fönt  az  égen  ; 

Mig  a  tavasz  virágokat  nevel, 

Mig  boldogság  és  könny  lesz,  ihletében 

A  költő  mindig  újat  énekel. 


PETŐFI   ÉL! 

(Jírra  az  álhírre,  hogy  Velöfi  a  szibériai  ólomhányákban  lahoskodtk-  '^77  / 

Petőfi  él!  De  nem  mint  hiszitek, 
Nem  mint  bágyadt  tekintetű  öreg. 
A  kor  arczára  nem  vésett  redőt. 
Fehér  hajjal  ne  képzeljétek  őt. 
Fejét  fenhordja  most  is  ;  szeme  fényes  ; 
Oly  fiatal  még:  csak  huszonhat  éves! 

Petőfi  él !  De  nem  volt  soha  rab. 

Ne  higyjétek,  nem  hord  ő  lánczokat ! 

Kard  van  kezében,  ajkán  harczi  dal  ; 

Előre  száguld  mint  a  bősz  vihar, 

És  túlharsogja  az  ágyúk  morajját 

Szent  himnusza,  egy  szó:  Világszabadság! 

Petőfi  él !  Lánglelke  fenviraszt. 

Vénség,  halál  sohasem  érik  azt. 

Lázas  szivével,  ifjan,  szabadon 

Él  és  fog  élni,  édes  magyarom. 

Lesz  trónok  és  országok  pusztulása;      - 

De  az  ő  sírja  még  se  lesz  megásva  ! 

ŐSZ  FELÉ 


Vágy,  szenvedély  bevonja  szárnyát ; 
Dalaim  immár  csendesek; 
Bennük  csak  néha-néha  zendül 
Egy  álom,  egy  emlékezet. 

A  szép  tavasznak  álma  őszkor  ; 

Virágokról  édes  regék. 

A  szív,  mely  lemondásra  készül 

S  ugy  megzokog;  Ne  még!  ne  még 

Lehajtja  szép  fejét  a  rózsa  ; 
Nem  éli  túl  a  hév  nyarat. 
S  az  édes  vágyak,  a  virágok. 
Szivemben  is  huUonganak. 

Bágyadt  a  nap,  bágyadt  a  tájék; 
A  télre  fázva  gondolok, 
S  a  langyos  őszi  napsugárnál 
Vérem  még  egyszer  föllobog. 

Tavasz  mosolyg  reám  keresztül 
Egy  rózsaszínű  fátyolon. 
Látom  virulni  a  világot, 
S  csak  álmodom,  csak  álmodom  . , . 

IMÁDSÁGOM 

Legyenek  áldva  mind,  a  kik 
Szivemet  összetépték. 
Ne  ingereljen  bosszúra 
Engem  soha  kevélység. 

Ne  érezzem  sosem,  sosem 
Poklát  a  gyűlöletnek! 
Kiket  mindenki  eltaszít. 
Azok  szeressenek  meg. 

Az  irgalom  szent  angyala 
Lakozzék  e  világon, 
S  a  vértanúk  jutalma  mind 
Az  emberekre  szálljon. 

Jöjjön  a  békekor,  melyet 
Sok  ember  sírva  vár  lenn. 
S  én  is  legyek  jobb  s  igazabb, 
Mint  voltam  eddig.  Ámen! 

TÚLÉLEK  ÉN  MINDEN   CSALÓDÁST... 

Túlélek  én  minden  csalódást! 
Nem  öl  meg  engem  fájdalom. 
Sok  bánat  eltompítja  lelkünk', 
S  ez  jól  van,  bölcsen  is  nagyon. 
Mit  innom  hagy  a  sors,  a  mérget. 
Mint  a  dohányt,  bort  megszokám. 
Szerelmi  bú,  nyomor,  szegénység 
Kétségb'esést  nem  hoz  reám. 

A  keresztlevelem  hazudja, 
Hogy  fiatal  vagyok,  pedig 
A  vénség  szomorú  nyugalma 
Lehatott  már  a  lelkemig. 
Mesés  világba  nem  ragad  már 
A  nagyravágyó  szenvedély, 
S  szivem,  mely  annyiszor  csalódott. 
Csak  az  emlékezetnek  él. 

A  nagyralátás  büszke  szárnyon 
Ragadt  magával  el,  tova. 
Nem  látszott  onnan,  a  magasból 
A  bűnös  ember  nyomora. 
"Felhőkbe  törve  égtem  én  a 
Vágyak  tüzében  egykoron. 
Elhamvadt  bennük  ifjúságom, 
S  a  tűz  utója  már  korom. 

Mint  az  angyallal  Jákob  egykor, 
A  boldogsággal  küzködém  ; 
De  áldását  hiába  kértem  ; 
Nem  tudtam  lenni  boldog  én. 
Fáradt  vagyok  a  küzdelemtől ; 
De  megpihenni  nem  tudok. 
Most  is  kínlódom,  mint  az  angyal, 
A  ki  az  égből  lebukott. 

Mit  ér,  hogy  annyiról  lemondtam? 
Mit  ér,  hogy  bölcs  tűrő  levek? 
Szerelem,  ábránd,  hit,  vidámság 
Nélkül  mit  ér  a  bölcseség! . . . 
Lelkem  sajog  s  bár  türelemmel 
Van  mint  a  szentirás  tele : 
Csak  más  olvas  belőle  vigaszt ; 
Nekem  a  kínok  kútfeje. 

Reményt!  reményt!  Oh,  hagy  hihessem: 

E  nyomor  egykor  véget  ér. 

Oly  iszonyú  a  múlt ;  fülembe 

Kiáltja  minden  percze  :  vér! 

Nem  haltak  még  ki  a  Káinok, 

Még  nem  sülyedt  el  Szodoma. 

Az  ember  most  is  csak  a  régi, 

S  oh  jaj,  nem  is  lesz  más  soha ! 

S  habár  uj  Messiás  születnék. 

Nem  hozna  ő  se  jobb  időt. 

A  gonoszság,  mely  nem  hisz  Istent, 

Halálba  vinné  most  is  őt. 

Mig  butaság,  gőg,  szivtelenség 

Élet-halálra  versenyez  : 

Nagy  lélek,  nagy  erény  örökké 

Üldözve,  számkivetve  lesz. 

Hogy  koldusbot  jutott  Homérnak 
S  Jób  hamudombon  szenvedelt ; 

Hogy  megölték  képmutatók  azt. 
Ki  békességet  hirdetett ; 
Hogy  lesz  még  számos  méla  Hamlet, 
És  lesznek  bűnös  Gretchenek ; 
Hogy  fájdalom  minden  nagy  érzés  : 
A  bölcs  megérti  és  nevet. 

A  szellem  sorsa  harcz  ;  de  ritkán 
Jut  czélra,  ritkán  győztes  ő. 
Ha  kimerült  a  küzdelemben, 
Elsöpri  földi,  nyers  erő. 
Kezdettül  óta  e  világon 
Erőszak  a  hatalmas  úr. 
Erény,  lángelme,  szellem,  ihlet. 
Mit  ér,  ha  gyönge  és  mazúr? 

llgy,  úgy!  A  zsákmányon  hizott  bűn 
Magasan  hordja  fenn  fejét ; 
S  a  gyönge  vértanú  s  a  lángész 
Könnyezve  rágja  kenyerét. 
Mindenha  úr  lesz  és  hatalmas 
Fegyver,  erőszak,  pénz,  tömeg ; 
S  e  bitor  eszközök  bukását 
Az  öreg  föld  nem  éri  meg. 

Bohócz-világ !  megszoktalak  már. 
Hisz'  ennek  így  kell  lennie. 
Nem  szomjazom  jobb  korra  többé  ; 
Nem  fáj  nekem  már  semmise. 
A  balga  hisz  csak  lehetetlent ; 
Én  hát  tűrök,  ha  tűrni  kell. 
Nagy  bölcseség  veszteg  maradni, 
És  nem  törődni  semmivel ! 

MIATYÁNK 

Urunk,  atyánk,  az  ég  lakója  ; 
A  csillagoknak  alkotója, 

Ki  fentartod  mindütt  a  rendet; 
Dicsőség  a  te  nagy  nevednek! 

Az  igazak,  jók,  a  kik  élnek, 
Mindenha  csak  benned  remélnek. 
Te  vagy  az  ő  buzgó  imájok : 
Óh,  jöjjön  el  a  te  országod ! 

Erős  vagy,  jó  vagy,  bölcs,  igaz  vagy  ; 
Belátásod  mindent  igazgat. 
Adsz  örömet,  csapást,  kegyelmet : 
A  te  akaratod  legyen  meg! 

Panasz  sosem  jön  ajakunkra ; 
Csak  te  ne  hagyj  soha  magunkra. 
S  ki  élni  engedsz,  add  nekünk  meg 
Ma  s  mindennap  a  kenyerünket. 

S  ha  bűntől  (hisz' gyöngék  vagyunk  mii) 
Nem  bírunk  néha  szabadulni  ; 
Bár  a  fenyítés  téged  illet ; 
Bocsásd  meg  a  mi  vétkeinket! 

S  mivel  gyöngék  vagyunk  a  jóra  : 
Legyen  hát  vétkeink  adója, 
Hogy  a  midőn  felebarátunk 
Bánt,  néki  szívből  megbocsátunk. 

Száz  fájdalomnak,  száz  veszélynek 
Vakon  megy  itt  a  test  s  a  lélek. 
De  mi  fogjuk  kerülni  mindet. 
Csak  meg  ne  kísérts  soha  minket. 

Miatyánk!  büntess,  hogyha  kell,  de 
Taníts  imára,  türelemre. 
S  ki  örök,  égi  dicsben  állsz  fenn  : 
Óh,  ments  meg  a  gonosztul.  Ámen ! 

SORS 

Hány  édes  ajak  szomjazza  a  csókot, 
Óh,  mennyi  szerelmet  nem  viszonoznak ! 
Az  emberi  szív  örökös  viselője 
Minden  emésztő  földi  nyomornak. 

Hány  lányka  búsul,  hány  ifjú  legényke, 
Mert  van  sziv  elég,  a  ki  márvány ; 
Hány  éli  az  életet  által 
Lángolva,  szeretve,  de  árván ! 

Mert  nincsen,  a  kit  megöleljen. 
Nincs,  a  kinek  fölajánlja  szerelmét. 
Tegnapja  ha  volt  aggódva  remélés. 
Már  mája  csalódás,  bánatos  emlék  . . . 

Majd  fordul  a  kor         hideg  ősz  jön 
Forró  szerelemre,  tavaszra 
Elfonnyad  az  arcz,  megdermed  a  szív, 
A  tél  a  fejet  behavazza. 

S  rneggyógyul  a  szív,  megszűnnek  a  harczok 
(Óh,  jaj  nekem  is,  hogy  ez  így  van!) 
Nincs  üdv,  pihenés  a  világon. 
Nincs  béke  sehol,  csak  a  sírban! 

SCHOPENHAUER  OLVASÁSA   KÖZBEN 

Sötét  lapok !  komor,  nagy  eszmék ! 
Igazság,  mély,  egyhangú  bánat. 
S  én  hiszem  is,  de  úgy  szeretnék 
Örülni  mégis  a  világnak. 
Nagy  bölcs!  olvaslak  bámulattal; 
De  bölcseséged  nem  vigasztal. 

Porember,  óh,  tanuld  meg  itten, 
Hogy  a  teremtés  elhibázott. 

Maradj  meg  régi  bűneidben  : 
Légy  hitszegő,  kegyetlen,  álnok. 
Légy  aljas !  bűnre  vagy  teremtve. 
Gép  vagy  ;  ne  bánd,  ne  vedd  szivedre. 

Átkozd  anyádat,  születésed', 
Utálatos  légy  önmagadnak. 
Zokogj !  nagy  bűnhődés  az  élet, 
S  a  boldogságnak  vágya  van  csak. 
Légy  koldus  vagy  a  sors  kegyeltje : 
Nyomorra,  kínra  vagy  teremtve. 

Fonák,  hívságos,  ferde  minden. 
Hanem  szükséges;  ez  vigasztal. 
Szükség  határoz  tetteidben. 
Gonosz  vagy?.  ..  ne  törődj'  te  azzal! 
Sorsod  előre  van  kiszabva, 
Mint  sötétedés  holdba',  napba'. 

Urad  két  óriási  zsarnok: 
A  körülmények  és  a  véred. 
Gyötör  a  vágy  sokszor  s  akarnod 
Még  sem  lehet,  te  törpe,  féreg ! 
Csak  hurczolod  tovább  a  vétket, 
S  az  önzés  balzsamod,  reményed. 

Nem  tudsz  te  élni,  csak  hibában. 
Erőd  nincs  jónak  lenni  mindég. 
Önző  vagy  s  gyáva  halni  bátran. 
Fájdalmad,  kínod  bárhogy'  is  tép. 
Szerencsétlen  vagy  és  gonosz  vagy, 
S  élsz  bűneidnek,  kínaidnak. 

Mert  együgyűnek  lehetetlen 

Érezni  kéjek  hevülését; 

S  ha  tán  eszes  vagy,  ép'  a  szellem 

Csepegteti  szivedbe  mérgét ; 

Nyugalmadat  elűzi  kétség; 

Rab  vagy,  silány  játékszer  és  gép. 

Gőgös  sziveddel  élsz  kínokban, 
Végetlen  önzés  lakja  mélyét. 
Tenbűnödet  mindenha  jobban 
Beczézed  mint  a  más  erényét. 
S  minél  kisebb  vagy  és  silányabb. 
Más  ellen  annál  több  a  vádad. 

Ha  buta  volnál,  mint  az  állat, 
Nem  volna,  hidd  el,  annyi  vétked. 
Az  ész  a  fájdalom  tenálad  ; 
Az  ész  tipor  a  sárba  téged ; 
Mert  jámbor  erkölcs  és  a  szellem 
Öröktől  két  halálos  ellen. 

Jóság,  hűség  :  önzés,  de  gyáva. 
Félt  mindig,  a  ki  sosem  ártott. 
Hazugság  minden  álom  ára, 
Ismerd  s  utáld  meg  a  világot. 
Ne  gondolj  véle  :  búban,  üdvben 
Nézz  hidegen  rá,  megkövülten. 

Keresd  az  üdvöt  nyugalomban, 
S  ne  higyj  a  jóban,  szeretetben. 
A  világ  legrosszabb  a  hogy'  van 
S  az  ember  átka  véghetetlen. 
Erénye,  üdve,  vágya  semmi, 
S  legjobb  nem  élni,  nem  születni. 

Sötét  lapok  ;  mély,  komor  eszmék  ! 
Takarjon  el  most   rózsafátyol. 
A  boldogságban  én  hiszek  még. 
Bár  tőlem  minden  percze  távol ; 
S  lelkem  bár  szomorú  halálig, 
Örömre,  boldogságra  vág^'ik. 

S  bár  könnyem'  látja  minden  óra, 
Szivem  rajong,  szeret,  remél  még, 
S  illatlehellő,  mint  a  rózsa, 
Bár  eltaposták,  összetépték. 

S  ha  nem  leszek  is  soha  boldog: 
Szeretek,  álmodom,  rajongok! 

SZERELEM   FILOZÓFIÁJA 

Ha  életem  magános  útján 
Egy  kis  virág  hajol  felém  ; 
Lágy  illat-nyelven  így  susogva  : 
Neked  virulok !  Légy  enyém  I . . . 

Nem  nézem,  mezei    virág-c 
Vagy  rózsa,  a  ki  így  beszél, 
Hanem  megállok  és  szerelmet 
Adok  az  ő  szerelmeér'. 

S  ha  büszke  rózsát  látok  útban 
Virulni  némán,  hidegen  : 
Tovább  megyek  s  a  büszke  rózsát 
Nem  méltatom  egy  szóra  sem. 

A   BOLONDOK   HÁZÁBÓL 

A  végtelenséget  belátom  ; 

Kezdet  sehol  sincs  énmegettem. 

Átestem  miljó  változáson ; 

De  nem  tudom,  mikor  születtem. 

Ezer  halálom  volt  immár  nekem 

S  születésimnek  száma  végtelen. 

Voltam  az  első  vércsepp   egykor, 

A  mely  Káinra  csepegett, 

S  a  rózsaszál,  mely  a  habasszony 

Vércseppiből  keletkezett. 

S  mikor  kő  voltam,  hideg,  érzéketlen. 

Nyugalmat  én  akkor  se  leltem ; 

Mert  Jákob  rajtam  álmodá. 

Hogy  angyallal  harczolt  soká!  . . . 

Volt  egyszer  egy  mihaszna,  vak  s  beteg; 

Mondott  egy  hosszú,  büszke  éneket 

Hős  llionról,  harczokról .  .  .  szegény! 

A  koldusbotja  voltam  én. 

Sok  szeretője  volt  Aszpáziának: 

Én  voltam  a  szive   neki. 

Egy  bölcscsel  egykor  engem  itatának. 

Hjah!  bölcset  gyilkol,  a  ki    teheti. 

Abdérában  csupa  bolond  lakott ; 

Engem,  a  békát,  egy  se  bánthatott. 

S  voltam  a  Kleopátra  búja  szája  ; 

Antóniuszt  csókoltam  eleget; 

S  hogy  elrohadt  a  föld  legszebb  rimája, 

Belőlem  kígyó  mérge  lett. 

Az  asszonyok  is  mérgesek  ; 

Marnak,  kinoznak,  rontják  véredet. 

Jézusnak  egykor  Golgothán 

Mint  szivacsot  nyújtott  a  vad  pogány. 

Sohajtozám  Ahazvér  ajkain  : 

Meg  nem  halhatni  óriási  kin! 

Lángoltam  és  eretneket 

Nyaldosnom  óh,  be  jól  esett! 

S  midőn  szél  ingatott  a  fán 

S  voltam  borízű  alma,  tán 

Megettek  ? . . .  óh,  dehogy  ! . . .  fura  ! 

Telinek  valék  a  czentruma. 

Pestis  voltam  s  megöltem  legelébb 

Egy  olasz  amoroso  kedvesét. 

Tövis  koromba'  volt  egy  kis  kalandom 

Burgundi  Máriával,  s  mért  tagadnom, 

Jó  tréfaság  volt  s  mondhatom. 

Gyönyör  volt  a  szemérmes  asszonyt 

Halálra  kinzanom. 

Nem  is  levek  aztán  pocsékra  tinta  ; 

Mert  egy  sűrűvérű  komédiás 

(Rosszgyomruak  mondják,  derék  irás) 

Hamlet  históriáját  vélem   irta. 

Később,  emlékszem,  Don  Quijote 

Agyában  volt  a   székhelyem, 

S  a  jó  lovag  legott 

Sovány  s  bolond  lett  szörnyűségesen. 

S  mert  nincsen  kötve  semmi  helyhe', 

Lettem  Maratnak   nyelve, 

Aztán  meg'  édes  torkú  csalogány  ; 

Megédesült  dalomtul  a  magány. 

Voltam  pompás  kamélja  ;  kéjjel 

Örömlány  keblén   hervadék  el. 

Sőt  már  golyót  is  öntöttek  belőlem  ; 

Csatába  vittek  katonák  ; 

Prédára  lestem  puskacsőben 

S  Petőfi  szívét  jártam  át. 

S  bár  sorsom  ennyit  változott, 

Nem  multam  el  s  el  nem  múlok. 

S  míg  ezeket  beszélem, 

Egy  bolondnak  fejében 

Egy  darab  agyvelő  vagyok. 

JÉZUS  PILÁTUS  ELŐTT 

Munkácsy  képe 

Állok  merengve,  hosszan,  áhítattal : 
Ez  ő!  Ilyen  volt!  Így  képzeltem  én  ; 
Álmomban  éjjel,  elmélkedve  nappal 
Kerestem  arczát ;  végre  föllelem. 
Mit  a  halandó  gyönge  ismerettel, 
Töprengve,  könyvekből  meg  nem  tanúi  : 
Az  a  te  nagy  lelkedbe  rejtezett  el, 
Lángelméd  érzi  öntudatlanul. 

Az  örök  eszmét  sejtem  itt,  e  vásznon, 
S  világrendünk  hány  bús  kérdőjelét! 
A  két  kezet,  mely  áld,  kötözve  látom. 
Hallom  a  csőcselék  o feszítsd  meg)) -ét. 
És  hallom  azt  is,  szászszor  hangosabban, 
De  nem  a  trón,  a  vádlott  hirdeti. 
Hogy  a  mi  nem  veszendő,  halhatatlan  : 
Halandó  ember  meg  nem  ölheti ! 

Nincs  a  ki  védje,  nincsen  pártfogója. 
Vérét  szomjazzák  a  zsidó  papok. 

Jósképpel  áll  :  azt  olvasom  le  róla  : 

(? Feszítsetek  föl!  Én  meg  nem  halok  !*> 

Nézzétek  őt!  Két  keze  megkötözve. 

A  nép  üvölt:    ((Feszítsd,    feszítsd  meg  ót!» 

Megszánja  asszony,  mégsem  ő  a  gyönge  ; 

Leborulok  ily  óriás  előtt. 

Olyan  szelíd,  alázatos,  lemondó,    — 

Ó  az  erény,  igazság  martira. 

S  oly  büszke,  hajthatatlan,  égbe  rontó : 

Ez  ő !  a  Messiás,  isten  fia ! 

Pilátus  tétovázik...  Nincs  segítség! 

Látom,  hogy  el  fogják  veszíteni. 

De  érezem:  kikel  sírjábul  ismét... 

Meghal,  mert  ember;  él,  mert  isteni. 

IVÁS  KÖZBEN 

Koczingató,  víg  czimborák. 
El  a  búval,  legyünk  vidámak. 
Mindenki  hajtsa  fel  borát. 
Mert  borban  elmerül  a  bánat. 
Ha  példa  kell,  elől  megyek 
S  poharam'  felhajtom  kaczagva  ; 
Hisz'  józan  fővel,  úgy  lehet, 
Bolondos  szívem  megszakadna. 

Hej !  bölcs  az  ember  részegen  ! 
A  búsnak  borban  szép  az  élet. 
Ma  legbolondabb  az  legyen, 
Ki  legbitangabb,  legszegényebb. 
Jogomat,  hajrá  !  nem  hagyom. 
Csörgősipkát  fejemre  gyorsan ! 
Dehogy  van  annyi  fájdalom, 
A  mennyi  vígasz  van  a  borban. 

Igv  tetszetek  ti,  így  nekem, 
Az  ifjúságot  ünnepelve  ; 

S  úgy  kaczagok  beszédteken, 
Hogy  szinte  könny  tolul  szemembe. 
Szeressetek!  vigadjatok! 
Hisz'  én  is  mindig  ezt  akartam, 
S  hogy  öröm  és  lány  elhagyott, 
Nem  múlt,  becsületemre,  rajtam. 

Daloljatok!  daloljatok! 
Az  ifjúság  ég  szemetekben, 
Az  örömet  s  a  bánatot 
Eltitkolnotok  lehetetlen. 
Mutatja,  bármit  érzetek. 
Szemetek,  arczotok,  mosolytok  ; 
Jó  lenni  nékem  köztetek! 
Jó,  mert  felejtek  és  mosolygok. 

Ha  veszteség  ér  titeket, 
Elpanaszoljátok  s  reméltek. 
Szerencse,  áldás  integet 
Bűvös  mosolyával  felétek. 
Nekem  meg'  immár  az  se  fáj, 
Hogy  a  szerencse  sohasem  jő. 
És  lelkem  mint  az  éjmagány 
Mindig  sötét,  mindig  egyenlő. 

Több  bort  hozassatok  fiuk! 
Bolondnak  lenni  bölcs  erénye. 
A  rosszból  nektek  is  kijut; 
Hajrá!  minek  törődni  véle! 
Egykép'  múlnak  jó  s  rossz  napok 
Csak  töltsetek  a  poharakba ! 
Akár  ha  mindjárt  meghalok! 
Legalább  meghalok  kaczagva ! 

ISKOLATÁRSAIMHOZ 


Ti  már  mind  hivatalban  ültök 
És  van  pályátok,  czímetek. 


Rtvicrkv   Gyula  költeményei 

Pereltek  az  ülőteremben, 
Vagy  honn,  ha  megnősültetek. 
S  én  itt  gubbasztok  és  potyára 
Jókedvű  dalt  dúdolgatok. 
Nagyúr  akartam  lenni  mindig, 
S  óh  jaj !  most  semmi  sem  vagyok. 

Az  iskolában  a  legelső 

Nem  egyszer  voltam  köztetek. 

Leczkét  tanultam,  mialatt  ti 

Papirgaluskát  ettetek. 

És  íme,  szerepet  cseréltünk ! 

Ti  már  diplomát  kaptatok, 

És  alig  álltok  szóba  vélem, 

Mert  én  még  semmi  sem  vagyok. 

Közületek  egyet  ha  látok, 

Kitérek  néki  többnyire. 

Hisz'  a  kopott,  de  víg  poétát 

Ö  úgy  se  venné  semmibe. 

Oh,  mert  olyan  hetykén  feszítnek 

A  fogalmazók,  hadnagyok, 

S  egymásnak  elmondják  nevetve. 

Hogy  én  még  semmi  sem  vagyok! 

Mindegy!  másnak  mi  köze  hozzám! 

Ha  így,  ha  úgy,  az  én  hibám. 

Szivem  azért,  mint  nap  az  égen, 

Felhősen  is  világit  ám! 

S  lássátok,  mint  ti  rajtam,  én  is 

Nevetni  szoktam  rajtatok. 

És  hálát  adok  istenemnek, 

Hogy  semmi,  semmi  sem  vagyok! 

Két  kincset  őrizek  szivemben, 
S  ez  mindig  róluk  álmodik: 
Egyik  a  dal  fényes  világa 
S  a  szabadság  a  második. 


I 

S  hol  ifjúság  és  szerelem  van, 
A  dal  oda  visz  engemet. 
Miattam  nagy  urak  lehettek : 
Én  semmi,  semmi  sem  leszek. 


KÉT  ÚTITÁRS 

A  bölcsőtől  egész'  a  sírig 
Két  útitárs  megyén  velünk : 
Démon,  világi  gyönyörökben 
És  angyal,  hogyha  szenvedünk. 

A  démon  örökös  kaczajjal. 
Csábítva,  nyeglén  jár  elől. 
Nézése  inger,  szava  bűbáj 
S  szorongatása  majd  megöl. 

Bor,  zene  közt,  vad  orgiákban 
Ott  lebeg  láthatatlanul ; 
Ott  esik  legjobb  múlatása, 
A  hol  a  szív  mámorba  fúl. 

S  mikor  a  rosszat  elkövettük, 
S  megbánjuk,  gúnyosan  nevet. 
Szívek  vérzése,  jajgatása 
Neki  a  legfőbb  élvezet. 

Az  ang)'al  némán  jár  utánunk ; 
Őrjöngve  nem  halljuk  szavát. 
Siratja  tévedt  útitársát. 
És  ajakán  nincs  durva  vád. 

Mosolya  bánat,  hű  szemében 
Nagy,  mennyei  malaszt  ragyog. 
Megsimogatja  homlokunkat, 
Mikor  mindenki  elhagyott. 

Nála  az  irgalom,  bocsánat. 
O  szánakozva  ránk  tekint; 
Keblére  zár,  csitít,  vigasztal 
S  lecsókolgatja  könnyeink'. 

TARTSATOK  BŰNBÁNATOT! 

Megromlott  már  a  régi  erkölcs. 
Eg)'  kor  veszőbe'  van  megint. 
Szakadj  le'  új  idők  viharja! 
Pusztíts,  dühöngj  kedved  szerint. 
Bábel  tornyának  építői. 
Hogy'  összezagy válódtatok. 
Kezdhetitek  megint  elülről . . . 
Óh,  tartsatok  bűnbánatot! 

Jut-e  még  eszetekbe  néha, 

Mi  az  az  Isten  ostora? 

Mért  kellett  jönni  vízözönnek, 

S  hogy  mért  pusztult  el  Szodoma  ? . 

Erős  Spartára,  bölcs  Athénre, 

Rómára  nem  gondoltatok?... 

Egy  népvándorlás  jöhet  újra  ! . . . 

Óh,  tartsatok  bűnbánatot! 

Kérkedtek  azzal,  hogy  e  század 
Mily  bölcs,  erős,  mindenható. 
Nem  leli  kedvét  délibábban 
S  abban,  mi  szép,  de  nem  való. 
Ledöntött  minden  régi  bálványt; 
De  a  szív  semmit  sem  kapott. 
Nem  boldog  és  nem  jó  az  ember ! . 
Óh,  tartsatok  bűnbánatot ! 

Jól  tudom  én  is,  hogy  a  szellem 
Az  ember  dísze,  jobb  fele ; 
De  jaj,  ha  csak  józan  sivárság, 
Örömtelenség  jár  vele. 

Mely  megöli  a  gyermekálmot, 

Óh,  az  a  szellem  átkozott  1 

Nem  bölcs,  a  ki  csak  tud  s  nem  érez . . . 

Óh,  tartsatok  bűnbánatot  1 

A  gyermek  űzi  még  a  lepkét, 

Vígan  bársonymezőt  tapos. 

Czukorról  annyit  tud,  hogy  édes 

S  a  virágról,  hogy  illatos. 

A  természet  még  egyre  dajkál, 

A  nap  reánk  áldást  ragyog; 

Csak  a  bölcs  ember  szíve  parlag ! . . . 

Óh,  tartsatok  bűnbánatot! 

Megoldható-e  annyi  rejtély? 

S  a  tudás  haszna  óh,  mi  lesz  ! . .  . 

A  föld  s  nap  élte  is  mulandó 

S  velük  az  ember  is  kivesz. 

S  ki  végsőnek  marad,  bevallja, 

Hogy  boldogság  itt  nem  lakott ; 

Csak  élvvágy  s  harcz  az  isten  ellen  ! . , . 

Óh,  tartsatok  bűnbánatot! 

Hiába  minden  kutatások ; 
Gyöngék  vagyunk  és  kicsinyek. 
Áldott,  ki  a  könnyet  letörli 
S  megért  egy  szerető  szivet. 
Úgy  jártok,  mint  a  zord  titánok;  — 
Csupán  az  istenek  nagyok. 
Az  ő  hatalmuk  víhatatlan  ! .  . . 
Óh,  tartsatok  bűnbánatot! 

Jöjjetek  sírni  templomomba ; 
Verjétek  bűnös  melletek', 
S  a  szeretet  nagy  istenétől 
Jó,  tiszta  szívet  kérjetek. 
A  könnyezőhöz,  búsulóhoz 
Vigasztaló  szót  szóljatok. 
Egymást  ölelve,  megbocsátva  : 
Így  tartsatok  bűnbánatot! 

A  VIRÁGOK 


Ha  meghalok,  ragyogjon 
A  nap  sirom  felett, 
És  panaszos  szivemből 
Virágok  nőjenek. 

Ők  fűzzék  koszorúba 
Szivem  történetét. 
Szálljon  fel  illatukból 
Édes  virág-beszéd. 

Örömem,  ez  kevés  volt, 
Legyen  kis  ibolya, 
S  nárczisz  a  vágy,  melyet  nem 
Érhettem  el  soha. 

Árvácska  azt  jelentse : 
Bús  volt  és  elhagyott. 
S  a  tulipán :  Panasz,  vád 
Helyett  tűrt,  hallgatott, 

Akáczvirág  susogja : 
Ábrándozott  sokat. 
S  a  hársvirág  :  Szerette 
Az  édes  álmokat! 

Szegfű  legyen  a  mámor. 
Mely  szomjan  égetett, 
És  halvány  őszi  rózsa 
A  bús  emlékezet. 

S  mind,  a  mi  most  szivemben 
Virágokkal  rokon  : 
Támadjon  mint  virág  új 
Életre  síromon. 

Virág  e  földön  úgyis 
Kevés  jutott  nekem ; 
Azért  sirom  virágos 
És  illatos  legyen. 

ÜRES  NAPOKBAN 

1 

Ezek  a  petyhüdt,  fáradt,  lomha  perczek 
Szivemre  mint  lidérczek  nehezednek. 
Érzem,  a  hogy  lassankint  öldösik, 
Csontombul  a  velőt  kiszörpölik, 
Hogy  türelmetlenül  és  bosszúsan 
Gyakran  könyörgök :   Verj  meg,  óh,  uram ! 
Hadd  sírjak  égető  vérkönnyeket. 
Sötét  hajam'  a  bú  őszítse  meg, 
Lássam,  hogy  lelkem  rongyokká  szakad, 
S  roskadjak  össze  ennyi  kín  alatt. 
Üldözzön  átok,  kaczagás  a  sírba. 
Dobáljanak  meg  kővel  engemet ; 
De  legyen  aztán  rólam  is  megírva  : 
Viharban  élt,  a  villám  ölte  meg! 


Kinek  nyomor  ringatta  bölcsejét. 
Ki  mindig  félkegyelmen  éldegélt. 
Semmit  se  vesztett,  mit  méltán  siratna  : 
Nem  szenved  az,  szüksége  nincs  vigaszra. 
De  koldus  szívvel,  jövőben  se  bízva, 
A  kincses  multat  sóhajtani  vissza. 
Bánkódva,  elhagyottan,  egyedül. 
Álmodni  régi  örömek  felül ; 
Hurczolni  szebb  idők  emlékeit: 
Nem  bírja  szívem  és  elvérezik. 

Ili 

Csak  múljatok,  csak  múljatok, 
Ti  meddő,  szomorú  napok. 

Kiállóm  én  az  éjszakát. 
Ha  nem  is  látom  csillagát. 

Abrándvilágom  rég  fakó  ; 
Reményem  összetört  hajó  — 
S  szivemet,  mint  kéklő  hegyet, 
Sűrű,  nehéz  köd  ülte  meg. 

Ez  egyhangú  homály,  e  köd 
Oly  jó,  mert  legalább  beföd. 
Nem  látni,  hogy  szivem  sajog ; 
Nem  tudni,  bús  miért  vagyok. 

Csak  múljatok,  csak  múljatok. 
Ti  meddő,  szomorú  napok. 
Örökké  nem  tart  semmisem : 
Szivem  is  végre  megpihen. 

LÁNYOK,  LÁNYOK,  MAGYAR  LÁNYOK! 

Lányok,  lányok,  magyar  lányok! 
Nem  is  merek  nézni  rátok. 
Ha  csak  látlak,  megigéztek, 
S  elolvadok,  ha  rám  néztek. 

Ha  ölelget  gyönge  karja. 
Azt  gondolom:  szebb  a  barna, 
És  ha  szőke  mosolyog  rám. 
Mintha  mennyről  álmodoznám. 

Hogyha  bogár  szembe  nézek, 
Meggyúladok,  majd  elégek, 
S  kökényszempár  mosolygása 
Szelid  álom  álmodása. 

Néha  pajkos,  néha  szende, 
Néha  lángoló  a  kedve ; 
Szép  ha  csélcsap,  szép  ha  pajzán  ; 
Gyönyörű  mind  a  magyar  lány. 

Pillantása  oly  beszédes. 
Csókja  mint  a  méz  oly  édes. 
Nincsen  semmi  csorba  rajta  ; 
Óh,  be  áldott,  ritka  fajta! 

Lányok,  lányok,  magyar  lányok ! 
Haragszom  én  nagyon  rátok. 
Szívem  úgy  fáj,  úgy  megreszket, 
Hogy  mindnyájan  nem  szerettek. 

Ha  megtetszem  a  barnának, 
Szőke  után  érzek  vágyat ; 
S  ha  csak  egy  lány  nem  szeretne, 
Érte  gyúlnék  szerelemre! 

EDITHEZ 

Alig  hogy  én  jöttem,  te  mentél ; 
Nem  is  találkoztam  veled. 
Kezet  se  fogtunk,  el  se  mondtam, 
Hogy  megbűvöltél  engemet. 

Csak  egyszer  láttalak  s  szivemben 
Utánad  sóhajt  valami. 
Oly  édesen,  fájón,  merengőn. 
Mint  zongorádnak  hangjai  ! 

KÁR  VOLT. . . 

Kár  volt  odahagyni   nékem 
Nyugodalmas  kicsi  fészkem', 
S  messzi,  messzi  fellegekbe  vágyván, 
Szállni  fennen,  szilajon,  de        árván. 

Jobb  lett  volna  lent  maradni, 
Békességben  élni,  halni. 
Tépdesni  a  mező  fris  virágát, 
Szeretni  a  viruló  leánykát. 

A  mi  lent  könny,  fent  már  felhő, 

Viharrá  zordul  a  szellő, 

A  sóhajtás  szélvész  a  magasban  ; 

Dal,  virág  ott  nincs,  ha  lent  tavasz  van. 

Lám  a  fecske,  lám  a  gólya 
Csendes  falu,  völgy  lakója. 
A  meddig  a  kémény  füstje  terjed  : 
Addig  viszi  szárnya,  soha  feljebb. 

FALUN 

1 

Búsan,  összetörten 
Megint  idejöttem, 
E  meghitt  magányba  : 
Gyógyírt  tőle  várva. 

Egyedül  hallgassam 
Szívem  dobogását ; 
Elvérezni  lassan. 
Emberek  ne  lássák. 

Bánt  az  utczalárma, 
Az  a  hajsz  előre. 
Kedves  falum  árnya. 
Te  rejts  el  előle! 

Vagy  ha  már  nem  adhat 
Falum  se  nyugalmat, 
Te  rejts  el  előle. 
Falu  temetője! 


Régi  utczák,  régi  házak  ; 
Régi  arczok,  újra  látlak ! 
Levegőtök'  szívom  ismét. 
Alig  birok  válni  innét. 

Száz  bajommal  nem  törődöm ; 
Elmerengek,  eltűnődöm  : 
Itt  szeretnék  megpihenni, 
Mindörökre  rejtve  lenni ! 

Az  erdőben,  a  magánynyal 
összeolvad  lelkem  árnya  ; 
Mint  a  vad,  ha  megsebezték, 
Elbúvik,  úgy  várja  vesztét. 

]]] 

Susogjatok,  ti  koronás  fák! 
Virágok,  illatozzatok. 
Csak  ti  ne  legyetek  mogorvák, 
Azért,  hogy  én  oly  bús  vagyok. 

Kik  valaha  lepkéket  űzni. 
Lányért  epedni  láttatok : 
Majd  egykoron  halk  zizegéssel 
Jelentsétek,  ha  meghalok. 

KÖLTŐK  SORSA 

Költészet  mézédes  nedűjét 
Nyomasztó  gondok,  keserűség, 
Tört  vágyak  sajtolják  a  szívből, 
Csalódások,  bánat  verik  föl. 
Szegény  költő!  óh,  hány  halott 
Mély  sírja  szíved  és  dalod 
Búbánatos  halotti  ének... 
Búcsúztatója  álomnak,  reménynek ! 
Leszámolsz  emberrel,  világgal, 
S  czélhoz  csak  eztán  érkezel, 
És  meghalsz  száz  kínos  halállal, 
Míg  halhatatlanná  leszel. 

SZIVEM 


Szivem  oly  gazdag  szeretetben, 
TVlint  tavaszkor  virágban  a  mező; 
Vihartul  nyílik  ékesebben 
S  ha  felüdíti  könny-eső. 

Irigyen  meg  nem  vonja  mézét 
Könyelmü  lepke,  dolgos  méh  elül ; 
Darázsnak  is  kiadja  részét. 
Ha  viruló  kelyhébe  ül. 

Hadd  gázolják  egy-két  virágát ! 
Hol  ezrivel  van,  egy  nem  veszteség. 
Tépdeshetik  pajkos  leánykák : 
Százának  is  jut  még  elég. 

Áldott  kis  pacsirtája  is  van, 
Ki  napsugarak,  illat  közt  lebeg, 
S  örömét  hangoztatja  nyiltan. 
Hogy  pacsirtának  született. 


DICSVÁGYÓNAK 

Dicsvágy  emészt?  Ahítja  lelked 
A  koszorút,  a  hírnevet?... 
Tisztább  gyönyör  szeretve  lenni  : 
Légy  rajta,  hogy  szeressenek. 

Mit  ér  fejednek  a  borostyán. 
Ha  már  kihullt,  vagy  ősz  hajad? 
Mi  haszna,  hogyha  emlegetnek, 
Ha  már  pihensz  a  föld  alatt. 

Szerető  szívek  hő  verése 
Hideg  dicsőséggel  fölér; 


T^'dlhzafok 

És  illatosb  a  szeretetnek 
Virága,  mint  minden  babér. 

Ne  hidd,  hogy  hatalom,  dicsőség. 
Fény,  pompa  boldogítanak. 
A  tenger  el  nem  oltja  szomjad', 
Hanem  a  tiszta,  kis  patak. 

Szegény  vagy,  bármikép  csodálnak, 
Ha  senki,  senki  sem  szeret. 
Azért  ne  hideg  érczbe,  kőbe  : 
Szivekbe  írd  be  képedet. 

Óh,  ne  mulasszad  el  szeretni, 
A  míg  van  kedves  embered  ; 
Mert  elmúlik  az  élet  és  a 
Sírban  szeretni  nem  lehet. 


NIRVÁNA 

Szeretnék  már  menni,  menni ! 
Lefeküdni  s  ott  pihenni 
Hunyt  szemekkel,  mindörökre 
A  fekete,  néma  földbe'. 

Megutáltam  a  világot, 
A  sok  önzést,  csalfaságot. 
Jóllaktam  az  emberekkel, 
Semmi  sem  vonz,  semmi  sem  kell  ! 

Bánt  a  víg  kör,  a  magány  is, 
A  napfény  is,  a  homály  is. 
Megvakulnék  már  a  fénytől 
S  félek,  félek  a  sötéttől ! 

Hogy  e  kínos,  durva  pálya 
Mindörökre  valahára 

Véget  érjen,  azt  kívánom ; 
Jöjj  enyészet,  örök  álom ! 

Nem  akarok  újra  élni, 
Nem  kívánok  visszatérni 
Sem  az  égbe,  sem  a  földre, 
Csak  aludni  mindörökre! 

NŐSÜLŐ   BARÁTOMNAK 

Első  szerelmem  édes  almi, 
Beh  messze,  messze  szálltatok ! 
Boldog  napoknak  czimborái. 
Ti  is  beh  szétszóródtatok. 
Sok  régi  pajtás  most  családja 
Mosolygó  kis  körében  ül ; 
Menyecske  lett  sok  víg  leányka  : 
Csak  én  maradtam  egyedül ! 

Te  is  megnősülsz,  azt  beszélik 
(Örömhír  és  mégis  komoly). 
Csapongó  lelked  szenvedélyit 
Békóba  verte  lánymosoly. 
Te  is  már  nyugalomra  vágyói ; 
Fellángoló  véred  lehűl, 
S  eszedbe  jut  a  bibliából, 
Hogy  nem  jó  lenni  egyedül. 

Irígykedés  fog  el,  barátom, 
Hogy  egybeforrott  szívetek. 
A  szerelemnél  e  világon 
Tisztább  gyönyört  nem  ismerek. 
Önzés,  rideg  közöny,  gonoszság 
Elől  csupán  az  menekül, 
Kinek  szerelmét  viszonozzák.  . . . 
Nő  boldogíthat  egyedül. 

Ha  vérző  seb  támad  szivedben, 
Egy  áldott  kéz  hegeszti  be  ; 

Ha  panaszod  van  sorsod  ellen, 
Legjobb  talizmán  nőd  szive. 
Megsimogat,  letörli  könnyed', 
S  ha  megmar  a  világ  ebül. 
Vagy  irigyek  szivedre  törnek. 
Ki  véd?...  A  hitves  egyedül. 

Nekem  a  házasság  szigetje 
Idegen  föld,  csodás  beszed. 
Szomorú  lelkem  számkivetve 
Hallgatja,  mint  tündérmesét. 
A  bánat  mint  hajótöröttet 
Űz,  ver,  dobál  szünetlenül. 
Hogy  soha,  soha  ki  ne  kössek 
S  holtig  bolyongjak  egyedül. 

Szivem  a  kétkedés  tanyája : 
Vergődő,  lázas,  ingatag. 
Nem  teljesülhet  semmi  vágya, 
Örökké  szomjazó  mai*ad. 
Örömeimnek  poharába 
Keserű  méregcsepp  vegyül . . , 
Csak  menj  barátom,  menj  a  nászra, 
Én  így  halok  meg         egyedül. 

MULANDÓSÁG 

Hulló  levéllel  besöpörte 
Az  őszi  szél  az  utakat. 
Mint  a  ligetnek  üde  zöldje, 
Minden  mulandó,  hervatag. 

Az  ember  visszatér  a  porba ; 
A  hű  szivektől  elszakad. 
Örök  válás,  búcsú  a  sorsa  ; 
Mind  elmúlik  az  ég  alatt. 

A  forró  szív  kihűl,  s  ha  véí^re 
A  multak  sírjává  leszen  ; 

Az  emlék  reszkető  kezével 
Gyújt  neki  mécsest  csöndesen. 

Mert  ennek  nincsen  hervadása ; 
Él  és  viraszt  a  sír  felett. 
Ez  rejti  özvegy  fátyol ába 
A  bús  arczú  enyészetet. 

Azért,  ha  vesztettél  barátot, 
Hullasd  sirjára  könnyedet; 
Ha  kedvesed'  mély  sírba  zárod 
Sírj,  sírj  a  drága  hant  felett. 

Keresd  fel  könynyel  és  virággal 
A  csendes,  jó  halottakat ; 
Hogy  majd,  ha  síri  fád  beárnyal. 
Téged  is  megsirassanak. 

EPILÓG 

"EndrBdi  Sándor  eskOvSjére 

Letelt  a  hét  év.  Véget  ére 
Bolygó  holandid  bús  regéje. 
Nyugalmát  végre  feltalálta  : 
Övé  a  hű,  a  hű  leányka. 
Boldog  szigetről  nézi  végig 
A  bősz  vihart,  hajók  törésit. 
Jöhet  immár  a  sors  szeszélye: 
Virágot  szór  kaján  szemébe! 

MAGAMMAL  ÉVŐDÖM  .  .  . 

Magammal  évődöm  :  Te  kába  ! 
Meddig  leszel  még  vágy-beteg? 
Mikor  szűnik  meg  sorsod  átka 
Megbabonázni  véredet? 

Küzdelmeidnek  pihenése, 
Kétségeidnek  nyitja  nincs. 

Hiába  szállnál  föl  az   égbe: 
A  röghöz  lánczol  rabbilincs. 

Szomjas  vagy  csókra,  szerelemre, 
S  ha  megizlelted  :  undorit. 
Dicsőséget  kergetsz  lihegve; 
Meddig?  Rogyásig?  Holtodig? 

Mindig  a  messzeségbe  vágyói, 
A  távolban  tündér  a  rém. 
Dib-dábot  elrejt  rózsafátyol. 
Halottat  csókol  a  remény. 

Tömérdek  már  a  veszteséged  ; 
Ránczos  lesz  tőle  homlokod. 
Oly  nyomorult  az  emberélet ! 
S  mégis  dicsőnek  álmodod. 

HA  MÁR  SZERETNI   NEM   FOGOK 

Ha  már  szeretni   nem  fogok: 
Mondjátok  :  meghalt,  vége  lett. 
Ha  lányért  többé  nem  dobog 
A  szív,  halálra  vénhedett. 
Mondjátok  :  meghalt,  vége  lett. 

Ha  már  szeretni  nem  fogok 
És  vérem  csöppenkint  lehűl  : 
•(Édes  csókokrul  álmodott)) 
Ezt  írjátok  sirversemül. 
Ha  vérem  csöppenkint  lehűl. 

Ha  már  szeretni  nem  fogok 
És  búcsút  int  a  szerelem  : 
Szelid  nézésű  asszonyok 
Fogják  be  majd  haló  szemem'. 
Ha  búcsút  int  a  szerelem. 


HívJczky    Gyula   költtmínvíi 

A  KÜZDELEMBEN 


Nekem  ragyog  a  nap  az  égen  ; 
Enyémek  a  legjobb  szivek. 
Lelkembe  van  beirva  mélyen  : 
Excelsior:  Itt  minden  a  tied! 

A  mit  sejtelmem  szomjan  érez : 
Dicsőség,  örök  ifjúság  .  .  . 
Azt  hiszem,  egykor  mind  enyém  lesz  ! 
Excelsior!  csüggedni  bárgyúság! 

A  búfelhő,  a  könnyek  árja 
Virágok  magvát  öntözi. 
Dalokat  zengő  lelkem  álma 
Excelsior!  A  koszorút  szövi ! 

Megfordul  a  világ  fejemben 
Mint  bűvös,  fényes  eszmekör. 
Valóság  az  elérhetetlen  !  .  .  . 
Excelsior !  A  küzdelem  gyönyör. 

SZERETNÉK  MINT  HAJDAN   ÉGNJ! 

Szeretnék  mint  hajdan  égni, 

Ah!  de  nincs  kiér'! 
Hogyha  így  kell  szomjan  élni. 

Eletem  mit  ér? 

Hol  az  édes  kín?...  Lezajlott. 

Hol  a  szerelem  ? 
Régi  szempár,  régi  arczok 

Arnya  jár  velem. 

Oh  !  ha  jönne  még  csak  egyszer 

Egy  szelíd  leány. 
Nyájas  arczczal,  szerelemmel 

Csábos  ajakán. 


Táltozatok  '47 

E  hideg  szív  melegétül 

Fölengedne  még. 
Öleléstül,  csók  hevétül 

Dala  ömlenek. 

Uj  tavasznak,  ifjúságnak 

Napja  sütne  rám. 
Csak  már  jönnél,  várva  várlak, 

Megváltó  leány! 

PAPÍR-ROMOK 

Írási m  közt  motozgatok, 
Foszlányokon  merengek. 
Ez  össze-vissza  hányt  lapok, 
Ezek  a  csonka  versek 
Másoknak  semmiségek ; 
Nekem  egy  ifjú  élet. 

Valósulatlan  almival 
Elhervadt  ifjúságom. 
Óh,  mind  veszendő,  mind  kihal! 
Csak  tünemény,  csak  álom ! 
Százszor  jobban  szeretjük, 
Ha  vége  s  eltemettük. 

Jövel,  kis  illatos  levél, 
Te  drága  kéz  irása. 
Sejtelmes  vágyakról  beszél 
Minden  kicsiny  vonása. 
Remények  láza  nemrég. 
Most  édes-kínos  emlék. 

Egy-két  virágot,  levelet 
Még  áhitattal  őrzök. 
De  a  regénynek  vége  lett 
S  a  szív  hozzá  törődött. 
Másért  küzd,  fáj  szünetlen'  : 
Nyugalma  lehetetlen. 

A  jó  barát  minden  sora 
Nagy  esznnék  hirdetője, 
Volt  szebb  jövő  apostola, 
És  Júdás  lett  belőle. 
Megcsalt,  megmart  azóta. 
Sebaj!  Hisz'  régi  nóta. 

Foszlányok!  rongyok!  A  jelen 
Csúf  meghazudtolása  ! 
Egykor  barátság,  szerelem  . ,  . 
S  gúnyos  visszája  márma. 
El,  el,  fakó  halottak! 
Emésztő  tűzbe  doblak. 

Legyetek  porrá,  hamuvá, 
Mint  lángoló  szerelmem. 
Az  idő  sírba  hantolá, 
S  óh,  mégis  temetetlen. 
Fel-feljár,  hogy  kisértsen, 
A  múlt  emlékeképen. 

Nem !  Mégse,  bús  papir-romok. 
Őrizlek  néma  kéjjel. 
Szivem  csak  emlékszik,  zokog; 
Lángol,  de  haj,  nem  ég  el. 
Ti  hamuvá,  porrá  lehettek  ; 
De  én  azért  sosem  felejtlek! 

KJTÁROD   ÉREZŐ   SZIVED... 

Kitárod  érező  szived'  ; 
De  az  enyim  rosszul  fizet. 
Barátságod'  kinálgatod, 
S  én  érte  mit  sem  adhatok. 

Nem  mindig  voltam  ily  szegény 
Gyülölködém,  szeretkezem  ; 
De  jöttek  hidegebb  napok, 
S  minden  virágom  elfagyott. 

Most  társim  őszi  fellegek; 
Nem  látok  csak  borult  eget. 
Kialudtak  villámai  ; 
Szivárványát  se  bontja  ki. 

Ki  egykor  kővel  megdobott. 
Azzal  ma  már  kezet  fogok  ; 
S  kit  szebb  kor  álmaimba  szőtt, 
Alig  üdvözlöm  márma  őt. 

Mások  viszhangja  lett  szivem. 
Más  hangot  nem  lelsz  mélyiben, 
Így  viszhangozzák  rom-falak, 
A  mit  mások  kiáltanak. 

Mondj  jó'jszakát  és  menj  tovább. 
Kerüld  e  bús  sziv  otthonát. 
Ne  zörgess  rajta  :  puszta  ház, 
A  hol  te  embert  nem  találsz. 

FIATAL  HÁZASNAK 

Idegenek  közt  a  világon 
Te  voltál  egymagad  barátom. 
Kaczaja,  kínja  életemnek 
Lelkedből  hozzám  visszazengett. 

Bár  nem  fűzött  hozzám  az  érdek 
(Mit  is  tehettem  volna  érted!). 
Szived  szivemhez  nőtt  egészen, 
Megosztád  üdvöm',  szenvedésem'. 

Hűbb  társad  van  most  drága  nődben. 
Ki  szíved'  elrabolta  tőlem. 
Csak  kézszorítást  kap  barátod, 
Mig  a  hitvest  szivedre  zárod. 

Légy  takarékos  mámorodban  ; 
Mohó  vágy  hirtelen  kilobban. 

Koldus  leszen  szűkebb  napokra, 
Ki  boldogságát  pazarolja. 

Virágillatnál  nincsen  édesb ; 
De  egész  kert  illatja  méreg. 
Kis  örömek  teszik  ki  üdvünk'. 
Miket  a  gondoktól  kiküzdünk. 

Majd  hogyha  elfogy  ifjú  lángtok 
(Nem  adhatok  csak  jó  tanácsot) : 
Legyetek  búban,  örömekben 
Oly  jó  barátok,  mint  mi  ketten. 

PETŐFI   ELLEN 

Hejh,  Debreczen ! 

Ha  rád  emlékezem. 

Ittas  leszek,  de  nem  a  bortul. 

Hanem  a  kéjes  izgalomtul. 

Virágos  serlegek  mögül 

Lcánymosoly  ragyog  körül. 

Május  hava 
Szebb  volt-e  valaha ! 
Bágyadt  kedélyem  újra  éledt ; 
A  föld  megint  a  régivé  lett; 
Mint  a  minőnek  álmodá 
Gyermekhitem,  jaj,  nem  soká'l 

Három  napig 

Láttam  csak  falaid' : 

De  nem  felejtem  el  sokáig 

Tüzes  szemű,  bájos  leányid', 

Egynek  bűbájos  mosolya 

Ah,  tán  nem  is  hagy  el  soha  ! 

Templomba  tévedtem  s  a  félhomályban 
Megálltam,  búban  elmerülve  mélyen, 
Hol  a  zsidók  királya  haloványan, 
Bágyadt  szemekkel  halni  készül  épen. 
Megtört  kedélylyel,  búsan,  létunottan, 
Magamba  szállva  révedeztem  ottan 
S  egy  gondolattól  nem  volt  pihenésem  : 
Boldog,  ki  túl  vagy  földi  szenvedésen. 

Istenhalálra  vágyó  ördögök, 

Hitvány  cselédség,  mely  megköpködött; 

Judási  csók,  főd  véres  koronája. 

Az  igazságnak  kézmosó  birája, 

Kereszthalál !  Az  áldozat  betelt. 

Van-e  megváltás?  Szívem  nem  felelt. 

Orgona  zúg.  Ünneplő  hangot  ad, 
Piros  ruhában  mond  misét  a  pap. 
Tömjénfüst  száll  ;  fölzeng  a  glória  : 
((Örvendezz  szív,  légy  boldog,  föld  fia! 
A  messiás,  ki  megvált  tégedet, 
Ma  jött  világra.  Békesség  veled  !» 

Az  istenember  képe  bús  marad. 
Átvert  kebléből  foly  biborszalag. 
Szelíd  jóságaért  ekkép  fizettek. 
Békét  hirdetni  jött  s  harczot  teremtett. 
((Pax  vobis!  Béke  veletek!))  ...  De  hol  ? 
Nincs  béke  itt  a  földön,  nincs  sehol ! 
Kereszt  alatt  görnyedve  vérzünk, 
Ahasvér  bujdosása  létünk. 

Örvendő  népek  gyűlnek,  gyülekeznek. 
A  misemondó  énekhangja  reszket : 

«Dicsőség  néked,  istenünk  az  égben!)) 
En  a  haló  Jézust  merengve  nézem. 
Isten  betűi  lelkem'  égetik. 
A  gaznak  nem  elég,  hogy  fölfeszit. 
Dicsekszik:  Csúf  halálnak  én  adám  át, 
A  názarétit,  a  zsidók  királyát. 

Te  csak  tűrtél,  isten  báránya,  némán. 
Oh,  nézz  alá  vigasztalólag  énrám  ! 
Taníts  meg,  hogy  harag  nélkül  lemondjak, 
Szeressem  a  gyöngét,  az  elnyomottat. 
Bú,  gond  között  taníts  meg  hő  imára, 
Bocsánat-osztó,  szenvedők  királya. 
Oh,  mert  a  földet  megvevé  az  átok  ! 
S  a  ki  még  megválthatná  a  világot, 
Kinél  az  isteneszme  megfogamzott : 
Erőtlen  ördögökkel  vívni  harczot ! 
Magát  emészti,  míg  nem  hallja  ezt: 
((A^^ehetsz  pihenni  :  Ite  missa  est!)) 


A    HALÁL   UTÁN 

Beh  jó  lesz  meghalni  !  Oh,  beh  jó 
Lesz  nekem  az  életről  letenni  ! 
Ha  ki  zok  szavakkal  illetett. 
Megbocsát  és  meg  fog  emlegetni. 
Ember,  a  ki  jó  volt  s  szenvedett, 
Leszek  akkor  a  világ  szemében, 
Mit  hibáztam,  feledésbe  megy, 
Csak  dalom  fog  élni  és  erényem. 

Mert  a  dalt  és  szenvedésimet 
Itt  hagyom  örökbe  a  világnak, 
S  itt  hagyom  a  vádat  is,  hogy  ő 
Volt  az  oka  könnyemnek,  hibáninak. 

S  neki  majdan  büszkesége  lesz. 
A  mi  mostan,  életembe',  szégyen  ; 
S  a  kövekből,  miket  rám  dobott, 
Emléket  fog  még  emelni  nékem. 

S  dalomat,  habár  most  megveti, 
Magasztalni  fogja  még  a  nemzet. 
Idegen  sebek  balzsamja  lesz 
Meleg  vére  bánatos  szivemnek. 
Kedves  lányok  elmerengenek 
Verseimen  édes  éjszakákon. 
Minden  ember  fog  szeretni,  bár 
Nem  szeretett  senki  e  világon. 

Visszatérni,  óh,  be  jó  leszen 
A  természet  altató  ölébe  ; 
Beh  jó  lesz,  hogy  szívem  elcsitul, 
S  mije  nem  volt,  lesz  nyugalma  végre. 
S  hosszú  pihenés  után,  ha  majd 
Új  életre  lesz  föltámadásom  : 
Gonoszabb  sors  úgy  sem  ér  soha  ; 
Mért  búsuljak  hát  e  változáson?... 

Meghalok!  de  élni  fog  tovább 
Szenvedésem,  dalom  és  szerelmem. 
Meghalok  s  büszkén,  erényesen 
Fogok  élni  az  emlékezetben. 
S  ha  megírják  életem  sorát. 
Ki  fogják  a  bántalmat  feledni. 
Beh  jó  lesz  meghalni  !  Oh,  beh  jó 
Lesz  nekem  az  életről  letenni ! 

UTOLSÓ  VÁGY 

Ha  majd  értem  jön  a  halál 
(Akármikor,  készen  talál), 
És  nem  lesz,  a  ki  megsirat : 
Attól  e  szív  meg  nem  riad. 

Nem  kell  se  könny,  se  koszorú : 
A  sír  lakója  nem  hiú. 
Hol  csak  bogáncs,  gyom,  tüske  nő, 
Az  árok  is  jó  pihenő. 

És  hogyha  majd  haló  porom 
Távol  jövőben  egykoron 
Elhagyva  nyugovó  helyét 
Kél-száll  a  légben  szerteszét : 

Hadd  hulljon  az  út  szélire, 
Koldus  saruját  lepje  be ; 
Csak  legalább  melyet  takar. 
Legyen  minden  kis  rög  magyar. 

S  hol  most  kelettől  nyugatig 
Testvérietlen  nép  lakik; 
Egy  nyelvet  értsenek  csupán  : 
Szép  nyelvedet,  magyar  hazám! 

HAZUGSÁGOT  SOSEM  JRTAM... 

Hazugságot  sosem  irtam. 
Az  igazság  hangja  legszebb. 
Visszazendűl  dalaimban 
Vallomása  életemnek. 

Egy  hitem  van,  egy  vezérem : 
Az  igazság,  ezt  imádom. 
S  mégis,  a  mit  általéltem, 
A  mért  küzdök,  hazug  álom. 

ÚTKÖZBEN 

Mint  valami  látomány 
Nyári  napnak  alkonyán, 
Utad'  állja  hallgatag' 
Egy  mosolygó  nőalak. 

Egyszer  néz  csak  rád  s  megejt; 
Egyszer,  aztán  elfelejt. 
Az  a  perez,  mely  megleli. 
Első,  végső,  egyszeri ! 

Kerülöd  egy  élten  át ; 
Több  sugárt  nem  hint  reád 
Az  a  bűvös  lányka-szem 
Soha,  soha,  sohasem ! 

Visz  az  élet  szekere 
Tavaszodból  kifele. 
Kedves  arcza  mosolyát 
Viszi  tüskén-bokron  át. 

Ki-kivillan  kék  eged, 
Piros  rózsa  rád  nevet. 
Néha  ég  s  föld  összefoly  ; 
De  te  meg  nem  állsz  sehol. 

A   KIT  SZERETTÜNK... 

A  kit  szerettünk,  nem  feledjük, 
Bármit  beszéljen  ajakunk. 
Megrezzenünk,  ha  szóba  hozzák, 
öt  áldjuk,  hogyha  meghalunk. 

Hiába  ámítjuk  magunkat : 
Csak  játék  volt,  múló  szeszély  ! 
Hiába  mondjuk:  Minden  ábránd 
Báját  veszíti,  véget  ér. 

Egy  édes  szempár,  egy  tekintet 
Megbabonáz  menthetlenül. 
Ugy  őrizzük,  mint  szent  talizmánt, 
Elrejtve  a  világ  elül. 

A  sors  megáldhat,  meggyötörhet ; 
Emelhet  hír  vagy  bukhatunk  : 

A  kedves  arcza  sose  hagy  el  ; 
Öt  áldja  hűlő  ajakunk. 

MA   SZÜLETETT  A  MESSIÁS! 

Hull,  hull  a  felhő  könnyű  pelyhe  ; 
Az  utczákon  tengernyi  nép. 
Paraszt,  úr  tarka  egyvelegbe' 
Megyén  hallgatni  szent  misét. 
Az  ablakokból  ide  csillan 
Hivogató  világítás. 
Ez  egyszer  minden  évben  így  van  : 
Ma  született  a  Messiás! 

Én  künn  bolyongok,  nincs  családom, 
Fásultan,  unva  életem', 
A  templomból  ma  is  kivágyom  ; 
Az  álorczást  nem  nézhetem. 
Sötét  az  ég;  nincs  rajta  csillag; 
Sem  égi  jel,  se  lángirás, 
A  mely  vezesse  útainkat... 
Mva  született  a  Messiás! 

Az  élet  össze-visszasága 
Ma  sem  békít  ki  semmivel. 
A  szenvedő  ma  sincs  megáldva 
S  rongyokba'  jár,  ki  jót  mivel. 
Egyiknek  tétlenség  az  élet, 
S  izzadva  szidja  annyi  más. 
Születni  gyakran  ősi  vétek... 
Ma  született  a  Messiás ! 

A  tékozló  fiú  kaczagja 
A  szent  estét.  Ölében  ül 
Egy  nő,  ki  testét  bérbe  adja 
S  fizetett  csókokért  hevül. 
Körüle  táncz,  csók,  czéda  ének. 
Trágár  beszéd,  pezsgő-ivás. 

Magdolna  csak  nagynéha  tér  meg. . 
Ma  született  a  Messiási 

Ah,  mind  ugy  van,  bármerre  nézek, 
Mint  amaz  első  éjjelen  ; 
Farizeusnak  áll  az  élet ; 
Szegényé  jászol.  Betlehem, 
Ahaszvér  hány  vagyon  közöttünk  ! 
Hány  jób,  ki  istennel  vitáz. 
Sirunk,  hogy  a  világra  jöttünk... 
Ma  született  a  Messiás! 

Jöjj,  csendes  ágy!  Borítsad,  álom, 

Vonaglásimra  szemfedőd'. 

Te  nyugtatod  meg  a  halálon 

Kivül  a  földi  szenvedőt. 

Jöjj,  csendes  ágy  !  Majd  holnap  ébren. 

Ha  nyugtomból  a  zaj  kiráz 

Tovább  vergődöm,  újra  kérdem  ; 

Mire  való  a  Messiás? 


NE  TUDJON    RÓLAD   A   VILÁG 

Jobb,  hogy  ne  tudjon  rólad  a  világ  ; 
Az  életet  jobb  rejtve  élni  át. 
Mint  szüntelen'  vivődni,  küzdeni. 
És  birhatatlanért  elvérzeni. 

Az  élet  láza,  csábja  ingerel. 
De  hajh,  csak  addig,  míg  nem  éred  el. 
A  mire  vágyói  :  kincsnek  képzeled  ; 
S  a  mit  elértél  :  már  nem  élvezet. 

Csak  nélkülözz  :  az  élet  így  tanit. 
Hiányzani  fog  mindig  valamid. 
Hogy  meg  ne  szoknád,  nincsen  oly  gyönyör: 
De  puszta  híja  sírodig  gyötör. 

Oh,  fuss,  ha  tudsz,  a  kisértés  elül ; 
Ha  van  kis  fészked,  oda  menekülj. 
S  ne  láss  a  nagy  világból  egyebet, 
Csak  házad',  nőd',  mosolygó  gyermeked'. 

JÖVENDŐ  ÉVEK... 

Jövendő  évek,  nemzedékek. 
Kiket  szegény  fejem  nem  ér  meg, 
Vajon  minő  lesz  arczotok? 
Egyet  tudok,  hogy  bármi  lészen. 
Én  soha  többé  meg  nem  érzem, 
S  a  föld  azért  tovább  forog. 

Tavasz  fog  akkor  is  virulni. 
Szerelmes  ifjú  lángra  gyúlni, 
A  gondtalan  vigadni  fog. 
Harmatkönny  hull  a  rózsafára, 
Csók  méze  lányok  ajakái'a  .  . . 
S  a  föld  azért  tovább  forog. 

S  én  nem  tudok  majd  semmit  erről, 
Tavaszról,  csókról,  küzdelemről, 
Porladni  lent  csak  én  fogok. 
Aludva  a  halottak  álmát. 
Nem  hallom  a  világi  lármát, 
S  a  föld  azért  tovább  forog. 

Kikért  forró  szivek  dobogtak, 
Megvénülnek,  megránczosodnak 
A  legszebb  lányok,  asszonyok. 
A  bánkódó  lélek  kiszenved, 
Elmúlnak  örömek,  szerelmek  . . . 
S  a  föld  azért  tovább  forog. 

A  halál,  mint  az  őszi  lombot. 
Gödrébe  hajt  bölcset,  bolondot : 
Befutja  mind  a  sírhomok. 

Mindegy  ha  gyom,  mindegy  ha  rózsa ; 
Mindegy  ha  könny,  ha  pásztoróra  . . . 
S  a  föld  azért  tovább  forog. 

Jobb  nem  lesz  a  világ,  se  rosszabb, 
Hazát  ad  jámbornak,  gonosznak. 
Lesz  rajta  úr  és  elnyomott. 
S  örökre  tart,  örökre  járja 
Bohó  játékod,  élet  álma  ! . . . 
S  a  föld  azért  tovább  forog. 

Nem!  nem  örökké!  Hála  Isten, 
Hogy  a  mi  van,  mind  véges  itten  ; 
Mind  a  mi  érez,  él,  mozog. 
Nem  lesz,  ki  sírjon  és  nevessen  ; 
Nem  lesz,  ki  gyűlöljön,  szeressen, 
S  sziv  nem  dobog,  föld  nem  forog. 

DON  JÜAN  A  MÁSVILÁGON 

Beh  futó  az  ember-élet ! 
Beh  sietve  jött  halálom! 
Még  a  régi  lánggal  égek, 
S  szerelemre,  csókra  vágyom. 

Nélkülem  fog  nyilni,  telni 
Kert  virága,  föld  leánya  ; 
S  óh,  be  kínos  elviselni, 
Nélkülem  lesz  hervadása ! 

Piczi  szájak,  piros  ajkak 
Hű  szerelmet  esküdöznek  ; 
Csókot  vesznek,  csókot  adnak  : 
Oh,  de  én  már  soha  többet! 

Jobban  éget  a  pokolnál. 
Hogy  e  szív  már  nem  szerethet! 
Hogy  nem  volt  több  két  karomnál 
S  szép  szemektől  válni  kellett. 

Pokol  lángja  tán  kiéghet : 
Soha  az  én  szomjuságom. 
Beh  futó  az  ember-élet, 
Beh  sietve  jött  halálom! 

MEGHALT 

Meghalt :  Közönynyel  olvasod. 
Meghalt :  Mindennap  hallhatod. 
Hamar  mondod  ki,  kurta  szó, 
Mégis  szivet  rázkódtató. 

A  nyelvnek  nincs  búsabb  szava. 
Ez  az  örök  kháosz  maga. 
A  kinek  szól,  nem  érti  meg; 
A  síri  éj  vak  és  siket. 

A  földi  lét  javát-jaját. 
Száz  örömét  és  száz  baját 
Nem  érzi  többé  sohasem 
A  szív,  ha  porlik  odalenn. 

Jöhet  a  nyájas  kikelet, 
Fakaszthat  miljó  életet ; 
Egész  föld  ünnepelheti  : 
Szegény  tatár,  mindegy  neki  ! 

Ifjú,  kinek  az  izma  vas, 
Leányka,  mint  nyiló  tavasz  — 
Ha  későn,  évek  múlva  is  : 
Meghalt,  elmondják  rólad  is. 

Kik  itt  vagyunk,   kik  itt  lakunk, 
Egymásután  mind  meghalunk  ; 
S  a  temető  szálló  pora 
Múltról  nem  álmodik  soha. 

FlNALE 


A  régi  vágyból,  régi  lángból 
Alig  maradt  egy  sugaram. 
Virágszakasztó,  dalfakasztó 
Időm  lejár,  ah,  oda  van! 

Május  legében,  kék  egében 
Nem  zeng  többé  a  régi  dal. 
Ah,  nyugovóra  üt  az  óra, 
S  a  fény,  a  láng,  a  vágy  kihal. 

MAGÁNY 

Nevedet  még  alig  gagyogtam, 
S  mégis  már  jól  ismertelek. 
Nap  fényiben,  sötét  sarokban 
Borongó  árnyad  reszketett. 
Te  vettél  át,  midőn  születtem. 
Kis  bölcsőmet  te  ringatád. 
Bús  dajkadal  gyanánt  fülemben 
Zsong  most  is  :  nincs  apád,  anyád  I 

Azóta  részvétlen  világban, 
Magány !  karöltve  jársz  velem. 
Bolygók,  mindig  sötétben,  árnyban; 
Szülőföldem'  sem  ismerem. 
Bús  télidőn  családi  fészek 
Védő  melegje  nem  fogadt ; 
Anyai  csók,  epedtem  érted, 
S  leltem  közömbös  arczokat! 

Más  gyermek  anya-ölbe  fogva 

Csitul  el,  hogyha  könnyezik! 

Az  én  szemem  sivár  homokra 

Hullatta  forró  gyöngyeit. 

Nőttem  s  velem  nőtt,  mintha  árnyam 

Lett  volna,  a  sötét  magány. 

Reviczky   Gyula   költeményei. 

Egy  sírra  hullt,  hogy  azt  se  lássam ; 
Abban  feküdt  szegény  anyám ! 

Tavasz  nevetgélt ;  újra  éledt 
Virág  a  földön,  lomb  a  fán  ; 
S  kit  izzó  vágyak  perzselének, 
Szomjam'  csak  én  nem  olthatám. 
A  féreg  is  meglelte  párját, 
Virág  ölén  szeretkezett ; 
Én  akkor  voltam  a  legárvább. 
Kit  senki,  senki  sem  szeret. 

Lihegtem,   boldogság,  utánad. 
De  hajh,  nem  leltelek  sehol ! 
Csak  azt  láttam,  hogy  a  világnak 
Gyönyöre,  fénye  éjbe  foly. 
A  mozdulatlan,  komor  árnyban 
Olvastam  ezt  a  mondatot : 
Neked  a  napban  is  homály  van. 
Ahol  te  jársz,  ott  nem  ragyog. 

Oh  gyászos  árny,  hát  sose  lészen 
Nyugalmas,   nyájas  otthonom? 
Igaz  barátom,  feleségem, 
Olyan,  ki  lelkemmel  rokon? 
Hiszen  nincs  szív,  hogy  ne  találja 
Meg  sorsa  mását,  részesét! 
Csak  az  cnyim  maradna  árva, 
Magános,  gyászoló,  setét? 

Küzdjek  közönynyel,  félreértve 
(Van-e  magány  irtóztatóbb  ?), 
És  könnyet  ontsak  a  szemétre. 
Mint  Jehova  szolgája:  Jób? 
Az  élet  gyors  hullámverését 
Epedve  halljam,  mint  a  rab  ; 
S  az  életszomj,  a  lelki  éhség, 
Mint  Tantaluszt,  úgy  marjanak? 

Mindegy!  Ne  jajgass,  árva  lélek. 
Azért  magány  a  végzeted. 
Mert  titkon,  öntudatlan'  érzed. 
Hogy  a  tömeg  közt  nincs  helyed. 
Avagy  ki  óhajt  oda  menni, 
Hol  a  virág  is  sárba'  nyit? 
Ahol  varangyot  költenek  ki 
Oh  égi  nap,  sugaraid? 

Csitt,  gyönge  szív!  Hiszen  ha  nézed. 
Kik  úsznak  itt  a  felszinen : 
Pusztába  rejtőznél,  ugy  érzed, 
Hogy  ott  élj  vadmézen,  vizén. 
Pusztába,  mert  ott  csúszva-mászva 
Kutyák  a  konczot  nem  lesik  ; 
Mert  ott  nincs  sújtva,  megalázva, 
Ki  érző  szívvel  születik! 

A  földi  vágyak,  gerjedelmek 
Lefoszlanának  rólad  ott ; 
Szennyüktől  megtisztulva,  lelked 
Azt  hinné,  hogy  csak  álmodott. 
Erős  szivek  nehéz  erényét, 
A  lemondást  gyakorlanád. 
És  Nirvánával  így  cserélnéd 
Fel  a  kábító  Szanzarát. 

S  majd  egy  nap',  eljővén  az  óra. 
Mely  egyszer  üt  mindenkinek  : 
Megtudnád,  álmok  álmodója, 
Hogy  élni  szép,  de  halni  szebb. 
Nap  szórna  fényt  haló  szemedbe. 
Rád  hullna  hervadó  virág, 
S  a  lombok  közt  szellő  rebegne 
Fölötted  halkan  gyászimát. 

MAGAMRÓL 


Rossznak  mondod  a  világot, 
Dőresége  bosszúságod ; 
Siratod  az  élet  álmát, 
Földi  gondok  durva  jármát ; 
Felpanaszlod  lázban  égve  : 
Bölcs  elméje,  jók  erénye 
S  fényt  sugárzó  lángod,  ég, 
Csak  hiúság,  buborék. 

Oh,  pedig  hány  perczed,  órád 
Volt,  midőn  e  sujtoló  vád 
Könnyeidben  elviharzott 
S  kiderült  rá  szíved,  arczod. 
Gyönyörűség  volt  az  élet. 
Megáldottad  születésed' ; 
Rózsák  közt  jársz,  azt  hivéd, 
S  mi  okozta?  ....  Semmiség! 

Nem  tudod,  mi  nyomja  szíved'. 

Semmiségek  üdvezítnek. 

Hogy  jön,  nem  tudod,  csak  érzed, 

Hogy  e  bűnös-bűvös  élet. 

Mely  ma  szennyes,  ronda  börtön, 

Holnap  éden  kertje  rögtön. 

Ma  a  békét  áhitod, 

S  holnap  küzdve  élni  jobb. 

Ember!  önző  vágy  vezérel. 

Bánatával,  örömével 

Ezt  az  undok  szép  világot 

Sorsodon  át  nézve  látod. 

Hogyha  gondok  elcsigáznak: 

A  világot  éri  vádad, 

S  ha  örömre  gyúl  szived  : 

Nincs  e  földnél  semmi  szebb. 

Ragyoghat  a  nap  az  égen  ; 
Te  sötétben,  feketében 
Látsz  mindent,  ha  bánatod  van  ; 
Míg,  ha  kedved  lángra  lobban, 
Minden  érted  van  teremtve; 
Télen  is  jársz  rózsakertbe', 
A  nap  is  csak  rád  ragyog, 
S  kik  itt  laknak :  angyalok. 

Az  örvendőt  meg  nem  érted. 
Ha  világod'  búban  éled  ; 
S  csak  ha  lelked'  szenvedőnek 
Vallod,  sajnálsz  szenvedőt  meg. 
Mit  törődöl  a  világgal. 
Szenvedő  sziv  sóhajával, 
Ha  egy  édes  pillanat 
Teljesíti  vágyadat! 

Hát  ne  fordulj  vak  hevedben 
A  világ  és  rendje  ellen  .  .  . 
Ugy  tekints  az  emberekre, 
Hogy  a  föld  se  jó,  se  ferde"; 
Se  gyönyör,  se  bú  tanyája. 
Csak  magadnak  képe,  mása. 
Ki  sóhajtoz,  ki  mulat. 
A  világ  csak  — ^  hangulat. 


ROSSZ  ISTENEK 

Veszélyes  istent  hármat  ismerek. 
Jaj,  annak,  a  kit  elveszítenek ! 
Megmételyezve  vérét,  gondolatját, 
Agyát  lenyűgzik,  szívét  fogva  tartják. 
Behálózzák  idegzetét,  velőjét, 
S  melyet  beszí,  megrontják  levegőjét. 
Rabjok  marad,  míg  végsőt  nem  lehel, 
Báb  volt,  mig  élt  s  áldatlanul  vesz  el. 

S  kit  megrontottak  így  az  istenek, 
Nevetnek  rajta  és  nem  érzenek. 

A  fény  is  szennyes  és  a  lég  dohos, 
Hol  az  első  uralg,  a  potrohos. 
Terpeszkedő,  nagyhangú  és  rekedt, 
Szemében  láthatók  a  vérerek. 
Az  éjszaka,  a  lárma  kedvelője, 
Az  arcza  puffadt,  vérszinű  a  bőre. 
Nem  kell  neki  se  napvilág,  se  nő, 
Lebujokban  van  jókedvében  ő. 
Felfordul  minden,  a  hol  ő  tanyázik. 
A  szelid  emberből  garázda  válik. 
Bukfenczezik  a  mélabús,  merengő; 
Szótlan  fecseg,  pajkosból  lesz  pityergő. 
Ki  máskor  légi  utakon  repül : 
Lerogy  a  sárba,  a  szemétre  dül. 
S  kit  hevülésbe  nem  hoz,  csak  az  eszme  : 
Őrjöngő  lesz,  delíriumba  veszve. 
Az  istennek  mindez  csak  tréfaság. 
Meg-megrándítja  a  hörgő  babát. 
M.ulatság  néki,  hogy  rablánczokat  huz. 
Eviczkélhet :  nem  tágít  tőle  Bakhusz. 

Látszólag  oly  szelíd  a  második. 

Ki  látja,  üdvösségrül  álmodik. 

Rád  néz  elbűvölőn,  szivet  fogón, 

S  ellágyulsz,  mint  az  érez  izzó  kohón. 

Asszony,   de  szebb  mint  hitvesünk,  anyánk. 

A  szeme  csillag,  sóhajtása  láng. 

Pogány  korában  hab  volt  a  ruhája  ; 

Ma  csipke,  bársony  ;  —  persze  jól  kivágva. 

A  merre  járt,  rózsák  pirulva  nyiltak  ; 

Ma  odkolón  kiséri  s  pézsma-illat. 

Bódító,  észbontó,  megmérgező, 

A  férfiak  bűbájos  réme  ő. 

Aczélos  elme  elpuhul  ölében. 

S  ki  élhetett  vón'  békén,  boldogan  : 

Családját  hagyja  veszni  rong^'ban,  éhen  ; 

El  nem  riasztják  börtön  és  a  szégyen, 
Csak  az  innádott  nő  után  rohan. 
S  mikor  felébred  lomha  almiból, 
S  a  kórház  várja  vagy  a  vitriol : 
Vénusz  közömbösen  tovább  lebeg. 
Az  égiek  ma  is  részvétlenek. 

A  legkegyetlenebb  a  harmadik. 
Mint  vámpir  ül  meg,  véred'  szivja  ki. 
Nyomását  érzed,  bárhová  szaladj, 
S  még  áldod  őt,  hogy  kínoz  s  rabja  vagy. 
Az  életzajból  elhurczol  magányba, 
Hogy  lelked'  annál  jobban  szétzilálja. 
Az  élet  öröméből  mit  se  juttat ; 
Szomjaznod  kell,  szánalmas  Tantalusznak! 
S  te  istenarczát  együgyűn  imádod. 
Elhagyva  érte  nőt,  otthont,  családot. 
Szent  kéj  fog  el,  ha  szempillája  rebben. 
Mindenre  alkalmatlan  és  ügyetlen. 
Elkésel  élni  ;  —-  csak  hitedbe'  gazdag, 
Terhére  vagy  társidnak  és  magadnak. 
Játéka  vagy  csak,  nem  hozzá  hasonló. 
Kit  összetörvén,  elhajít  Apolló. 


RÉGI   DALAIMHOZ 

Elröppent  üdvök,  túlélt  bánatok. 
Szivemnek  zengő  sóhajtásai. 
Finom  kötésben,  szép  velin  papíron 
Most  itt  hevertek  könyveim  között 
S  beszéltek  arról,  a  mi  vissza  nem  jő. 

Forgatlak  néha,  díszkötésü  könyvem, 
S  ugy  elcsudálkozom  nem  egy  lapon  : 
Én  voltam-é  az,  én,  e  szürke  ember. 
Ki  Emmárul  zengettem  annyi  hévvel  ? 
Ki  könnyeimmel  öntözém  virágát 
Ábrándjaimnak,  míg  tavaszban  éltem? 

Azóta  más  nap  jár  az  alkonyégen. 
S  én  megfakult  lélekkel  vánszorogva, 
Nem  látok  már  oly  csillogó  világot. 
Hajh,  szürke  minden,  ha  beáll  az  alkony! 
S  nekem  beállt :  józanság  most  a  társam. 
És  ifjúságom  többé  vissza  nem  tér. 
Sokról  lemondtam,  sok  vágyat  leküzdtem. 
Az  életharczban  megcsorbult  a  szivem 
S  több  dalt  nem  írok,  hozzátok  hasonlót. 

Lehiggadt  szivem  még  csak  rajtatok  csüng 

Az  ifjúság  bizalmával,  hevével. 

Nyugodtan  nézem,  mint  őszül  hajam. 

Csak  a  ti  vénülésteket  ne  lássam. 

Ti  hirdessétek  ifjúságomat ! 

S  ha  majd  az  unokák  kezükbe  vesznek: 

Lássák,  hogy  nem  hazudtam  soha  érzést ; 

Őszinte  voltam  teljes  életemben, 

S  a  hány  dalom  volt :  mindet  általéltem. 

Véremből  vér,  ti  átsirt  szenvedések. 
Ti  átujongott  küzdelmek,  remények: 
Fogjátok  pártomat,  ha  nem  leszek! 
Ha  ajkam  néma  lesz,  szivem  hideg 
S  a  temetőben  alszom  csöndesen : 
Rátok  bizom  további  sorsomat. 
Ti  hintsetek  meleg  sugárt  siromra, 
S  porom  fölött  növesszetek  virágot. 


JÓB  SIRALMA 

Kegyetlen  Adonáj ! 

Gyönyört  lelő  szolgád  gyötrelmiben. 

Undok  fekélyektől  borítva. 

Itt  vergődöm,  vonaglom  a  szeméten. 

És  átkozom  a  méhet,  mely  fogant, 

A  napot,  a  melyen  hirűl  vivék 

Apámnak,  hog)'  fiat  szült  feler.cge. 

A  térdet,  mely  gyöngéden  ringatott, 
S  mely  meg  nem  fojta  rögtön,  a  kezet. 

Mindenki  elhagy,  vádol  és  gúnyol. 
Ti  is,  ti  is,  barátim ! . . .  Oh,  tudom. 
Ártatlan  érjen  bár,  a  szenvedés 
Mindig  a  bűn  szinében  jelenik  meg. 
Fájdalmimat  s  fogyatkozásimat 
Oh,  vajha  meg  lehetne  mérlegelni ! 
Oh,  vajha  a  világ  tudtára  adnád. 
Hogy  ártatlan,  vétektől  ment  vagyok! 
Tudom,  előtted  nincsen  igaz  ember ; 
De  a  világ  előtt  én  az  valék. 
Vaknak  szeme,  sántának  lába  voltam. 
Jót  tettem  és  most  gonosz  az  eredmény. 
Valaha  szánakoztam  a  szegényen, 
És  engem,  íme,  nem  szán  senkisem! 

Vetekszem  mostan  Adonájjal. 

A  kinek  gondja  úgy  sincsen  reánk. 

Megkárosítjuk-é,  ha  vétkezünk, 

S  ha  jót  cselekszünk,  használunk-e  néki?... 

Gonoszságunk  az  embereknek  árt  csak, 

S  igazságunk  nekik  használ  csupán. 

És  mégis  a  szerencse 

Hiába  mosolyog  bolondra: 

Örömben  élni  a  bölcs  tud  csupán. 

Az  ezüst  érnek  kezdete  vagyon ; 

De  hol  található  a  bölcseség?  . . . 

Ennek  becsét  nem  tudja  a  világ, 

S  a  gazdagok,  nagyok  földjén  sehol  sincs. 

A  mélység  szól:  nincs  bennem!  —  és  a  tenger 

Azt  mondja:  nincs  itt!  —  Van-e,  a  ki  látta? 

Gyöngyökbe',  szárdonikszho'  nem  hasonlít 

S  nem  mérhető  ofíri  sárarannyal. 

Nem  rejti  azt  magában  India  ; 

A  drágakőnél  ritkább,  becsesebb 

S  zafir-  s  topázért  nem  cserélhető  el. 

Vész  és  halál  szólt:  hallottuk  hirét! 

Útját  s  helyét  azonban  egyedül 

A  lélek  tudja  ;  ez  n\ondhatja  meg  csak : 

Az  Ur  félelme,  ez  a  bölcseség, 

S  távozni  a  gonosztul :  értelem ! 

Az  Ur  félelme  ? . . .  Mit  használt  nekem  ! 

Nincs  Adonájban  részvét,  irgalom. 

Nem  büntet  és  nem  áld  érdem  szerint. 

Alert  a  csalánhoz  nem  nyúl  senkisem. 

De  a  rózsát  bezzeg  mindenki  tépi  1 

Utálatos  lét,  hát  ide  jutottam. 

Hogy  most  durván  kiköpnek  én  előttem, 

Kik  dicsőségem  hirdetői  voltak!.  . . 

Ki  adja  nékem  a  halál  nyugalmát? 

Porból  van  és  nem  érczből  gyönge  testem, 

S  nem  a  kövek  szilárdsága  erőm. 

Keserű  jajgatásra  vál'  türelmem : 

A  ki  elkezdte,  sújtson  agyon  engem  1 

Hogy  elmúlt  tőlem  az  öröm-pohár! 

Sírásra  változott,  hajh,  cziterám, 

S  vig  énekem  a  zokogok  szavára ! 

Mi  hát  az  üdv?  Virág,  mely  perezre   nyílik 

S  el  lesz  taposva,  ha  lehullt  a  földre. 

Mi  hát  az  élet  ? .  . .  Árny,  melynek  növése 

Az  éjszaka  közelgését  jelenti. 

Mi  hát  az  ember?.  .  .  Állat,  ki  dologra 

Van  e  világon,  mint  igás  barom. 

Tűr,  fárad,  izzad,  árnyékot  keres. 

S  lankadtan  alig  várja,  mint  a  szolga. 

Hogy  mikor  dőlhet  már  le  az  alomra! 

S  mégis,  mit  jajgatok,  mit  sírok  itten  1 . . . 

Adonáj  jobban  tudja,  mit  mivel. 

Hol  voltam  én,  a  por  s  porrá  leendő. 

Midőn  a  földnek  sarkait  lerakta 

S  föléje  az  ég  boltját  kifeszíté ! .  . . 

Midőn  irányt  adott  a  folyamoknak 

S  a  szelek  útját  meghatározá ! 

Mit  tudom  én,  végzése  mire  jó, 


Változatok  «7< 

S  midőn  így  sújt,  nem  emel-c  magához!... 
Szűnj'  meg  zihálni,  lázongó  kebel : 
Az  Isten  adta.  Isten  vette  el! 


TALÁLT  RÓZSA 

Virága  édes  szerelemnek  : 
Az  út  porából  fölemellek. 
Rideg  kedély  volt,  fogadok. 
Ki  téged  így  eldobhatott. 

Ki  rád  tekint,  forróbban  érez. 
Eldobni  téged,  lehet-é  ez? 
Jer  hát  ide  szivemre,  jer! 
Ne  a  hideg  földön  heverj. 

Pompája  teljes  még  a  nyárnak, 
S  téged  már  haldokolni  látlak. 
Ki  sem  lehelted  illatod' : 
S  leveleid'  már  hullatod. 

Szegény  virág!  jer,  én  megértlck. 
Az  én  szivem  rokon  tevéled. 
A  sors  könyörtelen  keze 
Virágkorában  tépte  le. 

Most  hervad,  mint  te,  eltiporva. 
Ifjan,  részvétlenül,  a  porba', 
S  nem  akad  senki,  senkisem. 
Ki  fölemelje  szelíden. 

PALINÓDIA 

Nagy  bánatom  van,  szörnyű  bánatom ! 
Kerget  kopár,  utatlan  utakon. 
Ugy  megrontott,  ugy  összeforrt  velem. 
Hogy  lelkemrői  nem  rázhatom  le,  nem! 

Mig  ifjú  voltam,  küzdöttem  vele; 
De  íme,  megjött  életem  dele, 
S  melyet  hiszékeny  ifjusr.g  ígért: 
Az  a  világ  csak  légvár,  semmiség. 

Oh,  éltem  átka,  sűrű  rengeteg, 

Van-é  utad,  mely  kifelé  vezet  ? 

Van-é  tul  csöndeden,  homályodon 

Egy  kis  zugoly,  hol  megnyugodhatom  ? . . . 

Örök  magányban,  életem  delén 
Meghasonolva  a  reménynyel,  én 
Itt  állok,  s  vissza  már  nem  térhetek  ; 
Nem  kezdhetek  egy  másik  életet. 

Gonosz  lidércz,  ki  egykor  biztatál, 
Ki,  hogy  kövesselek,  csábítgatál : 
Meddig  kövessem  áltató  nyomod'  ? 
Végső  szavam  hozzád  :  Légy  átkozott ! 

Sokáig,  bár  a  szívem  vérezett, 
Koldus-reménynyel  áldottam  neved' ; 
De  te  a  szenvedőt  kigúnyolod. 
Jaj,  a  ki  hisz  neked.  Légy  átkozott ! 

Ki  tudja,  meddig  birja  még  szivem 
S  hol  roskad  össze  majdan  vériben... 
Nem  bánom  én,  akárhol,  egyre  megy ; 
Azt  nézem  én  csak,  hol  pihenhetek. 

A  CSILLAGOK 

((Mi  van  a  csillagokban,  jó  apám  ?» 

Tenger,  havas  hegy,  ember  is  talán. 

((S  a  kik  ott  laknak,   mondsza,   milyenek ?» 

Gyöngék  s  halandók,  miut  az  emberek. 

«Hisz  azt  beszélik,  eddig  ugy  tudám. 

Csillagba  költözünk  halál  után.» 

Nem  fűz  az  éggel  össze  semmi  sem 

Nincs  út,  mely  minket  oda  felvigyen. 
«S  mégis  beh  ragyogók,  beh  fényesek! 
Nem  ott  kezdünk-e  tisztább  életet  ?» 
Égből  tekintve  földünk  is  tagyog : 
De  csak  távolról,  mint  a  csillagok. 
«S  csillagja  nemde  van  mindenkinek? 
Mondd,  jó  apám,  min  ismerhetni  meg?)) 
Oh  balga  kérkedés,  hóbortos  álmok ! 
A  csillagok  nagy,  végtelen  világok. 
«Ég  abroszán  ki  jártas  vagy  nagyon. 
Mutasd  meg,  merre  fénylik  csillagom?)) 
Mondom,  leányom,  semmiség  vagyunk, 
S  nem  több  :  parány  a  föld  is,  hol  lakunk. 
((Sokszor  hallottam  s  magam  is  hiszem, 
Ha  csillag  hull,  emberhalál  esik...» 
Oh,  hogy  ez  önző,  gőgös  földi  nem, 
B  törpe  fajzat  azzal  kérkedik. 
Hogy  egy  világ  miatta  megremeg, 
Ha  meghal,  és  bujában  tönkre  megy! 
((Még  azt  az  egyet  mondd  meg,  mennyire 
Van  a  csillaghimezte  ég  ide. 
Hol  annyi  lángot  látok  fényleni?...)) 
Oly  távol,  elméd  el  se  képzeli. 
((Mondj  együgyűnek,  mégis  kétkedem. 
Lehet-e  távol,  mit  szemem  beér?. .  .» 
Hozzád  az  ég  közel  van,  gyermekem : 
Magába'  rejti  gyermeteg  kedély. 

DIÁKÉLET 

Vidulva  bor  között  a  férfi. 
Édenbe  pillant  a  poháron  át, 
S  századszor  újra  felidézi 
Örökre  elrepült  diákkorát. 

Emléke  most  is  melegen  forr. 
Gondunk  mi  volt?. . .  könnyű  arany  pihe. 
Midőn  azt  hittük,  a  professzor 
Csínyünket  az  orrunkról  nézi  le. 

Nincs,  nincs  menekvés  e  varázstól! 
Szivéből  még  az  sem  törölheti : 
Ki  mert  tanárrá  lőn  diákból, 
Mit  egykor  maga  tőn,  most  bünteti. 

Mulattunk  minden  tudományon  ; 
De  nem  vonzottak,  csak  a  részletek. 
Homérnál  elnyomott  az  álom. 
Ha  szép  Helénáról  letévedett. 

Tanultuk,  mert  Vénusz  kivánta, 
A  ragyogó !  —  a  csillagászatot ; 
S  a  delejesség  szép  leányka 
Tüzes  szeméből  egyedül  hatott. 

Fárasztott  Néposz,  Cicero ;  csak 
Ovídot  kedveltük  s  Horácz  apót; 
Csókot  hintettünk  szén  Didónak, 
Görögül  hajtogatva  ((agapó))-t. 

A  háromszögtantól  a  hátunk 
Borsódzik  most  is,  úgy  nem  kelletett. 
Csupán  a  ((sinus))  volt  barátunk, 
Mert  szép  lányokra  emlékeztetett. 

Hja,  nem  verték  csak  úgy  hiába 
Fejünkbe  azt  a  mitológiát, 
Ismertük  Ámort  és  nyilára 
Faragtunk  is  de  hány  kadencziát. 

Késsel  bevéstük  a  padokba 
Szivünk  kegyetlen  hölgyének  nevét, 
S  «;kanaszter))-t  szíva  nagy  titokba'. 
Egymásközt  zengettük  dicséretét. 

Ah,  vége,  vége!  Vagy  ki  tudja? 
Diák  marad  az  ember,  amig  él. 
Leczkéjét  a  sírig  tanulja, 
Nehezebbet  folyvást  a  réginél. 

S  ha  majd  bezárul  ez  az  élet. 
Az  lesz  csak  a  hosszú  vakáczió! 
Ha  majd  te  hangzói,  síri  ének: 
(cCircumdederunt!))  a  pap  ajkiról. 

JÓ  LELKEK 

Vannak  jó  lelkek  még  a  földön  ; 
De  elrejtőznek  a  világ  elül. 
A  csacska  hír  hallgat  felőlük, 
Élnek  s  meghalnak  ismeretlenül. 

Éltük  szerény,  csöndes,  magános. 
Dobszóval,  vak  lármával  nem  dicsért. 
Erényüknek  czégére  nincsen; 
Ha  jót  tesznek,  nem  kérdik,  hogy  miért. 

Vásári  zajt,  hűhót  kerülnek. 

Nem  lökdösődnek  lármás  utakon. 

Lelkük  zománczát  féltve  őrzik. 

A  merre  járnak,  csend  van  s  nyugalom. 

A  sors  csapási,  szenvedések 
Között  értékük  legszebben  ragyog. 
A  rózsa  is,  ha  eltiporják : 
Akkor  terjeszt  legédesb  illatot. 

Vannak  jó  lelkek  még  a  földön ! 
Vigasztalásul  vallom  és  hiszem. 
Megtűrve,  mint  árvák,  ugy  élnek. 
És  nem  irigyli  sorsuk*  senki  sem. 


TRISTIA 

Geniessen   macht  gémein. 
Goethe 
1 


Itt  e  zsibongó,  zagyva  földön 
Minden  mi  jó,  nemes,  kiváló, 

Salaktól  tisztult  minden  ösztön 
Víg  lárma  közt  borongva  járó. 

Arnyadban,  áldott  szomorúság 
Nem  hánykolódik  úgy  a  sebzett ; 
Véres  virágból  koszorúját 
Köti  megbékült  türelemnek. 

Haragvó  szív  szelidre  válik. 
Ha  bánatból  kivette  részét. 
Hulló  meleg  vérből  csírázik 
Az  égi  irgalom  s  a  részvét. 

Ragyogjon  rád  szerencse  napja  ; 
Kéjben,  gyönyörben  folyjon  élted  : 
Kikel  szived  rossz  indulatja. 
Színes  virágkehelybe'  méreg. 

Szánlak,  ha  nem  vágyott  a  lelked 
A  részvét  csöndes  harmatára  ; 
S  áldott  te  vagy  csak,  kit  belengett 
Szomorú  lelked  mélasága. 


Ne  tedd  ki  szíved'  nagy  melegre ; 
Megromlik,  pondró  kel  ki  benne. 
Vegyíts  fájdalmat  a  gyönyörhez  ; 
Ne  légy  falánk,  mert  megcsömörlesz. 
Tanulj  éhezni,  szomjúhozni. 
Tudj  örömet  búval  fokozni. 
Mint  rózsa  zápor  mosta  földbül. 
Mosolyod  úgy  hajtson  ki  könnybül  ; 
Ha  megunod  víg  társaságod', 
Fogadd  be  a  szomorúságot, 
S  jobban  fog  esni  sírnod  egy  sarokban. 
Mint  vígak  közt  vigadnod  élvunottan. 

Oh,  lélek  gyásza,  szenvedése, 
Nem  adlak  örömért  cserébe! 
A  nevetőknél  boldogabb  talán. 
Ki  szomorú  tud  lenni  igazán. 

Ah,  a  ki  megtisztulni  óhajt. 
Nem  szaporítja  a  bohó  fajt. 
A  tréfálót  Isten  nem  érti  meg ; 
Imát  az  égbe  csak  sóhaj  vihet. 

VARÁZS-EREKLYE 

Egy  magyar  ifjú,  szép,  deli,  bátor. 
Küzd  a  halállal,  messze  hónától. 
Szíve  keresztény,  karja  vitéz  volt.  — 
Hejh,  hogy  örül  vesztének  a  félhold! 

((Künn  nyit  a  rózsa,  fülmile  csattog. 
Rózsa,  nap,  érzem,  már  ti  nem  adtok 
Illatot  és  fényt.  Szép  jegyesem, 
Mária,  nászúnk  égbe'  leszen. 

Halni  ily  ifjan,  halni  szeretve! 
Oh,  van-e  balzsamfű  e  sebekre! 
Látlak-e  még,  én  bájos  arám  ?  .  .  . 
Nem,  soha!...  vagy  csak  az  égbe  'talán.)) 

S  feltün  a  kedves  lázas  agyába'. 
Régi  kis  érmet  fűz  a  nyakába  : 
((Bájtul,  esélytől  óv  ez  az  érem. 
El  ne  hajítsad;  véd  a  veszélyben!)) 

S  könnye  patakzik,  sír  a  levente: 
ccHejh,  de  megóvtál,  ritka  ereklye! 
Mária,  édes,  lásd,  idegenben. 
Itt  veszek,  érmed'  bárha  viseltem. 


Reviczky   Gyula  költeményei. 

El  veled  I  oh  én  balga,  ki  hordlak ; 
Hogy  lehet  útját  állni  a  sorsnak: 
Vélje  pogányság,  vakhitü  izlám. 
Krisztus  a  legjobb,  égi  talizmán!)) 

S  fogja,  kidobja  az  érmet  a  sárba. 
És  kimerülten  rogy  le  az  ágyra. 
Küzdenek  aztán,  rejti  homály, 
Egy  deli  ifjú  és  a  halál. 

Fut,  fut  a  csontváz,  győztes  az  élet. 
Forrad  a  sebrés,  nagybeteg  éled. 
És  mire  megjön  vége  a  nyárnak, 
Gyors  paripán  mint  szél  haza  vágtat. 

Szárnyakat  öltve  repül  az  arához. 
(iMáriaí  Mária!  Már  sose  távoz 
Párod ;  ezentúl  hű  szived  ó, 
Élni,  ah  élni,  ah  élni  be  jó!» 

Szembe  talál  egy  nászmenetet. 
«Szép  a  menyasszony ?...  Vaj'  ki  lehet?. 
Mária!  Mária ! .  . .  Értem,  ah  értem ! .  .  . 
Bajba  kerültem...  nincs  meg  az  érmem!.. 

CSÖNDES  EMBER  LESZ  BELŐLEM 

Csöndes  ember  lesz  belőlem, 
De  majd  csak  a  temetőben. 
Mit  e  lázas  szív  sosem  tett : 
Lent  a  sírba'  megpihenhet. 

Földi  üdve,  kínja,  vágya 
Válik  örök  éjszakára. 
Ott  porlad  majd  öntudatlan', 
S  nem  lesz  többé  nyughatatlan. 

Nem  is  félek  a  haláltul ; 
S  ha  e  fáradt  szem  bezárul, 


Változatok  « 79 

Ajkam  körül,  azt  hiszem. 
Ott  lebeg  majd  szelíden : 

Se  rózsák  közt,  puha  párnán. 
Sem  az  inség  szalmaágyán 
Megpihenni  nem  tudott : 
Csak  halála  volt  nyugodt. 

NYÁRI   EST 

Szállj  le  halkan  a  vidékre. 

Nyári  alkonyat! 
Szőjj  a  drága  lány  szivébe 

Színes  álmokat. 

Bontsd  ki  fátylad'  s  hintsd  a  földre 

Balzsamos  lehed', 
S  szárnyaiddal  född  be,  född  be 

Titkos  üdvemet. 

Titkos  üdvem,  mint  az  illat. 

Hangtalan  legyen ; 
Csak  ragyogjon,  mint  a  csillag 

Derűs  éjjelen. 

Néma  hold,  csak  te  tekints  le 

Meghitten  reám ; 
Míg  mélázó  szemeimbe 

Könnyet  csalsz,  leány. 

PROPRIA  LAUS 

Ellenmondás  van  dalaimban. 
Majd  ragyogók,  majd  éjsötétek. 
Onnan  van  ez,  hogy  poklot,  üdvét 
Gyorsabban,  teljesebben  érzek. 

Örömre,  búra  oly  fogékony 
Szivem,  hogy  megrezdíti  minden. 

S  mint  érzékeny,  művészi  mérleg 
A  porszemtől  is  félrebillen. 

Megvérez  gyönge  tűszurás  is ; 
Kis  szikrától  is  lánggal  égek, 
És  örömemnek,  bánatomnak 
Okai  gyakran  semmiségek. 

MENTSVÁR 

Ha  nézem  a  világi  rendet. 
Éltem  során  ha  elmerengek. 
És  annyi  bánat,  búbaj  ellen 
Fellázadok  rendült  hitemben  : 

Oh,  természet,  benned  találom 
Vergődve  is  megnyúgovásom' ! 
Hozzád  térek,  szülő  anyámhoz. 
Ki  elcsitít,  vigasztalást  hoz. 

Virágos  föld  s  te  nap  az  égen. 
Hitvány  panaszkodás  ne  érjen! 
Ha  nincs  jó  dolgom  a  világon. 
Mit  jajgasson  parányiságom! 

Egy  szív  tusája  annyi  néked, 
Mint  hogyha  egy  rügyet  letépek; 
Vagy  mintha  a  tavaszba'  járva, 
Rálépek  egy  futó  bogárra. 

Csak  buborék,  mi  más  az  élet! 
Az  ember  nem  több,  mint  a  féreg. 
Örömem,  üdvem,  jajgatásom 
Egy  percznyi  lét,  az  is  csak  álom. 

Mit  sírjak,  hogy  csalódva  éltem ! 
Az  élet  hánynak  most  is  éden! 
S  ha  ifjúságom  hervadó  is  : 
Taiomhan  egyre  folytatódik. 

Hitem,  mentsváram  te  maradj,  te! 
OJedbe,  természet,  fogadj  be, 
S  ragyogva  nézz  rám  kék  egeddel, 
Ha  por  leszek,  többé  nem  ember. 

Mig  érzem  melegét  napodnak. 
Lelkem  leheddel  összeolvad. 
S  ha  majdan  a  sír  hantja  föd  be : 
Részed  maradok  mindörökké  I 

VIKTOR  KERESZTFIAMNAK 

Ha  nézek  eltűnt  éveimre: 
Gyermek  szeretnék  lenni,  mint  te. 
A  gyermek  idvezül  csak  itten, 
Mert  üdvről  még  fogalma  nincsen. 

Nekem  már  volt ;  —  a  napba  néztem. 
Attól  látok  mindent  sötéten. 
Az  üdvek  magasát  kutatva. 
Lebuktam  a  mély  kárhozatba. 

Ha  néked  is  kell  majd  czipelned 
A  rád  szakadt  élet-keresztet : 
Ne  állj  meg  sorsoddal  vitázni ; 
Megbírni  tudjad,  nem  lerázni. 

Ne  lépj  nyomomba ;  légy  te  bölcsebb. 
Panaszszal  napjaid'  ne  töltsed. 
Ne  légy  telhetlen  vágyaidban  ; 
Vedd  a  világot  úgy  a  mint  van. 

"Dolgozzál,  és  lesz  pihenésed. 
Üdvöt  ne  hajszolj,  és  eléred. 
S  az  élet  árja  bárhogy  is  forr : 
Neved  nem  lesz  hiába  Viktor. 


J^öltcményck 
HALOTTAK  NAPJÁN 


Most  keseregd  ki  bánatod' : 
Sirasd  magad  meg,  ez  a  te  napod. 
Magános  élet  gyászos  embere! 
De  szomorú  tekinteteddel 
Ne  a  halottakat  keresd  fel, 
Ne  menj  a  temetőbe,  ne! 
Idegen  minden  sírja  néked  ; 
Ott  is  csak  a  magány  kisérget, 
S  csak  annál  kínosabban  érzed 
Kietlen  egyedűliséged'. 
Azért  a  négy  fal  közt  maradj, 
S  gondold  meg  azt,  hogy  árva  vagy 
Élők  között  is,  holtak  közt  is  az. 
Halottad  sincs,  kit  megsirass. 


Ez  a  halál,  a  hervadás  hava. 
Emlékezzünk  halottainkra  ma. 
Oh,  mert  kinek  nincsen  köztünk  halottja, 
A  temetőben  vagy  saját  szivében! 
Menjünk  ki  s  hintsünk  a  hideg  sírokra 
Könyet  s  virágot ;  ma  a  könny  se  szégyen. 

Ki  vesztett  gyermeket,  szülőt,  arát ; 

Ki  téged  gyászol,  hitves,  jó  barát : 

Gondolja  meg :  e  szomorú  világon 

Nemcsak  porhüvelyünk:  minden  veszendő. 

Elszáll  az  ifjúság,  a  nyár,  az  álom, 

S  hogy  ne  legyen  múlttá,  nincs  oly  jövendő. 

Melyen  kedvünkre,  nyíltan  sírhatunk, 
Egész  esztendőben  nincs  több  napunk. 
Fájdalmunkat  ma  rejtegetni  nem  kell. 
Halandó,  gyönge  testvérek  vagyunk  ma. 
Sirok  között  egyenlő  minden  ember. 
Akár  ott  sirva,  akár  oda  jutva. 

DAL 

Halk  sóhajok  a  kis  dalok, 
Gyorsan  szülemlenek. 
Nagy  szenvedély,  ha  medre  mély. 
Már  lassan  hempelyeg. 

Nincs  már  dalom,  halk  sóhajom. 
Szellőtül  röpkedő. 
Most  csak  vihar  villámíval. 
Nagy  búval  költhető, 

HERVADT  VIRÁG 

Hervadt  virág,  hervadt  leánytól  .  .  . 
Elnézem  szomorún,  a  nyárból 
Nekem  több  nem  kerül. 
Életvágy  pezsgett  ereimbe* ; 
De  áldatlan  homokra  hintve 
Felszikkadt  nyom  nélkül. 

Csak  jönne  már  az  ősz,  a  csendes. 
Midőn  oly  zajtalan,  türelmes 
A  hervadó  vidék. 
Hangját  a  bágyadt  őszi  fényben, 
Ugy  veszti  lassan,  észrevétlen'. 
Mint  a  levél  szinét. 


POZSONY 

A   pozsonyi   uj   színház  megnyitása  alkalmából 
t886.   szept.    22 

Szép  város,  ott  a  széles  Duna  partján. 
Kedves,  ki  benned  élt,  mindenkinek : 
Előttem  állsz,  forrongsz,  zsibongva,  tarkán 
És  lelkem'  falaid  közé  viszed. 
Sok  régi  emlék,  mint  varázsütésre, 
A  feledés  sirjából  felbukik  ; 

A  képzeletben  látlak  felidézve 
Vratizlávtól  a  c(moriamur))-ig. 

Viharjait  kiálltad  ezer  évnek, 
Láttad,  hogy  a  szerencse  mily  hamis ; 
S  állsz  mosolyogva,  mint  kies  vidéked, 
Szivre  a  régi,      -  kár,  hogy  ajkra  is! 
De  az  a  várrom  s  komor  ősi  dómod 
Beszélő  némasággal  hirdetik: 
Szivek  kihűlnek,  ingának  a  trónok, 
S  a  haza  lángja  akkor  is  hevít! 

Mikor  földed'  még  Nagy  Lajos  tiporta, 
Királyok  dísze,  híres  és  dicső!  — 
S  Mátyás,  a  Bécs-verő  is  innen  oszta 
Igazságot;         ez  volt  a  szép  idő! 
Mikor  még  Pázmán,  főpapok  virága, 
E  dómban  itt  lengette  bíborát ;  - 
Mikor  még  .  .  .  feledés  fátylát  reája ! .  . . 
Bús  várromod  beszélhetné  tovább. 

Hejh,  a  tekintetes  karok  és  rendek 
Mentéje  már  nem  leng  utczáidon  ; 
Beszédes  ajkaik  némán  pihennek; 
Fűszál  se  leng  sok  elfeledt  siron. 
Országgyűlés,  koronázási  pompa 
Megírva  van  csak,  már  nem  látható. 
A  kis  domb  is,  királyi  eskü  dombja. 
Eltűnt  a  föld  szinéről,  mint  a  hó. 

Rég  volt ...  a  temető  minden  göröngye 
Azóta,  hejh,  de  sok  halottra  hullt. 
S  utódnak  vágya  nem  rezdül,  se  könnye. 
Úgy  érzi,  hadd  maradjon  múlt  a  múlt. 
Hiszen  szép  volt  a  kardok  villanása 
S  a  ((moriamurI»  —  ám  elhangozott; 
Mig  az  idő  csak  egyre  folydogálva, 
Sok  új  törekvést,  új  eszmét  hozott. 

Most  élni,  élni  kell  e  szép  hazaér'! 

Ez  a  magyar  faj  küzdelmes  kora. 

Oh,  állj  közénk  te  is!         Ki  tenni  ráér: 

Pató  Pált  úgy  sem  ismered  soha. 

Légy  híve  rendületlenül  hazádnak, 

Ha  volna  is  kivűle  más  helyed. 

>\llítsd  meg  útjokban,  kik  Bécsbe  vágynak. 

Hazánk  határán  így  állj  őrszemet. 

Lebegjen  rajtad  jótékony  varázslat. 

Az  égi  múzsák  szép  új  csarnokán. 

\alona  nyelvén  hirdesd  a  hazának. 

Hogy  itt  minden  más  nyelv  barbár,  pogány. 

. . .  Lesz  még  idő,  képzelmem  messze  szálldos. 

Arról  a  szép  jövőrül  álmodom, 

Midőn  magyar  lesz  nyelvben  is  e  város : 

Pressburg  eltűnik,  s  nem  lesz  csak:  Pozsony. 


A  KENYÉR 

Minek  fordultok,  könyörögtök 
Az  ég  urához,  emberek! 
Nem  Isten  adja,  de  az  ördög 
A  mindennapi  kenyeret: 
Kenyérért  van  a  bűn,  gyalázat, 
A  megalázás  és  nyomor, 
A  szemek  könnyben  érte  áznak 
Az  átkok  átka  a  gyomor. 

Balgák,  kik  tűrnek  és  remélnek. 
Kiknél  a  hit  határtalan. 
Istenből  csak  a  gyáva  él  meg. 
Az  ördögé,  ha  vágya  van, 
A  hős  megdöglik  a  szeméten  ; 
Filiszter  majmol  bölcseket ; 
Mezitlenül  jár  a  szemérem, 
S  bohócz,  ki  bölcsnek  született. 

Mert  ég  erényt  meg  nem  jutalmaz, 
És  meg  nem  sajnál  szenvedőt. 
De  Sátán  bátor  és  hatalmas 
S  ember  sorsában  részvevőbb 
Ó  megsegít  a  küzdelemben, 
Mert  pártütő  volt  s  most  is  az  ; 
Harczot  jelent  ő  Isten  ellen  ; 
Eszmét,  mely  végtelen  s  igaz. 

Ha  látom  őket,  kik  lenéznek. 
Mert  élvezik  a  sors  kegyét : 
Nem  egyszer  forró  vágyat  érzek. 
Hogy  kezemet  nyújtsam  feléd, 
S  hatalmad'  zengve  azt  kiáltsam : 
Oltalmazz,  benned  még  hiszek! 
Vezess  a  harczra !  Megutáltam 
Az  erényt,  mely  mankón  biczeg. 

Benned  van  harczra  kedv,  erő  még. 
Tied  minden  fortélyos  ut. 
Bűnben  nem  hisznek  csak  a  dőrék : 
Csak  az  bün,  mely  napfényre  jut. 
Te  rázd  fel  a  közömbös  Istent ; 
Ne  vesztegeljen  tétlenül : 
A  bátorság  harczoljon  ittlent ; 
Az  ég  ellen  te  küzdj  elül. 

Igazság,  Tantalusz  gyümölcse. 
Elérhetetlen  óhajunk! 
Közel  vagy  bár  hozzánk,  örökre 
Csak  éhezünk,  csak  szomjazunk. 
Igazság :  hogy  selyem  a  gaznak 
Erényes  rongynál  többet  ér, 
S  a  jó  falat,  bár  csúszva  kaptad, 
Mint  könnyel  áztatott  kenyér. 

Szegény  lány,  kinek  ifjúsága 
Virágtalan,  hideg  tavasz  : 

Hiába  fogsz  buzgó  imába. 
Az  égbe  nem  hat  fel  panasz. 
De  Sátán  látja  szenvedésed', 
És  mindig  kész  az  alkura. 
Ad  selymet,  forró  csókot,  élvet; 
Rongyos  ruhát  az  ég  ura. 

Költő,  kinek  lelkében  eszmék. 

Ragyogó  álmok  rengenek ; 

Ki  lelkesükén  odavetnéd 

A  szabadságért  mindened' : 

Egy  bűn  van,  tudd  meg:  lent  maradni. 

Szegényen,  ismeretlenül. 

Erény  is  egy :  folyvást  haladni 

S  nem  állni  meg  csak  legfelül. 

Sátán,  imádlak!  Nem  vagyok  már 
A  régi  hóbortos  gyerek. 
Szivemben  nem  fog  állni  oltár 
Istennek  eztán,  csak  neked. 
Ura  vagy  az  egész  világnak ; 
Hatalmad  érzik  mindenen. 
Neved'  kiáltom,  úgy  imádlak: 
Add  mindennapi  kenyerem' I 

TŰNŐDVE  KÉRDEZEM... 

Tűnődve  kérdezem  magamtól, 
Lesz-e  még  egy  szelid  leányka, 
A  ki  velem  megosztja  lelkét, 
S  a  mit  hibáztam,  megbocsátja?.  . . 

Fogok-e  még  egy  drága  névért 
Harczolni.  lelkesedni  újra? 
Vagy  szívem  ezt  is,  mint  a  többit. 
Megszokja  cs  aztán  megunja? 

Fog-e  még  édes  dal  zenegni 

Az  ernyedt  húron  lány  szemérül? 

Fogok-c  szőni  új  virágot 
Kopár  életmező  díszéül  ?  .  .  . 

Vagy  szívem  immár  letarolt  rét ! 
S  ha  itt-ott  még  van  is  virága  : 
Illatja  már  csak  végsohajtás, 
Virágé,  mely  le  van  kaszálva  ? .  .  . 

TANTALUSZ 

Szeretek  élni !  Vonz  az  élet, 

A  szerelem,  a  dal,  tavasz. 

A  merre  vágyakozva  nézek. 

Ott  csak  villámlik,  nem  havaz. 

Valóm,  minden  csöpp  vér  eremben 

A  boldogság  után  eped. 

Ki  tehet  róla  ? .  .  .  úgy  születtem, 

Azért  boldog  még  sem  leszek. 

Talán,  mert  mindig  messze  vágyom 
S  csak  ép  az  nem  kell,  a  mi  van  : 
Az  árnyékból  a  fényt  imádom, 
S  hol  más  sír,  én  járok  vigan. 
A  szélcsend,  ha  czikázva  villám 
Meg  nem  szakítja,  untató  ; 
S  a  nyár  pompáját  el  se  birnám. 
Ha  nem  követné  fagy  s  a  hó. 

Megunok  mindent,  mi  enyém  lett; 
Csak  vágyam  nem  pihen  soha. 
Csak  sejtem,  szomjazván  az  élvet, 
Az  üdv  eltévedt  vándora. 
Örökké  igy  bolyongva  éltem 
Le  életem  legszebb  korát. 
Virágot  tép  mindenki  ;  én  nem!  .  .  . 
Az  élet-átok  űz  tovább. 

Látok  sok  bájoló  vidéket. 
Szendén  mosolygó  lányokat, 

Feléjök  hajt  a  vágy,  igézet  .  .  . 
S  a  czélnál  giz-gaz,  köd  fogad. 
Ajkamat  éri  majdnem,  érzem, 
Gyümölcsöd,  ízes  enyhület ; 
De  ép  mint  a  görög  regében, 
Megkapnom,  ah,  nem,  nem  lehet! 

És  így  lesz  ez,  tudom,  hogy  így  lesz 
Ember  vagyok :  nem  változom. 
Epedni  mindig:  sorsom  ím  ez, 
S  tűnődni  elszállt  álmokon. 
Nem  volna-é  jobb,  ha  megállnék, 
Hol  egy  biztos  zugot  lelek ; 
És  nem  kutatnám,  hogy  mi  vár  még, 
Hány  új  csalódás,  veszteség?.  .  . 


REZIGNÁCZIÓ 

Lomhán  szemlélem  a  világot. 
Hadd  forrjon,  ontsa  bűneit. 
Nem  szórok  a  gazokra  átkot. 
És  az  erény  se  lelkesít. 

Nem  indulok  meg,  nem  szomorgók, 
Ha  látok  szenvedő  szivet. 
Irigységet  nem  kelt  a  boldog. 
Nem  fáj  sem  új,  se  régi  seb. 

Maradjon  a  világ,  a  hogy  van. 
Sajtoljon  é<^ő  könnyeket. 
Lemondtam,  mindenről  lemondtam, 
Mit  megmásítni  nem  lehet. 

Botorság  volt  kergetnem  álmot, 
És  szélmalmokkal  küzdenem. 
E  kába  összevisszaságot 
Ma  már  nyugodtan  nézdelem. 

Dobálják  sárra]  bár  az  eszmét : 
Nem  indít  meg,  ha  elbukott. 
Gazság  arassa  győzedelmet : 
Én  nézem  s  meg  se  mozdulok. 

MÚLNAK  HETEK... 

Múlnak  hetek,  múlnak  hónapok. 
Én  nem  érzem,  én  halott  vagyok. 

Vígadnak  a  boldog  emberek. 
Síromból  fel  ők  se  keltenek. 

Tavasz  ont  virágot  tél  után. 

A  szivem  nem  mozdul  meg  csupán. 

Meg  van  halva,  eltemetve  rég. 
Még  sem  érzi  a  tavasz  lehet. 

S  ha  belőle  még  egy  dal  fakad : 
Temetőnek  a  virága  csak. 

ÉNEKLŐ   KOLDUS 

Heverve  puha  pamlagon. 
Az  öreg  koldust  hallgatom. 
Hárfája  rozzant  és  kopott. 
Sok  húrja  rég'  lepattogott. 

A  vénségtül,  vagy  úgy  lehet, 
A  nótázástul  elrekedt ; 
S  elnyűtt,  unalmas  dallama 
Siralmasabb  mint  ő  maga. 

Népdalt  és  dalmü-áriát 
Penget  zagyván  ;  nem  érzi  át ; 
S  ha  ki  egy  krajczárt  vet  neki, 
Illően  megsüvegeli. 

Szép  úri  lakba  félve  lép, 
S  ha  itt  rámordul  a  cseléd : 
« Hordd  el  magad,  dologtalan! 
A  koldulás  itt  tiltva  van!»  — 

Az  öreg  hárfás  szót  fogad, 
S  az  ernyedt,  ócska  húrokat. 
Nem  tudván  másba  kezdeni, 
Egy  házzal  arrébb  pengeti ... 

Heverve  puha  pamlagon, 
Uj  versemet  simítgatom. 
Nehéz  egy  sors  a  koldusé  í . . . 
De  a  költő  más  sorsu-é?... 

Pályája  —  nem  mondok  sokat  — 
Még  szomorúbb,  még  gyászosabb  : 
Mert  énekét,  oh  jaj  neki ! 
Átéli,  át  is  szenvedi. 

Vagy  ő  is  elfásul  talán, 

Ha  senki  sem  hevül  dalán ; 

S  csak  azért  nem  tud  fogni  másba. 

Mert  költőnek  jött  a  világra? 

Ml   BAJ   VAN  A  VILÁGON? 

Mi  baj  van  a  világon? 
Mi  baj  ? . . .  Tekints  körül : 
Penészes  pinczelyukban. 
Hová  nap  bé  se  kukkan, 
Űl  nedves  szalmazsákon 
Egy  váz  a  sok  közül. 

Pálinka-gőz  tódul  belőle; 
Káromkodás  az  estimája, 
S  oly  szennyes  a  ruhája. 
Mint  lelkének  minden  redője. 

S  a  mint  járok,  czél  nélkül  épen, 

Hallom  rekedt  hangját  az  éjben  : 

«Sokan  vagyunk,  de  meg  nem  osztjuk, 

A  mit  a  búja  föld  terem. 

Nekem  csak  rongy,  penész,  piszok  jut, 

Az  úr  utálja  kenyerem'. 

Bűzt  izzadok,  járványt  lehellek ; 

Bűnt  éhezem,  vért  szomjazom. 

Ember  vagyok  tán  ;  így  neveznek  ; 

De  volnék  bár  inkább  barom !» 

Mi  baj  van  a  világon? 
Nézz  csak  jobban  körül. 
Tekints  az  emeletre! 
Ott  ásitoz,  heverve 
Rugós  selyem  díványon 
Egy  úr  a  sok  közül. 

Fején  a  haj  ritkul ;  szemének 
Nincs  fénye;  azt  hinnéd  kisértet. 
Petyhüdt  arczán  nem  űl  öröm. 
Se  bú ;  csak  végtelen  közöny. 
Hogy  szóra  nyissa,  rest  a  nyelve; 
De  mégis,  mintha  így  hebegne: 
«Nem  éhezem  s  mégis  zabálok; 
Iszom,  pedig  nem  szomjazom. 
Virágok  közt  ásítva  járok  ; 
Az  élet  csábjait  nem  érzem ; 
Balról  és  jobbról  két  vezérem, 
A  csömör  és  az  unalom.)) 

Mi  baj  van  a  világon  ? 
Válaszra  kell-e  várnom  ? . . . 
Remélem  megtanultad, 
Egy  itt  a  baj,  fiam  : 
Egyforma  nyomorultak 
Vagyunk  mindannyian. 

SEMPER  IDEM. 

Arany  napú,  zengő  világ!... 
Hornért  olvasva,  mint  diák. 
Így  hívtam  egykor  Grécziát. 

De  hogy  jobban  megismerem  : 

Foltot  találtam  kék  egén. 

S  uj  hajnal  fénye  szállt  felém. 

Lángelme  volt,  nagy  volt,  igaz : 
Aiszkűlosz,  Pláto,  Fídiasz, 
És  annyi  más,  ki  most  is  az  ; 

De  a  következett  idők 

Csak  oly  mesések,  oly  dicsők. 

Nagy  tetteket  csak  úgy  szülők. 

És  lesznek  még  nagy  emberek, 
Nagy  szívek,  elmék,  jellemek ; 
Meddő  a  föld  még  nem  lehet. 

Hogy  csupa  törpe  él  veled, 

S  hogy  holtak,  csak  te  képzeled 

A  hősökről,  óh,  képzelet! 

Mindenha  támad  hős,  zseni ; 
De  népe  föl  nem  ismeri. 
Csak  a  mikor  sírhant  fedi . . . 

Ah,  a  görög  világban  is 

Így  volt  és  így  van  mostan  is : 

A  tömeg  ellen  nincs  paizs. 

S  ki  sötét  kornak  fényt  adott. 
Kit  a  jövendő  századok 
Bámulnak,  mint  letűnt  napot : 

Reviczky   Gyula   költeményei.  1 3 

Multat  csodálok,  köztetek 
Mindig  legtöbbet  szenvedett, 
S  hazát  sohase  lelhetett! 

SZABADSÁG 

El-eltünődöm  méla  kedvvel, 

Élet,  hullámjátékodon. 
Nem  bánt,  ha  méltatlant  emel  fel  ; 
Nekem  csak  tréfa,  gondolom. 
Orűl  a  lelkem,  hogy  nyugodtan, 
Közömbös  arczczal  nézhetem ; 
Hogy  észrevétlen'  egy  zugolyban 
E  játékon  mulatni  végzetem. 

Hogy  hajszolódnak,  lökdösődnek 

Szegény  felebarátaim  ! 

Hogy  kapnak  hajba  —  nézem  őket  - 

Az  élet  bábjátékain. 

S  ha  egy  gyámoltalant  leverve. 

Végső  falatját  elveszik: 

Örvendve  hogy  tapsolnak  erre, 

Gyöngék  bukását,  óh,  hogy  élvezik! 

Vállalnak  pénzért  szolgaságot, 
Hazug  mosolyt,  hizelkedőt. 
Ki  följebb  mást  tiporva  hágott; 
Lenézi  az  alant  levőt. 
Érdek  bogozza  őket  össze; 
Mind  egymáshoz  kötött  rabok. 
Én  szemlélő  magányba  szökve 
Vigasztalódom,  mert  szabad  vagyok. 

Ugy  éltem,  hogy  tapasztalásom 
Elég  akadt,  ah,  túlelég! 
Nem  volnék  ily  nyugodt,  belátom. 
Nem  ily  szabad,  ha  küzdenek. 
Nem  irigylem  mások  falatját ; 
Hogy  osztják  fel,  szemlélgetem. 

E  változó  harcz  száz  alakját 
Szomorúsággal  nézni  kéj  nekem. 

Apám,  anyám  régen  pihennek, 
S  a  ki  pótolná,  nincs  olyan ; 
Se  jó  barát,  se  nő,  se  gyermek; 
/Vlélázgatok  magánosan. 
Az  érdek  nem  köt  arra-erre, 
Meg  nem  vigyázzák  léptemet; 
Szabaddá  tőn  Isten  kegyelme... 
Szabad,  mint  én,  csak  a  madár  lehet. 

Szabadság!  Mindennel  fölérő. 
Szülőm,  barátom,  hitvesem. 
Nincs  szó,  téged  kellőn  dicsérő! 
Múzsám,  világom,  mindenem! 
Nem  állom  útját  a  tömegnek, 
A  hol  az  örvény  elragad. 
Vágyam,  hogy  minden  földi  terhet 
Ledobva,  mint  a  fény  legyek  szabad! 

Szabadon  nem  jő  semmi  létre! 
A  tudomány  igy  véli  ezt. 
Az  alkotó  bölcsen  kimérte, 
Hogy'  járjon  minden  égi  test, 
Vakon  követve  a  legelső 
Naptól  örök  szabályokat . . . 
De  korlátlan  mint  a  teremtő, 
Végetlen,  büszke  úr  a  gondolat. 

A  világból  egy  új  világot 
Csak  ez  képes  teremteni. 
Halomra  dőlnek  a  szabályok, 
Midőn  müvét  ez  rendezi. 
Hadd  jusson  polczra  az  üresség; 
Morált  hirdessenek  gazok: 
A  gondolat,  igy  tartva  szemlét. 
Nem  jajdul  fel,  csupán  elandalog. 

Dicsőség  néked,  égi  szellem. 
Kit  nemtőm  osztott  részemül ! 
Mig  e  világ  rajzik  fejemben. 
Nem  élek  búsan,  egyedül. 
Elnézem,  élet,  ár-apályod'. 
Merengek  változó  habon, 
S  az  életzajtól  félreállok 
Egyedül,  elhagyatva,  szabadon ! 


VÉGZET 

Ti  csillagok,  ti  fényes  égi  lángok, 
Kik  bánatomnak  éjjelébe  láttok : 
Feleljetek  nekem,  ki  itt  szomorgók. 
Leszek-e  én  még  életembe'  boldog? 
Hát  az  van-é  megirva  végzetemben. 
Hogy  egyre  sírjak,  sóhajtsak  szünetlen', 
S  örömmel  bé  ne  teljek  sohasem... 
Feleljetek,  ti  lángok  odafenn  ! 

A  nyári  éjben  czéltalan'  bolyongva 
Törtem  ki  csüggedőn  e  sóhajokba. 
A  házak  komoran  reám  meredtek; 
Érzem,  hogy  testem  minden  íze  reszket. 
Láz  égetett,  vagy  ihlettség  talán?... 
S  a  csillagokban  ím  ezt  olvasám : 

Eddig  csak  sírni  és  szenvedni  tudtál ; 
Legboldogabb  voltál,  midőn  aludtál. 
Gyermekkorod  magános  volt  s  anyátlan  ; 
Mint  ifjú  ködben  jártál,  nem  sugárban, 
A  boldogságról  mondj  le  mindörökre; 
Bánatra  vagy  teremtve,  nem  gyönyörre. 
Szenvedni  fogsz,  mig  nem  roskadsz  a  sírba . . . 
A  csillagokban  ez  vagyon  megírva. 

HIÚ  VÁGY 


Szeretnék  egyszer  még,  csak  egyszer 

A  régi  pajtás-környezettel 

Pohárt  koczintani ; 

A  nőkkel,  a  kikért  hevültem. 

Mint  akkor,  ah,  nem  így  lehülten. 

Kezet  szorítani. 

Még  egyszer  élni  át  a  régit, 
Bohó  idők  incselkedésit : 
Keresni  a  magányt. 
Az  eldobott  hajtűt,  virágot, 
Szalag-foszlányt  mint  drágaságot 
őrizni  kincs  gyanánt. 

Meglopva  csendes  éjszakákat, 

Verselni  a  papirkosárnak, 

Ó-t  zengve,  váltig  ő-t! 

Még  egyszer. . .  Ah,  leszállt  a  kor  rád 

Nem  élveznéd,  bár  visszahoznád 

Az  elröpült  időt. 

Illatját  elszáradt  virágnak. 

Bár  napra  vidd,  bár  vízbe  mártsad, 

Mi  adja  vissza  ?  mi  ? . , . 

Május  szellője  hideg  őszszel 

Hová  tűnt?. ..  Merre  lelhető  fel 

A  hó,  a  tavalyi  ?  . . . 

ÉLETHARMÓNIA 

Keserűt  nyeltem,  ah,  gyakorta ; 

De  jött  rá  mindig  édes  iz. 

Nem  minden  könnyem  hullt  homokra. 

Szerettem  is,  szerettek  is. 

Ha  beborult  az  ég  felettem 
S  a  föld  sivár  lett  és  hideg: 

Ragyogó  lányszemekre  leltem, 
Kebelre,  mely  forrón  piheg. 

Innen  van  az,  hogy  dalaimban 
Napfény  űz  síró  felleget, 
S  pajkos  szellő  enyelgve  illan 
A  méla  szív-romok  felett. 

Jó  sorsom  a  fényt  és  az  árnyat 
Bölcsen  felosztá,  rendezé. 
Nem  ölt  meg  bennem  semmi  vágyat, 
Örömem'  unttá  nem  tévé. 

Ha  kell  szenvedni :  készen  állok. 
A  fájdalom  még  sírni  hajt ; 
És  látva  ezt  a  szép  világot. 
Még  felkiáltok:  Édes  élni  rajt'! 


AMIT  A  POHARAK  BESZÉLNEK 

Elég  a  napnak  terhe  mára ; 
Ne  töprengj  a  világ  során. 
Arany  nedűt  tölts  a  pohárba 
És  idd  ki  vígan,  szaporán. 
Hajrá,  szamár  mind,  a  ki  tűri. 
Hogy  gond  zavarja  éjjelét. 
Kicz-kocz,  a  rósz  kedvet  legyűrni : 
Ez  a  valódi  bölcseség. 

Ne  bánd,  ha  a  rossz  véleményű 
Világ  korhelynek  is  nevez. 
Vizet  iszik  a  békavérü, 
S  azért  a  józan  még  sem  ez. 
Ne  hajts  jámbor  filiszterekre, 
Italuk  hadd  legyen  savó. 
Kicz-kocz,  kinek  van  vére,  lelke, 
Annak  nem  víz,  de  bor  való. 

Ne  jajgass,  hogyha  életednél 

Jobban  szerettél  valakit, 

S  mert  szegény  ördögnek  születtél. 

Más  pénzeért  veled  szakit. 

A  nő  csak  nő  legyen,  ne  bálvány ; 

Mert  akkor  kinevet  s  lenéz. 

Kicz-kocz,  öleld,  csókold,  ha  rááll : 

Ha  nem :  mást  lelni  nem  nehéz. 

Barátod  is  volt  szebb  időkbe'  ? 
Rábíztad  minden  titkodat. 
Karod,  szived  megnyilt  előtte ; 
Ismerte  minden  álmodat. 
S  kisült,  hogy  önző,  irigy,  álnok. 
Örül,  ha  bajt  okoz  neked . . . 
Kicz-kocz,  ne  légyen  más  barátod. 
Mint  a  ki  bort  iszik  veled. 

Ne  bánd,  hogy  nem  tudsz  boldogulni ! 
Nézd  a  világnak  ezreit ; 
Zöld  ágra  jut,  ki  ért  hazudni. 
Csúszik,  csal  és  hizelkedik. 
Az  életből  nem  tudtad-é  meg. 
Hogy  az  igazság  meztelen  ? . . . 
Kicz-kocz,  szörnyű  bolond  az  élet ; 
De  van  vigasz,  csak  bor  legyen. 

Hajszoljon  más,  mig  holtra  fárad. 
Csalárd  szerencse,  tégedet; 
Legyen  más  rabja  kapzsiságnak. 
Lesvén,  arany,  csengésedet : 
De  borozó  vig  társaságnak 
Pohárcsengése  szebb  zene. 
Kicz-kocz,  minden  jó,  hogyha  másnap 
Nem  fáj  a  czimborák  feje.' 

FUTÓ  IDŐ... 

Futó  idő,  szálló  idő ! 
Mindent,  mi  kedves,  elvivő ; 
Lány  mosolyát,  tavasz  virágát, 
A  szív  zománczát,  ifjúságát. 

Akárhogy  kérünk,  nem  maradsz  ; 
Egy  helybe'  semmi  sem  maraszt. 
Örökké  tartó  életedben 
A  viszontlátás  ismeretlen. 

Mutatsz  mosolygó  tájakat. 
Hová  kiszállnunk  nem  szabad, 
Hullámid  nem  pihenve  folynak. 
Ma  soha  sincs,  örökre  holnap. 

Soha  se  volt,  sosem  lehet 

Egy  el  nem  illant  perczenet, 

Hiába  vágtatunk  utánad  : 

Nem  érhetünk  be,  mint  az  árnyat. 

Egy  pontot  mégis  ösmerek, 
A  hol  elérünk  tégedet. 
Ottan  megállsz,  idő  s  örökre 
Velünk  maradsz  a  sírgödörbe'. 

INTÉS 

Siess  élni,  mig  lehet,  siess! 

Mert  ki  tudja,  holnap  hogy  mi  lesz, 

Hány  van,  a  ki  víg  legény  ma . . . 

Dal  van  ajkán. 

S  holnap  aztán 

Szíve  nem  ver,  hideg  ajka  néma. 

Nem  sokalja  ezt  az  életet, 
Csak  az  árva,  ki  nem  élvezett. 

A  ki,  bárha  tudta,  látta, 

Hogy  a  végezel 

Harcz  a  letér' : 

Gyönge  volt  a  szívtelen  tusára. 

Csalódásban  élni,  óh,  beh  más ! 

Ha  eléd  áll  a  való,  e  váz  : 

Adj  hálát  a  könnyű  vérnek. 

Az  igazság 

Komoly  arczát 

Nem  látják  meg,  csak  a  bús  kedélyek. 

Ha  elöntesz  egy  pohár  italt. 

Ha  elfojtasz  egy  szerelmi  dalt. 

Ha  egy  ajkat  csókolatlan' 

Hagysz  el,  ezzel 

Többet  vesztei. 

Mint  ha  volnál  mindenben  tudatlan. 

HARMINCZ  ÉV 

Harmincz  év,  életnyár,  köszöntlek! 
Sejtelme  száll  meg  új  gyönyörnek. 
Ragyogva  új  föld  int  felém. 
Forróbb,  virúlóbb  mint  a  másik. 
Hová  meddő  sóhajtozás  vitt, 
S  melyet  te  hímezel :  remény. 

Öröme  rózsát  bontva  lángol ; 
Fájdalma  villám,  könnye  zápor, 
Nem  lanyha,  lassú  permeteg. 
Az  élet  pezsdülése  dúsabb. 
Izzóbb  az  ég,  s  ha  kell,  borúsabb . . . 
Szép  új  világ,  köszöntelek! 

Te  vagy  a  harcz,  a  tett,  az  élet 
Mit  bánom  én,  ha  összeéget 
Egy  pár  virágot  lángheved ! 

Tavasz,  felejtem  vágyid',  álmid', 
A  szélbe  szórom  ibolyáid'. 
Sugaras  nyár,  köszöntelek! 

Balsors,  mért  átkoználak  egyre ! 
Megedzettél  a  küzdelemre ; 
Ezentúl  már  nem  álmodom. 
Meglantoláni  a  rózsa  kelyhét ; 
De  szebb,  ha  gyöngyöző  verejték 
Virít  ki  férfi-homlokon. 

Mit  is  búsuljak,  mért  sóhajtsak. 
Hogy  ideje  a  szép  tavasznak 
Mint  egy  lehellet  tűnt  tova  ! . . . 
Hejh,  könnyű  nékem  tőle  válni! 
Dala,  szerelme,  ibolyái 
Enyémek  nem  voltak  soha. 

Csak  álmadoztam  és  epedtem 
Ifjú  "Werthernél  wertherebben, 
S  hiába  is  mindannyiszor. 
Menj  ifjúság,  Isten  hirével. 
Fiatal  kedvvel,  fris  reménynye) 
Köszöntlek  uj  föld:  férfikor! 


SZERELMJ  MORÁL 

1 

A  városban  rossz  emberek 
Sok  mindent  pletykálnak  terólad. 
Hogy  ez  s  az  udvarol  neked  ; 
Hogy  csapodár  és  kikapó  vag)'. 

Mit  bánom  !  Ajkam  ajkadon 
Nem  vádol,  ingert,  üdvöt  érez. 
S  akárhogy  is  fontolgatom: 
Elég  tudnom,  hogy  csókod  édes. 


Változatok  ^°3 


11 

Azt  hittem,  már  szeretni  nem  fogok. 
És  íme,  újra  nőért  lángolok. 
« Szerelmes  vagy,  szivem,  ne  is  tagadd, 
Asszonyba,  kit  szeretni  nem  szabad.)) 

Ezt  hajtja  a  morál,  a  becsület ; 
Hanem  a  szív  nem  hallja,  az  süket. 
((Szabad  vagy  nem  szabad,  mit  kérdezed I 
Szeretni  azt  szabad,  a  kit  lehet. » 

]]] 

A  szerelemnek  katonái 
Az  asszonyok  mind,  édesem. 
Csakhogy  nem  szoktak  mind  beválni. 
Sok  nő  szeretni  képtelen. 

A  szenvedélynek  nyomoréki 
Hogy  nem  csatáznak,  meghiszem. 
Lőtávolon  kűl  állva  nézik. 
Hadat  ha  szívnek  szív  izén. 

De  a  kinek  van  harczi  kedve : 
Nem  hátrál  véglehelletig. 
S  ha  legyőzetni  végezetje : 
Szíven  találva  —    elesik. 

LEHETNÉK  MÉG  EGYSZER  HÚSZ  ÉVES  1 

Lehetnék  még  egyszer  húsz  éves, 
Ábrándozó,  magam'  csaló! 
Csak  álmom  lássa  rózsa-kertnek : 
Lehet  szemétdomb  a  való. 
Csak  leljem  meg  Dulcíneámat, 
S  higyjem  tündér-lánynak,  ki  férjhez 
Sohase  megy,  kivéve  hozzám... 
Lehetnék  még  egyszer  húsz  éves  1 

Lehetnék  még  egyszer  húsz  éves, 
Tüzes,  rajongó,  hévteli ! 
Tudnék  hazáért  lelkesedni 
És  szélmalmokkal  küzdeni. 
Hinném,  hogy  győz  még  az  igazság, 
S  nem  boldog  más,  csak  az  erényes  ; 
Biznám  önzetlen,  hű  szivekben... 
Lehetnék  még  egyszer  húsz  éves! 

Lehetnék  még  egyszer  húsz  éves. 

Élnék  tavaszba',  nyár  előtt! 

S  járnám  nem  a  kaszált,  kiégett. 

De  a  még  illatos  mezőt! 

Találkoznám  egy  kis  leánynyal ; 

Szeme  sugárzó,  ajka  édes. 

Ki  csókot  kapna,  csókot  adna  . . . 

Lehetnék  még  egyszer  húsz  évesi 

Lehetnék  még  egyszer  húsz  éves! 

Ah,  nem  mivelnék  egyebet, 

Mint  ürítgetném  könnyű  szívvel, 

Kéj,  a  te  habzó  serleged'. 

S  egy  nap  megint  csak  észrevenném, 

Hogy  az  ifjúság  kurta,  véges, 

És  meghervadnék,  meghajolnék  . . . 

Lehetnék  bár  százszor  húsz  éves! 

MIKOR  MÉG  SÍRNI  TUDTAM... 

Mikor  még  sírni  tudtam, 
A  könnyektől  vakultam : 
Ily  fonnyadt  nem  valék. 
A  búfelhőt  kisírtam, 
S  mint  a  virág  kinyíltam. 
Ha  kiderült  az  ég. 

Hejh,  összeperzselének 
Azóta  szenvedélyek! 

Nem  enyhít  könnyeső. 
Hasonlítok  göröngyhöz, 
Melyet  felhő  nem  öntöz, 
S  melyen  már  fű  se  nő. 

ÁPRIL 

Öltözik  már  a  tavasz 
Zöld  selyem  ruhába. 
Lengő  haja  napsugár. 
Gyors  felhő  a  fátyla. 

Ajakán  a  szó  zene, 
Lehe  bűvös  illat. 
S  ha  fölnyitja  kék  szemét, 
Bú  sötétje  virrad. 

Mosolyogva  nézdeli 
Arczát  habtükörbe', 
S  pajkosan  szór  két  keze 
Virágot  a  földre. 

S  a  merre  csak  átsuhan : 
Játszi  szellő  támad. 
Kék  ibolya  nő  nyomán 
S  mosolyog  a  bánat. 

A  kinek  csak  egy  futó 
Mosolya  jut,  boldog. 
Én  sóhajtok  egyedül. 
Óh,  csak  én  szomorgók! 

Úgy  nézek  rád,  szép  tavasz. 
Mint  a  lány  szemébe. 
Ki,  mióta  elhagyott. 
Nem  lát,  nem  vesz  észre. 

A  CSAVARGÓ 


Künn  jár  a  fagyba',  télbe',  hóba* : 
Csak  Isten  a  megmondhatója, 
Mit  gondol,  érez. 
Rongyos,  zilált,  embernek  árnya. 
Röpülne,  —  hogyha  volna  szárnya 
A  röpüléshez. 

Olyan  törődött,  majd  leszédül, 
A  szél  facsar  könyet  szemébül. 
Nem  a  búbánat. 
Az  úr,  kinek  féltett  a  bőre, 
jó  messziről  kitér  előle. 
Mert  hátha  támad  ? . . , 

Sehol  egy  pad,  hová  leüljön, 
Sehol  egy  kő,  hová  ledüljön, 
Csak  hó,  kavargó. 
Szél  ostorával  szembe',  hátba'. 
Egy  utczából  ki,  be  a  másba 
Megy  a  csavargó. 

De  csitt,  mi  ez ! . . .  Templomhoz  ére  ; 

Kihangzik  ünneplő  zenéje 

Az  éjszakába. 

Ide  a  tolvaj  is  beléphet : 

Ez  itt  a  csüggedek,  szegények 

Vigasztalása. 

Kik  nem  könyörgenek  hiában, 
Karmantyusan,  prémes  kabátban 
Szorongnak  itten. 
Mind  jól  alusznak,  semmi  kétség; 
Mosoly  leng  ajkukon  s  egészség 
Ül  szemeikben. 

lm'  a  csavargó  is  belépett. 
Mint  altató  dal  zsong  az  ének 
A  hívek  ajkán. 

Hol  az  oltárhoz  visz  a  lépcső. 
Némán  lerogy,  fejét  a  végső 
Álomra  hajtván. 

A  HALÁL  ELŐTT 

Rólad,  szerencse,  rég  lemondtam. 
Belőled,  ifjúság,  kifogytam. 
Tőled,  világ,  jót  nem  remélek, 
Hanem  azért  csak  élek,  élek. 

Ki  tudja,  hogy  mikor  vezeklem 
Le  azt  a  nagy  bűnt,  hogy  születtem. 
Mikor  hanyatlik  bús  fejem  le, 
Nirvána,  altató  öledbe! 

Itt  bolygók  mérgezett  kedély lyel, 
Hit  a  jövőben  nem  vezérel. 
Bármit  teszek,  nincs  rajta  áldás. 
Nincsen  remény,  nincsen  kilátás. 

Az  élet  összevisszasága. 
Az  éhesek  versenyfutása 
Kábít,  fáraszt,  éleszti  vágyam', 
Hogy  vessék  már  meg  síri  ágyam'. 

Vagy  rejtve,  távol  a  világtól, 

A  kapzsi  versengés  zajától. 

Óh  bárcsak  egy  csendes  zugolyban 

E  hajszát  nézhetném  nyugodtan! 

S  mégis,  e  vak  csillag  sötétén. 
Sorsom  borúján,  szívem  éjén 
Hatalmas  vágy  tör  át,  hogy  éljek. 
Hogy  még  tovább  küzdjek,  reméljek, 

Sirok,  hogy  nem  lehet  pihennem : 
De  lemondás  még  sincs  szivemben. 
Legyek  inkább  a  sír  halottja, 
Mint  éljek  vágytalan',  lemondva. 

ISTEN 

Kinek  porszem,  mi  nékünk  egy  világ, 
S  egy  rebbenés  határa  az  időnek : 
Ki,  a  mi  ember-agyban  míriád. 
Nem  olvasod,  mert  semmiség  előtted : 
Ki  buborék  gyanánt  elfújhatod. 
Mit  összehordtak  népek,  századok : 
Minden  fűszálban  érezlek ;  de  elmém 
Nem  bír  felfogni,  megnevezni  nyelvén. 

Kit  megtagad  a  léha  kétkedő, 
Te  adtál,  ismeretlen  ismerős  Te, 
Te  földi  szóval  nem  nevezhető, 
Szivünkbe  álmot,  eszmét  agyvelőnkbe. 
Magát  tagadja  meg,  ki  megtagad, 
Mint  a  napot,  a  fényt,  a  színt  a  vak. 
A  por  fiához  más  nem  illik  itten, 
Minthogy  Tebenned  megnyugodva  higyjen. 

Ki  oda  tűzted  a  közös  napot 
Sugárzó  lényed  egy  parányaképen ; 
Ki  hangodat  majd  zúgva  hallatod, 
Majd  édes  összhang  bájos  zengzetében  ; 
Ki,  hogy  megszűnjünk  élni,  rendeled, 
De,  hogy  meghaljunk,  még  sem  engeded ; 
Ki  ezt  a  bölcs  világrendet  behoztad : 
Megértni  vágyó  elmém  összeroskad. 

A  tudomány,  az  ember-bölcseség 
Hadd  fejtegesse  millió  csodáid'  .  .  . 
Nyugodtan  nézed  újabb  Bábelét, 
A  melyen  át  egedbe  nézni  áhit. 

Engem,  tűnődőt,  volt-e  kezdeted. 
Időnek  vége  hogy  mikor  lehet : 
Érzése  elfog  a  parányiságnak, 
És  leborulva,  térdemen  imádlak. 

KÉSŐ  BÁNAT 

A  jó  családot,  kedves  arczokat, 

A  kört,  hol  mindig  nyájas  szó  fogadt. 

Nem  láttam  sok,  sok  éve  már! 

A  hang,  mely  visszahítt,  nem  ért  utói, 

S  lettem  rajongó,  büszke  ifjúból 

Tévelygő  lantos,  kósza  proletár. 

Ah,  én  akartam  ezt  igy,  én  magam. 
Hogy  elhagyott,  bitang,  boldogtalan 
Legyek  s  hazátlan,  mint  a  szél. 
Űzött  a  vágy  egy  szebb  világ  után  ; 
Pedig,  hogy  ezt  elveszti,  jól  tudám. 
Ki  oda  tart,  s  az  is,  ki  oda  ér. 

Mentem  .  .  .  forró  láz  tarka  képeket 

Rajzolt  elém ;  szivem  nem  erezett 

Se  csüggedést,  se  bánatot. 

Így  van,  hogy  néha  mély  sebet  kapunk, 

S  nem  érezzük  mindjárt,  nem  jajgatunk : 

De  később  annál  fájóbban  sajog. 

Egy  rossz  szó  nem  sok :  köztünk  nem  esett. 

A  ház,  a  hol  mindenki  szeretett. 

Nem  ismert  haragot  soha. 

S  mégis  jobb,  —  szóltam,    -  hogy  haragszanak 

Csak  legalább  ne  szánakozzanak; 

Szánásnak  megvetés  a  rokona. 

Csak  altatás  volt!  Könnyeket  rabol 
Szemembül  most  az  önvád  s  valahol 
Szeretnék  sírni,  mint  az  ég. 

Reviczky   Gyula   kölieményei.  '4 

A  jól  ismert,  barátságos  szobák 
Hívnak:  ((Jer,  itt  mindenki  megbocsát! 
Csak  valld  be:  Gyermek,  oktalan  valék!» 

A  néninek  nincsen  haragja  rád. 
Jóságos  arczát,  szép  ezüst  haját, 
Kérleld  meg,  újra  nézheted. 
S  két  szép  leánya,  —  kedves  két  rokoni  - 
Titkolni  fogja  majd,  habár  zokon 
Vévé  hosszas  közömbösségedet. 

Minek  mentél  el,  kába,  önfejű! 
A  társaságnak  tisztes,  egyszerű 
Munkása  volnál  most  te  is. 
Komoly  egyént  és  jó  családapát 
Birhatna  benned  most  a  társaság, 
S  nem  álmodót,  ki  éber  is,  nem  is!)) 

De  én  a  hívást  nem  követhetem! 
Elég  volt  egy  világot  vesztenem ; 
Oh,  dalvilág,  maradj  enyém! 
Magános  éltem  késő  bánatán 
Enyhítek-é,  ha  vádolom  hazám'. 
Hogy  költőjét  lenézi,  mert  szegény? 

A- SZÍV 

Csak  egy  darabka  hús  ;  látatlanul, 
Kíváncsi  szemtől  rejtve  dobban  ; 
Hol  viharozva,  vészesen,  vadul. 
Hol  mélabús,  merengő  nyugalomban. 
Egynek  szelíden  suttogó  öröm. 
Másnak  bőszen  kiáltó  kárhozat. 
Eszemet  rajta  hasztalan'  töröm  : 
Nem  fejthetem  meg,  óh  szív,  titkodat, 

Tagoljon  szét  a  higgadt  bölcselő, 
Bonczkés  metéljen  darabokra  : 

Titok  maradsz,  mély,  meg  nem  fejthető, 
A  kérkedő  tudósokon  kifogva. 
Ma  istennel  szállsz  szembe  vakmerőn, 
S  holnap  lesújt  egy  röpke  gondolat. 
Hitvány  és  gyönge  hozzá  agyvelőm. 
Hogy  felfogjam  csudás  mivoltodat. 

Rejtélyes  szfinksz!   Öröklétű  talány! 
Természet  legnagyobb  csudája. 
Az  ember,  ez  a  nyomorult  parány 
Világát,  mindenét  benned  találja. 
A  mi  a  sárból  istenhez  ragad. 
Mi  üdvözít,  az  mind  a  te  müved. 
Te  adsz  a  porhüvelynek  szárnyakat... 
És  mégis,  legjobb  élni  nélküled. 

IFJU  PESSZIMISTÁNAK 

Lemorzsolám  felét  már  életemnek. 
Kétkedve  mindig,  csüggedezve  gyakran. 
Szivem  a  nem  birt  távolért  esengett; 
Zajért  magányban,  álomért  viharban. 
Hogy  önzésnél  egyéb  nincs  a  világon, 
Hogy  élni  büntetés,  panaszkodám... 
S  mikor  már  úgy  is  késő,  most  belátom  ; 
Jól  élni  az  egyetlen  tudomány! 

Az  ember  nyomorult,  a  sors  kegyetlen.. 
Olvastam  egykor  és  vallám  azóta, 
Bor  közt  vitázva,  hangzatos  rimekben... 
Sokan  fújják ;  unalmas,  régi  nóta. 
A  teremtés  kontármű,  elhibázott ; 
Az  ember  bűnre,  bajra  születik... 
Szidják,  szapulják  ezt  a  szép  világot ; 
De  élniök,  hejh,  mégis  jól  esik! 

Mert  élni  szép,  mert  élni  jó,  hiába ! 
A  száraz  bölcselők  bármit  fecsegnek ; 

Nincs  köztünk,  a  kinek  ne  volna  vágya 
Sokáig  élni,  mint         Schopenhauernek. 
Éltét  jól  élni  által  ki  ne  vágynék! 
S  bár  száz  közöl  nem  tudja  egy  alig : 
Nem  dobja  el,  ha  van  egy  szalmaszál  még, 
Melyben  reménye  megfogódzhatik. 

Tekints  körül!  A  ránczos  képű  dáma 
Elméjét  folyvást  azon  töri,  hidd  meg. 
Bár  udvarlóit  örökölte  —    lánya : 
Hogyan  toldhatná  életéveit  meg. 
S  hány  Tímon,  a  ki  dörmög,  mint  a  medve, 
Sált  hord  a  legforróbb  nyár  közepén  ; 
S  nem  dugja  ki  az  orrát  sem,  remegve. 
Hogy  meghűl  és  hogy  náthás  lesz  szegény. 

És  kik  tagadnak  mindent  vakmerően?... 
Kik  elpocsékolták  az  ifjúságot. 
Vagy  koldusok  lélekben,  szíverőben 
S  agyukban  ferdék,  erkölcsben  fonákok. 
Minden  csak  önlelküknek  visszsugára  : 
Az  igazság  náluk  csak  hangulat. 
Gyanakszanak,  köpködnek  a  világra, 
Mert  lelkük  tükre  torzképet  mutat. 

Vannak,  kiknél  dorbézolás  az  élet ; 

Baromi  módra  sárban  henteregnek, 

És  azt  szeretnék  elhitetni  véled. 

Hogy  bűn  s  erény,  rút  és  szép  egyre  mennek. 

Vakon  szülöttnek  a  nap  tiszta  fénye 

S  az  éj  sötétje  egyformát  hazud  ; 

És  nem  fog  hinni  soha  semmi  szépbe', 

A  kinek  benső  szivvilága  rut. 

Mások  nem  haragusznak,  nem  hevülnek  ; 
Csak  egyszerűn  nem  hisznek  semmi  rosszban. 
Egyforma  elitélteket  becsülnek 
A  Megváltóban  és  a  két  latorban. 

Az  igazságért  szenvedőt  gúnyolják  ; 
Gyöngéd  szivekre  nyelvet  öltenek. 
Saját  sivárságukban  fel  se  fogják, 
Hogy  szenvedés  is  boldogság  lehet. 

Ne  légy  hát  híve  olcsó  tagadásnak! 
Minden  nagyot,  dicsőt  a  hit  teremtett; 
Hadd  azt,  barátom,  hadd  azok  fajának. 
Kik  csak  magukkal  érzenek  türelmet. 
Hitvány  világ,  mondják  e  pesszimisták  ; 
Mert  mint  maguk,  olyannak  képzelik. 
Mások  hibáit  gúnyolják,  leszidják; 
De  envétkük'  lomhán  dédelgetik. 

Távol  maradt  a  gondok  réme  tőled ; 
Ne  idézgesd  fel  hát  ocsmány  alakját! 
Vagy  bölcsei  e  nyavalyás  időnek 
Álmodni  már  az  ifjakat  se  hagyják?... 
Eszményed'  eddig  tán  fel  nem  találtad?... 
Tanulj  keresni,  bízni,  küzdeni ! 
Van  még  talán,  mely  nincs  eloltva,  vágyad?... 
Adj  hálát :  nem  fogsz  megcsömörleni ! 

Szép,  szép  az  élet,  ifjú  kétkedő  te! 
Penész  bűzét  elűzi  rózsaillat. 
Szép  lány  szemétől  meg  leszel  bűvölve. 
Sötét  éjjel  legtündöklőbb  a  csillag. 
Még  ifjú  vagy,  jövőd  sok  szépet  ígér ; 
Ragadd  meg,  mit  a  röpke  perez  kinál, 
S  ne  légy  jelen,  ne,  vergődéseimnél!... 
Engem  már  nem  bocsát  ki  a  hinár. 

Tanulj  meg  élni !  A  jót  ne  keressed 
Rideg  könyvekben,  elszáradt  szivekben. 
Használd  ki  a  mosolygó,  röpke  perczet. 
Üdvöt  nem  lelsz  sehol,  csak  a  jelenben. 
Hagyd  azt  a  tant,  hogy  az  ember  vadállat, 
A  töprengést  a  végokok  felett 

A  kárhozottak  bélyegzett  fajának, 
Kik  születnek,  hogy  sírva  éljenek. 

UGYANANNAK 

Mennyi  hévvel,  mennyi  hittel 
Csüngsz  e  szócskán :  pesszimizmus ! 
Bár  a  szíved  csupa  ábránd. 
Eltagadott,  titkos  ábránd  : 
Követvén  a  kor  divatját. 
Kicsinyled  e  mikrokozmoszt. 
Századunk  nagy  vajúdását; 
Mert  szükséged  van  haragra, 
Nagyhitű  kis  tagadásra, 
Ok  nélküli  szenvedésre ;  - 
Mert,  barátom,  ifjú  vagy  még! 

Pesszimista  hogyha  volnál. 
Nem  tévedtél  vón'  közénk  el, 
Nem  ohajtnál  itt  maradni. 
Köztünk,  a  kik  ug)'  születtünk, 
Hogy  sohase  boldoguljunk. 
Hogy  megrontsa  ifjúságunk' 
Sorvasztó  vágy  lassú  mérge, 
S  hogy  az  érett  férfikorban 
Se  Ízleljünk  semmit  abból, 
A  mit  ifjan  nélkülöztünk. 

Van  talán,  óh  van  közöttünk, 
A  ki  gyöngéd  lelkű,  mint  te, 
Az  igazság  kedvelője ; 
Finomsággal  nemes  Ízlést, 
Hitet,  hevet  párosító  ; 
Józan  észszel,  tiszta  fejjel. 
Szellemkincscsel  dúsan  áldott  .  .  . 
Ah,  de  bárgyú,  meglapuló, 
Mint  csavargó  az  urak  közt, 
S  csak  hebegni,  csak  dadogni 

Tud  félénken,  mint  a  gyermek: 
Szíve  bátor,  lelke  finom, 
S  mégis,  mégis  komisz  emberi 
Mert  kopottas  a  kabátja! 
És  te  látva  őt,  kerülöd. 
Hogy  ne  kelljen  szóba  állnod 
S  kezet  fognod  véle  nyiltan. 

Tán  azt  mondod,  a  költészet 
Nemesít...  De  óh,  ki  látta. 
Hogy  kegyelte  vón'  a  múzsa 
A  kék  vérű,  dús  halandót, 
Részesét  a  hatalomnak. 
Kinek  rendben  van  a  gyomra 
És  se  erkölcsén,  se  húsán 
A  nyavalya  nem  rágódik  ; 
Kinek  fel  nem  dúlta  éltét 
Szenvedély,  bün  vagy  balsors ; 
Ki  nyugodtan,  józan  ésszel, 
Tiszta,  vidám  öntudattal 
Minden  óra  örömébül 
Kiveszi  a  maga  részét ; 
Nem  mohó,  nem  telhetetlen. 
Akkor  eszik,  hogyha  éhes, 
Akkor  iszik,  hogyha  szomjas, 
S  nem  csömörlik  meg  a  soktól. 
Mert  barátja  az  elégnek!... 

Mondod,  ez  nem  a  valódi. 

Az  objektiv  pesszimizmus... 

Szubjektiv-e,  objektiv-e. 

Mit  kérdezzem,  mit  kutassam ! 

Elég  nékem  az,  hogy  érzem. 

Egy  világgal  szemben  érzem ! 

Látod,  én  a  te  helyedben 

Stendhalt,  Baudelairet,  Balzacot,  Tainet 

S  az  egészség  többi  korcsát 

Elégetném,  mint  az  orvos 

A  ruhát,  a  fertőzöttet ; 

Es  a  múzsát,  ezt  a  rongyos, 

Élhetetlen  utczahölgyet. 

Kávéházba,  lebujokba 

Szégyen  nélkül  el-bejárót. 

És  kecseit  minden  éhes, 

Fésületlen  naplopónak 

Mosolyogva  ing)'en  osztót;  — 

Ezt  a  r — ót  a  helyedben 

Én  megvetném  s  ott  mulatnék. 

Hogy  illatos  félhomályban 

Puha  vánkos,  selyem  ágy  van. 

És  az  ágyban 

Egy  szép  nő,  szebb,  mint  a  múzsa  .  .  . 

Lehe  illat,  keble  bársony, 

S  oly  szemérmes,  hogy  csak  akkor 

Csókolhatod  édes  ajkát. 

Ha  a  lámpát  lecsavartad. 

AZ  UJ   NYOLCZ  BOLDOGSÁG 

Boldog,  ki  nem  hajszol  szünetlenül 
Téged,  szomjat  nem  oltó  gyönyörűség! 
Ki  mértéket  tart,  higgadtan  hevül 
S  járt  útadón  halad,  középszerűség. 

Boldog,  kit  röpke  vér,  hig  agyvelő 
Eszmék  lidércznyomásitól  megóvnak ; 
Ki  a  gyönyör  kertjében  vakmerő. 
Közelségét  nem  sejtve  a  kigyónak. 

Boldog,  ki  mint  az  óraszerkezet 
Szabályszerűen  jár  le  minden  órát, 
Egyformán  ütve  delet,  éjfelet, 
Mert  gép  törvénye  hajtja  mutatóját. 

Boldog,  kinek  nyugvást  jelent  az  éj, 
Ha  rendben  van  veséje,  mája,  gyomra! 
Kinek,  mint  kit  természet  olta  bé, 
Fogékonysága  sincs  más  fájdalomra. 

Boldog,  ki  csak  nősz',  alszik  és  emészt. 
Vak  ösztönét  követve,  mint  az  állat. 
És  nem  vesz  ama  küzdelembe'  részt, 
Mely  új  Bábel-toronyt  építni  fárad. 

Boldog,  ki  elveket  könnyen  cserél ; 
Igazságot  tipor,  ha  ez  a  haszna  ; 
Ki  megfogadja,  hogy  szemet  szemér' 
S  a  sértést  kamatostul  visszaadja. 

Boldog,  ki  czudarok  közt  czudarabb, 
S  tanulva  emberek  rósz  fajzatátul. 
Magának  utat  fölfelé  harap 
Furfangosan,  fortélyosan,  falánkul. 

Óh  boldog,  a  ki  mer,  boldog,  ki  mar! 
Lehetsz  igaz,  lehetsz  bölcs,  jó,  erényes ; 
Önzés  az  élet,  háború,  vihar, 
S  pusztítnod  kell  a  gyöngébbet,  hogy  élhess. 

LEMONDÁS 

Ragyogd  be  a  hideg  világot. 
Forró  nap,  égő  szerelem! 
Azért  én  sírhatok  titokban  : 
Ne  is  törődjetek  velem. 

Fel  tánczra,  dalra,  fel  pohárra! 
Ölelve  lányt,  dőzsöljetek! 
Mig  én  bűnbánva  felkiáltok: 
Pokol,  megérdemeltelek! 

Tudom,  az  éden  mindörökre 
Bezárult  lépteim  után. 
Nem  is  kivánom  újra  látni  ; 
Pihenni  óhajtok  csupán. 

Ah,  nem  a  forró  napsugárra. 
Csak  hűs  árnyékra  szomjazom. 

Onnan  hallgatni  méla  kedvvel 
Az  életzajt,  végóhajom. 

Vagy,  hogyha  végső  pihenőül 
Árnyas  zugot  se  lelhetek : 
Sötét  nemtője  a  halálnak. 
Vedd  szárnyaidra  lelkemet. 

Roszkor  születve,  meg  nem  értve, 
Mit  csüngjek  így  az  életen ! 
Oltatlan  vágyak  búja,  könnye. 
Együtt  némuljatok  velem  I 

De  jaj,  mit  ér  a  sír  nyugalma, 
Alit  ér  pihenni  hant  alatt! 
Kit  eltemetnek,  czélhoz  ért,  de 
A  föld  a  régi  föld  marad. 

Nyugodhatom  menten  ki  nőktől 
A  néma  sírba'  csendesen : 
Tovább  zokognak,  keseregnek, 
Mint  én  zokogtam:  ezerén. 

SÍROK  KÖZÖTT 

1 

Szeretek  én  bolyongani 
Közöttetek,  sirok  halottjai ! 
Rég'  porladó  szivek  fölött 
A  pázsit  kétszer  oly  tömött, 
S  köröskörül,  a  merre  nézek. 
Halál  helyett  száz  ifjú  élet. 
Azt  olvasom  fűben,  virágban. 
Hogy  a  sirból  feltámadás  van. 
Rég  porladó  szivek  fölött, 
A  hol  a  pázsit  kétszer  oly  tömött, 
Szoktam  tűnődni  egyedül 
A  túlvilági  lét  felül. 

S  ha  uj  sírdomb  előtt  megállok. 
Melyet  benőttek  a  virágok : 
Ugy  érzem,  holtakkal  beszélek, 
S  mélázva  egy  rózsát  letépek. 

11 

A  temető  csendes  magánya 
Mindig  kedvencz  helyem  marad. 
A  lét  zajából  ki-kivágyva, 
Oda  irányzóm  utamat. 
Ha  bú  emészt,  ott  enyhülök; 
A  léttel  ott  kibékülök. 
Ha  sírról  sírra  lépdegélek, 
Ugy  tetszik,  hogy  marasztanak. 
A  holtak  mintha  intenének: 
((Békén  viseld  fájdalmadat. 
Begyógyul  mindnyájunk  sebe, 
Tiéd  is,  bánat  embere !» 

A  KÉT  NEM 

Az  úttörő  a  férfi  mindig. 
Nyomán  a  nő  könnyen  halad. 
Azért  ettől  kérdezd  :  mi  illik, 
S  amattól :  tenned  mit  szabad. 

A  férfi  útja  zord,  veszélyes; 
Örvény,  mélység  fölött  visz  el. 
A  nő  csak  jót  és  szépet  érez; 
Hajában  rózsaszált  visel. 

A  férfi  otthonát  felejti, 
Küzdvén  hazáért,  elvekér', 
Életharcz  jellemét  kifejti, 
S  ha  könnyezik :  a  könnye  vér. 

A  nő  szelid,  csöndes  magányban 
Családi  érzelmeknek  él. 

Merengve  jár,  fák  közt,  az  árnyban  ; 
Szép  arcza  így  marad  fehér. 

A  férfi-lélek  hírt,  hatalmat 
Kergetve,  napja  perzselő. 
De  mint  a  balzsam,  mint  a  harmat, 
Üdít,  gyógyít  a  szende  nő. 

LEVÉL  EGY  BARÁTOMHOZ 


Hírt  se  hallok  már  felőled, 
Ugy  eltűntél,  elpihentél 
Békességben,  bölcs  magányban, 
E  czélhíjas,  e  siralmas 
Verseny  elől,  én  barátom. 

Elnémultál,  elvonultál. 
Hallgat  ajkad,  legfölebb  hű 
Feleséged  csókolója. 
S  én  vergődve,  vánszorogva, 
Bánatommal  küzdve  folyton, 
Fel  se  véve,  megalázva, 
Irigyellek,  óh,  barátom ! 

Férfiak  közt  csak  te  voltál, 
S  asszonyok  közt  is  csupán  egy. 
Ki  megértett,  bátorított. 
Hogy  ne  essem  csüggedésbe, 
Hogy  lesz  nékem  is  napom  még. 
Diadalnak  büszke  napja. 
Kárpótlása  kínaimnak. 

Ifjúságom  nagy  reményi, 
Fényes  álmok  a  jövőrül : 
Nem  hiszek  én  bennetek  már. 
Meghervadtam  s  nem  gyönyörre 
Nyugalomra  vágyom  én  csak. 

Jöhet  már  a  boldogulás : 
Rég  megszűntem  lánggal  égni, 
S  szívem,  összetört  szegény  sziv. 
Az  örömre  nem  fogékony. 

Szörnyű  élet,  szörnyű  végzet : 
Várni  mindig  és  remélni 
Ismeretlen  szebb  időket. 
Hírvirágnak  virulását! 
Tövisek  közt  járni  mindig. 
Társa  lenni  a  magánynak. 
Milliók  közt  árvaságnak, 
S  a  kietlen  ifjúságot. 
És  a  férfikort,  a  meddőt. 
Csendes  aggkor  derűjével. 
Sírra  hulló  napsugárral 
Hitegetni  évrül  évre  .  .  . 
Szörnyű  élet,  óh,  barátom  1 

Isten,  isten,  mi  a  bűnöm, 
Hogy  ily  korba,  környezetbe 
Dobtál  engem  ily  kedéllyel! 
A  világot  a  mi  kínunk, 
Zengő,  zajgó  szívvilágunk 
Nem  érdekli,  hidd  el,  úgy  se. 
Mint  egy  pingált  birka  képe. 
Mint  a  czirkusz  rossz  bohócza. 
Mint  egy  bukfencz  a  trapézen. 
Vagy  egy  versenyló  futása. 

Festett  r — ó  most  a  múzsa. 
Nem  istenség  égi  lánya. 
Látványosság,  próza,  botrány  : 
Csak  ez  kell  most,  ez  kapós  ma. 
Divatod  múlt,  óh,  költészet! 
S  csak  a  bárgyúk  és  bolondok. 
Félkegyelmű  nyavalyások 
Írnak  rímbe',  jambusokba'. 

S  meg  nem  hallja,  meg  nem  érti. 
Meg  nem  látja  senki  őket. 

Oh,  csak  hallgass,  meg  ne  szólalj, 

Én  elnémult  jó  barátom ! 

A  közömbös,  nyers  tömegnek 

Lelked  fénye,  lángolása 

Egy  bukfenczczel  úgy  sem  ér  föl ; 

Meg  ne  szólalj ;  van  családod, 

Feleséged,  kis  fiacskád. 

Rejtett  fészked,  házi  békéd  I 

Énnekem  nincs  semmi  másom. 

Senki  másom  a  világon 

Füstbe  szállott  álmaimnál, 

Ismeretlen  vágyaimnak 

Panaszánál  dalaimban, 

S  nyughatatlan  tűzben  égő. 

Társat  eddig  soha  sem  lelt. 

Meg  nem  értett,  bús  szivemnél. 

Megfogadtam  sokszor  én  is. 
Hogy  mi  bennem  ég,  viharzik. 
Büszke  daczczal,  megvetéssel 
Rejtve  tartom,  visszafojtom, 
Mindhiába,  nincs  erőm  rá; 
Küzdelemre,  szenvedésre 
Jöttem  én  e  zord  világra ; 
S  bár  akartam,  nem  tehettem. 
Hogy  az  égő  kínt,  keservet 
El  ne  sírjam,  ki  ne  zengjem. 


A  HALÁLHOZ 

Évek  múlva  jősz-e  értem, 
Vagy  már  holnap  :  sose  kérdem. 
Nem  hívlak,  mint  meghasonlott; 
Nem  retteglek,  mint  a  boldog. 


Változatok  5  23 

Legszebb  évim  tova  szálltak, 
Nem  építek  több  légvárat. 
Tudom  jól,  hogy  a  mi  lesz  még 
Nem  több,  mint  a  volt:  az  emlék. 

Csöndes  élet,  csöndes  álom! 
A  mi  hátra  van,  lejárom. 
Nem  kérem,  hogy  hosszú  légyen  ; 
Azt  se,  hogy  már  véget  érjen. 

A  mi  kétség  egy  gomolyba' 
Volt  szivemben ;  meg  van  oldva. 
Ha  későbben,  ha  korábban. 
Nem  halok  meg  gyávaságban. 

Hogy  a  síron  túl  mi  lészen?... 

Bármi,  nem  kell  tőle  félnem. 
Éltem,  a  hogy  isten  adta. 
Hamisságot  sose  vallva. 

Megszenvedtem,  megcsalódtam ; 
Híjam  még  se  volt  a  jóban  : 
Szerettem  és  lantot  vertem. 
Igazságot  énekeltem, 

KÉSŐ 

Későn  hozott  az  élet  össze ; 
Más  férfihoz  vagy  már  te  kötve. 
Titkolt  hevünk  útjában  áll 
Törvény  s  a  megszokott  morál. 

Egymásra  nézünk  vágytul  égve; 
De  hogy  szivünk  legbensejébe' 
Mi  forr,  titkolja  ajakunk  .  .  . 
Ah,  túlerényesek  vagyunk! 

Erényesek?  ...  Ki  tudja,  tán  csak 
A  félénkségnek,  gyávaságnak 

Adunk  ily  hangzatos  nevet, 
Így  csalva  a  természetet. 

Mások  vagyunk  mi  gondolatban, 
S  meg'  mások  tettekben,  szavakban. 
Egymásra  titkon  éhezünk 
S  vágyunkat  szítva  vétkezünk. 

Égünk  tiltott  szerelmi  tűzben, 
S  nem  szólunk  róla  egy  betűt  sem. 
Világ  előtt  ez  szép  erény. 
De  próza  és  nem  költemény. 

FÉRFIKOR 

Ez  egyhangú,  sivár  napokban 
Szegény  szivem  remélve  dobban  : 
Mig  egyszer  boldog  nem  leszek. 
Meghalnom  addig  nem  lehet! 

Nem  sújthat  oly  kegyetlen  átok, 
Hogy  sose  lássak  napvilágot; 
Hogy  ez  a  hosszú  éjszaka 
Ne  virradjon  meg  valaha. 

Azok  a  lázas  szenvedélyek 
Sok  vész  után  nyugodni  térnek, 
Rajongó,  vad  szivem  kiforr  : 
Te  jősz,  nyugodtabb  férfikor. 

Légy  üdvöz !  Erted  megbocsátom 
Atsírt,  magános  ifjúságom', 
Fel  sem  panaszlom  senkinek; 
Idegen  ugy  sem  érti  meg. 

Óh,  szállj  szivembe,  munka-béke, 
Sorsüldözöttek  menedéke; 
Hitesd  el,  perezre  bár,  velem, 
Hogy  nem  czélhíjas  életem. 

S  ti  bájoló,  csalárd  szirének, 
Szép  hangotok  már  nem  igéz  meg ! 
Eddig  bolondotok  valék, 
De  immár  Iátok,  hála  ég'  I 

Miattatok  szenvedtem  ennyit. 
Tűrtem  csalódást,  kínt  ezernyit. 
Tövisre  léptem  untalan'. 
Ifjú  valék  s  boldogtalan. 

Mig  a  boldogságról  ti  zengtek, 
Nem  lesz  nyugalma  életemnek. 
Azért  tehát,  a  mig  lehet : 
Ábrándok:  isten  véletek! 

TAVASZ-VÁGY 

Messze  még  a  tavaszig?  .  .  . 
Alig  várom,  óh  alig. 
Hogy  már  egyszer  valahára 
Megfürödjem  langy  sugárba'. 

Nem  kivánok  én  sokat. 
Szellőt,  mely  megsimogat; 
Egy  darabkát  fényes  égbül, 
S  duzzogásom  újra  békül. 

Csak  azt  kérem,  ha  a  nap 
Szobám  fölött  elhalad  : 
Pillantson  be  sugarával, 
S  leljen  dallal,  ibolyával. 

MAGDOLNA 

Szép  s  ifjú  volt,  forró  vér  áldozatja  ; 
De  ifjúságát  bűnbánón  siratta. 
S  a  porból,  hova  röpke  gerjedelme 
Tiporta,  isten  karja  fölemelte. 

Reviczky  Gyula   költeményei.  '5 

Mert  szíve  tiszta  volt,  s  bár  elbukott, 
Szeretni  mint  ő  senki  sem  tudott. 
Midőn  Jézus,  kinek  selyem  hajával 
Lábát  törölgeté,  kereszthalállal 
Kimúlt,  a  mint  azt  megjövendölék  : 
Ott  sirt,  ott  tördelé  fehér  kezét. 
Hirdetni  a  világnak  ő  ment 
A  Megváltó  feltámadását  ; 
Ö,  a  dicső,  fényeskedő  szent!... 
Emléke  illat,  neve  fény,  imádság!... 

De  jaj,  akkor  volt  ez,  midőn  az  isten 
Közöttünk  járt,  emberré  válva  itten  ! 
De  hol  keressük  most,  mely  égi  jelbe', 
Ki  az  igaz  bűnbánót  fölemelje?... 
Buktatni,  azt  most  is  mindenki  kész. 
Emelni?  .  .  .  Erre  nincsen  férfi-kéz. 
Csak  vén  szatír,  ki  pénzzel  csalogat, 
Kinek  vérdíja  gyöngy,  selyem,  fogat ; 
Csak  ifjú  aggastyán,  ki  részegen 
Megrúgja  a  leányt,  ha  védtelen. 
Szegény  Magdolna,  mondj  le  a  reményrül 
Nincs,  nincs  kinek  lábához  öntened,  - 
Gyönyörre  készült,  bóditó  csalétkül, 
S  nem  hódolat-jelül  illatszered. 
Mulass  és  tombolj,  gyúljon  lángra  véred 
Így  is,  ugy  is  utolér  bünhödésed. 
Még  jó,  ha  nem  lesz  ránczos  homlokod  ; 
Ha  idején,  kórházban  ér  halálod, 
Mielőtt  elgőzölgött  mámorod, 
S  a  pirosító  arczodról  lemállott. 
De  ha  fenékig  kell  kihajtanod 
A  megvetést,  szégyent,  utálatot : 
Megvénülsz  és  leköpve,  letaposva 
Szeméten  pusztulsz,  el,  mint  utcza  rongya. 

Álom,  álom,  édes  álom, 
Suhanj  végig  szempilJámon, 
S  ráterítve  csoda-fátylad', 
Népesítsd  be  éjszakámat. 

yessétek  meg  már  az  ágyat ! 
Árva  szívem  holtra  bágyad. 
Hadd  öleljen  jó  barátom, 
A  szelíd,  a  csöndes  álom. 

A  nap  zaja,  súlya,  gondja 
Pihenésem'  elrabolja. 
Álom,  álom,  édes  álom, 
Érkezésed'  mindig  áldom. 

Te  boríts  be  fátyoloddal. 
Te  kábíts  el  mákonyoddal. 
Szerelemrül  légyen  álmom 
S  rólad,  eltűnt  ifjúságom. 

Te  czirógass  karjaidban, 
Födj  be  lágyan  holtomiglan, 
Ama  hosszú,  ama  másik 
Álomtalan  éjszakáig. 

Álom,  álom,  édes  álom ! 
Szemem'  íme  már  lezárom. 
Áldva  légyen  érkezésed ; 
Éltem  álom,  álmom  élet. 

ÚTRA  KÉSZEN 

] 

Akárhogy  küzdök  ellened, 
Ha  már  felém  nyúl  csontkezed, 

Nem  fogni  meg :  nem  rajtam  áll. 
Ura  az  életnek :  halál. 

Miből  levek :  nem  kérdezem. 
Mivé  leszek:  mit  kérdeném? 
Sem  azt,  sem  ezt  nem  tudhatom ; 
Te  fejtsd  meg,  síri  nyugalom ! 

Menjünk  tehát !  Készen  vagyok, 
Karodba  kéjjel  lankadok. 
Kit  immár  semmisem  hevit 
Mért  nyújtsa  koldus  éveit!  .  .  . 

Oh,  jaj !  kegyetlen  végzetünk. 
Hogy  e  világra  születünk! 
Oh,  vígaszunk,  oh,  balzsamunk, 
Hogy  végre  mégis  meghalunk! 


Utam'  nem  jelzi  semmi  tett ; 
Se  hasznos  munka,  sem  utód. 
Család  helyett  papír-szivet 
Hagyok  itt :  verset,  egy  csomót. 

Epedve  boldogság  után, 
Csak  enmagam'  szemlélgetem. 
Egy  hang  kisért,  egy  arcz  csupán, 
Egy  lélek  árnya  :  az  enyém. 

Világot  kérő  vágyaim' 
Lekötve  tárták  ónsulyok  . . . 
Az  élet  nagy  kontárja,  im. 
Meghalni  mégis  jól  tudok. 

111 

Mikor  a  természet  szűz-hamvas  arcza 
Sugártól,  fénytől  reszketett: 

En  sütkérezni  jártam  csak  a  napra, 
Mint  béna,  szélütött  beteg. 

Nincs  semmi,  a  mitől  búcsúzni  fájna, 

De  soktól  válni  üdv  nekem. 
Homokos  ösvényen  jártam ;  virága 

Egy  volt  csupán  :  a  gyötrelem. 

S  tudom,  nem  szépítné  meg  arczulatját 

Sohasem  e  fakó  vidék. 
Oh,  hát  nem  jobb-e  inni  Léthe  habját, 

Mint  könnyek  keserű  vizét!... 

Feltárul  immár  födeled,  koporsó; 

Hallom,  mint  hull  a  föld  reád  ; 
S  a  szél  áthozza  idegen  sírokról 

Hozzám  a  rózsák  illatát. 

MARGITNAK 

Ifjúságom  idejérül 
Álmodom,  ha  látlak. 
Bokra  zöldül,  tája  kékül 
Tavaszi  világnak, 

óh,  az  első  kézszorítás  ! 
óh,  az  éber  álmok! 
óh,  e  látszat,  e  nagyítás!... 
Csak  sírok  utánok. 

Mi  hevített?. . .  Felidézem  : 
Csupa  semmiség  volt. 
Egy  dal,  egy  virág  a  réten, 
Egy  madár,  az  égbolt. 

Mire  vágytam?. ..  Menni  véled 
Egy-két  fordulóra. 
Mit  reméltem?. ..  Ha  letéped. 
Nékem  jut  a  rózsa. 

Több  sugara  volt  a  napnak 
Akkor  még  e  bolygón. 

Ennyi  üdvöt  egyszer  ad  csak 
Eletünk  ily  olcsón. 

A  hol  járok,  a  mit  érzek, 
Oh,  beh  más,  beh  más  ma  1 
Csak  szép  lelked  derűjének 
Nem  lett  borulása. 

Téged  látlak-é  vagy  álom 
Ez  csupán?. ..  megállok, 
S  elnézlek,  mint  őszi  tájon 
Kései  virágot. 

Hullt  a  rózsa,  szállt  az  élet, 
S  mégis  oly  leányos 
Mozdulatod,  köszönésed... 
Mind  a  régi  bájos. 

óh,  édes  lány,  álmadozzál ! 
Lehet  álmadoznod. 
Te  maradtál,  a  ki  voltál : 
Fiatal  és  boldog. 

BETEGEN 

Mióta  ez  a  kór  lepett  meg, 
Elértem  ezt  a  nagy  türelmet. 
Harag,  gyűlölség,  rossz  indulatok 
Nem  izgatnak  ;  jámbor  s  szelid  vagyok. 

Magamba  térve  elborongok... 
Megint  egy  rejtély,  meg  nem  oldott  : 
Hogy  a  betegség,  testünk'  törve  meg, 
Gyógyít  merev,  kemény  erkölcsöket. 

Részvétre,  irgalomra  lágyul 
A  lélek  minden  nyavalyátul ; 
Mig  sok  jóléttől  duzzadó  legény 
Közömbös,  durva,  részvétlen,  kemény. 

Hazát  mérges  kigyó,  vadállat, 
Gyilkos  virág  is  ott  találnak, 
A  hol  a  természet  leggazdagabb. 
Legtöbb  az  élet,  legforróbb  a  nap... 

Mely  rontja  a  tüdőt,  a  májat : 
A  kór  a  szív  javára  válhat. 
Nyomában  jár  a  béke,  kél  a  hit ; 
Istent  imádni,  tűrni  megtanít. 

Bánat,  betegség,  sors  csapása 

A  gőgös  embert  megalázza. 

S  egyetlen  vigaszul  marad  neki, 

Hogy  sírni  tud,  hogy  vannak  könn)/ei. 

KÉTFÉLE  SZÁMÍTÁS 

Boldog  halandó,  testben  ép, 
Ha  napi  munkád  véget  ért; 
Ha  ablakod  mögé  az  éj  ül 
S  a  ma  tegnappá  válni  készül ; 
A  földi  élet  gyors  futása 
Búval  vegyíti  kedvedet. 
És  zúgolódva  dőlsz  az  ágyra  : 
Egy  nappal  ismét  kevesebb  ! 

S  te  némán  szenvedő  beteg. 
Ki  a  halált  nem  retteged 
S  ki  mégis  vánszorogsz  előre. 
Hogy  uj  napot  csikarj  ki  tőle  : 
Fáradtan  fekszel,  és  ha  végre 
Megszán  az  ég  és  álmot  ád  : 
Szivedbe'  megvonúl  a  béke. 
Hogy  ismét  egy  nappal  tovább. 

VÁLASZ  EGY  LEVÉLRE 

Nyájas  hangú  levélben  kérdi  tőlem, 
Én  vagyok-é  az,  a  ki  egy  időben, 

Révén  a  gyermek-  és  az  ifju-kornak 
Ismerte  önt.  (Húsz  éve  lesz  maholnap.) 
Én  vagyok-é,  ki  annyi  szenvedélylyel 
Nem  rímbe  szedte  akkor  lábait, 
S  egy  ritmuson  hevült  egész  hevével : 
Azon,  mely  gyors,  örvénylő  tánczba  vitt. 

Ön  akkor  ^    irja  —  intézetbe  járt  még. 
Tanulva  himzést,  zongorát  s  a  kátét. 
A  tánczleczkéken  ott  ismerkedénk  meg, 
Ott  lőn,  hogy  engem  párjává  tevének. 
S  a  nevető  Pauline  fehér  fogával 
Volt  vis-á-vis-nk,  a  kedves  kis  személy. 
Nem  bájol  el  már  senkit  mosolyával ; 
Korán  elhervadt  rózsa,  rég  nem  él. 

A  tánczmester  zsinóros  attilába' 
(Okvetlenül  jól  emlékszem  reája) 
Erényink  őre  is  volt  egy  személyben. 
(Ballépéstől,  ha  ő  nem,  hát  ki  védjen  !) 
De  ieczke  multán,  künn  az  utczasarkon, 
Ha  azt  hitték,  hogy  összeillenek, 
Találkoztak  gavallér  és  kisasszony  .  .  . 
S  ebben  mi  sem  valánk  kivételek. 

Így  ír  ön  ;  óh,  de  asszonyom  csalódik  ! 
Kis  tánczosát,  a  régit,  a  valódit. 
Keresse  egy  régen  letűnt  világban, 
Emléki  közt,  vagy  máshol,  csak  ne  nálam. 
Azt  kérdi  verseimbe'  mért  haragszom? 
Lám,  hogy  nem  ismer;  az  a  kis  legény, 
Ki  fázva  leste  önt  az  utczasarkon, 
Önt  vagy  Paulinet,  nem  én  vagyok,  nem  én  ! 

Hogy  ki  vagyok  hát?.  .  .  Minek  elbeszélni ! 
Beteg  poéta,  langyos  kedvű  férfi. 
Nem  az  a  vágyam  többé,  hogy  szökelljek. 
De  hogy  mint  néző  üljek  és  pihenjek. 

A  kis  lovag        húsz  év  előtti  párja, 
(Idő  az  útján  perczig  sem  henyél!)      - 
Elhervadt,  mint  Pauline,  ifjú  korába', 
Meghalt,  mint  ő,  a  kedves  kis  személy. 

ÁMOR  HITVALLÁSA 

Könynyel,  sóhajjal  nem  lehet 
Kőkeblet  meglágyítani. 
A  nő  előtt,  ha  nem  szeret, 
Sóhajod  nyelve         khínai. 

Ne  szóljon  egy  hangot  se  szád  ; 
Fojts  vissza  esküt,  szenvedélyt : 
Szerelmes  nő  lelkedbe  lát, 
S  némán,  szó  nélkül  is  megért. 


ARCÓBAN 

Sápadt  levelű  olajfák  alatt. 
Hegyparton  ülök.  Ide  tűz  a  nap. 
Fölebb  sötétzöld,  karcsú  cziprusok 
Boronganak,  mint  én,  ha  búsulok. 

Túlnan  regényes  várrom  néz  alá. 
Emberfiának  rég'  nincs  gondja  rá. 
Köröttem  méla  csend.  Sütkérezem 
Meleg  sugáron,  szép  emlékeken. 

Bolyongtam  azelőtt  is  többször  én 
Erdőmagányban,  szellős  domb  ölén ; 
Csakhogy  nem  így,  hallgatva  csendesen 
Sokáig  nem  volt  nyugtom  egy  helyen. 

Szaladtam  hegynek  föl-le,  mint  a  gyik  ; 
Nem  olvasám,  a  lépés  hányadik. 

Rá  sem  gondoltam,  mert  nem  érezem, 
Hogy  van  tüdőm,  májam,  szivem,  vesém. 

Akkor  hogyan  hihettem  volna  még. 
Midőn  hangomtól  reszketett  a  lég, 
És  kaczajoni  fölverte  a  határt,  — 
Hogy  énekelni,  vígnak  lenni  árt! 

Tilalmas  most  a  hangosabb  beszéd ; 
Ének  s  kaczaj  gyors  köhögésre  készt. 
Vigyázva  járok,  csend  ül  ajkamon  ; 
Foszló  tüdőmet  így  foldozgatom. 

A  fakadó  rügy,  pázsitos  mező, 
Sugárcsillámos,  lang)'Os  levegő. 
Nem  gyönyöröm,  mint  volt,  csak  gyógyszerem 
Az  orvos  szabja  meg  lélegzetem*. 

Oh,  szép  idők,  egészség  évei! 
E  romlatag  test  mostan  erezi : 
Akkor  becsüljük  meg  csak  életünk', 
Ha  nyavalyákkal  kell  megküzdenünk. 

A  HALÁL 

^gy  ^^g"3P'  ^gy  "^2  s  egy  holnap  megiiil: 
Így  halnak  sorban  ismerőseink. 
Ellenség,  régi  s  uj  barát  vegyest 
Ez   úton  hagynak  el,  jegyezd  meg  ezt! 

Másíthatatlan,  biztos  esemény! 
Időtlen  én  után  örök  nem-én. 
Mindennapos  kép,  közönyös  dolog 
Annak,  kiben  még  életláng  lobog. 

A  túlélő  olvassa  hidegen. 

Miben  halt  meg,  hány  éves  volt  N.  N. 

Magát  siratná,  őt  siratva  meg. 

Egy  év  vagy  annyi  sem,  s  utána  megy. 

Szerencse,  balsors  meglepő  lehet; 
A  síron  innen  véletlen  vezet, 
Egész  éltünk  esetlegek  sora : 
Csak  a  halál  nem  váratlan  soha. 

A  kisdedről  nem  tudja  senki  sem, 
Hogy  bölcsőjében  mily  jövő  pihen. 
Egyet  mégis  mindenki  eltalál : 
Hogy  minden  élet  vége  a  halál. 

ALÁZAT 

Ha  jó  szerencse  fölkap  és  ragad  : 
Alázattal  tűrd,  el  ne  bízd  magad. 
Ne  nézd  le,  aki  lent  szerénykedik, 
Lehet,  fönt  ugyanezt  veled  teszik 

Ész,  szorgalom,  törekvés  bármit  ád. 
Nem  érzed-é  százannyinak  hiját?... 
Mert  a  szerencse  szűken  oszt  javat ; 
Egy  kézzel  ád,  másikkal  megtagad. 

Mit  ér,  ha  ad  gyönyört  és  kincseket, 
S  szived  csak  egy  virágszálért  eped? 
Dicsőség  koszorúját  nyújtja  tán?... 
De  társid  mélabú,  sötét  magány. 

Világi  jóbul  mennél  több  tiéd  : 
Annál  többet  szeretnél  birni  még. 
A  teljesülés,  mint  petét  a  nap, 
Ki  költi  a  lappangó  vágyakat. 

S  mire  elérted,  mi  elérhető. 

Vár  a  koporsó,  néma  temető. 

Kincs,  hír,  gyönyör...  ah,  mindet  itt  hagyod, 

S  legtöbbtől  váló  kínja  legnagyobb. 

A  mindenség  zenéjét  hallgatád?. . . 
A  temetőben  nincs  csak  némaság. 

És  hordta  bár  a  tűznapot  szived 
A  sír  sötét,  a  sír  mindig  hideg. 

ÁGYBAN 

Oh,  drága  bútor,  kedves  ágy! 
Csend  és  magány  tanyája. 
Ha  életkedvem  cserbehágy, 
Vezess  a  tűnt  világba ; 
Boruljon  ott  szivemre  lágy 
Emlékezés  homálya. 

Páros  gyönyör  feléd  siet, 
Ha  vágyat  szít  az  alkony, 
És  suttogó  kéjben  liheg 
Szivén  sziv,  ajk  az  ajkon, 
Legédesb  óra  a  tied  .  .  . 
De  én  nem  ezt  óhajtom. 

Alvóknak  ágya,  tégedet 
Dicsérlek  én,  a  fáradt. 
Testem  korán  megvénhedett. 
Szivem,  velőm  kiszáradt, 
S  a  fásult,  béna  képzelet 
Nem  ád  se  szint,  se  szárnyat. 

A  lét  javát,  a  tűnt  korét 
Benned  még  föltalálom  ; 
S  mi  szétesett,  mint  buborék  : 
Szerelmem,  ifjúságom. 
Dalos  mező,  sugáros  ég. 
Párnádon  újra  -      álom. 

Borítsd  nyugalmad',  édes  ágy, 
Gondokra,  nyavalyákra  ; 
Ha  életkedvem  cserbehágy, 
Vezess  a  tűnt  világba  ; 
Boruljon  ott  szivemre  lágy 
Emlékezés  homálya. 


Változatok  2^7 


SZEPTEMBER  VÉGÉN 

Osz  járja  megint,  hervadt  levelek 
Röpködnek  a  légben  szerte  a  fákrul. 
Elvitte  a  gólya  a  fényt,  meleget. 
Búsuló  szivem  újra  bezárul. 

Itt  vagy  szomorúság !  lomha  ködöd 
Elfödjön-e  minden  kék  egü  tájat?.  ,  . 
Csüggedve  a  gyász  érzési  között. 
Ne  reméljek-e,  fényre  ne  várjak? 

Fojtsd  vissza,  kebel,  bús  érzetidet! 
Költő,  a  lemondást  verd  ki  szivedből ! 
Sárguljon  a  lomb !  Mig  hullva  zizeg  : 
Te  dalolj  a  jövő  kikeletről  ! 

HANGULAT 

Oh,  ritka  kedv,  óh,  édes  pillanat! 
Hát  újra  érzem  lágy  fuvalmadat! 
Szivemet  dal-sejtelmek  rengetik, 
Uj  álomból  uj  ének  születik. 

Már  azt  hivém,  hogy  kiapadt  az  ér. 
Mely  ibolyák  évadján  oly  pazér, 
S  im  lopva,  titkon  felbuggyan  megint. 
Susogva,  zengve  újra  meglegyint. 

Magamat  oly  könnyűnek  érezem ! 
Ringass,  ragadj,  hullámos  érzelem! 
S  ti  elnémult,  ti  elfojtott  dalok, 
Repüljetek,  ragyogjatok ! 

UJ    ÉLET 

Ki  síromat  mint  Lázár  elhagyom, 
S  mélázok  a  rügybontó  tűznapon  : 

Egyszerre  szomjúságot  érzek  ittbent 
Átélni,  átélvezni  újra  mindent. 

A  napot,  mely  ragyog  mindenkinek! 
A  leveaőt,  a  földet  és  vizet 
Llgy  bírni,  mint  az  első  ifjúkorban  ; 
Ujat  találni  minden  kis  bokorban. 

A  sokaság  közt  járni  gondtalan' ! 
Nem  nézni  :  Ezt  kerüld !  Ez  tiltva  van. 
Fölverni  dallal  erdő-némaságot  ; 
Csókolni  szép  lányt,  tépni  a  virágot. 

Ah,  szárny  és  nem  koporsó  kell  nekem. 
Szivem  kitárul  .  .  .  már  emelkedem. 
Eszmények,  vágyak,  foszladó  remények, 
Még  egyszer  nektek,  általatok  éljek. 

Legyek  izgékony,  lázas,  nyugtalan, 
A  drága  percznek  élve  czéltalan'. 
Oh,  szív,  elég  időd  lesz  csöndesedned. 
Ha  ideged  majd  tompul,  izmod  ernyed. 

Márvány-nyugalmat  ne  óhajts  előbb. 
Csak  a  mikor  hanyatlik  már  erőd  ; 
Mikor  már  bénul  ritka  szívverésed. 
És  már  csak  hálni  jár  beléd  a  lélek. 

Mozgás  és  munka,  vágyak  s  ingerek. 
Remény,  aggály  embert  jelentenek. 
Örök  békéből  nem  jutott  ki  másnak  ; 
Az  istennek  csupán,  meg  a  halálnak. 

SZÍNHÁZBAN 

Otellót  adták,  Verdi  dalmüvét  ; 
Elmém  azonba'  máshol  múlatott. 
Egy  lányt,  szelídet  bájolót,  üdét 
Néztem  figyelve,  nem  a  színpadot. 

Tekintetéből  azt  olvastam  én  ki  : 

Még  áln\odik,  még  nem  kezdett  el  élni. 

Láttam  villogni  szép,  sötét  szemét ; 
Nagy  hévvel  forgatá  a  látcsövet. 
Ismerte-é  a  mór  történetét?  .  .  . 
Tizenöt  esztendős  volt  legfölebb  : 
Gyermekleány,  kit  ábrándokba  ringat. 
Kinek  valóság  a  csalóka  szinpad. 

Mit  látott  ?  .  .  .  életét  ?  .  .  .  káprázatot  ?  .  .  . 
Mit  hallott?  .  .  .  szivverést-e  vagy  zenét?  . . . 
A  nézők  tömegét,  a  szinpadot 
Nem  látta,  csak  Otellót  s  hitvesét. 
A  mór  vállára  hajló  Dezdemonát .  .  . 
Oh,  égi  üdv,  oh,  gyönyörű  -valóság! 

És  látva,  hogy  a  mór  szivét,  eszét 
Gyanú  s  a  ((zöld  szemű  szörny*  tépdelik, 
Hogy  meggyilkolni  készül  hitvesét: 
A  lányka  oly  nyugodt  volt,  oly  szelid  ! 
Vártam,  hogy  páholyából  lekiált  még: 
Ne  féljenek;  mindez  csak  tréh,  játék-' 

Sötétszemű  lány,  bájos  idegen! 

Szét  fognak  hullni  szép  ábrándjaid. 

S  ha  majd  egymásután  búcsút  vészen 

Gondatlan  ifjúság,  a  vágy,  a  hit : 

Játéknak  nézed  a  szerencse  csókját, 

S  nem  mosolyod  :  könnyed  lesz  a  valóság. 

PÁN  HALÁLA 

Alkonybiborban  úszik  a  hajó. 
A  tenger  keble  álmodón  piheg. 
Csélcsap  Zefír,  az  arra  illanó. 
Hableplét  pajkosan  lebbenti  meg. 
Langyos  párázat  rezg  a  légben  ; 
A  holdtányér  az  alkonyégen 

Bágyadt  színéből  lángba  olvad  át... 
Köröskörül  merengő  némaság. 

Lent  a  hajóba' 

Pattog  a  nóta. 

Durva  hajósnak 

Víg  lakomátui 

Keble  kitágul ; 

Szűk  nyakú  korsók  összekoczódnak. 

Perdül  a  koczka  ;  csalfa  szerencse 

Pörgeti  aiTa,  pörgeti  ene. 

Ölben  a  lányok. 

Ing  a  ruhájok, 

Szív  az  ajak  hiblájai  mézet. 

((Lezbia,  csókolj!  éljen  az  élet! 

Éljen  a  kedvnek  mámora,  gőze. 

Éljen  a  vágy,  mely  minden  időbe' 

Inni  mohón  kéjserleget  unszol. 

Nincs  zene,  bor,  lány,  hol  Koczitusz  foly!/) 

S  még  hangosabb  lesz  a  hajófenék. 
Szitok,  kurjantás  röpköd  szerteszét. 
Padlóra  öntik  a  caecubumit, 
Tiberiuszt,  a  császárt  így  köszöntve. 
Egy  ifjú  pár  függöny  mögé  búvik; 
Pajkos  manó  incselkedik  körötte. 
Mások  szilaj  cordaxot  lejtenek, 
S  a  gondtalan,  a  dévaj  istenek 
Látatlanul  vegyülnek  el  e  körbe. 

És  hallga,  a  hajó  kormányosa 

Hangot  hall,  mely  nevén  szólítja  zordul: 

«Thamus!»  ...  Ki  az?  Ki  volna!   Nem   csoda. 

Csak  feje  zúg,  csak  füle  cseng  a  bortul. 

De  ni  !  Nem  volt  ez  az  előbbi  hang? 

(íThamus !»  .  .  .  No  várj,  nem  tréfálsz  meg  bitang ! 

S  fölmegy,  hogy  lássa.  Gyönyörű  az  éj  : 

Ezüstszegél)'ü  a  hullámkaréj, 

A  tengerből  lágyan  kirezgenek 
A  csillagok,  vagy  tán  najád-szemek? 
S  távol,  hová  a  szem  sötétben  ér, 
Etóliának  partja  feketéi. 

Thamus  körültekint  figyelmesen. 
Lélek  se.  Minden  néma,  nesztelen. 
Csalódott  mégis;  s  már  indulna  vissza. 
Lent  koczka  várja,  bor  s  tüzes  Melissza. 
De  ím,  a  titkos  hang  az  éjhomályba' 
Harmadszor  is  Thamus  nevét  kiáltja. 
«A  földi  hang  embertől  jő  ;  ez  égi. 
Ki  vagy?  Mi  kell?y  -     Thamus  szepegve  kérdi. 

Harsány  szózat  zúg  erre  át  a  légen  ; 
Meghallják  lent  is,  a  hajófenéken. 
S  ez  Ige  hallik:  Thamus,  vén  hajós, 
Légy  tudtodon  kivűl  ma  jós. 
Elérve  Palodesz  magaslatot, 
Add  hírűi:  ((A  nagy  Pán  halott!)) 

S  elnémul  a  duhajkodó  csapat. 

Nem  kell  a  korty,  nem  izlik  a  falat. 

Thamusnak  nem  jön  álom  a  szemére ; 

Magába  száll,  merengő,  meghatott ; 

S  midőn  Palodeszt  a  hajó  elérte  : 

A  part  felé 

Kiáltja,  mint  a  szózat  rendelé  : 

((Meghalt  a  nagy  Pán!  A  nagy  Pán  halott !» 

S  egyszerre         ily  csodát  ugyan  ki  látott  ?  — 
Megindulnak  fák,  bokrok  és  kövek. 
Halk  zokogás  kél ;  elhaló  sirámot 
Kinos  nyöszörgés,  jajgatás  követ. 
Velőt  rázó,  mély  sóhajok  keringnek, 
Sirás  hangzik  fel,  csukló,  szakgatott. 
De  kétségb'esve  túlzokogja  mindet  : 
((Meghalt  a  nagy  Pán!  A  nagy  Pán  halott!" 

Reviczky   Gyula   költeményei.  J6 

dNémán  hever  hétcsövű  fuvolája, 

Amelylyel  nimfákat  rémítgetett. 

A  föld  mátul  rideg,  zord,  néma,  árva  ; 

Nem  élnek  rajt'  a  játszi  istenek. 

A  szatirok,  szilvánok  és  najádok 

—  Minden  bokorban  istenség  lakott  — 

Ott  hag)^ak  fát,  füvet,  forrást,  virágot . .  . 

Meghalt  a  nagy  Pán !  A  nagy  Pán  halott ! 

A  természetből  elszállott  a  lélek. 
Eztán  a  földön  isten  nem  mulat. 
Nem  lesznek  többé  gondtalan  kedélyek  ; 
Jön  a  szívet  fásító  öntudat. 
Egyhangúság,  elmélkedés  unalma  , . . 
Oh  Thamus,  ezt  jelenti  jóslatod ! 
Megszűnt  az  istenek  pogány  uralma. 
Meghalt  a  nagy  Pán !  A  nagy  Pán  halott  !  v 

Hallják  ezt  a  hajósok,  de  nem  értik. 
Meghalt  a  nagy  Pán?  álmélkodva  kérdik. 
Ki  fejti  meg  e  százhangú  siralmat?... 
Ti  embersorsot  intéző  hatalmak. 
Oh,  küldjetek  fényjelt  e  vak  homályba. 
Hogy  mit  jelent  a  természet  siráma. 

És  zúg  az  erdő,  hűs  szellőcske  támad. 
Az  éj  sötétje  szürkeségre  bágyad. 
A  lejtőn  finom  ködburok  lapul, 
S  titkos  szózat  kél  íme  válaszul  : 

«Pán  és  családja  meghalt.  Él  az  Isten: 
Nem  fűben,  fában,  kőben,  de  a  szívben. 
A  kicsapongó  istenek  halottak. 
Kora  lejárt  a  dölyfös  boldogoknak, 
A  szenvedők  birják  eztán  a  földet. 
Édes  gyönyör  leszen  hullatni    könnyet. 
Az  erdő  hallgatag,  szelid  magánya 
A  búsulóknak  lesz  vigasztalása. 
Ki  szomorú  nem  volt,  az  mind  pogány, 
O  rendelé  ezt  így  a  Golgothán. 

Ö,  a  ki  jámbor,  irgalmas,  szeiíd 
S  elvette  a  világnak  bűneit.)) 

És  ím  kelet  felől,  a  hol  pirosra 
Leget,  párát  a  hajnal  fénye  fest : 
Az  ég  alján,  a  földdel  összefolyva 
Feltűnik  a  kereszt. 

Látomány 

Hervadt  világ,  haldokló  égi  test! 
Megöregedtél,  véred  hűlni  kezd. 
Hajdan  virágos  kebled  most  aszott 
S  fonnyadt  öled  nem  szül  több  magzatot. 
Kis  rőzsetűz  kivánatosb  ma  néked 
Mint  izzó  vágyak,  égő  hevülések. 
A  nap  jégtányér,  ólomszürke  fénynyel, 
S  nem  tudni,  nappal-é  ez  még,  vagy  éjjel. 
Azt  tudni  csak,  hogy  minden  füst,  hiúság 
S  hogy  legtovább  él  itt  a  nyomorúság. 
Nem  kell  neked  már  népek  áradása, 
Nem  kell,  hogy  dögvész  öldössön  rakásra, 
Nem  kell  se  vízözön,  se  tűzeső, 
Véredben  gázoló  világverő : 
Magadtól  hervadsz,  haldokolsz,  enyészel ; 
Világosságod  örök  éjbe  vész  el. 

Hol  vannak  ők,  kik  mint  királyok  éltek  I 
Hétszáznejű  bölcs  Salamon  mivé  lett? 
Aranyba'  járt,  nárdusszal  kente  testét, 
Élvezte  szép  nők  csókjait,  szerelmét ; 
S  mégis  jóllakva  hírrel,  gyönyörökkei : 
Csupa  hiúság  minden!  —  így  nyögött  fel. 
Hol  vannak,    kikről  költők  ajka  zengett!.. 
A  szép  leányokat  sehol  se  látom. 
A  hősregék,  kalandok  és  szerelmek, 
Valóság  volt-e  mindez,  vagy  csak  álom?. . 

A  trubadúrok  ábrándos  hadát, 

Szelid  virágok  édes  illatát 

Nem  őrzi  többé  csak  mesék  homálya  ; 

Hideg  van,  hó  van  :  ennyit  tudni  márma. 

Nincs  több  erő  a  földben,  Anteusz  ; 

Villámod  megfagyott,  szegény  Zeusz. 

Jehova,  Buddha,  Allah  nagy  nevének 

Nem  száll  a  földrül  égbe  hálaének. 

A  végitélet  szörnyű  harsonája 

Az  isteneket  holtakúl  találja. 

Prométeusz,  lelánczolt  istenember. 

Mi  hasznot  hajtál  ellopott  tüzeddel?... 

Hiába  hoztad  földre  az  Olimprul : 

Nézd  a  világot:  megfagyásnak  indul. 

Epikur,  mézes  ajkú  bölcselő, 

Gyönyört,  de  mérsékeltet  hirdető : 

Szólj,  életünk'  hogy'  kell   beosztanunk, 

Hogy  élvezzünk,  habár  éhen  halunk! 

Mit  ér  a  tudomány,  óh  Faust,  mit  ér ! 

Tudósnak  lenni,  lásd,  ma  nincs  kiér'. 

Koriolán,  hajolni  nem  biró. 

Ma  már  nincs  nyers  tömeg,  csak  eszkimó. 

Bűbájos  Hélo'íse,  mesés  alak. 

Nincs  több  szerelmet  suttogó  ajak! 

S  hiába  támadnál  fel,  Don  Jüan  ; 

Mézes  szavadtól  nem    csábúl  a  lány. 

Nem  is  tud  már  csókolni  és  ölelni  ; 

Csak  azt  tekinti,  van-e  még  mit  enni. 

Kizökkent  a  világ,  jó  Hamletem, 

De  helyre  már  nem  tolhatod  te  sem. 

Költője  a  pokolnak  és  halálnak. 

Oh  Dante,  borzasztóbb   ez,    mint  te  láttad! 

S  te,  ki  a  végső  éjt  megálmodád, 

Byron,  már  én  megértem  alkonyát. 

Óh,  mi  a  hírnév,  eszmék  győzedelme! 
Csak  egy  lehellet,  semmiségbe  veszve. 
Egy  röpke  sóhaj,  egy  hablocscsanás  csak, 
Futó  villáma  az  örök  múlásnak. 

Próféta  hangja  csak  légy  zümmögése, 

Martir  halála  féreg  szisszenése, 

Költőnek  híre  porszem  csak  a  szélben, 

Királyi  gőg  aranylégy  a  szeméten. 

Hiába  törtök  ég  felé,  hegyek! 

Hiába,  a  föld  mégis  csak  kerek. 

Hiába  égtél  földet  rázva,  vulkán, 

Holt  kőtömeg  vagy,  lángod  kialudván. 

Erény  és  gazság,  gyöngeség  s  erő. 

Útszéli  koldus  és  világverő. 

Őrültség,  bölcseség,  ah,  minden  egy. 

Ha  a  mi  volt,  nem  lesz  majd  s  tönkre  megy. 

Pusztulhat  a  világok  ezre  sorba'  : 

Az  idők  teljén  nem  lesz  semmi  csorba : 

Mert  nincs  idő  s  mely  el  tud  múlni,  élet, 

Az  örökkévalósághoz  ha  méred, 

Egy  rebbenésig  élni  nyögve,  sírva. 

Vagy  kéjmámor  közt  tántorogni  sírba, 

A  földből  átváltozni  újra  földdé. 

És  semmiről  se  tudni  soha  többé  : 

Hol  itten  a  különbség?...  Minden  egy, 

Köny  és  kaczaj,  vér  s  balzsam  egyre  megy. 

Ki  kérdi,  a  ki  volt,  erényt  tiport-e. 
Balgák  közt  balga,  vagy  lángelme  volt-e, 
Koldusnak  született-e,  vagy  királynak, 
Ki  volt  a  társa  :  üdv-e  vagy  a  bánat ; 
Vivódott-é  álmatlan  éjszakákon, 
Feljajdult-é  a  földi  hiúságon?... 
Minden  csak  semmi  :  ez  a  végtanulság. 
Örülni,  sírni  egyformán  hiúság. 
Az  volt  a  bölcs,  csak  annak  állt  az  élet, 
Ki  hírt,  hatalmat  nem  hajszolt,  csak  élvet ; 
Ki  rózsák  közt  járt  s  tántorogva  itta 
Arany  nedvét  a  gyöngyöző  kehelynek ; 
Ki  érzelmét  nem  kongó  rímbe  írta. 
De  meleg  ajkakon  vallott  szerelmet. 
Ki  útjában  letört  minden  virágot, 
S  a  kérdéssel,  hogy  mért  él,   nem  tusázott. 

Csak  szívta  a  virágok  illatát 

És  lepke  módra  élte  át  nyarát. 

S  ha  már  nem  járt  virágok  közt,  de  hóba : 

Úgy  halt  meg  mint  a  lepke,  mint  a  rózsa. 

Az  ezredévek  száma  olvasatlan. 
Születtek,  meg'  letűntek  szakadatlan' ; 
Bölcsek,  próféták,  költők  elenyésztek ; 
Királyok  hamva  lett  játéka  szélnek. 
Százszor  megváltozott  a  földnek  arcza  ; 
Meg-megpihent  az  ember  földi  harcza  ; 
Más  korszakok  más  istenben  hivének  ; 
Ruhát,  erkölcsöt  egyformán  cseréltek. 
Csupán  a  költő  volt  mindég  a  régi. 
Kihűlt  a  föld  s  ő  nem  tudott  kiégni. 
Szenvedtetek  ti  rég  letűntek  is, 
Midőn  a  lét  bús  is  volt,  édes  is. 
Virág  is  nyilt,  madár  is  csattogott. 
És  zengtétek :   nem  élni  jobb  dolog. 
Pedig  rátok  még  a  jövő  tekintett, 
S  ezért  el  tudtatok  viselni  mindent. 
S  ha  keserűség  volt  is  sorsotok  : 
Nektek  még  volt  miért  meghalnotok- 
Magasztaltak  más  újabb  nemzedékek. 
Midőn  ebéd  után  a  föld  emésztett. 

De  már  beállt  a  vén  gömb  éjszakája 
S  ti  is  aludni  fogtok  nemsokára, 
Ti  egykor  fényes,  égő  csillagok, 
Avagy  gúnynéven  :  halhatatlanok. 
Eltűntök  az  örök  homály  ködébe 
S  nem  tudják  majd  egyikötök  nevét  se. 
Shakespeare  és  Goethe,  Dante . . .  óriások. 
Egykor  napok,  most  kialudt  világok  : 
Óh,  jó  nekik!  hogy  oly  régen  halottak, 
S  hogy  idáig,  mint  én,  nem  vánszorogtak. 
Kegyes  Nirvána,  befogadtad  őket, 
A  soha  többé  fel  nem  ébredőket. 

De  én  szegény,  elkésett  jövevény, 
Végpusztulásnak  hirdetője  én, 
Elátkozom,  mely  szült,  az  anyaméhet, 
S  a  véletlent,  hogy  itt  vagyok,  hogy  élek. 
Itt  jajgatok,  itt  sírok  és  tűnődöm ; 
Kétségbeesve  minden  volt  időkön. 
Siratom  enmagam  s  kik  vélem  élnek. 
Hogy  e  törékeny  gömbre  mért  jövének. 
Óh,  jaj  nekem,  hogy  így  elkésve  jöttem, 
Előttem  nincs  jövő,  csak  múlt  mögöttem 
S  az  észbontó,  a  rettentő  valóság, 
Hogy  a  mi  volt,  mind  hiábavalóság. 
Nincsen  jövő  már  s  neni  fog  soha  lenni  ; 
Mi  ezután  jő  :  a  káosz,  a  semmi. 
Óh,  jaj  nekem,  jaj,  hogy  mindezt  belátom, 
Én,  az  utolsó  költő  a  világon. 
Nincsen  vigasztalásom,   nincs  reményem, 
Hogy  küzdelmimnek  folytatása  lészen. 
Igazság,  nem  fogsz  vívni  több  csatákat ; 
Csend,  béke  lesz,  de  csendje  a  halálnak. 
Nincsen  mit  várni,  nincsen  mit  remélni, 
Legjobb  nem  tudni  semmiről,  nem  élni. 
Óh,  jaj  nekem,  kínomnál  nincs   nagyobb! 
Miről  ember  valaha  jajgatott : 
Itt  zúg,  üvöltöz  gyötrő  forgatagja. 
Itt  zakatol,  nyilai,  pusztít  agyamba'. 
Salamon  undorát,  Jób  istenátkát, 
Jeremiás  próféta  jajgatását, 
Bábel  zavart  nyelvét,  sátán  tusáját, 
Szanzára  kábító  zaját,  zúgását. 
És  Dante  poklát  mind  szivembe'  látom, 
Én,  az  utolsó  költő  a  világon. 

Csak  te  örülsz,  bolyongó  czimbora, 
Ki  nyugtot  nem  leiéi  sehol  soha  ; 
Csak  a  te  lelked  várja  a  napot 
Midőn  fejed'  álomra   hajthatod. 
Az  utolsó  költőnek  hivatása. 
Hogy  elringasson  kérve-kért  halálba. 

S  hirdesse,  befogván  haló  szemed' 
Ahasvér  boldog,  mert  kiszenvedett. 

Meghaljak?   Oh   ne   míg! 

ÉDES  NAPOK 

lij  nap  ragyog  fel  életemre, 
Egy  drága,  ritka  nő  szerelme. 
Szivem  új  életvágyra  lobban, 
Csókodtul,  ölelő  karodban. 

Úristen,  hagyj  sokáig  élnem. 
Hirdessem  édes  dalzenében, 
Hogy  mennyi  boldogság  szakadt  rám. 
Midőn  már  a  halált  ohajtám. 

Csupa  sugár,  fény,  semmi  árnyék, 
Oh  hátra  van  a  hosszú  nyár  még  ; 
S  szivében  annyi  meg  az  ének 
Szegény  fakó  fülemi  lédnek. 


Mint  a  madár,  röppensz  be  hozzám, 
Mint  illatos  virág  hajolsz  rám. 
Szivem,  karom  feléd  repes. 
Virágom,  madaram,  szeress! 

Te  űzöd  el  szomorúságom. 
Melletted  jön  meg  gyógyulásom  ; 
Mind  a  le  csodaműved  ez. 
Oh  hát  szeress,  szeress,  szeress! 

Oh  mennyi  fény,  oh  mennyi  illat, 
lij  szárnyi  nőnek  dalaimnak. 
S  szivem  csak  rólad  zengedez, 
Azt  zengi,  hogy:  szeress!  szeress! 

111 

Napos  meleg,  szép  téli  nap, 
Vágygyal  szívom  sugáridat. 
Künn  járok  és  már  nem  magam, 
Mint  eddig  árván,  czéltalan. 

Te  vagy  velem 
Szerelmesem. 
Szellő-lengette  fátyolod 
Mögül  egy  éden  mosolyog... 


SZERETLEK-E? 

Szeretlek-e?  Mit  kérdezed? 
Hisz  lángoló  érzésemet 
Szememből  is  kinézheted. 

Képed  szivemben  ringatom. 
De  üdvöm,  édes  angyalom, 
Ki  nem,  ki  nem  dalolhatom. 

Oh  mert  lezártad  ajkamat, 

S  dal  rajta  most  csak  egy  fakad 

Csókot  ha  csókkal  visszaad. 


ÉGESS  EL! 

Égess  el !  Kéjes  tűzhalálra  vágyom. 
Szerelmed  máglyáján  adjam  ki  lelkem. 
Hadd  égjen  a  pogány,  ki  a  halálon 
Tul  sem  hisz  másban,  csak  a  szerelemben. 

Szorítsatok,  hogy  többe  fel  se  keljek 
Ti  hókarok!  (s  mégis  lángot  sugárzók!) 
Hevítsd  agyam,  te  perzselő  lehellet. 
Szikrázzatok,  ti  izzó  csókparázsok ! 

Hozzád  simulva,  tűzhányó  öledbe 
Kábuljak  el  a  mámorok  hevétül 
S  ajkaddal  ajkam  sisteregjen  egybe 
A  gyönyöröknek  végső  gyönyöréül. 

Égess  el !  Összeomlóm  kebeledre 
Az  üdvözültek  csöndes  mosolyával, 
S  hajad  árnyában  édesen  pihenve 
Ellobogok  fényes  szerelmi  lánggal ! 

REZEDÁNAK 

Mikor  már  alkonyodni    kezd, 
Kigyúló  felhő  jelzi  ezt. 
Az  árnyon  áttör  egy  sugár  még. 
Aztán  kihűl,  kihal  a  tájék. 

Kialvó  éltem  is  kigyúl 
Még  egyszer  vágyak  lángitul, 
És  lelkemen,  mig  a  halállal 
Küzdök,  meleg  sugár  tör  által. 

Tőled  jön  mind  e  hő,  e  fény, 
Enyém  vagy,  drága  nő,   enyém, 
Mig  a  halál  egyszerre  orvul, 
Édes,  ki  nem  szakít  karodbul. 

Te  itt  maradsz  s  elképzelem : 
Más  fog  nyugodni   kebleden. 
De  mert  jó  vagy  s  lelkem  rokonja, 
Virágot  küldesz  tán  siromra. 

Oh  hogy  csak  most  találkozánk, 
Midőn  a  vágy  ölő  fulánk, 

Midőn,  mi  mindennel  fölérő, 
Téged  viszontszeretni  :  késő ! 

ÁGYBAN,  PÁRNÁK  KÖZT  HALNI   MEG   — 

jHrco   188^.   márczius   24 

Egy  aggodalma  volt  Petőfinek  : 
Ágyban,  párnák  közt  halni  meg, 
S  mit  úgy  óhajtott,  teljesítve  lőn, 
Mint  hős  elhullt  a  harczmezőn. 

Járnak  pár  százan  sápadt  képpel  itt. 
Közelgő  sorsát  érzi  mindegyik. 
De  nem  okoz  félelmet  senkinek: 
Ágyban,  párnák  közt  halni  meg. 
Mit  bánja  ő,  ha  részenkint  hal  is  meg, 
Érezze  elhalását  minden  íznek. 
Fogyjon  ki  lassan,    mint  a  mécs  világa, 
Egyet  kivan  csak  :  későn,  jó  sokára. 

BŰNHŐDÉS 

A  szenvedélyre  jött  a  szenvedés. 
Szines  kéjhabra  gond,  sötét,  nehéz. 
Mámor  ködére  tiszta  öntudat, 
A  melynek  kése  szívünkben  kutat. 

Oh,  mindenért  fizettem  kamatot, 
Mi  köznapénál  több  gyönyört  adott. 
Emésztő  életvágy  szorult  belém, 
Szivemet  lángján  összeperzselém. 

Nem  voltam  mértéktartó  semmiben. 
Nem  volt  elég,  a  míg  telt,  semmisem. 
Mohón  élveztem,  kábultan,  vakon. 
Akármivel  kínált  az  alkalom. 

Gaz  uzsorás  volt.  Oh  milyen   nehéz, 
Keserves  most  a  visszafizetés! 


152  J^öUemények 

A  míg  egyszer  majd  kénytelen  leszek 
így  szólni  :  Nincs  több;  nem  fizethetek! 

SZÁMLÁLGATOM  .  . . 

Számlálgatom,  találgatom, 

Hogy  hány  hetem  vagy  hány  napom 

Van  Jiátra  még  .  .  . 

Irgalmas  ég, 

Esdek,  ne  légy  fukar  nagyon. 

Oh,  hányszor  hívtam  a  halált, 

Mihelyt  a  kedvem  búsra  vált. 

De  most  hogy  itt 

Ólálkodik; 

Nem  érzek  mást,  mint  horzadályt. 

Meghaljak?,..  Oh,  ne  még,  ne  még, 

Agyam  még  eszme-tűzben  ég. 

Forró  szivem 

Jobban  pihen 

A  napon  :  óh  a  sír  setét. 

Vágy  még  hevít,  kedv  még  emel, 

Oh,  még  sok  dalt  nem  zengtem  el. 

S  eszméimet 

Mind  a  hideg. 

Sötét  koporsó  nyelje  el  ? 

Toldjad  meg  hát,  kegyelmes  ég, 

A  csüggedt  költő  életét. 

Hadd  öntse  ki 

Érzelmei 

Zengő,  zsibongó  tengerét. 

RÓZSÁK 

Rózsák  érkeztek  a  nevemre, 
Gyönyörű  rózsák  egy  dobozban. 

Vajon  ki  gondolt  a  betegre  ? 

S  a  rózsákat  ki  küldte?  Honnan? 

Vizsgálom  a  dobozt;  hiába. 
Nincs  rajt'  a  feladó,   ki  hírt  ád. 
Kurtán  csak  az  van  írva  rája  : 
(•Értéknélkűli  rózsaminták.)) 

Betegségemben,  szép  virágok, 
Legyetek  százszor  üdvözölve! 
Akárki  küldött,  legyen  áldott, 
Beteg  szivet  hozott  örömre. 

Ámbár  az  úttól  megviselve, 
Szépek  vagytok  mégis,  beh  szépek! 
Hullj,  drága  illat,  hullj  szivembe, 
Oh  rózsák!  Oh  gyönyörűségek! 

Virágzástok  rövid  valóság. 
Dús  lelketek  enyészve  hinti 
Legszebb  illatját.  Drága  rózsák. 
Bár  úgy  tudnék  meghalni,  mint  ti! 

BETEG  VAGYOK  — 

fíattyúíial 

Beteg  vagyok,  de  már  belenyugodtam. 
Tűrök,  várok,  reménykedem  nyugodtan. 
Mikor  jön  végre  az  a  fordulat. 
Vagy  egy  másik,  mely  jobb  arczot  mutat. 

El  kell  fogadni,  bármit  nyújt  a  végzet, 
Aggály,    remény  egy  nap  csak  véget  érnek. 
Egy  nap  mindennel  tisztában  leszünk. 
Bár  nem  látunk  többé,  nem  érezünk. 

Akárhová  fordítom  is  az  elmém. 

Nincs,  hogy  megnyugovásom  meg  ne  lelném. 

Oh  szép  világ,  szép  tagyogó  világ. 
Azért  könnyű  most  így  tckintni  rád. 

Itt  fekszem,  míg  az  Isten  így  akarja, 
Nem  nyitva  ajkam  czéltalan  panaszra. 
De  mégis  egyre  kérlek,  Istenem  : 
Add,  hogy  halálom  szép,  szelíd  legyen! 

Elcsendesült  a  színpad  immár, 
A  taps  elnémult,  kialudt  a  csillár. 
Az  arczokról  levált  a  festék  : 
A  színdarabot  befejezték. 
Hol  tréfa-csókokért  esengtek 
S  megtapsolták  az  álszerelmet ; 
Csók,  eskü,  színlelések. 
Taps  és  hazugság  véget  értek, 
S  játszó  és  néző  csendesen 
Haza  felé  megyén, 
S  ki  hintón,  illatos  selyembe', 
Ki  foszlányok  közt  dideregve 
Folytatja  a  komédiát. 

Egy  sápadtképü,  czérnaszál  diák. 

Kit  bolondok  tanítnak  bölcseségre, 

Ott  lebzsel  most  is  a  színház  tövébe' 

S  hidegtói  és  vágytól  reszketve  várja, 

Mikor  jön  ki  Leonórája, 

Kinél  szebben  pillantani. 

Sóhajtani,  szerelmet  vallani 

Egy  nőt  se  látott  még  soha. 

Ó  a  világ  egyetlen  asszonya  ! 

Gyönyöre  a  szíveknek; 

Az  ünnepelt,  a  legszebb, 

Ki  néki  még  a  könyveknél  is  drágább. 

Kiért  od'adná  minden  tudományát 

S  meghalna,  ha  kívánná  Leonóra  ; 
Más  szóval :  Zoltán  titkos  bámulója  ; 
Rideg  szobában,  éji  csöndben 
Körüllebegi  szép  alakja. 
A  bölcsek  olvasása   közben 
Egy  dallamos  hang  megzavarja. 
Küzdvén  a  léttel  avagy  álmodozván. 
Mindig  csak  Leonórát  látja  Zoltán. 
Az  üdvösségre,   mostan  látja  csak, 
A  fóliánsok  nem  tanítanak. 

Tehát  a  szinház  mellett  ácsorog 
Zoltán  és  várja  ismeretlenét. 
Kivel  csak  olykor  álmában  beszélt. 
Kifent  urak,  rizsporos  asszonyok 
—  Köröttük  édes  illat  árad  — 
Sietve  kocsijokba  szállnak. 
Elnézi  Zoltánunk,  kit  olykor 
Egy  illatos  karmantyú  horzsol. 
Szemébe  néz  sok  büszke  nőnek 
S  lelkében  ábrándok  szövődnek, 
S  pompát,  szerelmet  fátylon  által 
Megsejt,  megérez  néma  vágygyal. 
S  a  mint  igy  elmereng  sóhajtva 
S  elveszti  önmagát  a  zajba'. 
Megakad  egy  selyem  ruhán  ; 
Vagy  pillant  czifra  úr  után; 
Egyszerre,  óh,  csodás  igézet! 
Szeráf-ének  Zoltán  fülének. 
Megcsendül  az  ő  drága  nyelvén  : 
«Barátom,  üljön  ide  mellém!)) 
A  filozófus,  íme,  hogy'  remeg! 
Jobban,  mint  künn  a  téli    fagyban. 
Hölgyéhez  simul,  egyre  közelebb. 
Némán,  félénken,  öntudatlan'. 
Csókolja  keztyűjét,  beszélni  készül 
S  kábultan  a  szép  hölgy  ölébe  szédül. 
Ám  Leonóra  nincsen  ily   zavarba; 
Kezét  megfogja,  arczát  simogatja 

S  ajkával  homlokához  érve 

Beszél,  de  tőrszurás  beszéde  : 

(•Tekintsen  énrám,  ide,  bátran. 

Nem  vagyok  én  rossz,  hígye  meg. 

Én  is  jártam  vékony  ruhában 

És  átkozám  az  életet. 

Tudom,  fűtetlen  a  szobája, 

S  nem  várja  otthon  senkisem. 

Oh,  voltam  én  is,  én  is  árva! 

Azért  van  mostan  jó  szivem. 

Mért  fordul  el  ?  mért  húzza  el  kezel  ? .  .  . 

Mire  való  önnél  e  büszkeség? 

Megbántottam?  vagy  nem  tetszem  talán?)) 

S  bűbájos  mosoly  játszik  ajakán. 

Mely  a  bilincseket  lassan  leoldja 

Zoltán  szivéről  és  a  mint  beszél, 

Fel-fellobog  szivének  égi  pokla, 

S  már  nem  húzódik,  semmitől  se  fél. 

Lefesti  a  szerelmi  vágy  hatalmát, 

A  küzdelemnek  édes  kínjait ; 

Kéj,  mámor,  álom,  szenvedély  ragadják, 

Hol  csalogány  zeng  és  a  rózsa  nyit. 

Fülébe  súgja  (halovány  beszéd  !) 

«  Egyetlenem,  kincsem,  drágám,  szeretlek  !» 

Csókolja,  ajkát,  homlokát,  szemét ; 

És  Leonóra  hagyja,  nem  ijed  meg. 

S  beszélne  még  s  hallgatná  Leonóra, 

De  a  lovak  im'  prüszkölve  megállnak. 

i< Itthon  vagyunk!)"  Ajtó  nyilik.  Kiszállnak. 

Az  ifjú  bókol ;  de  a  hölgy  kacsója 

Gyöngéden  visszatartja  őt:  «Ne  menjen  !o 

Zoltán  követi  lázas  sejtelemben. 

A  szobalány,  terítve  vacsorához. 
Álmélkodik,  dörmög  magába'  : 
(iNo  lám,  ki  hitte  volna!  Ez  a  páva, 
Ki  nagy  urakkal  is  csak  ímcz-ámoz, 
Ehol  ni,  tessék,  mit  mivel : 
Az  utcza  rongyát  szedi  fel !  )> 

És  Leonóra  szép  szerével 

Zoltánt  a  dús  asztalhoz  ülteti, 

Kínálja  sülttel,  süteménynyel. 

Poharába  tölt  drága  bort  neki. 

S  a  bölcsek  tanítványa  hálás, 

Dehogy  kell  néki  sok  kinálás. 

Dicséri  a  befőttet,  borjunyelvet 

Üs  sajtnak,  lúdmájnak  sem  oszt  kegyelmet. 

S  a  pezsgő !  /vldott,  a  ki  fölfedezte ! 

Hogy'  száll  a  vérbe,  szívbe,  képzeletbe! 

Arany  nedvébe  fúl  hitvány  ijedtség  ; 

Zoltánnak  is  meghozza  íme  merszét. 

Biztatja  :  Nem  tündér,  csak  földi  nő  ez ! 

Még  egy  pohár  s  az  ifjú  vakmerő  lesz . . . 

Zdenkó  gróf  szörnyű  mérgesen  betoppan. 

Már  az  előszobában  is  dühöngött : 

«Hol  a  gazember?  Valld  be;  ki  van  ottan! 

Hadd  tépjem  darabokra  azt  a  kölyköt!)) 

De  ím,  haragja  kaczagásra  fordul, 

Nevet,  hogy  szinte  könnye  is  kicsordul. 

«  Hát  így  vagyunk?. . .  Féltékeny  volt?  Ugyancsak 

Megjárta!))  S  most  már  mindketten  kaczagnak. 

«Nem  látja,  hogy  csak  egy  szegény  diák? 

(Az  utczán  szedtem  föl  szegény  fiát, 

És  jól  tartottam  őt.)  Uram,  remélem, 

Nem  távozik  szerény  lakombul  éhen?)) 

A  gróf  dicséri  Leonórát, 

Hogy  csupa  részvét,  csupa  jóság. 

Egy  forró  csókot  nyom  kezére 

És  köztük  újra  szent  a  béke. 

S  Zoltán?...  O  itt  fölösleges  személy. 

Eltávozik  és  újra  rejtve  él, 

S  bár  egyre  hódít  festett  ideálja, 

O  már  többé  a  színpadon  se  látja. 


Reviczky   Gyula   költeményei. 

Eljösz   le   is   s   meggyújtod    mecsedé! 

KATONA  JÓZSEF 

Emléktáblájának  leleplezésére 

Melyik  költő  nem  vágyik  tetszeni  ? 
A  hány  csak  volt,  ohajtá  mind  a  tapsot. 
Fagyos  közöny  hamar  szárnyát  szegi. 
Pacsirtát  zengni  télidőn  ki  hallott! 
Nincs  dalos  ajk,  mely  ne  hallgatna  végre, 
Ha  nincs,  a  ki  figyeljen  énekére. 

S  neked  taps  osztályrészül  nem  jutott. 
Hősöddel  nem  sírt,  nem  hevült  a  nemzet. 
A  teremtésbe'  vesztes  és  bukott 
Magad  valál.  Ki  méri  meg  keserved'  ! 
Oh,  szörnyű  sors,  nagy  elmével  születni, 
Ha  meg  nem  érti,  meg  nem  látja  senki ! 

Terólad  zengek,  Kecskemét  fia ! 
Shakspeareje  a  magyar  tragédiának, 
lm',  összejöttünk  ünnepelni  ma, 
Megengesztelni  sértett  szellemárnyad', 
Oh,  mester,  érzi  mind,  a  ki  ma  itt  áll  : 
Rosszkor  születtél,  siketeknek  irtál. 

Te  voltál  Bánk,  a  vesztes  hallgatag, 
Kit  a  halál  elért  még  életébe', 
Buját,  keservét  érezted  magad, 
Elfojtott  szenvedély  lángjában  égve. 
Hallhattad,  hány  kis  embert  éljeneznek  : 
De  büszke  búdat  némán  rejtegetted  .... 

És  tünt  a  kor,  s  más,  újabb  nemzedék 
Tapsolva,  sírva,  lelkesedve  látta 
A  magyar  ember  őstermészetét, 
Sok  százados  harczát  tragédiádba'. 
S  a  koszorú,  a  mely  ma  sírod  éke. 
Megújul  nemzedékről  nemzedékre. 

Nincs  sírüreg,  nincs  század  oly  setét. 
Mely  a  dicsőt  örök  homályba  zárja ; 
Nem  nyomja  el  a  költő  szellemét 
Se  lelki  vakság,  sem  a  sors  viszálya. 
Feltörte  Bánk  is  koporsója  zárát, 
Dicsérve  mesterét  s  nagy  alkotását. 

S  most  itt  vagyunk  és  áldjuk  a  helyet, 
A  hol  megkezdted  bús  tragédiádat. 
Mert  az  :  küzdés  s  bukás  volt  életed, 
S  a  hír  sugara  csak  sírodra  áradt. 
Ma  már  mint  halhatatlant  emlegetnek 
Arany,  Petőfi,  Vörösmarty  mellett. 

Jó  magyarok,  kik  ide  gyűltetek. 
Tisztelni  Kecskemét  fiát,  a  holtat: 
Gondoljátok  meg,  mennyit  szenvedett! 
Intő  példája  légyen  ő  e  honnak, 
Hogy  majd,  ha  még  egy  Katonája  lészen  : 
Ne  csak  így  feltámadjon,  így  is  éljen  ! 

WAGNER  RÍ  KARD 

Fréja  fejedre 
Fris  koszorút  fon. 
S  "Walhalla  virányin 
Amrita  vár. 

Itáliában  ért  el  a  halál, 
Ki  germánoknál  germánabb  valál. 
Velencze,  régi  nagyság,  fény  regéje! 
Te  láttad,  mint  borult  homály  szemére. 

7* 

Tengerhullámod  viszi  szét  a  földnek  : 
Nem  dobban  Wagner  büszke  szíve  többet! 

Megbűvölt  engem  is  varázslatod. 

Fülembe  zengtek  régi  századok. 

Láttam  Szigfridet,  Krimhild  bosszúját, 

Tanahauser  lángját,  Hollandid  buját; 

Az  álmatag  szemű  Szentát  s  szerelmét, 

S  Elzát,  kinél  nincs  bájolóbb,  se  szendébb. 

Szállj,  szállj  Odinhoz!  Zengő  álmaid 

Behangozzák  a  föld  határait, 

Királyi  koronák  törékenyebbek. 

Mint  legkisebb  betűje  nagy  nevednek. 

S  a  hova  útja  nincs  csak  égi  lángnak  : 

Te  oda  szállsz ;  Beethoven,  Goethe  várnak. 

Fréja  fejedre 
Fris  koszorút  fon, 
S  Walhalla  virányin 
Amrita  vár. 

ARANY  JÁNOS   HALÁLÁRA 

Nemrég  hevült,  ma  sír  minden  magyar. 
Hamar  jött  az  örömre  gyász,  hamar!* 
Az  ünnep  árja  még  le  sem  lohadt, 
Bú  árnyékolja,  népem,  arczodat. 
Egy  hét  különbség,  vagy  tán  annyi  sem. 
Oh,  nem  gondolta  akkor  senki  sem. 
Hogy,  míg  a  nagy  lantosnak  szobra  támad  : 
Elérkezik  végnapja  Ossiánnak! 

Mikor  Petőfinek  hódolt  a  nép. 
Arany  sugártól  ragyogott  az  ég  : 
S  hogy  te  lehunytad  szempilláidat, 
Osz  volt,  hives,  borongó  őszi  nap. 

*    Néhány    nappal    Arany    halála   előtt  leplezték  le  Petőfi  szobrát. 


Epitáfiumok 

A  természetnek  sem  volt  kék  ege, 
Csak  bús  felhője,  csak  zúgó  szele  ; 
És  sírt  az  ég  egyhangú,  méla  cséppel, 
Óérte,  ki  a  végsők  közt  esett  el. 

Nem  a  költőért  sírok.  O  mienk. 

Fáradt,  beteg  volt.  Jó,  hogy  megpihent. 

A  vén  idővel  versenyt  szállani 

Fognak  dicső,  mélységes  álmai. 

Mit  szent  magányban  gondolt,  erezett : 

Azzal  kezdünk  egy  új  évezredet. 

Oh,  nem  a  dalnokért  hull  könnyem  árja  ! 

Az  emberért !  Ö  szállt  a  sír  homályba. 

Dalodhoz  méltó  volt  az  életed. 

Mily  név  illet  meg?  Hogy  tiszteljelek? 

Áldott,  kit  szűz  erényed  lelkesít. 

Csak  a  pribék  nem  ontja  könnyeit. 

Ah,  elvesztettünk!  Már  a  sír  takar. 

Nem  jő  utánad,  nem  jön  ily  magyar! 

Oh,  légy  velünk!  Mindenha  légy  vezérünk! 

A  mig  téged  csodálunk:  addig  éljünk! 


TURGENYEV 

Vádoltak,  hogy  sivár  vagy  és  rideg. 
Én  megbámultam  érzékeny  szived'. 
A  mi  ábránd  kisér  az  életen  : 
Hűség,  hevűlés,  első  szerelem  ; 
Ifjúság  álma,  mely  ringat  szelíden  : 
Mind  feltaláltam  a  te  műveidben. 

Velem  bolyongtak  éltem  útjain 
Paulovna,  Gemma,  Litvinov,  Szanin. 
Az  üdvről  vélük  hányszor  álmodám  ! 
Minden  csak  füst!  hányszor  sohajtozám. 
Te  voltál  legjobb,  leghívebb  barátom  ! 
Még  ismeretlen  sírod'  is  megáldom. 

S  áldják  százezren.  Merre  szív  dobog 
Kiégett  költő!  addig  ér  honod. 
Nemcsak  vajúdó  nemzeted  csodái. 
Csodáljon  is :  verébül  vér  valál. 
A  jobbágyok  hideg  napú  hazája 
Benned  vigasztaló  fiát  is  áldja. 

De  más,  távol  lakó  népek,  de  mi, 
Szerencsésebb  hazának  gyermeki. 
Kiket  nem  önkény  hajt  idébb-odább  ; 
Mi  is  megáldjuk  Turgenyev  porát. 
Meghódolunk  a  költő  szellemének. 
Szivvére  áldás  és  halála  élet. 

Fut  az  idő.  Az  agg  történelem 

Gyarapszik  nagy  nevekbe'  szüntelen. 

Te  is  pihensz!  A  bűvös  kéz  merev. 

Sirj  múzsa,  sirj !  Nem  lesz  több  Turgenyev. 

Minden  müveit  léleknek  gyász  halála  : 

Hol  érző  szív  van  :  ott  az  ő  hazája ! 

A  VOLKOV-TEMETŐ  * 

Ott  fogsz  nyugodni,  a  hol  a  zsiványok. 

Dicső  orosz  költő,  ki  a  világot 

Meghódítottad  barbár  nemzetednek, 

Oh,  Turgenyev,  latrok  mellé  temetnek ! 

Giz-gaz  közé,  a  Volkov-temetőbe ; 

Barátodat  behányták  jó  előre. 

S  más  társad  is  lesz.  Elhagyottan, 

Bedőlt,  virágtalan  sírokban, 

Hirdetve  azt,  hogy  meg  nem  érdemelted, 

Oroszország!  költőid  így  pihennek. 

Oh  mindenütt,  mióta  Jób  keserge, 
Megvolt  az  verve,  meg  volt  bélyegezve, 

*  Szentpétervár  egy  szegényes  temetője,  melynek  egyik  ronda 
zugában,  rablógyilkosok  szomszédságában  fekszenek  Oroszország 
irodalmi    kitűnőségei.  Ide  temették   Turgcnyevet    is   Belinszki  mellé. 

Ki  érző  szívvel  jött  e  zord  világra 
S  csalárdok  közt  az  igazsághoz  álla. 
Kín  volt  az  élte,  gúnykaczaj,  közöny ; 
Párnája  kődarab,  nektára  könny. 
Orosz  költőknek  sem  volt  jobb  a  sorsa. 
Ah,  látom  őket  elvonulni  sorba . . . 
Elől  ziláltan  Dosztojevszki  mégyen, 
Aztán  Gogoly,  ki  úgy  veszett  el  éhen. 
Lermontov  honjából  kiűzve  ég  el ; 
Puskin  boszút  liheg  piros  sebével ; 
S  látom  bus  arczát  Csernisevszkinek, 
Kit  czári  zsarnok-önkény  számkivet. 
Mindnyája  bús,  beteg,  boldogtalan; 
Költő  hirének  ily  nagy  ára  van. 
De  hogyha  meghal  s  visszatér  a  földbe, 
Bármily  hazának  volt  legyen  szülöttje : 
Sírját  az  unokák  megkönnyezik; 
Csak  te,  orosz,  vagy  rút  kivétel  itt. 
Oh,  nem  elég,  hogy  gaz  hóhér-kezed 
A  meggyilkoltak  vérétől  csepeg; 
Hogy  a  kiből  rabszolga  sose  válik. 
Kiüldözöd  rabnak  Szibériádig; 
Hogy  lelked,  mint  hazád,  hideg,  setét, 
Hogy  aljas  és  hazug  vagy,  nem  elég : 
Azt  a  ki  fényét  hinti  szét  az  éjben 
S  erényt,  igazságot  hirdet  merészen, 
Költődet  még  a  sírban  is  gyalázod. 
Vadállat!  Véredből  születni  átok! 

Hál'  isten',  hogy  magyar  költő  vagyok! 

Csak  életemben  fázom,  koplalok. 

Hazám  becsüli  költőjét,  a         holtat, 

S  nem  dobja  sírszomszédul  -    gyilkosoknak. 

Bár  élve  tövisek  között  haladtam : 

Rózsák  alatt  fogok  rohadni  majdan  ; 

A  kerepesi  temetőben 

Síromnak  lesz  virága  bőven, 

S  halottak  napján,  olcsó  kegyelet! 

Eljősz  te  is  s  meggyújtod  mécsedet. 

IDŐ   ELŐTTI   SÍRVERS 


Utód,  ha  síromhoz  kijősz, 
Hivalkodón  ott  ne  időzz, 
Tégy,  mint  elődid  egykoron: 
Haladj  tovább,  ne  sértsd  porom'. 

Virágnak  síron  nincs  helye. 
Ne  díszíts  férgeket  vele. 
Holtnak  mit  ér  a  hódolat! 
Gúnyolná  csendes  álmomat. 

Az  élet  száz  gyönyört  kinál. 
Ölelgess  lányt,  egyél-igyál, 
S  ne  fürkészd  életem  sorát, 
Éltem  s  meghaltam,  nincs  tovább. 

Éneklő  koldus  volt  czimem. 
Éltem  kenyéren  és  vizén. 
S  azt  hittem,  hogy  király  vagyok. 
Bolondok  közt  a  legnagyobb. 

Elestem  mindentől,  a  mi 
Embert  tud  boldogítani. 
Egy  vágyam  volt :  a  nyugalom. 
Megadta  egy  kis  sírhalom. 

Büntesd,  uram,  sújtsd,  égi  kar, 
Ki  föld  alatt  is  megzavar, 
S  ha  sírját  ő  is  megleli  : 
Nehéz  lcg)'en  n  föld  neki. 

GOROMBA  VERSEK 


Fiú,   ne  henczegj,   légy   s/ercny  ! 
Költőben   ez   legfőbb   erény. 


BIZTATÁS 

«Fiú,  ne  henczegj,  légy  szerény! 
Költőben  ez  legfőbb  erény. 
Ma  már  nincs  rendkívűliség ; 
Egyenlőség,  testvériség, 
Nil  admirari  a  kor  jelszava  ; 
Nem  is  költő,  ki  nem  demokrata, 
S  mellét  bolondul,  önhitten  kivágva  : 
((Odi  profanum  vulguso  kiabálja. 
Csak  írótárs  vagy,  semmi  más,  fiam. 
Egyenlőek  vagyunk  mindannyian, 
S  a  ki  más  fejére  nőni  áhit : 
Üldözzük  azt,  gúnyoljuk  azt  halálig.*) 

Parnasszus  aljáról  a  sánták 

A  repülőknek  ezt  kiáltják; 

S  ha  vélük  sántikálni  semmi  kedved  : 

Csufolkodón  rád  nyelvet  öltögetnek, 

Szidnak  titánnak  és  felhőivónak 

S  élczelve  mondnak  véleményt  terólad. 

Azért,  öcsém,  ha  szállni  vágyói, 

A  porba'  vergődők  hadától. 

Kérj  engedelmet  rá  szerényen. 

Mondd,  légi  utad,  szárnyalásod 

Csakis  kisérJet,  gyönge  próba  lészen. 

Tudod  te  jól,  hogy  mennyit  érsz  s  belátod, 

Petőfik  már  ma  nem  igen  születnek. 

E  józan  kor  csak  epigont  teremthet. 

Nem  vagy  te  más  :  visszhangja  a  nagyoknak, 

Kiket  most  fendicsérnek,  mert         halottak! 

Egyetlen  vágyad,  képe  álmaidnak, 
Hogy  a  kortársak  tetszését  kivívjad. 
Közöttük  érzed  legjobban  magad  ; 
Nem  kell  egyéb,  csak  ők  tapsoljanak. 
Művészetednek  nincs  oly  csínja-bínja, 
Mely  sasszemüknek  rögtön  meg  ne  nyílna. 
Szavuk  szentírás,  ízlésük  remek, 
Ok  mondanak  döntő  ítéletet... 
Szóval :  tapsára  vágyói  a  tömegnek ; 
A  népszerűség  koszorúja  legszebb. 

Ha  szemforgatva  így  beszélsz  nekik: 

Tapsolni  fognak  tintás  kezeik, 

S  hozzá  gondolják  :  (tSzállj  csak,  nem  sokára 

Ugy  is  lepottyansz  miközénk  a  sárba. 

S  tanácsunk  akkor  bölcs  és  kurta  lészen  : 

Arabusul  ki  nem  tud,  ne  beszéljen.)) 

De  óh,  ha  látják,  hogy  szárnyad  nem  ernyed, 
Hogy  biztosan  szállsz,  bátran,  egyre  feljebb : 
Előbb  ámulnak,  oszt'  méregbe  jőnek, 
S  kezdvén  belátni,  hogy  rászedted  őket, 
Boszút  forralnak  rögtön  ellened, 
S  rád  olvassák  a  bölcs  ítéletet : 
ftHogy  képzelődik  a  szegény  tatár! 
Különb-e  nálunk?  Nem.  Mi  hát?  Szamár!)) 
És  ha  ilyenkor  le-leszállsz  pihenni. 
Közönyt  mutatva  állnak  szóba  véled. 
S  a  kritikák  is  mind  arról  beszélnek  : 
Nem  volt  ez  repülés,  nem  vagy  te  semmi. 

Azért,  öcsém,  szerény  te  még  se  légy. 
Hadd  szidjon  az  írói  csőcselék. 
Legyen  szerény,  kinek  nincs  más  erénye, 
A  koldus  hadd  járjon  kalap-lcvéve ; 
Te  bontsd  ki  büszkén,  bátran  szárnyaid', 
A  Parnasszus  nem  szűk  veréb-kalit. 
Hegy  az,  hová  mankókon,  szárnyszegetten 
Felmászni  lopva,  titkon  lehetetlen. 

Hadd  öltögcsse  nyelvét  rád  a  dőre! 
Ne  pillants  hátra,  csak  mindig  előre . 
Ezt  suttogják  Parnasszus  árnyai 
Annak,  ki  hozzájok  birt  szállani. 

VALLOMÁSOK 

1 

Serény  a  vágyban,  rest  a  tettben  ; 
Aludt  vér  s  mégis  tehetetlen. 
Csábítni  kész  a  nőt,  ha  messze. 
De  bamba,  szótlan  véle  szembe^: 

Ilyen  vagyok,  mióta  élek  : 
A  szerelem  elméletének 
Tudósa,  bölcse,  hirdetője, 
S  a  gyakorlatban  gyáva,  dőre. 

II 

Mint  az  éhes  koldus  ember, 
A  ki  sóvár,  kandi  szemmel 
Nézi  csak,  a  mire  vágyik, 
A  kirakat  drágaságit : 

Úgy  vagyok  az  asszonyokkal. 
A  ki  lát,  azt  mondja  joggal : 
Becsületes  koldus  ember ; 
Éhen  hal,  de  lopni  nem  mer. 

II) 

Heinéval,  ha  kell,  bevallom. 
Ha  nem  is  oly  büszke  hangon, 
De  pirulva,  lehangoltan  : 
Szüzet  el  nem  csábitottam. 

Olyan  nő  sincs  e  világon, 
A  kinél  vón'  tartozásom ; 
Mert  a  csók  volt  az  egyetlen, 
A  mit  mindig  kifizettem. 

PRO  MEMÓRIA 

l^ezdő  poétáknak 

Írtam  verset  mindenneműt; 
Mélát,  rajongót,  keserűt. 
Volt  jámbor  is,  ki  megcsodálta, 
S  maradtam  mégis  félhomályba'. 

Ifjú  magyar  költőjelölt! 
Bolond,  ki  nálunk  rímbe'  költ. 
Ha  már  a  dicsvágy  láza  kerget : 
Vezérczikket  körmölj,  ne  verset. 

SZÉPEN   FOGNAK   ELTEMETNI 

Egy  vigasztal  életembe'  : 
Ha  eszembe  jut  halálom. 
A  jó  módból  kirekesztve, 
Azt  a  sírba'  feltalálom  : 
Szépen  fognak  eltemetni. 

Rossz  ruhában  tengve-lengve, 
Fázva  küzdtem  a  nyomorral. 
De  a  végső  útra  kelve, 
Rózsát  szórnak  rám  halommal, 
S  szépen  fognak  eltemetni. 

Az  újságok  megdicsérnek. 
Lesz  koszorú,  pompa,  gyászdal, 
Dikcziózva  kikísérnek.  .  . 
Magyar  költő,  csitt  a  váddal ! 
Szépen  fognak  eltemetni. 

TALIZMÁN 

Egy  ajándékba  kapott  melliüre 

E  melltű  gyöngye         régi  képbeszéd 
Beteg  kagylónak  kincsét  képezé. 

Szivem  a  lázas,  szenvedő,  beteg. 
Gyöngyhez  hasonló  kincset  rejteget. 

Ezzel  viszonzom  én  ajándokod'. 
Gyöngyös  melltűért  gyöngy  kis  dalt  hozok. 

A  kis  melltű  talizmánom  leszen  : 
Tudnillik,  míg  zálogba  nem  teszem. 


SIRALMAS   NÓTA 

Leplezni  amit  érzek,  hogyha  tudnám 
S  nem  őszintéskedném  ily  hebehurgyán  ; 
Ne  volnék  az  igazság  ily  barátja, 
Ki  az  üresfejűt  nyiltan  lerántja  ; 
Állnék  ki  csak  a  piacz  közepére. 
Portékámat  nagy  hangon  feldicsérve  ; 
Tenném  le  ezt  a  gyáva  büszkeséget 
S  járnék  kedvébe'  kétszinűn  a  czéhnek  ; 
Csinálnék  hivatásból  üzletet. 
Alkudva  mint  X  versdijak  felett; 
Készletbe'  volna  csak  mindig  dalom, 
Ha  hízelgésre  nyílik  alkalom  ; 
Csinálnék  verset  minden  alkalomra, 
Banketre,  bálra,  jubileumokra  ; 
Mint  krónikás,  a  hányszor  csak  lehet, 
Fújnék  nagyhangú  förmedvényeket ; 
Mennék  el  dáridóra,  temetésre. 
Hangolva  mindig  tósztra,  gyászbeszédre; 
Olyan  nagy  volnék,  szinte  képzelem, 
A  csillagokat  verdesné  fejem. 

Vagyok  csak  jámbor,  csendes  verscsináló, 
"Ismert  költőnk))  vagy  legfölebb  « kiváló)). 
Nem  használok,  nem  ártok  senkinek; 
Nem  is  olvassák  költeményimet. 
Csak  kebeldús  vén  szüzek  és  diákok, 
Meg  a  kollégák  :  lantoló  czigányok. 

Kézmíves-írók  a  fejére  nőnek 
A  nótás  kaszakapakerülőnek, 
A  ki  jólétből,  hírből  kiszorítva, 
Türelemmel  csak  vár,  vár,  mint  a  birka. 

BETEGSÉGBEN 

1886.  szeptember  25 

Rideg  legény  vagyok,  biz'  az! 
Most  érzem  csak,  hogy  e  pimasz 
Német  görcs  vagy  mi  vett  elő 
S  vagyok  az  ágyban  nyögdelő. 

Egy  lélek  sincs,  ki  kérdené  : 
«Mi  baj  ? .  . .  teát  készítsek-é  ? 
Kell  egy  pohárka  rum  talán  ? . . . 
Vagy  menjen  fris  vizért  a  lány?.  .  .» 

Fekszem  lázban,  tehetlenül. 
A  várva-várt  álom  kerül. 
A  gyertya  pislog  rám  csupán. 
Mert  más  virasztó  nem  jut  ám. 

Eh!         flegma  itt  a  fődolog! 
Azért  bizony,  a  ki  dohog. 
Mert  agglegény  maradt,  buta 
Forduljon  fel,  mint  egy  kutya! 

BUCSU   KABÁTOMTÓL 

Te  kicsúfolt,  szerény  kabát! 
Kopott  bajtársam,  addió ! 
Elválunk,  régi,  hű  barát; 
Már  alkuszik  rád  a  zsidó. 

Túléltél  egy  pár  divatot. 
Barátoknál  jobb  czimbora, 

Nap  süthetett,  föld  fagyhatott : 
Te  el  nem  pártoltál  soha. 

Sokat  beszélhetnél,  sokat! 
Szivem  táján  volt  jó  helyed, 
Sok  szép  időt,  ábrándosat. 
Sok  búsat  éltem  át  veled. 

Fotográfusnál  egy  napon 
Benned  voltam,  te  jó  kabát. 
S  Emmához  írt  nem  egy  dalom' 
Szivem  körül  hordozgatád. 

Te  hallottad,  mint  vert  szivem. 
Ha  nála  tettem  vizitet. 
És  áldott  képmását  hiven 
Őrizte  hallgatag  zsebed. 

De  immár  válni  kell.  Agyő! 
Te  menj  előre,  hű  kabát. 
Ne  várd  be,  míg  a  csúf  idő 
Majd  engem  is  lomtárba  vág. 

Ki-  és  befordítottalak! 
Viseltelek,  mig  lehetett ; 
S  most  sivár  alku  tárgya  vagy. 
Ebédelnem  csak  így  lehet. 

De  hálátlannak  még  se  higyj ; 
El  nem  feledlek,  nem  bizon ; 
S  ha  egy  korty  borra  is  telik : 
Öreg  barátom,  rád  iszom ! 

KÖLTŐI   EPISZTOLA 

T^oroda  Pálhoz 

Tudd  meg  öcsém,  nagy  boszú 
Nyomja  szívem  mélyét. 

Hát  igy  írsz,  te  rossz  fiú?. . . 
Mondsza,  ezt  igéréd  ?.  . . 
Hat  hete  vagy  már  oda, 
S  híredet  se  hallom. 
Oh,  te  rossz  csont,  secsoda 
Hogyha  megharagszom. 

Persze,  más  élet  van  ott. 
Mint  itt  Budapesten, 
Lopod  az  órát,  napot 
Kurizálva,  resten. 
Semmi  m.entség !  Ne  tagadd  ! 
Lustaság  a  bűnöd. 
Nyakadon  a  sok  harag, 
Hát  quo  usque  tűröd? 

Nosza  hát,  pletykázzad  el, 
Mit  csinál  vidékiek. 
Magamat  is  érdekel 
Az  a  jámbor  élet. 
Ki  most  a  legszebb  leány? 
Bogárszemű  ? .  . .  szőke  ? . .  . 
S  jártok-e,  mint  hajdanán, 
Most  is  az  erdőbe?... 

Irsz-e  verset,  édesem? 
Disputálsz-e  néha? 
Van-e  künn  a  réteken 
Most  is  annyi   béka?... 
Szoktak-c  még  a  mamák 
Harisnyákat  kötni  ? 
Van-e  sok  fris  pletykaság? 
Satöbbi,  satöbbi. 

Fiam,  én  is  víg  vagyok, 
Mint  a  kutya  télen. 
Rigmusokat  faragok 
Vizén  és  kenyéren. 

Mint  azelőtt,  rendesen 
Járok  haza  —  reggel, 
S  jó  szerencsém  össze  nem 
Hoz  nagy  emberekkel. 

S  most  agyő,  te  rossz  gyerek  1 
Üdvözöld  helyettem 
Az  erdőt,  a  kék  hegyet 
S  mind,  a  mit  szerettem. 
Mondd  a  rét  viráginak 
És  az  út  porának. 
Hogy  reám  ne  várjanak. 
Többé  sose  látnak. 

Egyedül  is  jó  nekem, 
Mással  nem  törődve. 
Bukni,  vagy  szép  csöndesen 
Jutni  kikötőbe. 
Ha  vetettem,  délibáb 
Volt  az  aratásom  . .  . 
Rossz  barát  és  rossz  világ: 
Az  isten  megáldjon! 

A  TÖRVÉNY  BETŰJE 

Nagy- Kőrös-e,  Kecskemét-e, 
(Nem  emlékszem  már  a  névre) 
Bölcs  határzat  alakjában 
Kimondotta  hajdanában : 
«Elcsipni  a  gazt  előbb  kell : 
Csak  azután  köthető  fel.)) 

Vala  pedig  a  vidéknek. 
Három  egész  vármegyének 
Réme  akkor  Csóka  Péter. 
Ölt  rabolva  nappal-éjjel ; 
De  más  embert  sose  bántott. 
Csak  ha  zsidó  vagy  ha  sváb  volt. 

Reviczky  Gyula  költeményei.  '" 

De  ha  zsidó,  vagy  ha  német, 
A  hol  ő  volt,  arra  tévedt : 
Sokkal  jobb  lett  volna  néki 
Nem  születni,  nem  is  élni. 
Azt  megölte,  kirabolta  ; 
Úgy  meneszté  a  pokolba. 

Hajszolták  is  a  zsandárok! 
Nem  volt  csárda,  fészer,  árok, 
A  hol,  mindent  tűvé  téve. 
Ne  leltek  vón'  —  hűlt  helyére. 
Mert  ügyes  volt  a  gazember. 
De  megjárta  mégis  egyszer. 

Az  útszélen  állva  kémlel, 

Leskelődik  Csóka  Péter 

Egy  temérdek,  vén  batárra 

(Diczeg-döczög  a  nagy  sárba). 

Abban  űl  egy  úri  utas. 

Annak  lesz  most,  hejh,  ne  mulass. 

Köcsög  kalap  a  fejében. 
Hosszú  sálja  leng  a  szélben. 
A  köpenye  csupa  gallér. 
No,  ha  ez  nem  sváb  gavallér. 
Akkor  Csóka  sem  a  Csóka, 
Kit  betyárnak  mond  a  nóta. 

A  batár  az  őszi  ködben 
Csetlik-botlik,  ki-kizökken. 
Pattoghat  az  ostor  váltig ; 
Szegény  két  ló  alig  mászik. 
Nem  is  mászik  többet  az  már : 
Rablókézben  van  a  kantár. 

Villan  a  cső  .  .  .  villan  újra  : 
Kocsis,  gazda  rogy  az  útra. 
Fénylik  a  sár  vérbiborban. 
Csóka  Péter  mond  nyugodtan  ; 

«Az  ördög  már  a  te  gazdád, 
Tisztelem  az  öreganyját,)) 

De  a  mint  rogy,  de  a  mint  fogy 

Szemében  az  élet  lángja  : 

A  gavallér  ősi  szitkot 

Szór  özönnel  a  betyárra. 

S  ajkán  kitör  —  isten  bocsáss!  — 

Czifra  huszár-káromkodás. 

Kővé  mered  Csóka  lába. 
Iszonyúan  küzd  magába'. 
((Szóljon  az  úr,  hát  nem  német?)) 
A  haldokló  szeme  réved : 
«Német  volt  az  öregapád.  .  .)) 
S  nem  hallani  már  több  szavát. 

Csóka  Péter  hogy  mit  érzett : 
Arrul  ember  nem  beszélhet. 
Czifra  szűrét  odavágja. 
Fegyverét  is  le  a  sárba  ; 
S  fut  rohanva,  szégyenkezve ; 
Csak  ő  tudja :  hova,  merre. 

A  városba  hogy  béére. 

Ment  a  törvény  elejébe. 

Ott  megálla  katonásan : 

((Embert  öltem,  kérem  ássan. 

S  mert  mivelhogy  magyar  ember : 

Ide  jöttem,  kössenek  fel !)) 

Lőn  birónak  nagy  haragja. 
((Te  vagy  az  a  gaz  haramja  ? .  .  . 
A  hollók  rég  rád  ehültek. 
Lakomára  még  ma  gyűlnek. » 
S  három  hajdú  futva  vágtat 
Összehivni  a  birákat. 

Ül  tanácsot  a  törvényszék. 
Elitélné,  semmi  kétség. 

Ha  egy  biró  fel  nem  állna 
(A  külföldet  is  bejárta) 
S  bírótársit  végig  mérve, 
Nem  kezdene  ily  beszédbe : 

«Törvényt  hozni  és  megszegni. 
Tudjátok-e,  társak,  ez  mi  ? 
Vagy  törvényünk  nincs-e  róla 
(Mert  nem  hozta  senki  szóba)  : 
Elcsipni  a  gazt  előbb  kell ; 
Csak  azután  köthető  fel...» 

Összenéz  a  bölcs  biróság. 
A  mit  ez  mond,  nem  bohóság. 
A  ki  nincs  elfogva,  véli, 
Nem  lehet  azt  elitélni. 
Elcsípni  a  gazt  előbb  kell ; 
Csak  azután  köthető  fel. 

Szent  a  törvény;  a  betűjét 
Más  se  csűri,  ők  se  csűrjék. 
jVlaguk  hoztak  róla  törvényt, 
S  e  betyár  most  eljön  önkényt, 
Hogy  kössék  fel ;  —  no,  nem  így  van  ? 
Törvényt  gúnyol  Csóka  nyíltan. 

A  biróság  feje  mostan 
Szidja  Csókát  atkozottan : 
«Hordd  el  magad,  annyit  mondok, 
S  belőlünk  ne  űzz  bolondot. 
De  jegyezd  meg,  hetyke  Csóka, 
Marad  ám  még  akasztófa. » 

Csóka  Péter  ámul-bámul. 
Jól  értette?  nem  fonákul? 
Furcsaságot  sokat  látott : 
Magyar  zsidót,  bátor  svábot ; 
De  ilyet  még,  ily  felettébb 
Furcsa  törvényt  nem  pipázott. 

«Marad  ám  még  —  számotokra  1 

—  Nagysokára  csak  ezt  mondja.  — 

De  bújósdit  Csóka  Péter 

Nem  játszik  ily  bamba  néppel.í) 

És  el  is  tűnt  úgy  azóta. 

Hogy  nem  jött  még  hír  se  róla. 

És  azóta  Kecskeméten 
Kőröst  szidni  honfi-érdemi 
És  azóta  Kecskemétet 
Kőrösön  felhozni  vétek; 
Mert  azt  fogja  egy  a  másra, 
Hogy  e  törvényt  ő  csinálta. 

Mindebből  hogy  mi  a  móka : 
Rabló  volt-e,  élt-e  Csóka  ? 
Lehet-e  az  magyar  város. 
Mely  bolondul  igy  határoz? 
E  fölött  én  nem  vitázok  : 
Döntsék  el  a  krónikások. 

Alles  Vergangliche 
Ist  nur  ein  Gleichniss. 

Goethe 

AZ  OÁZ  PANASZA 

((Dalaiddal  s  virágaiddal 

Mért  szállsz  le  hozzám,  kikelet? 

A  te  virágod,  napsugárod 

Úgysem  vidít  föl  engemet! 

Mért  lássak  évrül  évre  új  tavaszt. 

Ha  nincs,  a  ki  velem  megossza  azt?... 

Mért  éljek  és  viruljak  itt  magam, 

Magános  életnek  mi  haszna  van  ?  . . . 

Ha  nem  lehet  oly  zöld,  üde 

A  sivatag,  mint  én  vagyok, 

Hát  szemrehányáskép'  ide 
Ki  küld  nekem  virágot,  harmatot? 
Lehetnék  bár  homok  a  homokon, 
Legalább  volna  társam,  otthonom 
S  megszűnne  így  a  mindennapi  vád. 
Hogy  puszta,  puszta  az  egész  világi 

([Sorsomba'  részt  ah,  senki  sem  vészen. 
Magánosan  gyászolni  kell  nekem ! 
Van  puha  pázsitom,  de  senki 
Se  szokott  rajta  megpihenni. 
Virágom  is  van,  hajh,  de  nincsen, 
Ki  gyönyörködve  rá  tekintsen 
És  koszorút  kössön  belőle ; 
Dalomnak  sincsen  figyelője. 

Nem  nyújt  az  édes  perczet  senkinek. 
Elhangzik  és  nem  hallja  senki   meg; 
Forrásomnak  nincs  haszna,  folytatása. 
Nem  hord  hajót,  nem  nő  nagyobbra  ; 
Nincs,  a  ki  véle  egyesülne,  társa  ; 
Elvész  örökre  a  sivár  homokba. 
Így  fü,  fa,  ér,  virág,  madárdalok 
Mind  keseregnek,  milyen  elhagyott. 
Mily  árva,  mily  szegény  vagyok! 

((Óh  Te,  kinek  nevét  nem  ismerem, 

Atyám,  uram,  vezérem,  istenem ! 

Világszellem,  természet,  őserő: 

Mikor  lesz  már  a  sorsom  tűrhető! 

A  legnagyobb  is  könnyüség  neked  : 

Óh,  ne  tagadd  meg  hát  kérelmemet ! 

Hisz'  én  csak  arra  kérlek  : 

Hordj  be  azonnal 

Sárga  homokkal, 

Hogy  több  tavaszt  ne' érjek. 

S  világom  része:  sivatag  legyek! 

Hogy  múljék  végre  tőlem  e  magány. 

Hatalmas  úr,  imádott  jó  atyám !» 

Kinos,  reménytelen  bujában 
Így  tépelődött  egymagában 
Egy  zöld  oáz  egy  derűs  éjjelen. 
És  válaszolt  neki  ekép' 
Az,  a  kinek  nem  tudta  a  nevét: 

((Rád  pazaroltam  minden  kincsemet, 

Hogy  mersz  vádolni  mégis  engemet  I 

Pusztába'  zöldnek  lenni  nem 

Nagy  kiváltság-e,  kérdelek? 

Bánt,  hogy  magányban  élsz?  —  Hiszen 

Ez  a  te  legfőbb  érdemed ! 

S  hogy  környezeted  meztelen  kopár, 

Főbüszkeséged,  fődicsedre  vál'. 

Gondold  meg,  ha  e  roppant  sivatag 

Virulna,  élne,  mint  magad: 

Akkor  a  fáradt  karavánok 

Nem  ütnék  fel  rajtad  tanyájok'. 

A  tikkadt  vándor  nem  köszöntene. 

Már  messziről  óhajtva  enyhedet ; 

Forrásodnál  nem  volna  nyughelye, 

Ha  máshol  is  találna  eleget. 

Erdő,  mező  itt  hogyha  volna  száz  : 

Neved  se  volna  s  nem  volnál  oáz!» 

EGY  PILLANGÓ  TÖRTÉNETE 

Hideg  volt  még  s  a  föld  kopár, 

Pacsirta  még  nem  énekelt. 

Az  ibolya  se  bújt  elő 

S  egy  lepke  már  is  szárnyra  kelt. 

Bekarikázta  a  mezőt. 
Enyhet  keresve,  társtalan', 
S  mégis  tavaszrul  álmodott. 
És  úgy  örült,  hogy  szárnya  van. 

Fáradtan  olykor  megpihent 
Kóron  vagy  száraz  ágakon, 

És  várta  a  derült  tavaszt, 
Merengve  a  felhős  napon. 

Remélt  és  várta,  leste,  hogy 
Mikor  lesz  végre  már  meleg, 
Oly  sápadt  volt  a  nap  neki, 
S  oly  dermesztők  az  éjjelek. 

Fázott  szegény,  de  víg  maradt ; 
A  tavasz  álma  volt  vele ; 
Jól  tudta,  hogy  lesz  kikelet, 
És  rózsa  lesz  a  kedvese. 

Lett  is  tavasz  ;  volt  ibolya  ; 
Volt  rózsa,  fény  és  napsugár ; 
De  nem  a  pillangónak ;  ő 
A  tavaszt  meg  nem  érte  már. 

A  TENGER-PATAKRÓL 

Langyos  szél  kezdett  fújdogálni. 
Mely  lesöpörte  a  hegyek  havát. 
Az  égen  bárány-felhők  kergetőztek 
S  a  földön  mint  árnyékok  elsuhantak. 
Bilincseit  lerázta  a  patak. 
S  dagadva  a  hegyek  vizétől. 
Ellepve  bokrokat,  fatörzset. 
Mindig  fölebb,  mindig  fölebb 
Hajtotta  habjait. 

Egy  fecske  szállt  a  partra,  hogy  sarat 
Vigyen  fészkéhez.  A  patak  sóhajtott : 
Boldog  madár!  te  szabadon  repülhetsz, 
A  meddig  elvihetnek  szárnyaid. 
^Tengerről  jöttem  most  is,—  szólt  a  fecske - 
Az  éggel  összeérő  óczeánról. 
Hová  a  fényes  nap  meghálni  jár, 
S  mely  a  pogány  ajkát  imára  nyitja.)) 

Irigységtől  tajtékzott  a  patak, 

S  türelme  fogyván,  lázasan,  kevélyen 

Csapkodta  partjait, 

S  ilyenkép  fortyant  fel  habzó  ajakkal : 

Mit,  én  itt  hajtsak  malmokat? 
Hid-terhet  hordjak  hátamon? 
Engedjem,  hogy  a  molnár  megcsapoljon, 
Hogy  mosdatlan  paraszt  fiúk 
Fürödjenek  hullámaimban, 
Cs  megláboljanak  vén  asszonyok? 
Hagyjam,  hogy  az  egész  falu 
Énbennem  mossa  szennyesét? 
Hitvány,  ki  tűri  1  —  én  nem  engedem. 
Tenger  leszek! 
Tenger  vagyok  már! 

És  zabolátlanul  kiöntött ; 

S  a  meddig  eljutottak  habjai. 

Ínséget,  pusztulást  hoztak  magukkal. 

Eláztatták  a  zöld  vetéseket ; 

A  gazda  jó  reményét  tönkre  tették, 

S  a  munkás  pórnak  házi  tűzhelyét. 

A  patakot  szidták  mindenfelé, 

S  a  jámbor  nép  fohászkodott  az  Úrhoz: 

Hárítsa  el  fejérül  e  csapást! 

Nyár  lett.  A  nap  forró  sugárt 

Nyilazott  sűrűn  a  patakra, 

S  keskeny  medrébe  űzte  vissza  vagy 

Felitta  lassan  szomjas  ajakával. 

S  hol  azelőtt  tengert  látott  az  utas, 

Kigyók,  nadályok  úsztak  mindenütt 

S  undok  békáic  csoportja  brekekézett. 

Tengervágyáról  a  patak  letett. 
Malmot  hajtott  megint  türelmesen; 
Viselte  a  sulyok  csapásait, 


a  8  a  leöltem  eny  ek 

S  megúsztatott  birkát,  csikót,  Jovat. 
Szelidke  habveréssel  folydogált 
S  megfogyva  tűnt  el  a  Dunába  végre. 
Név  nélkül,  mint  szerény  patak. 


A  METEORKŐ 

Hol  ritkaságok  vannak  összehordva, 
A  múzeumban,  hátul  egy  sarokba' 
Egy  meteorkőt  hosszú  évek  óta 
Tűnődve  ér,  tűnődve  hagy  az  óra. 

Akárhová  tekintek  körül  itten  : 
Nem  ismert,  idegen  számomra  minden. 
Habár  anyag  nincs  bennem  ismeretlen: 
Ugy  érzem  itt  magam,  mint  idegenben; 
S  bár  kő  vagyok  csak,  szemre  mint  a  többi 
Van  bennem,  érzem,  a  mi  még  se  földi. 
Olykor  vágy  száll  meg,  ismeretlen  érzet : 
Körülragyognak  másvilági  képek. 

Máskor  feljajdulok:  Ha  kő  vagyok  csak: 
Mit  mutogatnak  bámuló  csoportnak ! 
Mit  láttok  rajtam,  kandi  emberek. 
Hogy  ritkaságnak  ide  tettetek? 
A  kis  szerényke  kőben  mit  csodáltok?.  .. 

Egy  ismeretlen  másvilágot. 


A  hENY. 

A  fénytől  kérdé  egykor  az  erő : 
Mondd,  nem  unatkozol,  semmittevő? 
Mit  én  építek  vagy,  ha  kell,  lerontok, 
Te  csak  szemléled  s  nincsen  semmi  dolgod 
S  felelt  a  fény  :  Hol  én  hiányzom,  ottan 
Erő  hiába  mílködik:  k<^osz  van. 

ŐSZI   RÓZSA 

őszi  rózsa,  őszi  rózsái 
Vetkezik  a  rét,  a  róna. 
S  neked  most  van  születésed. 
Szomorúság  látni  téged. 

ószi  rózsa,  őszi  rózsa! 
Nem  lesz  eztán  pásztoróra. 
Haldoklik  a  fény,  a  lepke. 
Ködben,  árnyban  ki  szeretne! 

ószi  rózsa,  őszi  rózsa! 
Hajlik  az  év  hervadóra, 
Te  is  elhullsz,  de  a  nélkül 
Hogy  részed  lett  vón'  a  fénybül. 

A  GYANAKVÓ 

Egy  ifjú  —  Líziász,  ha  nem  csalódom  — 
Athéni  bár,  mogorva  szörnyű  módon. 
Epés,  gyanakvó,  zárkózott  kedélyű: 
Elcsábult  mégis  Bakhisz  szép  szemétül. 

Bakhisz,  a  bájos,  a  bűvölő  hetajral 

Hirét  Athénnek  ifja,  vénje  vallja. 

Csak  Líziász  szeretve  is  hitetlen  : 

<íÓh,  mondd,  minő  varázs  lakik  szemedben? 

Mi  kelti  ezt  a  vágyat,  mi  igéz  meg? 
Szeretlek,  vagy  csupán  szeretni  véllek? 
Szép  vagy,  de  tán  csupán  az  én  szememben 
S  másnak  Timandra  csókol  édesebben  ? 

A  vér  játéka  kelti  a  szerelmet, 
S  a  szépség  nem  más  :  puszta  árny,  lehellet. 
Csak  volna  szíved,  volna  csak  kirakva  : 
Látnám,  az  is  csak  véres  húsdarabka. » 

Bakhisz  nevet:  (f Bölcs  Líziász  barátom, 
A  szépséged  ne  fürkészd  minden  áron. 
Jer  és  ölelj ;  hunyt  szemmel  higyj  a  szépbe', 
S  ne  pillants  sanda  szemmel  lényegébe. 

Ha  kétkedel,  hogy  ajkam  csókja  édes : 
A  csókhoz,  szerelemhez  rosszul  értesz. 
S  ha  szívem  véres  húsdarab  szemedben  : 
Megnézheted  —  mikor  majd  halva  fekszem. » 


SALAMON  KIRÁLY  ÁLMA 

Zsidóknak  bölcs  királya,  Salamon, 
Tudósít  összehívta  egy  napon 
S  így  szólt  hozzájok :  Almot  álmodám. 
Lássam,  megfejti-é  a  tudomány? 

A  hallgatag  Jordánon  lefelé 

Siklott  velem  egy  rozzant  kis  hajó. 

A  tájat  sűrű  párázat  fedé, 

S  az  ég  nem  volt  derült,  hanem  fakó. 

Lehunyt  pillákkal  úsztam  csöndesen 

Komor  sziklák,  homokpartok  között. 

S  aztán  egy  hangra  fölnyitván  szemem'. 

Ég  s  föld  mosolygó  mezbe  öltözött. 

Szelid  fuvalmak  árja  csókdosott, 

Meg-meglibentve  ősz  szakállomat.  :, 

A  szellő  nárdusz-illatot  hozott,  •< 

Kőszikla  is  termett  virágokat.  f 

Oly  fényes  volt  a  táj,  olyan  meleg!  > 

A  fákon,  földön  nyilt  a  sok  virág.  ' 

Láttam  csodás  nézésű  szűzeket ; 

Közöttük  rózsakeblű  Jemimát. 

Fürgén  szőkéitek,  mint  az  őzikék 

0  s  Izraelnek  többi  lányai. 

Titkos  zenétől  zengett  a  vidék. 

Vágytam  kikötni,  partra  szállani. 

Kerestem  a  kormányt,  az  evezőt ; 

De  két  kezem  sehol  se  lelheté. 

Tündérmező  ért  uj  tündérmezőt, 

És  kis  hajóm  csak  úszott  lefelé. 

Aztán  sötét  lett,  s  láttam  uj  csodát! 

Az  égnek  eltűnt  napja,  csillaga. 

S  ketten  haladtunk  csendesen  tovább  : 

Én  csónakomban  és  az  éjszaka. 

Ezt  álmodám,  s  bár  mint  hányom-vetem, 

A  nyitja  hogy  mi :  meg  nem  lelhetem. 

Setéten  ül  me^  tompa  fájdalom ; 

De  a  nevét,  ah,  meg  nem  mondhatom. 

Szivemben  érzem  benntörött  nyilát; 

És  balzsamot  nem  ad  rá  Gíleád. 

Belém  szorult  a  kínok  tengere, 

S  nem  sírhatok,  bár  sírnom  kellene ; 

S  mig  álmom'  meg  nem  fejtitek,  ti  bölcsek : 

Érzem,  nem  is  fogok  hullatni  könnyet. » 

Megfejtem  én  1  Szól  szép  arczú  Ahíja. 

Dicsőségednek  nincsen  semmi  híja. 

A  merre  lépsz,  magasztalás  fogad, 

S  kőszikla  is  terem  virágokat. 

Hatalmad'  érzi  nyugat  és  kelet, 

Ifjak  s  szüzek  csak  rólad  zengenek. 

Megfejtve  álmod  ily  hamar  vagyon. 

S  szól  a  király:  ((Könnyekre  szomjazom !» 

Megfejtem  én,  király,  múlt  éji  álmod' ! 

Szól  most  a  csillagoknak  bölcse,  Szádok. 

A  szép  vidék,  a  bájoló  zene, 

A  fürge  táncz  mi  mást  jelentene. 

Mint  a  világ  hívságos  élveit; 

Bölcsek,  kik  nem  csábulva  nézhetik. 

Az  evezőtlen  sajka  lebegése 

Királyi  elméd,  melynek  bölcsesége 

Leküzdi  bűnös  gerjedelmeit, 

S  azt  vallja,  hogy  hiúság  minden  itt. 

Ezt  mondják  álmodról  a  csillagok. 

És  Salamon  nyög:  ((Még  se  sírhatok!;) 


2  86  J^öltemények 

S  föláll  Nátán,  szakálla  mint  a  hó  : 
Hogy  álmod  mit  jelent,  nyilvánvaló. 
A  nap  ragyog,  a  szüzek  lejtenek. 
Nyit  a  virág,  de  óh,  már  nem  neked. 
Öreg  lelkednek  nincsen  'ángja,  színe ; 
Társid  lemondás,  bánat,  éjmagány! 
S  a  vágyak  evezőjét  elveszítve 
Haladsz  a  vénség  rozzant  csolnakán, 
Mig  eltűnik  előled  a  világ. 
És  sírod  örök  éjét  hinti  rád. 

Az  agg  király  csak  néz  és  nem  felel. 
Hervadt  ajkáról  sóhaj  lebben  el, 
Arczát  kezével  lassan  elfedi. 
És  megerednek  néma  könnyei. 

A  SZAMÁR 

Élelmes  ficzkó  volt  s  jól  számított. 
Kiről  olvastam,  a  mi  jönni  fog  : 

Vazulnak  hívták  ;  szülte  Oroszország  ; 

Mutogatott  jó  pénzért  egy  oroszlánt. 

Bejárta  véle  már  a  félvilágot, 

S  egyszer  Magyarorszí'gon  is  megállott, 

Hirdetve  :  Itten  látható  egy  állat, 

A  melynél  nem  volt,  nem  leszen  csudásabb. 

Más  annak,  a  ki  okos  ember, 

S  más  annak,  a  ki  nézi  korpa-fejjel. 

Azért  tehát  tudják  meg  jóelőre, 

Hogy  a  kinek  nem  híg  az  agyvelője, 

E  csudalényben  oroszlánt  talál, 

Ha  nem  :  -     nyíltan  kimondom        sült  szamár. » 

S  tolong  a  nép  ;  Vazul  titkon  nevet. 
Oh,  csuda-lény  ;  megtölti  a  zsebet ! 
A  ki  megnézi,  mind  meg  is  csodálja  : 
Dicső  oroszlán,  állatok  királya  ! 

Mert  hol  van  ember,  beismerni  kész. 
Hogy  együgyű,  hogy  korpafej,  hig  ész!... 
Akadt  egy  mégis  nagysokára, 
Ki  a  bámész  tömegben   állva. 
Paraszt  észszel  ki  merte  mondani  : 
«Hunczut  legyek,  ha  ez  nem  egy  csacsi !» 

S  mint  a  mikor  tüzet  kiáltanak  : 
((Szamár!  szamár!))...  ezt  zúgja  száz  ajak. 
(íSzamár!  szamár!))      -  hangzik  mindenfelül. 
Az  így  szidott  sietve  menekül ; 
De  a  szabadban  sincsen  maradása. 
«Szamár!))  kiáltják  mindenütt  utána. 
Mi  ebbül  a  morál  ? 
Hol  oroszlánnak  néznek  szamarat : 
Mondd  rá  te  is,  hogy  az  ;  mert  a  szamár 
Különben  te  leszel  magad. 

PÁLMA  A  HORTOBÁGYON 

Oda  vitték,  ki  a  Hortobágyra, 
Hogy  legyen  majd  híres,  büszke  pálma, 
Hogy  bámulják  olvasatlan  évek. 
Születendő,  újabb   nemzedékek. 

De  az  ösztön  már  kicsi  korába' 
Húzta,  vonta  melegebb  hazába. 
S  hol  az  ákácz,  fűzfa  gyökereznek : 
A  homokban  nem  gyökerezett  meg. 

Darabig  csak  tengett  nyomorogva, 
Mig  a  nyári  nap  körülragyogta, 
S  magát  azzal  csalta,  hitegette, 
Hogy  ez  délnek  sugara,  melegje. 

De  hogy  ősz  lett,  köd  lépé  a  tájat, 
S  a  levelek  lassan  hulldogáltak : 
A  legelső  szélvihar  kitépte, 
S  a  halálnak  éje  szállt  föléje. 

Uj  tavaszkor  ákácz,  fűzfa  zöldéit ; 
A  kiszáradt  fácska  soha  többet ; 
Mert  a  kinek  délszak  a  hazája, 
Hideg  földön  meg  nem  él  a  pálma. 


PARALIPOMENA 

HULL  A  VIRÁG... 

Hull  a  virág,  deres  már  a  fa  lombja ; 
Szép  menyasszonyt  most  viszik  a  templomba. 
Rátekintek  az  arczára  reszketőn: 
Isten  hozzád!  régi,  csalfa  szeretőm! 

Elhangzott  a  holtomiglan  ajkárul ; 
Lányka,  lányka !  hej  a  pártád  elárvul. 
Egy  férfinak  adtad  el  most  magadat ; 
Az  az  eskü  elhervasztja  ajakad'. 

Volt  egy  kis  lány,  szőke  kis  lány . . . régen  volt! 
Ugy  szeretett...  De  mi  haszna,  rég  megholt. 
Kalapomat  lehúzom  a  szemembe : 
Tudja  isten,  nem  vagyok  jó  kedvembe'... 

Eh!  hisz'  én  is  akárhányat  szerettem  1 
Szivemet  egy  perezre  nála  feledtem. 
És  azután,  hogy  egymással  beteltünk. 
Más  virágnak  szívta  mézét  szerelmünk. 

Hervadj  hát  el,  ha  kinyiltál  férjednek; 
Nem  áldalak,  átkozlak,  csak, ..  feledlek. 
So'se  bánom,  so'se  fáj,  hogy  elhagytál ; 
Találtam  én  szebbet  —  jobbat  náladnál. 

BÓLOGAT  AZ.,. 

Bólogat  az  árnyas  erdő,  este  lett. 
Nem  is  látom  már  a  pásztor  tüzeket. 

Tudja  Isten,  merre  jár  a  napsugár! 
Szeretőm  volt,  jaj,  de  nagyon  csapodár. 

Halovány  a  hold  világa,  nem  ragyog. 
Nem  tudom,  hogy  hol  szerzé  a  bánatot. 
Mint  az  emlék  szebb  napoknak  alkonyán, 
Mint  szerelmem  épen  olyan  halovány. 

Hajnal  előtt  harmat  fűre,  fára  hull. 
Örömében  a  mennyország  kipirul, 
Sirtam  érte,  búslakodtam  eleget ; 
Nem  sirok  már,  inkább  újra  szeretek! 

EPIGON 

Nem  tudok  én  szerelemről 
Szeretetről  hallani, 
Énekem  oly  bús,  borongós, 
Hogy  unalom  hallani. 
Ócska  eszmehulladékok ! 
Száz  költő  dalolta  rég 
Szebben,  jobban  ;  meg  nem  éi-tvc 
Elég  már  a  vers,  elég! 

A  mit  Ossián  álmodik  most 
Ezredéves  sírba  bent, 
Byron  kínja,  bősz  siráma  .  .  . 
Vége,  vége !  füstbe  ment ! 
S  a  miért  Lenau  megőrült 
Es  Petőfi  elesek : 
Nagy  Széchényi  csüggedése : 
Korszerűtlen  agg  mesék. 

Sárba  hurczolt  Heine  mindent, 
A  mi  jó,  szép,  tiszta,  szent, 
Istenem,  mily  jól  gyaníta  : 
Vége,  vége !  füstbe  ment ! 
Csöndes  őrület,  betegség 
Éjelezni  rímekért, 

Reviczky  Gyula  költeményei.  I9 

Panaszolni  bánatunkat, 
A  mit  senki  meg  nem  ért. 

Beszegődni  naplopónak, 
—  Már  hogy  írni  verseket !  — - 
Pénzt  szerezni  csak  az  élet ; 
Költő !  véged  már  neked  ! 
Ideált  akarsz  mutatni? 
Te  szegény,  bohó  gyerek ; 
Csak  poéta  érti  búdat, 
S  nem  a  többi  emberek. 

Nem  tudok  én  döngicsélni 
Divatosan,  újszerűn  ; 
A  mi  most  kapós,  regényes : 
Kapzsi  nyegleség  s  a  bűn. 
Gyengeségemet  daloljam  ? 
Bűnömet,  bukásomat? 
Visszahívjam  énekemmel 
Régi  szép  világomat? 

Lelkem  óriás  viharja 
Majd  szívem  szakítja  szét ; 
Megbocsátni  úgy  szeretném 
Milljó  tévedő  bűnét. 
A  lemondás  és  a  bánat, 
A  bocsánat,  szánalom, 
S  nem  a  szeretet  sugara 
Bolygó  epigon  dalom. 

EGY  BÁLKIRÁLYNŐNEK 

Alig  nőtt  ki  még  a  rövid  ruhábul 
S  mamája  bálba  viszi  kegyedet. 
Szive  viharzik,  gondolatja  kábul, 
Hogy  valahára  már  nagysád  lehet. 

Kipirult  arczczal,  lázas  remegéssel 
Végigsuhan  a  márványcsarnokon  ; 

És  gyermeklelke  illatárba  vész  el, 

S  ujongva  kérdi  :  Hát  nem  álmodom  ? .  .  . 

Liheg,  zihál,  szeme  ragyog  a  láztul ; 
S  a  mint  egy  frakkos  úrral  elsuhan, 
Mindenki  önt  csodálja,  önre  bámul; 
(íA  bálkirálynő!))  suttogják  sokan. 

S  ön  diadalmasan  mosolyg  e  szóra, 
De  egykor  majd  megtudja  :  mit  jelent. 
Jelenti,  hogy  sok  édes  gyermekóra 
S  a  nyájas  otthon  feledésbe  ment. 

Majd,  hogyha  diadalról  diadalra 
Fog  szállni,  átvirasztott  éjszakák 
Után  könyekre  szomjazón  bevallja : 
Boldog,  ki  elsírhatja  bánatát  1 

Kaczagni  fog,  nehogy  magát  kaczagják : 
Mosolya  kínos  altatás  leszen. 
S  od'adná  egy  könnyért  száz  diadalját, 
Szép  bálkirálynőm,  édes  gyermekem! 

MAGÁNYOS   KERESZT 

Szól  a  kereszt  a  sziklaormon : 
« Erény,  hűség  az  én  müvem, 
Az  üdvösség  szelíd  hónába 
Nem  juthat  senki  nélkülem. 

Kinek  lelkében  él  nagy  eszme 
Szívét  örök  vágy  hatja  át, 
Hozzám  sóhajt  nehéz  napokban, 
Bennem  találja  vigaszát. 

S  ki  engemet  visel  könyezve, 
A  tűrni  tudó  szenvedőt. 
Imára,  irgalomra  intem 
S  megváltom  őt!)) 

.9* 

POTYA-NÓTA 

Éneklik  "  szerkesztők  ■' 

Potya  versek,  potya  czikkek, 
Potya  munkatársaim  ; 
Gyakran  látogassatok  meg, 
Protegált  barátaim! 

Veletek  kezet  szoritok, 
S  kívánok  szép  jónapot, 
Sőt  viszonzásul  potyára 
Tiszteletpéldányt  adok. 

Ti  dicsők!  önzetlenek  ti! 
(Bolond  potya  tökfejek!) 
Kik  nem  irtok  hasatoknak! 
(Nagy  szamárság  tőletek!) 

Írjatok  verset  novellát, 
Akármit,  csak  Írjatok ; 
De  a  honoráriumról, 
No  arról  hallgassatok. 

NÉMA  VÁD 

A  szemem  is  lehunyom; 
Ne  lássam  bánatát, 
Akiért  annyi  bú  nyom : 
Ugy  gondolok  reád. 

Szeretlek  sírva  téged, 
De  nem  te  okozád 
A  kínt,  mely  engem  éget : 
Ugy  gondolok  reád. 

Neked  jutott  a  bánat, 
Nekem  egy  néma  vád, 
A  melyre  nincs  bocsánat: 
Jgy  gondolok  reád. 

MEA  CULPA 

Jól  tudom  én  azt,  hogy  a  fájdalom  vak. 
Mégis  szemembe  köny  hiába  gyűl. 
Könyek  között  is  érzem  :  bánatomnak 
Én  vagyok  oka  egyesegyedűl. 
Beismerem,  bánom  minden  hibámat, 
A  világot  ne  érje  semmi  vád. 
((Te  vagy  a  bűnös!))       jajdul  föl  a  bánat 
(iA  mérges  kígyót  magad  ápolád.)) 

A  boldogságot  meg  nem  érdemeltem. 
Gyarlóság  kísért  minden  utamon. 
De  részem  a  bünhödésből  kivettem, 
Hibáimnál  több  tán  a  bánatom. 
Harag  helyett  könyezve  átölelném 
S  szeretni  tudnám  üldözőimet.  .  . 
A  legnagyobb  kínt  is  viselve  békén 
Ne  tudja  lelkem,  mi  a  gyűlölet. 

UTl   EMLÉK 

Husz  éves  voltam,  könnyű  szivvel 
Utaztam  a  Dunán 
Előttem,  járt-kelt,  meg-megállott 
Egy  édes  arczu  lány. 

Leült  mellém  és  könnyű  szerrel 
Barátságot  köténk. 
Elmondta  honnan  jön,  hová  megy 
(Mama  nem  ült  közénk). 

Szóba  kerültek  a  poéták. 

És  Heine  dalai, 

S  észre  se  vettük,  hogy  szivünket 

Hevíti  valami. 

De  mikor  incselkedni  kezdett 
Már  Ámor  is  velünk: 

Hajó  fütycntett,  partra  tett  és 
Aztán  tovább  repült. 

Merengve  néztem  hosszasan  még 

A  távozó  után. 

Lágy  zsongás  hangzott:  ((Soha  többé !> 

Szivemben  s  a  Dunán. 

BÁBEL 

Te  volnál  hát  egy  ország  szemefénye, 
Te  érthetetlen  összevisszaság?  — 
Város,  melynek  se  nappala  sem  éje. 
Te  felfordult,  elkárhozott  világ! 
A  szerelemnek  nincs  itt  már  bubája, 
Csavargóké  a  csillagtiszta  menny. 
Lehet-e  ott  az  érzelem  hazája, 
Hol  diadalt  arat  a  bűn,  a  szenny?.  .  . 

Rajongó  lélekkel  hittem  sokáig, 
Hogy  a  főváros  égi  Pantheon, 
Melyből  a  nemes  ideál  kiválik, 
S  ezé  a  taps,  ezé  a  jutalom. 
Megálmodám  az  elfeledt  regéket. 
Hevültem,  mint  egy  régi  kor  fia. 
Athén  és  Róma  nálam  újra  éltek 
S  Arisztidesz,  Brútusz,  Kornélia. 

A  nép  közt,  falun  éltem  volna  szépen 

S  Írásból  ismerném  csak  Szodomát. 

Ha  már  önvétkünkön  kaczagni  szégyen. 

Iszonyú  látni  ezrek  mámorát. 

Menj !  s  hallgasd  meg,  ha  még  el  nem  romoltál, 

Az  önzés  gyáva  evangéljomát! 

Borulj  a  porba !  ott  egy  fényes  oltár,  — 

Csókolni  fuss  a  bűn  aranyhaját. 

Szemem  e  bábeltornyu  tarkaságot, 
E  nyomorú  fényt  nézi  hidegen. 

Kaczagnám  ezt  a  hóbortos  világot. 
De  nem  kaczagom,  mert  nem  érthetem. 
Mint  száműzött  kerülök  minden  embert 
És  sírni  vágyom,  ha  leszáll  az  est ; 
Rab  vagyok  én,  a  ki  daczolni  nem  mert 
És  halni  gyáva    élni  kába,  rest. 

Sebzetten  itt  bolyongok  félbolondul ; 
Bolondok  közt  a  félbolond  magam. 
Indulatom  viharharangja  kondul. 
És  óriásnak  gondolom  magam. 
Szeretném  összezúzni  ezt  a  népet. 
Mint  a  mese  kigúnyolt  Sámsona, 
Hogy  halljon  az  utókor  is  regéket ; 
Minőket  senki  nem  hallott  soha! 


EMLÉKEK 


Két-három  év  után  reád  találtam, 
Nagyobb,  kaczérabb  és  büszkébb  levél 
S  én  bárgyuságból  nem  mertem  köszönni. 
Bámultalak  csak,  míg  el  nem  tűnél. 


Találkozunk  megint  az  utczán, 
S  én  mint  ezer  más  átmenő 
Utadból  csöndesen  kitérek 
S  elgondolom  :  beh  büszke  nő  l 

Hja  kedvesem,  a  drága  nadrág 
S  finom  kabát  rég  elkopott. 
Csámpás  czipőmet  folt  nem  állja 
S  czilinderem  ütött-kopott. 

3 
Egyszer-kétszer  láttalak  csak  este, 
Báji,  tánczoló  népség  között, 

Úgy  rohantam  véled,  mint  az  őrült. 
Valami  úgy  fájt,  úgy  üldözött. 

Bár  zuhantunk  volna  a  pokolba. 
Hol  örök  sötétség  éje  föd, 
Téged  tartva  ölelő  karomba' 
Felköszönteném  az  ördögöt  I 


Úgy  kerülök  minden  rokont,  barátot 
S  téged  leginkább,  úri  kedvesem. 
Oh  mert  koldulni  nem  tudok  szerelmet 
És  csak  szivem  van,  pénzem  nincs  nekem! 

ŐSZI  DALT  ÍROK 

A  liljomot  ha  már  eluntam, 
S  a  csillagot,  a  holdsugárt, 
Elsírdogálni,  ködborultan 
A  hervadásrul  meg  nem  árt. 
Mert  versnek  is  van  ám  szezonja  : 
Tudják  ezt  a  redaktorok. 
Most  őszi  vers  jön  ép  kapóra. 

—  Én  mostan  őszi  dalt  irok. 

S  miért  ne?  hiszen  napjainkban 

Épen  legtöbb  a  jajgatás ; 

És  annyi  tört  sziv,  annyi  kín  van, 

A  mennyi  borzas  óriás. 

Búgják,  hogy  óriás  keservük, 

Hogy  ők  valódi  mártirok. 

Jajgatni  (rossz  rímekben!)  elvük  .  .  . 

—  Én  mostan  őszi  dalt  irok. 

A  legtöbb  kedvesét  temette, 
Olyant,  a  ki  nem  élt  soha  ; 
De  addig  őrjöngött  felette, 
Mo^y  vtgre  elhivé  maga. 

Vannak,  kik  egyre  halni  vágynak, 
(Sirok-ra  rímelik  :  sirok.) 
Ha  kellenének  a  halálnak  .  .  . 

—  Én  mostan  őszi  dalt  irok. 

Hát  még  a  kik  filozofálnak! 
Ezeknél  fogy  csak  a  papir. 
De  aztán  ám  szörnyen  kiválnak, 
Mindannyi  problémákat  ír. 
Néhányan,  mint  zsenik,  epések. 
Tőrül  szakadt  vad  Tímonok, 
Szivüknél  csak  fejők  setétebb  .  .  . 

—  Én  mostan  őszi  dalt  irok. 

Ez  Byron  álmait  zavarja, 

S  unalmas,  mint  a  bőjtölés. 

Rőf  számra  mérhető  a  jajjá. 

És  hangja  pátosz,  örülés  ; 

Heinéra  hoz  blamázst  a  másik, 

Petőfit  bántja  vajmi  sok, 

S  ez  igy  megyén  Pálig,  Tamásig  . 

—  Én  mostan  őszi  dalt  irok. 

Derék  legények  mind  a  gáton. 

Egymásra  mind  irigykedik. 

Írásuk  czifra  ákom-bákom. 

És  ((el  van  nyomva))  mindegyik. 

Az  akadémiát  lenézi, 

És  kritikusain  kifog.  .  . 

A  világot  gúnynyal  tetézi  ,  .  . 

—  Én  mostan  őszi  dalt  irok. 

De  nini !  most  veszem  csak  észre. 
Hogy  nem  az  őszrül  zeng  dalom! 
Sebaj,  azért  én  az  egészre 
A  refrént  mégis  rácsapom. 
Magyar  költészet,  te  kopár  fa, 
Bús  hervadásodon  sirok ! 

Jer,  uj  tavasz  már  nem  sokára, 
Mert  addig  őszi  dalt  irok! 

AZ  IFJÚSÁG 

Vigyetek  el  a  társaságbal 
Szivem  a  bánattól  beteg. 
Legalább  elkábít  a  lárma 
És  álmaimnak  élhetek. 

Mig  a  világot  elfelejtem 
Addig  vagyok  boldog  s  szabad. 
Felolvadok  az  érzelemben 
És  nem  bánt  semmi  gondolat. 

Az  ifjúság  kaczér  leánya 
Hozzám  űl  s  szólít  nevemen. 
Csókolgat  és  szememre  hányja : 
Mért  nem  ölelem,  élvezem  ? 

Mert  bánatunkra  ő  a  balzsam, 
ó  ád  a  szívnek  szárnyakat, 
S  akármi  érje :  semmi  bajban 
Nem  szór  a  létre  átkokat. 

A  boldogság  nélküle  kétes 
És  csonka  minden  élvezet, 
Mert  annak  mi  a  szívnek  édes : 
A  fonásához  ő  vezet. 

Aranykeretbe  álmainkat 
Foglalni  6  képes  csupán, 
Elszáll  a  lepke,  el  az  illat, 
Ha  nincs  többé  virág  a  fán. 

Gyümölcs  lesz  rajta  s  ez  a  férget 
Is  bé  fogadja  lakosul, 
Amelytől  sokszor  meg  sem  érhel  : 
Idő  előtt  a  porba  hull. 

CSEVEGÉSEK 


Gyűlöltem  embert  és  világot 
S  e  furcsa  képű  életet. 
Sokáig  vívtam  ezt  a  harczot, 
De  látva  annyi  könnyes  arczot 
A  gyűlöletnek  vége  lett. 

Hisz'  költő  csak  szeretni  képes. 
Barátja  minden  szenvedő. 
A  bánatos  vigasztalója  ; 
Dala  bocsánat,  béke  szója : 
Gyűlöljön  a  tömeg,  nem  ől 


Nem  az  irigység  szól  belőlem  ; 
Nem  gyöngeség,  nem  fájdalom. 
Nevezd  hóbortnak,  hogyha  tetszik, 
És  légyen  őrület  dalom. 

Csak  hagyj  meg  e  szent  őrületben, 
Ne  is  legyek  józan  soha. 
Fölér  aranynyal,  minden  űdwel 
A  költő  láza,  mámora! 


Nem  is  volt  még  valami  régen. 
Három-négy  éve  sem  lehet. 
Veled  sétáltam  kint  a  réten 
És  rólad  irtam  verseket. 

Sok  jámbor  szerkesztő  lefőzött 
S  szidá  hitvány  dorombomat. 
Ez  a  doromb  hiába  győzött! 
Én  akkor  voltam  boldogabb. 

Hogy  vártam,  híttam  azt  a  pcrczet 
Mikor,  ha  majd  nagyok  leszünk, 
Téged  az  oltárhoz  vezetlek, 
S  a  pap  előtt  megesküszünk. 

Elváltunk  s  röpke  év  után  már 
Szebbnek  találtuk  a  jelent. 
Ám  gúny  a  multat  még  se  érje, 
Az  ifjúság  emléke  szent! 

Megnyugszom  íme,  bárha  sírva  ; 
A  múlandóság  hű  barát, 
Magunkkal  viszszük  le  a  sírba 
Az  első  szerelem  dalát! 


Kérlek,  ne  zengjetek,  poéták. 
Folyvást  szerelmi  bánatot, 
Könyet,  sóhajt,  csillagsugárzást 
S  hűségről  ne  is  szóljatok. 

A  hazugság  versben  megindít ; 
Szép  rímeknek  ne  higyjetek. 
Jó  asszonyok,  hány  bús  poéta 
Nem  érti  a  ti  könyetck! 

BEH   FURCSA... 

Beh  furcsa,  hogy  poéta  lettem, 
Beh  furcsa  is  az,  édesem. 
Szerelmes  álmaimnak  éltem 
És  most  az  emlék  mindenem. 
Szegényen,  megviselt  ruhában. 
Terád  gondolni  sem  merek. 
S  tegezni  már  csak  néha  tudlak 
Egy  röpke  dalban  tégedet. 

Beh  furcsa,  hogy  poéta  lettem ! 
Beh  furcsa  is  az,  édesem. 

A  dicsőségbül  egyebem  sincs, 

Csak  nyomtatásban  a  nevem. 

Erről  is  szivesen  lemondok 

És  néked  élek  egyedül ; 

Oh  mondd:  szeretsz-e?  Én  szeretlek 

Örökké,  véghetetlenül ! 

EGY  SZERKESZTŐNEK 

Pletykázni  akarok  magárul ! 
Hisz  ön  pletykázni  úgy  szeret. 
Instálom  az  ugorkafárul 
Hallgasson  hát  meg  engemet. 
Természetem  már :  ignorálni 
Nem  szoktam  én  az  ostobát. 
S  kedvem  van  önnek  eldalolni 
Kcdvencz  dalát         a  szatirát. 

Dicső,  nagy  férfi  I  Híre,  mint  a 

Saláta,  gaz,  buján  terem, 

Mig  én  csak  lassan  köthetem  meg 

A  koszorút  ösvényemen. 

S  a  salátából,  hogyha  gyomrunk 

Bevette,  tudja,  hogy  mi  lesz? 

Fi  donc,  uram!  Bizonyra  mondom 

Csúnya  metamorfózis  ez! 

Ön  akadémikus,  tehát  már 
Eo  ipso  ((summa  criticaí) 
Nos  mondja  meg,  van-e  e  versben 
—  Ön  ért  hozzá  -      malícia? 
Ha  nem  tetszik,  különbet  írok 
Néhány  év  múlva,  úgy  lehet. 
Midőn  aranyokkal  fizetné 
Egy  ilyen  apró  versemet. 

A  HÁRSFA  REGÉJE 

Száz  éves  hárs  a  parkban 
Hullatja  levelét, 
Tíz  éves  Emmi  kének 
Mond  száz  éves  regét : 

((Viharral,  férget  éggel 
Küzködtem  én  sokat, 
Tűrtem  deret,  zimankót. 
Láttam  villámokat. 

Tavaszkor,  ha  felöltem 
Uj  ünneplő  i-uhám 
És  földemet  benőtte 
Lágy  fű  sűrűn,  puhán  ; 

Alattam  megpihentek 
Jó  és  rósz  emberek, 
A  napsugárt  fogam  fel 
Gyakran  fejők  felett. 

És  vége!  Oda  minden; 
Árny  s  lomb,  levél  s  virág 
Maholnap  fejszés  ember 
Fog  jönni  és  kivág. 

Vagy  itt  fogok  maradni 
A  múlt  emlékéül. 
Kopáron,  elfeledve 
S  ember,  madár  kerül  ?t» 

S  kis  Emmi  rázza  szótlan 
Arany  fürtös  fejét. 
Hallgatja,  de  nem  érti 
A  százéves  regét. 

BARABÁS  MIKLÓSHOZ. 

Öregnek  hívnak ;  de  ne  bándd,  hogy  az  vagy  ! 

Az  istenek  oly  ifjúságot  adtak, 

Mely  az  időt  túléli,  halhatatlan  ; 

Él  az  ecsetben,  hangban  és  a  dalban. 

Halandó  ember  csak  a  föld  pora  ; 

De  a  művészet  meg  nem  hal  soha ! 

Öregnek  hívnak  ;  de  ne  bándd,  hogy  az  vagy ! 
Dicső  napokról  tud  beszélni  ajkad. 
Midőn  te  ifjú  voltál,  drága  néped 
Áldásos  korra,  új  eszmékre  ébredt. 
Boldognak  mondalak,  mert  láthatád 
Széchenyi,  Vörösmarty  korszakát. 

S  megértél  többet  is,  nagyobbat  is  még! 
Midőn  a  zászlót  lobogtatva  vitték 
S  felzúgott  győzedelmes  harczi  ének  : 
Irigylendő  művész,  ezt  is  megérted, 
S  e  nagy  idők  számos  nagy  emberét 
Te  színről  színre  láttad,  ismered. 

Nem  fegyverrel,  nem  is  gyújtó  beszéddel. 
Mégis  közöttük  álltál  ifjú  hévvel. 
Együtt  küzdöttél  az  egész  hazával. 
Ecsettel  kézben  és  szivedbe'  lánggal. 
És  hogy  csodálják  késő  unokák : 
Megfested  korod  arczképcsarnokát. 

S  minő  arczképek!  Népünk  java-jobbja 

Vonul  szemünk  előtt  el  hosszú  sorba' : 

Kossuth,  Petőfi  arcza  s  annyi  másé, 

—  Ki  győzné  végig  elsorolni,  hányé  ! 

Te  általad  beszél  hozzánk  hiven. 

Van-é  ki  még  nem  látta?.  .  .  Nem  hiszem! 

S  egyet  mondok  még.  Légy  ezért  is  áldott! 
Nyakadba  nem  vevéd  a  nagy  világot. 

Itthon  maradtál  zajtalan',  szerényen  ; 
A  honfiról  is  elmondhatjuk  :  éljen  ! 
A  magyar  úgy  ismer  mint  hü  fiát, 
Kinek  hazája  nem  a  nagyvilág. 

A  jó  isten  kegyelméből  megérted, 
Fejlését  magyarok  művészetének ; 
És  két  szemed  örömkönnyezve  látja, 
Hogy  már  hazádnak  is  van  képirása. 
Az  úttörők  által  vetett  magot, 
Örvendj,  gyümölcsöt  hozni  láthatod ! 

Öregséged  békén,  nyugodtan  éljed. 
Gyümölcsöző  volt,  nem  ment  kárba  élted. 
A  magyar  művészet  történetében 
Fogsz  élni,  mig  csak  érdem  lesz  az  érdem. 
Neved  mellett  jövőben  majd  az  áll. 
Hogy  úttörő,  az  elsők  közt  valál. 

AZ  ÚJ    NÉPKÖLTÓK 

Legyetek  hát  parasztbetyárok, 
És  hordjatok  fokost,  gatyát ; 
Gyalázza  meg  káromkodástok 
A  költészetnek  templomát. 
Hurczoljatok  meg  minden  eszmét, 
TVlaradjon  a  szív  parlagon. 
És  veszszetek  az  örök  éjbe 
Rossz  dalotokkal  egy  napon. 

Szidjátok  a  czudar  világot, 
Mig  nyelvetek  ki  nem  szakad. 
Legyen  a  lebujban  tanyátok. 
Horkoljatok  a  pad  alatt. 
Így  nyúljatok  aztán  a  lanthoz 
S  Írjatok  verset  részegen  : 
Az  egyéniség  s  szenvedély  csak 
]gy  látszik  meg  a  verseken. 

Igyatok  hát!  És  önhibátok 
Miatt  is  mást  gyűlöljetek. 
De  az  igaz  költő  kigúnyol 
S  a  józan  ember  kinevet. 
Pálinkát  hát  a  rossz  gebének, 
Hogy  vásáron  tüzes  legyen ; 
Különben  csacsihoz  hasonlít, 
Mely  szelid  szóra  nem  megyén. 

A  NEMZETI   KASZINÓNAK 

midffn  Gyeties  László  tanulmányút] ára  gyűjtést  rendezett 

Szabályként  álljon  mindenféle  kornál : 
Ostort  az  ellen,  a  mi  léha,  kontár. 

S  ha  valahol  középszerű  terem. 
Halálhozója  a  közöny  legyen. 

De  igaz  érdem,  feltörő  tehetség 
Ily  sors  alá  soha,  soha  ne  essék! 

Mutassa  meg  a  nemzet,  hogy  a  szellem 
A  legnagyobb  kincs,  megbecsülhetetlen! 

Te  megmutattad.  Hála  hát  neked  ; 
JVagy  vagy,  becsülve  a  művészetet. 

Fogd  azt  a  zászlót,  ez  a  küldetésed, 
S  az  egész  nemzet  fog  követni  téged! 


NE  SÍRJ,  NE  SÍRJ  ... 

Ne  sírj,  ne  sírj !  Szelid  szemedben 
Nem  nézhetem  a  könnyeket. 
Kaczagd  ki  ezt  a  gyáva  népet, 
Mely  ujjong  bánatod  felett. 

Reviczky   Gyula  költeményei. 


3o6  T^öUeméttyek 

Övé  a  szenny,  övé  a  bűn  is ; 
Te  csak  szeretsz,  nem  vétkezel. 
A  csillagok  mind  azt  beszélik, 
Hogy  az  uj  Messiás  közel. 

Olvastam  lelked  bánatában ; 
Hisz  annyiszor  volt  árulód 
Kisírt  szemed  borult  világa .  .  . 
Oh  hadd  legyek  vigasztalód ! 
S  viseld,  nehéz  bár,  a  keresztet 
S  ne  hagyjon  jó  reményed  el. 
A  csillagok  mind  azt  beszélik, 
Hogy  az  uj  Messiás  közel. 

Emeld  büszkén,  magasra  fődet 
S  mutasd  vig  arczodat  nekik. 
Kik  szívedet  kifosztogatták, 
A  büntetést  is  elveszik. 
Lejön  az  istenember  újra 
És  megvált  minket  vérivel. 
A  csillagok  mind  azt  beszélik. 
Hogy  az  uj  Messiás  közel. 

Nem  látod-é  a  láthatárnak 
Alján  a  vészes  felleget?,  .  . 
Nem  hallod  távol  ama  zúgást? 
Nem  érzed  a  forgószelet?.  .  . 
Szaladjon,  a  ki  gyáva,  majd  ha 
Az  Ur  haragja  ünnepel ! 
A  csillagok  mind  azt  beszélik, 
Hogy  az  uj  Messiás  közel. 

Vihar  lesz!  A  pokol  megindul! 
S  az  ördög  sír :  Ez  ő !  Ez  ő ! 
De  himnuszt  zeng  a  zivatarral 
Sok  bánatos,  sok  szenvedő. 
E  bűzhödt  lég  megtisztul  és  ránk 
U)  nap  süt  .  .  .  annyi  már  a  jel, 

Hogy  a  világot  megjavitó 
Uj  Messiás,  az  Ur  közel! 

DON  QUIJOTE 

Sovány  és  bús  arczú  lovag  volt; 
Rajongott,  az  erényt  szerette. 
Babérra,  szerelemre  vágyott ; 
Hős  volt,  dicső  volt  —  képzeletbe. 

Szegényét,  árvát,  elnyomottat 
Megvédeni  volt  élte  gondja, 
S  a  kiket  megtérítni  készült 
Azoknak  ő  volt  a  bolondja. 

A  büszkét  adta,  bár  szegény  volt 
És  nevetséges  már  alakja. 
Rozsdás  pánczélt  viselt,  de  rózsás 
Ábrándozás  lakozott  alatta. 

Más  nem  tudott  úgy  lelkesülni, 
A  szépet  úgy  ki  sem  szerette; 
De  parasztokkal,  szélmalommal 
Harczolt  s  mindenki  kinevette. 

Az  ő  képzelt,  rózsás  világa 
Üres  bohóság  láncza  volt  csak; 
Ezért  vallott  mindig  kudarczot. 
Ezért  nevezték  őt  bolondnak. 

S  mert  jó  maradt  szegényen  is,  volt 
Nagy  kínja,  volt  elég  keserve; 
S  mert  jónak  hitte  a  világot. 
A  gúnykaczajt  megérdemelte. 

S  kit  kóbor  és  sovány  vitézünk 
Úgy  feldicsért  és  úgy  imádott. 
Nem,  mint  hivé,  tündér  kisasszony, 
Hanem  csak  egy  paraszt  leány  volt. 

Vak  álmodó  bolond  I  szerencse. 
Az  esze  megjött  vén  korára. 
Meggyónta  bűneit,  kibékült 
Magával  és  úgy  halt  meg  ágyba! 


EMMAHOZ 


Szenvedsz?  beteg  vagy?  vajha  vágyam 

Vihetne  szárnyakon, 
S  hajolhatnék  kebledre  lágyan. 

Én  lázas  angyalom. 

Oh,  bár  veled,  a  szenvedővel. 

Tölthetnék  éjt,  napot 
S  csókolhatnám  varázserővel 

Tüzelő  ajakod'. 

Majd  mondanék  regét  regére. 

És  bús  egy  volna  csak : 
Egy  beteg  ifjúról,  ki  végre 

Meggyógyult  általad  .  .  . 

De  én  nem  szállhatok,  mi  haszna 

Gyötör  a  bú,  a  vágy? 
Ápoljon  hát  s  álmid'  virassza 

Szerette  jó  anyád. 

Mint  vagy?  gyötörnek  lázaid  még? 

Te  drága,  szende  lény  ? 
Ugy-e,  ugy-e  tavaszkor  ismét 

Mosolygva  jősz  elém?..  . 

A  tavasz  is  szomorúságot 

Érezne  nélküled. 
Sóhajtanának  a  virágok  : 

Szép  asszonyunk  beteg! 

Ne  okozz,  ne  vádolj  szüntelen' ! 
Nem  vagyok  én  hozzád  hűtelen. 
Mióta  megláttam  arczodat, 
Gondolatom,  álmom  csak  te  vagy ! 

S  mint  a  föld  a  nap  körül  forog. 
Ébren,  alva  csak  rád  gondolok. 
Napsugaram,  édes  szerelem, 
Süss  szivembe  híven,  melegen! 

Majd,  ha  megfagy  a  tüzes  parázs, 
S  ha  tavaszkor  is  lesz  hervadás : 
És  ha  délben  éjszaka  leszen  : 
Akkor  leszek  én  is  hűtelen. 

Higyj  nekem  hát!  A  tied  vagyok. 
Ha  nem  szeretsz,  jobb  ha  meghalok. 
Érzem  is,  ha  elhagysz  engemet. 
Bújában  a  szivem  megreped. 

]]] 

A  mama  szólt:  ((Édes  leányom, 
Okos  légy  s  győzd  le  már  magad' ! 
A  szerelem  vaksága,  hidd  el. 
Tévútra  vitt  már  sokakat. 

Fontold  meg  jól  minden  dolognál. 
Mit  szól  a  világ  szája  majd? 
Mert  minden  úgy  jó  csak,  ha  ennek 
Nincs  semmi  kifogása  rajt'. 

Kövessed  hűn  az  6  parancsát: 
Szeress,  midőn  megengedi, 
S  bár  szíved  megszakad  a  bútól, 
Vidám  mosolyt  mutass  neki.)) 

Te  megfogadtad  a  tanácsot. 
Éber  vagy,  óvatos,  hideg. 
A  bókból  és  nyájas  mosolyból 
Egyformán  jut  mindenkinek. 

Hogy  törik  magukat  utánad 
A  férfiak!  És  ezalatt 
Az,  kit  te  is  szeretni  tudnál : 
Nem  is  néz  rád  s  tovább  halad. 


IV 

A  pletyka  bánt?...  Elhagylak  imhát. 
(Az  etikettet  ki  nem  állhatom!) 
Én  boldogtalan  legyek  inkább, 
Mint  betanított,  illemes  majom. 

Bár  te  vagy  fényem,  álmom,  üdvöm, 
Bár  kívüled  mást  nem  szerethetek : 
A  válás  kínjait  leküzdöm. 
De  báb,  de  gép  én  sohasem  leszek! 

Szivem  taktusra  nem  szerethet ; 
Inkább  szerelmem'  is  megtagadom! 
Mert  gyűlölöm  az  etikettet ; 
Mert  borzadok  nevetni  —  magamon. 


Azt  irta,  hogy  többé  nem  írhat, 
S  oly  illemes  volt  levele. 
Én  zsebre  dugtam,  nem  feleltem 
S  nagy  bölcsen  hallgattam  vele. 

Ön  is  feledt,  én  is  feledtem  ; 
Mindkettőnk  élt,  a  hogy  tudott. 
Az  idő  sok  mindent  begyógyít! 
S  szivünk  most  hál'  isten,  nyugodt. 

VI 


Hogyha  vársz  még  vagy  tiz  évet. 
Én  leszek,  nem  más,  a  férjed; 
S  ha  tárczám  is  úgy  akarja, 
Fürösztelek  tejbe-vajba*. 

Holdvilágos  éjszakákon. 
Járunk  majd  a  lagunákon. 
Ott  ismétlem  karjaidban : 
Holtomiglan,  holtodiglan ! 

Csókjaink  majd  elregélik. 
Mire  vágytunk  annyi  évig . . . 
Csakhogy  addig  én  szerelmem, 
Megöregszünk  mind  a  ketten. 

VU 
VÁLÁS  UTÁN 

Mig  láttalak,  gyötört  a  szerelem, 
S  elhagytalak  vigan,  könyelmüen. 
Vágyam  beszélte:  ((Visszatérek  én 
S  akkor  leszel  csak  igazán  enyém. 

Enyém  leszel,  te  a  jóság  maga! 
Te  a  hűség,  szelidség  angyala!)) 
Így  szól  az  ábránd  s  közbe  kételyem 
A  boldogságot  el  nem  érhetem. 

Nyugalmat,  enyhet  én  nem  ismerek, 
Üldöznek  vágyak,  ismeretlenek ; 
S  borongva  e  lázhozta  képeken 
A  perez  üdvéről  megfeledkezem. 

Tündérsziget  virágai  között. 
Hol  a  szépség,  az  ifjúság  örök. 
Hol  nincs  vásári  zaj  s  unott  magány 
Sohse  hagynálak  el,  te  drága  lány. 

De  irigy  emberek  között  vagyunk, 
Nem  forrhat  össze  lázas  ajakunk, 
A  sors  idegen  út  felé  ragad. 
De  én  azért  szeretlek,  áldalak. 

Lemondani,  azt  írod,  jobb  leszen. 
Lemondhat-e,  oh  mondd,  a  szerelem? 
Most  már  tudom,  nem  élhetek  veled, 
S  tudom,  hogy  nélküled  sem  élhetek ! 

Én  nem  tehetek  róla,  oh  te  sem  ! 
Üdvünk,  csapásunk  volt  a  szerelem. 
Bocsáss  meg  és  feledj :  Isten  veled. 
Legyen  örökre  áldott  a  neved! 

Vlll 

Tudnék  bár  írni  szenvedélylyel. 
Tudnék  szivet  szakítani  ; 
E  szent  szerelmet,  tiszta  vágyat 
Dehogy  birnám  kimondani. 

És  ha  Te  lázas  indulattal. 
Mely  hosszú  bánatot  feled, 
Zokogva,  sírva  rám  borulnál, 
Ugy  vallanád  szerelmedet : 

Én  nem  szólnék  egy  árva  szót  se, 
Hozzád  simulva  kéjesen. 
Mit  is  beszéljek  angyalokkal 
Így  meggyalázva,  vétkesen ! . . . 


A  BOLDOGSÁG  IZGALMA... 

A  boldogság  izgalma  halkan 
Rezeg  a  lélek  húrjain. 
Nincs  hevülés,  nincs  tűz  a  dalban. 
Ha  csak  nem  szítja  lángra  kín. 

Szeretem  én  dühét  a  sorsnak, 
A  felczikázó  lelki  harczot, 
Melytől  a  gyönge  összeborzad ; 
Mert  viharában  zene  harsog. 

Sorsom,  hogy  minden  édes  órát 
Száz  bússal  kell  megváltanom, 
S  hogy  a  dalok,  a  lelki  rózsák 
Dus  termő  földje  fájdalom. 
Sorsom,  hogy  éjszakában  éljek ; 
Mert  csillagim  csak  így  ragyognak. 
Sohase  csábítóbb  az  élet. 
Mint  kiderültén  bús  napoknak. 

Közöttetek,  foszlányos  álmok. 
Szétszórt  remények,  koszorúk ; 
Kifosztva,  kirabolva  járok, 
Es  pályám  vérvirágos  út. 
Szivem,  te  égő,  fényes  oltár! 
Lángod  sötét  szemembe  csapkod. 
Beh  rommá  lettél,  szétomoltál : 
Csak  egy  maradt  meg:  vészharangod! 

Óh,  lelki  harcz,  téged  szeretlek! 
Szivem  csak  éretted  dobog. 
Pedig  csak  búsaknak  jelensz  meg 
S  nem  ismernek,  kik  boldogok. 
De  jósok  álma  megvalósul. 
Ha  kebleden  magam  kisírom; 
S  mely  téged  hoz  vigasztalómul : 
Megáldom  mindörökre  kínom! 

IFJÚSÁG  ÉS  SZERELEM 

Nem  panaszlom  fel,  hogy  éltem 
Örömekben  oly  szegény ; 
Hogy  csalódva,  búban  éltem. 
Hogy  hiába  küzdtem  én. 

A  csalódás,  bú  nem  öl  meg ; 
Átragyognak  könnyemen 
Azok  a  szép  drága  gyöngyek  : 
Ifjúság  és  szerelem  I 

Láttam  a  közönyt,  megértem 
Án'aságot  és  nyomort. 
Küzdve  jártam  a  sötétben ; 
Szenvedély  és  vágy  sodort. 
De  velem  volt  szívem  üdve! 
Nem  hagyott  el  perezre  sem. 
Vigasztalva,  bízva,  küzdve : 
Ifjúság  és  szerelem! 

Sokszor  voltam  búba',  bajba'. 
Megsebezték  szívemet. 
Mert  a  sorssal  kapni  hajba 
Boszulatlan'  nem  lehet. 
De  hiába  sújt  a  bánat! 
Csupa  játék  csak  sebem. 
Bekötözi,  hogyha  támad : 
Ifjúság  és  szerelem ! 

Hírt,  hatalmat  nem  kivánok. 
Nem  óhajtok  kincseket; 
Csak  szerelmet,  ifjúságot. 
Könnyelmű,  vig  életet. 
Bút  eloszlat  mosolyogva ; 
Bár  kisérne  szüntelen. 
Oh,  bár  örök  éltü  volna 
Ifjúság  és  szerelem! 

Oh  ne  hagyjatok  magamra, 
Kedves  útitársaim! 
Vigyetek  föl  a  magasba 
A  rajongás  szárnyain! 
Nélkületek  bú  s  teher  lesz 
Ez  az  élet,  érezem. 

Minden  elvesz,  hogyha  elvesz 
Ifjúság  és  szerelem  I 

A  SZERELEM  ÁRVÁJA 

Szeretkeznek  az  emberek, 

Boldog,  akit  szép  lány  szeret. 

S  akinek  nincs  párja: 

Az  árvák  árvája. 

Beh  sok  szép  lány  van  a  nagy  világon, 

Csak  az  enyém  hervadt  el  a  nyáron. 

Az  utczákon  szertejártok, 

Jönnek-mennek  ifjú  lányok; 

De  mit  ér,  egy  sincsen. 

Aki  rám  tekintsen. 

Csak  nekem  nincs,  csak  nekem  nincs  párom; 

Csak  az  enyém  hervadt  el  a  nyáron. 

Ha  valaki  megszeretne, 

Beh  meg  volna  az  szeretve! 

Istenem,  beh  gyakran 

Gondolom  magamban, 

Hogy  nekem  már  sohse  lesz  virágom, 

Mert  aki  volt,  elhervadt  a  nyáron. 

MIRZA  SAFFINAK 

Kelet  napfényét,  rózsaillatát 
Dalaid  által  megszerettem. 
Nyáréji  ábrándokba  ringatád 
Az  élet  undorát  szivemben. 
Naptól  védett  a  pálma  árnya 
Zulejka  ott  csókolt  meg  engem. 
Biilbül  szerelmetes  szavára 
Szép  és  vidám  dallal  feleltem. 

Nem  voltam  soha  pálmás  keleten 
És  mégis  oly  gyakorta  járok 

Bársony  füvén,  s  ah,  oly  jól  ismerem 

E  csókos,  ragyogó  világot. 

Ez  éktelen  vásári  zajban 

Lelkem  hazátlan,  árva,  bolygó. 

Hervadt  a  táj  itt,  a  szivekbe'  fagy  van  — 

Meleg  hazába  szállni  oly  jó. 

Kinek  virág  övedzi  serlegét 
S  arczán  az  élet  napja  lángol : 
Ömöljön  ajkadról  csodás  beszéd, 
A  halhatatlan  ifjúságról. 
Mondd  :  diadalt  a  bűn  nem  ülhet, 
A  boldogság  még  nincs  kiveszve  ; 
Az  emberek  még  jók  és  egyszerűek 
A  tengeren  túl  messze,  messze ! . . . 

Vezess  magaddal,  hadd  menjek  veled 

Hafiz  felhőtelen  hónába. 

Hisz  a  mesés,  a  bíboros  kelet 

Volt  őseinknek  is  hazája. 

A  nap  a  mint  ragyogva  feljő. 

Mutassa  őket  büszke  ménen 

S  lelkünk  körül  lebegjen  az  a  szellő, 

Mely  porukat  szétszórta  régen. 

Jer,  Mirza  Saffi  !  s  meggyőződhetei, 
Hogy  a  magyar  vér  most  se  hűlt  ki. 
Szabadságot,  nagy  tettet  ünnepel, 
Tud  ábrándozni,  lelkesülni. 
Magasztal  bort,  zenét,  szerelmet ; 
Fenkölt  szivének  párja  nincsen, 
S  nem  egy  lcányér^  ki  e  honba'  termett, 
Hafiz  is  nyögne  rabbilincsen. 

SZENT- ISTVÁN  NAPJÁN 
1 
Hatalmas,  bölcs,  előrelátó. 
Jézus  tanát  megismerő  ; 

Néped'  pogányságból  kiváltó, 
Te  jóság,  bölcseség,  erő ! . . . 
Kinél  dicsőbbet  és  nagyobbat 
Nem  szülnek  hosszú  századok: 
Első  királya  magyaroknak, 
Aldassék  áldott  jobb  karod ! 

Hazámnak  szentje,  nagy  királya ! 
Tisztelni  meg  nem  szűn'  e  nép. 
Kezében  a  kereszttel  állta 
Meg  ezer  éven  át  helyét. 
Török  félhold,  tatár  s  a  német 
Hiába  vívták  ekkorig : 
A  vészszel  mindig  szembe  nézett, 
Mohácstól  le  Világosig. 

Ha  néha  haliad  is  fohászát. 
Midőn  kitört  az  érczkebel, 
Panaszkodón,  hogy  ős  hazáját 
Egy  rosszabbal  cserélte  fel : 
Véres  csatákban,  végveszélyben 
Azért  nem  ingott,  csüggedett; 
Mint  büszke  czédrus,  oly  kevélyen 
Állott  meg  századok  felett. 

S  lesz  még  idő,  lesz  még  olyan  nap. 
Midőn,  dicsőséges  király, 
Hatalmát  a  rég'  vert  magyarnak 
Majd  nem  gyöngíti  belviszály, 
Ha  majd  a  népek  viharába' 
Csak  a  te  koronád  nem  ing, 
S  a  magyarok  fölkent  királya 
Magyal-  király  leszen  megint! 

II 

Magyarok  első  szent  királya, 
Hitetlenből  hivőt  csinálva, 
A  honszerzés  másik  felét, 
Mely  még  dicsőbb,  te  végezed. 


3  1 8  J^öltemények 

Körülhordatva  a  keresztet, 
A  kóbor  lábat,  kósza  kedvet 
Egy  helyhez,  egy  honhoz  kötéd. 
Örök  dicsőség  a  tiéd! 

lm,  ezer  éve  fenragyog  már 
A  szent  kereszt  és  áll  az  oltár. 
Honnan  tömjénfüst  és  ima 
Hozzád  repül.  Isten  fia. 

Üdvünk  sehol  se  volt,  csak  épen 
A  megváltó  kereszt  jelében. 
Te  tudtad  ezt,  óh,  bölcs,  dicső! 
S  nem  ölt  meg  ellenség,  idő. 

Elünk,  vagyunk  már  ezer  éve 
Sok  harczba',  sok  viharba',  vészbe', 
S  mig  a  kereszt  marad  jelünk. 
Dicső  király,  el  nem  veszünk! 

]]] 

Dicsőséges  szent  jobb  kéz. 
Balsorsban  reményünk ; 
Tanuja,  hogy  nincs  oly  vész, 
Melyet  túl  nem  élünk : 
A  magyarnak  légy  kalauza  váltig 
Egészen  a  boldog  Kánaánig. 

Békülőnek  békejobb, 

Küzködőnek  támasz. 

A  ki  téged  félredob  : 

Bajba'  meg  nem  áll  az. 

Ezer  éves  szent  ereklye,  érd  meg 

A  boldogabb  újabb  ezer  évet. 

Büszke,  bátor  öntudat 
Emelje  hazánkat. 
Te  mutasd  meg  az  utat 
A  magyar  királynak, 

Hogy  a  mit  te  kezdtél  oly  dicsőén ; 
Ó  folytassa,  végezze  dicsőbben! 

EGYEDÜL 

Magány!  Magány!  téged  szeretlek! 

De  csönded  mégis  fáj  nekem, 

Ha  úgy  magamban  elmerengek 

S  végig  tekintek  éltemen, 

Egy  szó,  mint  kő,  szivemre  nehezül: 

Egyedül,  egyedül! 

Azt  hallom  a  zajos  teremben : 
Ezek  közt  senki  sem  szeret! 
S  hallom :  nem  ért  itt  senki  engem ! 
Ha  emberek  közé  megyek, 
Szivem  e  hangtól  sohse  menekül : 
Egyedül,  egyedül! 

Ott  fészkel  állandón  szivembe' 

Rósz  almival  a  bús  magány, 

S  ugy  megpanaszlok  éjjelente 

S  kérdem:  nincs  hát  sehol  tanyám? 

És  könnyre  könny  lassan  szemembe  gyűl : 

Egyedül,  egyedül ! 

MŰVÉSZET 

A  koldustól  fel  a  királyig, 
Kunyhótul  a  trón  bíboráig, 
Mindenki  része  a  nagy  gépezetnek, 
Melyet  világ  folyásának  neveznek. 
Ahány  rugó  van  és  hajtó  kerék. 
Megkapja  kiszabott  helyét 
S  üllő  vagy  kalapács,  ver  vagy  verik, 
Szükséges  és  munkára  születik. 
Zúg,  zakatol  az  óriási  gép, 
S  tolmácsa,  szemlélőjekép 

ÁJ],  kit  az  istenek  kegyelnek, 
Világi  zűrzavar,  feletted! 

Alarcz,  ecset,  véső  s  a  lant 
E  választottak  kedvtelése, 
A  sürgölődés  ott  alant 
Neki  csak  álmok  tarka  képe. 
Ö  csak  figyel,  sír  vagy  kaczag. 
Vésőt  avagy  lantot  ragad, 
Egy  istennő,  a  Múzsa  vonja, 
Az  emberekre  semmi  gondja. 
S  ha  látományok  ihletik. 
Szivekbe  szívja  kincseit. 
Mi  hát,  mi  más  minden  művész?, 
A  fölösleg,  a  fényűzés! 


KARÁCSONY 

Szeretni  nem  bűn  e  hideg. 
Ez  érdekhajszoló  világba'. 
Mert  szeretett  s  nagy  volt  szive, 
Magdolnának  meg  lön  bocsátva. 

ő  mondta  ezt,  az  emberek 
Nagy  vértanúja,  messiása  : 
Nem  bűnös  az,  ki  itt  szeret, 
Szeretni  nem  bűn  e  világba'. 

Mit  is  tegyen,  mit  is  tehet 
Az  ember  itt  gömbjén  a  bűnnek?, 
Óh,  boldog,  a  ki  csak  szeret, 
Mig  egy  csöpp  vér  erébe'  lüktet. 

Óh,  Betlehem  szelid  fia. 
Szived  is  megdobbant  szeretve !. 
S  Magdolna  benned  annyira 
E  dobbanó  szivet  szerette. 

DALAIM 


Felhőtlen  messzeségből 
Ered  az  én  dalom, 
De  a  tömeg  zajában 
Csak  néha  hallhatom. 

Csak  néha  jut  belőle 
Hozzám  egy  töredék, 
A  földet  éri  ottan 
A  napsugáros  ég. 

S  édes  hangok,  mikéntha 
Hívnának  engemet : 
((Jövel  bus  ifjú,  köztünk 
Meggyógyul  a  szived.)) 

S  mennék,  de  hajh !  az  édes 
Dal  messzi,  messzi  zeng. 
Csak  hallgatom  s  a  lelkem 
Rajt'  hosszan  elmereng. 

Felhőtlen  messzeségben 
Dalolnak  angyalok 
S  én  tőlük  tanulám  el 
Az  édes  dallamot. 

BUDAPESTEN 

Csakhogy  itt  vagyok  megint 
E  nagy  város  zsivajában ! 
Mert  hol  álmos  béke  int, 
Ott  nem  élet,  poshadás  van. 

Küzdeni  a  holnapér', 
Megizzadni  minden  órát. 
Akiben  még  forr  a  vér: 
Nincsen  annak  szebb  valóság. 


Reviczky   Gyula  költeményei 

Ott  a  költő  otthona, 
Hol  a  szellem  küzd,  csak  ott  van 
És  nem  ahol,  mint  boa. 
Lustálkodik  jóllakottan. 

Küzdjön  elme  és  a  szív. 
Forrjon  a  világ,  a  lélek. 
Ahol  minden  harczra  hív, 
Csak  ott  látom  :  mi  az  élet. 

Többé  már  nem  hagylak  el. 
Küzdelem  dicső  világa! 
Míg  azt  mondom  :  harczra  fel ! 
Míg  hevülök  tettre  vágyva. 

Az  életharcz,  munkaláz 
Megizzaszt,  de  edz  is  egyben. 
Nincs  megnyugvás,  se  varázs 
Egyedül  a  küzdelemben. 


ARANY  JÁNOSNAK 

Válaszul   Kj^oznwpolita  k<iUészet»   czimű  versére 

Áldom  én  is  azt  a  bölcsőt, 
«Mely  magyarrá  ringatott)). 
Áldom  én  is  azt  a  sorsot, 
Mely  szivembe  dalt  adott. 
A  dicső  szellem  világát 
Áldom  mindenek  felett, 
S  dallom,  a  mi  bennem  eszme. 
Dallom,  a  mit  érezek. 

Szép  az  ének,  szent  az  ének, 
Drága  kincs,  ha  nemzeti. 
De  a  legszebb  dal  örökké 
Általános,  emberi. 
Az  igazság  egy  lehet  csak 
Valamennyi  nyelveken. 

Nagy  leszen,  ha  lelke  is  nagy, 
Ki  művész  első  helyen. 

Kék  egével  ősz  Homérosz 

Valamennyi  nemzeté. 
Búskomolyság,  mélaság  is 
Egy  van  csak  :  a  Hamleté. 
Bolond  Istók  mindenütt  volt, 
A  hol  ember  szenvedett. 
Nagy  művész,  ki  emberek  közt 
Feledi  a  nemzetet. 

Gunykaczaj  minden  hazában 
Don  Quijotenak  végzete. 
Ember,  hát  nem  kell  kutatni 
Küzködő  Faust  német-e? 
A  világ  nyelvét  beszéli 
Moliére,  a  franczia 
Harpagon,  Alcest  s  a  többi 
Csupa  kozmopolita. 

Altalános  eszme  s  érzés. 

Nagy,  ha  nem  is  nemzeti, 

((Dalok  korcsai,  melyben  ez  nincs; 

Az  igazság  megveti. 

Nép  után  nép  küzd  a  létért, 

Eltűnnek  a  nemzetek, 

Róma  megszűnt,  csak  Horáczban 

Élnek  még  az  emberek- 

Népével  van  összeforrva 
A  nagy  eszmék  dalnoka. 
((Mind  tükör  volt  egymagából 
Tűnt  nekem  fel  nép  s  haza!)) 
Egy  egész  nép  ilyen  ének 
S  akkor  leghatalmasabb. 
Hogyha,  bár  forrása  egy  csak. 
Mindenütt  süt,  mint  a  nap. 


J^öltemértyek 

A  tiéd  is  mindenütt  süt. 
Nagy  vagy  a  nagyok  között ! 
JMemzet  ily  nagygyá  sosem  tesz, 
Csak  az  eszme,  mely  örök- 
((Két  világ  csodája)),  fénye 
Halhatatlan  éneked. 
Most  magyar,  létezni  fogsz,  ha 
Nemzeted  csak  létezett! 


HÁBORÚS  HÍREK 

Háborús  hírek  bontogatják 

Véres  zászlóikat. 

Fölverve  mindenütt  nyugalmát 

A  nemzet  millióinak. 

Ez  lesz  a  harcz  !  Vén  Európa 

Térképe  megújul ; 

Mi  létre  jött  egy  század  óta, 

Gőzölgő  vérbe  fúl. 

Ez  lesz  a  harcz!  Hozzá  hasonlót 
Nem  láttak  századok. 
Lakmározhatnak  majd  a  hollók, 
Minden  családban  lesz  halott. 
Kivész  az  ifjúság,  zokognak 
Az  árvák,  özvegyek. 
Gyönyöre  a  hatalmasoknak. 
Háború  a  neved ! 

Magyarország  hallgatva  várja. 

Hogy  hova  rendelik. 

Mely  nép  ellen  száll  majd  csatára?. 

Nem  tudja,  hogy  melyik. 

Mi  magyarok  csak  a  parancsra 

Várunk  ;  mindegy  nekünk. 

Megyünk  muszkára,  svábra,  franczra, 

Nem  kérdjük,  csak  megyünk. 

BÉKE-GONDOLATOK. 

Csak  harcz!  Örök  harcz  minden  áron! 
Eleje  nem  volt . . .  lesz-e  vége  ? . . . 
Mikor  lesz  már  csönd  a  világon, 
Mikor  lesz  már  igazi  béke? 
Meddig  fog  harczban  vér  ömölni  ? 
Meddig  fog  embert  ember  ölni  ? 

Ki  itt  a  hóhér?  Ki  a  zsarnok? 
Király?  Népszellem?  Államérdek? 
Ki  hozza  létre  mind  e  harczot? 
Kin  szárad  annyi  ember-élet? 
S  ki  fogja  elmondhatni  végre  : 
Pihenjetek  meg!  Itt  a  béke! 

Ah,  soha  senki !  Nem  az  ember. 
Nem  a  királyok,  nem  az  Isten, 
Ki  váltig  csak  gyilkolni  rendel . . . 
Természetünk  a  bűnös  itten ! 
Az  ember,  épugy  mint  a  féreg. 
Gyilkosság  nélkül  meg  nem  élhet. 

Ki,  gyönge  bár,  ellenszegülő. 
Azt  meghódítja  majd  a  kardvas. 
A  tehetetlen  nép  az  üllő 
S  kalapács  az  erős,  hatalmas. 
Ez  zúzta  szét  mindig  a  gyengét. 
Hajdanta  és  korunkban  egykép. 

Veréb,  egérke,  nyúl  a  sastól, 

Tigristül  medve,  ló  remegnek. 

Erős  a  gyengének  parancsol 

S  a  katonának  fejedelmek. 

Mind  vérszopók,  mindnyájan  ölnek! 

Csak  gyilkosok  lakják  a  földet. 

Királyok,  büszke  hadvezérek  ! 
Mindig  folyt  vér  a  harczmezőkön. 

Kell,  hogy  legyen  örökre  vétek, 
Ágyú,  szurony,  ki  népet  öljön  ; 
De  jaj  a  bűnnek  s  jaj  azoknak, 
A  kik  vérontást  létrehoznak! 

A   KÉT  LÚD 

Egy  vadlúd  s  egy  szelíd  liba 

Közt  folyt  az  itt  leirt  vita  : 

■^^Sy  gágogással, 

Szárnycsapkodással 

Azt  magyarázgaták  idestova. 

Kinek  van  kettejök  közt  jobb  sora? 

((Szegény  rokon,  neked  bőven  kijut 
Bajból,  teherbőh^         szólt  a  házi  lud. 
((Te  nyugtalan,  kóbor  madár, 
Másutt  talál  az  ősz,  másutt  a  nyár. 
Fagygyal,  viharral,  bősz  szelekkel 
S  éhséggel  is,  hajh,  küzdened  kell ! 
Sehol  sincs  nyugtod,  maradásod, 
Rád  lesnek  vérszomjas  vadászok ; 
S  mikor  nem  is  várod,  nem  képzeled, 
A  gyilkos  cső  kioltja  életed. 
Én  vígan  élek  és  nyugodtan 
Gond  nélkül,  tömve,  jóllakottan. 
Van  bőven  moslék  és  kukoricza  ; 
Meghízik  tőle  a  liba.)) 

((Nem  irigyellek,  húgom,  érte)). 

Így  válaszolt  a  vadlúd  e  beszédre. 

«Te  szolgaságban  töltöd  életed; 

Azért  hizlalnak,  hogy  leöljenek. 

Mikor  már  alig  vonszolod  magad. 

Elmetszi  a  szakácsné  a  nyakad. 

Legyen  bár  harcz,   veszély  minden  napom  ; 

Szabadon  élek  vándorútamon, 

S  ha  majdan  gyilkos  cső  terít  le  : 

Nem  végzem  éltem  gyávaságban,   mini  te. » 

Melyik  lud  mondott  igazat?.  . . 

A  kövérebb-e  vagy  a  szabadabb?.  . . 

A  HALOTT  GYŰRŰJE 

Szegény  Aurél  nagyon  beteg, 
Sápadt,  sovány,  fördő\-e  megy. 

-  Idám,  az  ég  megáldjon! 
Nincs  már  csak  egynehány  hetem  ; 
E  szép  világtul,  érezem, 

El  kell  örökre  válnom. 

S  hogy  fonnyadt  karja  tárul,  im. 
Gyűrűje,  benn'  a  kő  rubin. 
Tova  gurul  a  porba. 

-  E  gyűrű  mondja  meg  neked, 
Hogy  itt  hagyám  az  életet. 
Elküldöm  haldokolva. 

Május  volt,  langyos  kikelet; 
A  lány  sóhajtott,  könnyezett, 
S  midőn  az  ősz  közelgett : 
A  nyirkos  szél  anyjának  is 
Átjárta  húsát,  csontjait, 
Az  özvegy  is  beteg  lett. 

Nincsen  kenyér;  mi  lesz  veled? 
Dologhoz  nem  tud  kis  kezed  ; 
Csak  nem  mehetsz  cselédnek  1 
Ha  most  itt  volna  szeretőd.  . . 
Ehl  falatod  sincs  betevőd, 
Ő  sem  gondolna  véled. 

(iVan  itt  még  egy  darab  ruhám. 
Nézd,  új,  selyem,  föl  sem  huzam. 
Ö  adta.  Viganómat 
Kivánnod  kell  csak,  bár  szivem 
Utána  vérzik,  elviszem 
Zálogba  a  zsidónak.*) 

V-  Egy  pár  gai-as  . .  .  Mit  ér  neked  ? 
Az  orvosság  is  többre  megy, 
S  nyakunkon  itt  a  házbér. 
A  háziúr  legény  fia 
Mindig  kerülgetett,  Ida. 
Megszánna  szép  orczádér'.)) 

Lakuk  kis  pinczelyuk,  setét. 
Menjen?  ne  menjen?...  S  már  kezét 
Rátette  a  kilincsre. 
Ajtót  nyit  ekkor  valaki, 
S  a  postás  látható,  a  ki 
Egy  levelet  hajít  be. 

Pecsétje,  színe  gyász  s  a  mint 
Felbontja,  kis  gyűrűt  tapint; 
Piros  rubin  a  kő  benn'. 
ftVan  egy  gyűrűm.  Fát,  húst  veszek, 
S  a  hova  küldesz,  nem  megyek, 
Akármi  lesz  belőlem. » 


A   LENGYELEKHEZ 

Midőn  az   1885-ki  bii  Ja  pesti  országos  kiállitdst  meglátogatták 

Sírtunk,  midőn  elesteden  zokogtál. 
Széthulló  nemzetünk  bús  mása  voltál. 
És  a  mikor  hazád'  szétdarabolták  : 
Testvérünknek  fogadtunk,  Lengyelország. 
Kishit  fogott  el,  látva  végzeted', 
Hogy  a  mi  sorsunk  is  csak  ez  lehet. 

Nem  vesztél  el,  mint  Róma  hajdanában. 
Magát  túlélve,  hosszú  rothadásban. 
Mint  Izraelnek,  úgy  se  lőn  a  veszted  ; 
Egy  uj  világot  nem  hozott  kereszted. 
Elestél,  mint  erdők  nemes  vada 
Nagyúri  kedvtelésnek  általa. 

Szabadság  népe  rablánczokra  fűzve. 
Jer  magadat  kisírni  keblünkre! 
Mi  átérezzük,  értjük  szenvedésed', 
Gyászban  sokáig  osztozánk  tevéled. 
Háromszáz  éven  át  nem  volt  hazánk. 
Háromszáz  évig  sírva  vigadánk. 

Oh,  lengyelek,  nézzétek  a  magyart  ma ! 
Tettvágytul  éled  újra  lelke,  karja. 
Pedig,  hejh,  búsult  ő  is  mint  a  lengyel  ; 
Múltján  borongott  ő  is  méla  kedvvel. 
De  felvirult  megint,  mert  volt  hite. 
Hitet  merítni  jertek  hát  ide! 

Remélj  jövődben,  Koszcziuszko  népe! 
Hidd,  hogy  hazádnak  nincs  örökre  vége. 
Hiába  hurczolnak  Szibériába  : 
A  szabadságnak  nő  ottan  virága, 
S  a  hó  besöpri  ott  a  jósigét, 
Kasszandrái  ((finis  Poloniae»-t! 

FAKÓ  POÉTA 

Szegény  magyar  fakó  poéta ! 
Szerencséd,  hogy  nem  él  Petőfi  ; 
Gyűlölte  a  szemforgatókat. 
Nem  birt  ő,  mint  te  dörgölődni ; 
S  te,  a  kit  a  magyar  poéták 
Között  elsőnek  mondanak, 
ősz  hajjal  talpat  nyalni  jársz  el  — 
Petőfi,  jó,  hogy  halva  vagy ! 

Szegény  magyar  fakó  poéta, 
Szerencséd,  hogy  meghalt  Arany. 
A  velszi  bárd  örökre  hallgat, 
Jó,  hogy  lángajka  zárva  van. 
Te  vén  gyerek,  te  kegyleső,  te 
Fakó  költő,  nem  velszi  bárd, 

Egy  kézszorítás  kell  neked  csak 
S  kiáltod:  Éljen  Eduárd! 

Szegény  magyar  fakó  poéta, 
Szerencséd,  hogy  nem  vagy  magad. 
Szerencséd,  hogy  komédiás  vagy, 
A  kit  a  nemzet  megtagad. 
Szegény  magyar  fakó  poéta ! 
Szerencséd,  édes  nemzetem, 
Hogy  ő  hozzá  nagy  dalnokid  közt 
Nem  hasonlított  senkisem. 

HELIOFÓBOK 


Mi  fényes,  mint  a  nyári  ég, 
Csipás  szeműnek  semmikép 
Se  tetszik,  mert  nem  nézheti 
S  komisz  szavakkal  mén  neki. 

Oh,  sárbeszédü  kóficzok ! 
A  fényen  nem  fog  szópiszok. 
Köpjétek  bár  le  a  napot : 
Azért  csak  egyformán  ragyog. 


Forduljatok  mind  ellenem, 
Kik  semmi  szentet  nem  imádtok! 
Kisérjen  minden  léptemen 
Lelketlen,  önző  kaczagástok! 

Daczossá,  büszkévé  teszen 
Bolondok  s  közlelkek  haragja, 
Legerősebbnek  érezem 
Magam  a  búban,  elhagyatva. 

Csak  bántsatok!  Csak  üssetek! 
Fölveszem  én  büszkén  a  harczot, 

Jobban  gyötörnek  engemet 
Mosolygó  farizeusarczok. 

Majmok  vagytok,  nem  ördögök  I 
Ismerjetek  föl.  Mert  megérem, 
Hogy  szemetek  közé  köpök 
És  álorczátok  összetépem. 

A  SZÚNYOG 

Zi-zi,  zü-zü!  Zörög-zireg 
Egy  kis  szúnyog-csipet. 
Vért  szívni,  szúrni  szállt  ide. 
Nem  értem  a  kis  mérgesét, 
No,  mert  szunyogbeszéd 
Nem  hallik  messzire. 

Zi-zi!  zü-zü!  Rám  szállá,  ni! 
Hogy  vérem'  szívja  ki. 
Morzsoljam  össze?...  Nem  teszem. 
Szunyog-csipés  nem  fájdalom, 
Ha  nem  babrálgatom. 
Lakjék  jól,  engedem. 

Zi-zi!  zü-zü!  Szemem  előtt 

Száll,  egyre  vakmerőbb, 

S  zizije  hátha  káröröm? 

No  mit  tegyek  ? ...  No  mit  tegyek  ? . . . 

Azt,  hogy  szivart  veszek 

S  szépen  kifüstölöm. 

MÁRCZIUS  TIZENÖTÖDIKÉN 

Hivatlanúi  is  megjösz  minden  évben, 
Szép  márczius,  biíincs-oldó  tavasz! 
De  azt  a  régi  márcziust  nem  érzem  ; 
A  naptár  mond  csak  annak;  nem  vagy  az; 
A  hit  kidőlt,  a  szívnek  semmi  lángja  ; 
Fásultan  él  a  kor  s  eszmétlenül. 

Múlton  mereng  a  költő  és  dalába 
Villám  s  haragvó  mélabú  vegyül. 

Megalkuvás  iránya  most  a  kornak  ; 
Ábrándnál  egy  kis  állás  többet  ér, 
Egy  zsíros  konczért  százan  marakodnak, 
Hogy  egynek  jusson  mentül  több  kenyér. 
Az  igazságot,  elvet  megtagadják, 
S  ki  értük  harczra  kelne,  nincs  olyan, 
Csak  szóvirág  ma  a  magyar  szabadság 
S  az  érte  hősen  ontott  vérfolyam. 

Nem,  ez  nem  az  a  márcziusi  szellő! 
Nem  a  szabadság  éltető  lehe. 
Egy  alvó  népet  új  életre  keltő. 
Hogy  százados  rablánczát  tépje  lel 
A  nagy,  a  negyvennyolczas  márcziusnak 
Nincs  más  emléke:  néhány  béna  kar, 
S  távol,  hol  czitrom  és  narancs  virulnak. 
Hónán  kivűl  a  legnagyobb  magyar! 

Ezért  löktél  hát  annyit  hősi  sirba. 
Hogy  a  mi  véred,  óh  hon,  megmaradt, 
Mohó  ajakkal,  éhesen  kiszívja 
Egy  ingyenélő  parazita-had?... 
Ezért  áldoztál  annyi  vért,  vagyont  hát. 
Hogy  megtagadjanak  gyáván  előbb 
S  örököd'  oszt'  arczátlanul  feloszszák 
Kétszínű,  romlott,  léha  kegylesők  ? . . . 

Csak  vissza  e  sivár  korból !  Nem  ég  itt 
Ember-méltóság  tiszta  ihlete! 
Álmodjuk,  hívjuk  vissza  azt  a  régit!... 
S  ha  van  még  a  magyarnak  Istene  : 
öt  kérjük,  adjon  még  egy  csoda-kardot, 
Bűvös  csapásitól  hadd  hulljanak 
A  hitvány  léhűtők,  kik  mint  a  barmok 
Csak  ettek-ittak  cs  meghiztanak. 

SZEGED 


Hullámsirodból  feltámadt  Szeged, 
Reménye  a  hazának,  üdv  neked  ! 
Szépülj,  virulj,  légy  gazdag,  irigyelt; 
Alföld  lakóinak  gondját  viseld; 
S  a  Tiszánál  élő  testvéreket 
Magyar,  mivelt  s  munkás  néppé  tegyed ! 

MEDDŐ  VILÁG 

Hiába  ismételgetem : 
Előre  ne  tekints,  se  hátra! 
Nem  boldogít,  csak  a  jelen. 
Ragadd  a  perczet  meg.  . .  Hiába  ! 

Idáig,  ah,  nem  éltem  én. 
Csak  vesztegeltem  álmadozva. 
Emlékezet  volt  vagy  remény. 
Mi  szívemet  mozgásba  hozta. 

Renyhén  tűnődve,  czéltalan, 
Hogyan  s  mit  kellett  volna  tennem, 
Azzal  vigasztalom  magam. 
Hogy  majd  jövőre  megcselekszem. 

Elmém  kábultan  elmerül 

A  távol  kékellő  világba 

S  mig  csillagért,  napért  hevül. 

Megbotlik  a  göröngybe',  sárba. 

SZANZARA 

Gyűlöltek,  bántottak,  kinoztak 
És  megaláztak  érdemetlenül. 
Üllője  voltál  a  gonosznak, 
Csapásit  tűrted  védelem  nekül. 

Oh,  légy  erősebb  valahára! 
Töröld  le  gyáván  omló  könnyeid'. 
Ne  hajts  a  bölcs  tűrés  szavára. 
Gyűlölni  ellenséget  emberibb. 

Örvendj,  ha  irigyed'  baj  érte. 
Hitvány  bukása  légyen  ünneped. 
Az  irgalom  gyávák  erénye  ; 
A  ki  nem  gyűlöl,  az  nem  is  szeret. 

Ne  légy  bocsánatot  gyakorló, 
Hajtsd  vissza  a  feléd  dobott  követ. 
A  szív  a  visszhanghoz  hasonló : 
Szelíd  válasz  nyers  szóra  nem  jöhet. 

Jobb,  hogy  a  gaz  neved'  leszidja, 
Mint  hogy  megszánjon  a  kopott  erény, 
A  szánalom  csak  alamizsna, 
Annak  való,  ki  védtelen,  szegény. 

Mindenkinek  légy  jó  barátja, 

Ki  néked  is  barátod  és  megért ; 

De  ha  ki  bántott,  szedd  rovásra 

S  jelmondatod  legyen  :  Szemet  szeméri .' 

SEGÉLYZETT  KÖLTŐ 

Azt  Írták  a  lapok  minap. 
Hogy  egy  költő  segélyt  kapott, 
Az  államtól  szubvencziót. 
Nem  tréfa !  Néztünk  is  nagyot. 

Mégis  van  hát  elismerés. 
Még  sem  halunk  éhen  tehát, 
Az  állam  végre  észrevesz, 
Ha  kínlódtunk  egy  élten  át. 

Örült  a  költő,  képzelem. 
Öreg  már  és  beteg  szegény  ; 

Egy  rideg  élet  alkonyán 
Eltartja  a  jótétemény. 

Most  már  van  egy  biztos  zugoly, 
A  hol  rághatja  kenyerét. 
Rászolgált  negyven  éven  át, 
Hogy  végre  észre  is  vegyék. 

Ínségben  őszült  meg,  szegény, 
Siváran  teltek  évei. 
De  most  már  minden  rendbe  jött, 
Az  állam  őt  segélyezi. 

Magyar  költő  !  Kenyértelen 
Művész,  dicsérd  az  államot! 
Fogadd  alázattal  kegyét ! . . . 
Én  titkon  elmélázgatok  : 

Megérjük-e  a  kort,  mely  a 
Csodák  csodáját  műveli. 
Hogy  költő  kegyre  nem  szorul, 
Mert  eltartják  a  művei  ? 


ARANY  JÁNOS 

Irodalmi  hagyatékának  megjelenése  alkalmából 

Alszol  már,  pihensz  már,  mestere  a  dalnak. 
Végre  megleled  a  ((független  nyugalmat)). 
Kivittünk,  elsírtuk  érted  könnyeinket; 
De  egészen  még  se  hagytál  oda  minket. 

Mert  az  a  dús  forrás,  az  a  gazdag  bánya. 
Melyből  arany  és  gyöngy  került  napvilágra, 
Kincseit  még  folyvást  adja,  csak  oly  bőven. 
Mint  a  mikor  napod  még  állt  delelőben. 

Halott  volnál  s  mégis  élsz,  a  hogy  ma  senki. 
A  dalt  szellemajkad  zengi,  egyre  zengi. 

Szellem-hagyatékod,  dús  örökünk'  látva, 
Kérdjük,  hát  lehetsz-e  még  jobban  csodálva?... 

Oh,  de  minő  hang  ez?...  mily  rikácsolások?... 
Tudákos  legények,  nyegle  rimkovácsok  ; 
Éretlen  gyerkőczök,  nagyszájú  vitézek, 
Költőnek  se  tártnak  s  -     nem  tréfa  —  lenéznek. 

Rimfaragó  voltál,  még  annál  is  rosszabb. 
Nem  Írtál  te  másnak,  csak  professzoroknak. 
Lomha  vagy  és  száraz  :  szerénységed  vétek. 
Kiabáltál  volna:  nem  igy  Ítélnének. 

Örök  balladáid  —  mikor  akad  párjok!  — 
Mit  nekik!  Azt  mondják:  czifra  faragványok, 
Csaba,  Bolond  Istók  és  a  Toldi-hármas, 
Szenvedély-hiányos  diák  olvasmány  az. 

Mesterem,  bocsáss  meg,  hogy  említem  őket, 
Hígvelejű,  kongó  nyelvöltögelőket ; 
Hogy  a  hihetetlent  nem  tarthatom  annak  : 
Hogy  Arany  Jánosnak  becsmérlői  vannak. 

Hisz'  régi  igazság,  hogy  az  égi  napnak 
Vakító  sugara  se  gyönyör  a  vaknak ; 
Hogy  poloska  bűzlik  a  legszebb  virágon. 
Hogy  semmi  se  szent  itt,  semmi  a  világon ! 

Lehetsz  a  legbölcsebb,  mestere  a  szónak ; 
Kedvencze  az  égnek,  társa  Apollónak  : 
Lesz  mindig  szamár,  ki  utadba  vetődik, 
S  pajtásának  hisz,  ha  hozzád  dörgölődzik. 

MÁJUS 

Fénynek,  melegnek  újulása  van, 
Virág  a  földön,  új  remény  a  szívben. 
Elhagyja  ágyát  a  nehéz  beteg. 
Hogy  e  szép  földön   még  körültekintsen. 

Eldobja  mankóját  a  csüggedés, 
Megszűnnek  a  bajok,  a  veszteségek. 
Mikor  a  gyönyörű  május  van  itt, 
Mikor  a  békák  brekkekéznek. 

Erdő,  mező,  ég,  föld  úgy  csalogat. 
Mint  nevető  lány  ünneplő  ruhában. 
Oh  mennyi  kéj  van,  inger  és  gyönyör 
Pacsirtadalban,  illatos  virágban. 
Tavasz!  Tavasz!  Te  földünk  mosolya. 
Ki  az  egész  világot  megigézed!... 
S  mégis  van  bűzhödt,  piszkos  pocsolya, 
A  hol  a  békák  brekkekéznek. 

VILÁGBÁNAT 

Eh,  mit  mindig  türelemről, 
Lemondásról  prédikálni ! 
Én  is  értek  zúgolódni, 
Daczoskodni  mint  akárki. 
És  ha  vád  jön  ajakamra, 
Ne  okozzon  senki  engem. 
A  czudar  világ  a  bűnös. 
Hogyha  néha  fogy  türelmem. 

Már,  teszem  föl,  rajtam  áll-e. 
Hogy  a  pénz  oly  ritka  nálam? 
Vagy  tán  kéjt  találok  abban. 
Hogy  hideg  legyen  szobámban?... 
Ráfogás !  a  pénzes  erszényt 
S  a  meleg  szobát  imádom! 
De  nem  ad  fát,  de  nem  ad  pénzt 
Senkisem  e  szűk  világon. 

Hogy  ruhám  kopott,  való,  de 
Nem  vagyok  én  bűnös  ebbe ! 
Van  elég  szabó,  miért  nem 
Varr  potyára  vagy  hitelbe? 

Reviczky   Gvula   költeményei.  3? 

Megköszönném,  hetyke  módra 
Járnék  színházakba,  bálba, 
S  drága,  hosszú  mencsikoFFban 
Télen  nem  gyötörne  nátha. 

Minden  elsején  szobámat 
Elmulasztom  kifizetni  ?. . . 
Hisz'  ily  jó  lakóra  házbért 
Nem  is  illenék  kivetni. 
Egy  divánnal,  puha  ággyal 
S  egy  kis  asztallal  beérem. 
Nem  ütök  zajt  soha,  miért  is 
Nem  hagynak  magamra  szépen  ! 

Az  se  tetszik  senkinek,  hogy 
Nappal  alszom  és  henyélek. 
Mért  nem  költenek  föl!  ingyen 
Mért  nem  adnak  jó  ebédet  1 
Mért  nem  jön  hozzám  a  pinczér 
S  nem  szól  nyájasan  hizelgve: 
Tizenkettő  már  az  óra  ; 
Jöjjön,  és  egyék         hitelbe. 

És  a  többi,  és  a  többi  .... 
Nagy  bűne  az  embereknek. 
Hogy  egész  magamra  hagynak 
S  hogy  nem  adoptál  egy  herczcg. 
Adjanak  békét,  nyugalmat, 
Bort,  búzát,  jó  feleséget. 
S  azt  fogom  hirdetni  :  Oh  beh 
Gyönyörű  szép  ez  az  élet ! 

EGY   DIVATOS   LJRIKUSRA 

1 

Nagyobb  vagy  termetednél 
S  mondjuk,  nagyobb  nevednél. 
Annál  az  eg}'nél  vagy  csekélyebb, 
A  minek  magadat  tevéled. 

Küzd  az  ideál  s  győz  az  egyszeregy : 
Életbe',  dalba'  duplán  hirdeted. 
S  a  költészet  múzsáját,  a  kinek 
Kedvencze  vagy  (tudn'illik  azt  hiszed), 
A  piaczon  kinálod  a  vevőknek: 
Finom  portéka,  ki  ad  érte  többet! 
Az  ideál  s  a  száraz  egyszeregy 
Okos  könyvedben  igy  karöltve  megy. 
S  eszembe  jut,  hogy  a  pogányvilágba' 
Merkúr  volt,  ki  a  lantot  feltalálta, 

Mit  kínosan,  vajúdva  zengesz. 
Csinos,  csengő  és  illedelmes. 
De  hatni  nem  tud  rám  az  ének, 
Mert  nem  találom  benne  éned'. 
Látom,  hogy  jó  a  tárgy,  a  szerkezet : 
De  nem  hallom  ki  szívverésedet : 
S  elgondolom :  virág  illat  hiján 
Hiába  szép,  mégis  csak         tulipán. 

KENYÉRPOÉZIS 

Óh  koplalás,  szörnyű  az  átkod. 
Hogy  minden  éhező  ripők 
Dalt  zengedez,  holott  kabátot 
Varrhatna,  vagy  pedig  czipőt. 
De  hajh !  az  ember  életében 
Sok  dolgot  intéz  a  has  is. 
Szelid  ha  megtelt,  zsarnok  éhen ! 
Olykor  világfájdalmas  is. 

Nem  egy  ((költő))  megmondhatója, 

Mily  ossiani  érzemény. 

Ha  tizenkettőt  üt  az  óra 

S  ebédre,  óh,  jaj!  nincs  remény. 

Kolbász-,  pörkölt-világba  téved 
Az  éhség  s  bágyaszt,  mint  hasis. 
(Eddig  hasból  csupán  beszéltek, 
De  márma  már  dalolnak  is.) 

Ha  megpillant  a  kirakatban 
Sonkát,  halat,  pezsgő  italt : 
Kitör  egy  mélabús  sóhajban 
És  rögtön  ír  —   szerelmi  dalt ; 
Vagy  emleget  korcs  nemzedéket, 
Hanyatló,  árva  nemzetet ; 
Mert  még  ma  nem  evett  ebédet 
És  jobb  idők  után  eped. 

Mind  jámbor  ember;  nem  találta 
Fel  egyik  sem  a  puskaport ; 
S  ha  mélyen  néz  is  a  pohárba  : 
Egyik  se  gyilkolt,  vagy  rabolt. 
Mért  sújt  tehát  oly  szörnyű  végzet 
Harminczkilenczezer  gyomort, 
Mely  nem  találva  menedéket 
Sehol  se,  rímekben  korog  ? 

Az  ördögöt  hajdan  kiverték 
A  lélekből  szent  emberek ; 
Gyógyítható  már  a  veszettség  ; 
Csimaz  ellen  vannak  szerek. 
S  a  verselés  rossz  nyavalyája 
Egyedül  nem  gyógyítható?... 
Nincs  még  olyan  szer  föltalálva. 
Mely  halandót  ettől  megó  ?  . .  . 

Van,  van  !  Egy  meczenás  segithet. 
Csak  ez  csinálhat  rendet  itt. 
Halmozzon  össze  annyi  kincset, 
A  hány  has-dalnok  éhezik. 
Ne  légyen  fösvény,  oszsza  szét  a 
Rúgott  zsenik  közt  aranyát: 

(A  bankó  is  hat!)  s  mint  poéta 
Kínlódni  egy  se  fog  tovább. 

Óh  múzsa,  ki  leszállsz  a  mennybül 
S  adsz  üdvezítő  csókokat ; 
Kinek  szaván  a  bús  megenyhül 
S  a  boldog  százszor  boldogabb  : 
Bocsáss  meg  ellenségeidnek, 
A  kik  bemocskolják  neved'! 
Tölts  bort  beléjök  s  add  nekik  meg 
A  mindennapi  bifszteket. 

TANÁCS 

Hol  ismerősöd  nincs,  fogadd 
Ifjú  barátom,  e  tanácsomat : 
Lányokra  nézz  s  azt  fogod  észrevenni, 
Hogy  ismerősöd  valamennyi. 

EGY  MENYASSZONYNAK 

Menyecske  lesz  hát  belőled  ? . . . 
No  derék,  én  gratulálok. 
Kösd  fel  azt  a  főkötődet, 
Hiszen  ez  a  hivatásod! 

Egykor  az  jutott  eszembe, 
Hogy  én  leszek  a  te  férjed  ; 
S  ez  nem  is  volt  ellenedre! .  . , 
Boldog  évek,  gyermekévek ! 

És  azután  mást  szerettem 
Épen  úgy  mint  kedvesem,  te. 
S  gyakoroltuk  mindaketten 
Magunkat  a  szerelembe' ! . . . 

Milyen  ember  vőlegényed? 
Szerelembűi  mégy-e  hozzá?... 

Vonzalom-e  vagy  csak  érdek 
Szerepelt  a  kézfogónál ! . . . 

No,  de  mindegy!  Az  a  boldog, 
Ki  nem  él  a^ puszta  vágynak, 
Ki  megszokja  azt  a  sorsot, 
Melyet  ő  szerez  magának. 

Hiu  ábránd  ne  zavarjon! 
Legyen  sok  fiad,  leányod  ; 
S  légy  serény,  jó  háziasszony  : 
Hiszen  ez  a  hivatásod! 

HALÁSZAT 

Hitvány  halacska  kicsúszott 
Hálómon  a  Tiszába, 
Sebaj !  A  szépet,  a  nagyot 
Hálóm  ki  nem  bocsátja. 

A  lány  is  így  halászható 
A  szerelem  vizében. 
Ha  megfogom  s  nekem  való. 
Bocsássa  más  el ;  én  nem. 

KLÁRI   NÉNI 

Én  nem  tudom  -     sóhajt  Klári  néni,  — 
Mire  venni,  mi  dologra  vélni. 
Hogy  most  mindent  megváltozva  látok  : 
Magamat  és  az  egész  világot. 
Ha  az  ajtón  csinos  úrfi  jön  bé  : 
Nem  szökik  a  vér  arczomba  többé. 
És  ha  csókrul  olvasok  regényben  : 
Nem  kezd  mindjárt  csiklandozni  vérem. 

Hogy  változik,  hogy  fordul  az  élet! 
Megváltozott  bennem  is  a  lélek, 

Hangos  vígság  csak  terhemre  válik 
S  szívem  csendre,  nem  bálokra  vágyik. 
Jobban  illik  a  konyhába'  lennem, 
Mint  forognom  fényes  bálteremben. 
Ugy  se  nékem  hegedűlnek  ottan, 
Mint  régente  fiatal  koromban. 

Nem  is  tudom,  én  változtam-é  meg, 

Vagy  a  nap  lett  hidegebb,  sötétebb  ? 

Csak  azt  tudom,  érzem,  hogy  a  rózsa 

Nem  nekem  nyit         húsz  esztendő  óta. 

Az  udvarlók  hízelgő  beszéde 

Rég  elhangzott ;         vége,  vége,  vége  ! 

Férfit  látva,  nem  tüzel  az  arczom, 

S  éjjel  mást  nem  művelek,  csak   —  alszom. 

PARAZJTA-ÉNEK 

Anakreon  és  Háfiz  óta 
Kis  és  nagy  költők  légiója 
Mind  Bacchust  ünnepelgeté. 
Eláznak  (jó,  ha  nem  rovásra!) 
De  arról  nincsen  tudomása 
Az  utókornak  :  ettek-é  ? 

((Ámort  se  kicsinyeljük  épen, 

De  Évóé  sokáig  éljen, 

O  a  mi  kedves  istenünk.)) 

Ezt  hajtották  mindig  a  dőrék. 

Nektárnak  képzelvén  a  lőrét 

S  egyszer  se  mondották:  ((Együnk !i> 

Egy  jó  menü  legyőzi  Ámort, 
Nem  okoz  fejfájást,  se  mámort. 
Csak  bajt  hozók  az  istenek. 
A  szerelem  :  az  lenge  szörnyen. 
Az  ifjúság :  az  tova  röppen. 
De  enni  mindig  élvezet. 

Ki  jól  tud  enni,  az  a  boldog. 
Minden  fonák,  ha  rossz  a  gyomrod. 
Csak  a  ki  jól  emészt,  nyugodt. 
Himnuszt  tehát,  dicsdalt  reátok 
Ügyes  szakácsnak,  jó  szakácsok, 
S  reátok  is,  Lukulluszok! 

Magyar  költők  —   csöppet  se  kétlem, 
Azért  oly  czammogó,  idétlen. 
Oly  dörmögő  a  versetek. 
Mivel  a  zsíros  honi  konyha 
Nem  illik  gyönge  gyomrotokba, 
Avagy,  mert         nincs  mit  ennetek! 

MAGYAR  VIRTUS 

Lármázz  magyar !  Ellenfeled' 

Kongó  szavakkal  kardlapozzad  ; 

És  öltsd  azokra  nyelvedet, 

Kik  megcsúfolni  nem  haboznak. 

Oh,  mert  nyelved  merész,  csodát  mivel, 

De  az  utolsó  vagy,  ha  tenni  kell. 

Aludj',  magyar  nép !  Bármi  jő  : 
Mindegy,  te  sült  verébrül  álmodj'. 
Változván  ember  és  idő, 
Őrizd  meg  ősi  lomhaságod'. 
Mig  más  egész  nap  fárad,  izzad  : 
Te  szempilládat  föl  se  nyissad. 

Hallgass  magyar!  Ha  rád  morog 
A  külföld,  némulj  el  szavára. 
Mert  bár  mindenbe'  majmolod, 
S  mint  árnyék  támolyogsz  nyomába: 
Nem  hallgatsz,  csak  dicséretére ; 
Hibád'  ha  látja,  esz  a  méreg. 

Vakulj  magyar!  Türelmedet 
Nem  józanság  okozza,  hidd  el. 

Szidd  inkább  gyönge  merszedet 
S  keleti  röstséged  veszítsd  el. 
Nagylelkű,  higgadt  nép  nem  vagy  te,  nem! 
Csak  léha  vagy,  csak  rest  vagy,   nemzetem! 

CSAK  LŐJETEK,  CSAK  VÍVJATOK! 

Aljas  zsiványt,  gaz  árulót 
Ha  a  törvény  itél  halálra  : 
Mindenki  mélyen  erezi. 
Az  élet  kincse  hogy  mi  drága; 
De  két  gyerek,  ha  semmiért 
Egymást  levágja,  legolyózza ; 
Mondják:  derék,  bátor  legény, 
Ki  becsületét  így  megóvja. 

Lármázva,  bor  közt,  részegen. 
Ha  jó  pajtások  összevesznek: 
Ahelyt,  hogy  szegyeinek  maguk', 
A  (f becsületért))  verekesznek. 
Karddal  kell  bosszút  állnia, 
Ki  másnak  tyúkszemére  hágott ; 
Két  bolond  igy  tűz  össze  és 
Így  bolondítja  a  világot. 

A  meggyalázott  becsület. 
Szent  elvek  és  nagy  eszmék, 
Kardhegyre  nem  bízzák  maguk', 
Hogy  azt  vérrel  befessék. 
Ki  vívni  tud,  a  másikat 
Tréfábul  is  leczudarolja, 
A  párbaj  néki  heczcz,  minők: 
Balét,  lóverseny,  kártya,  polka. 

Csak  lőjetek,  csak  vívjatok! 
Van  még  e  népnek  ifjúsága. 
Az  élet  olcsó  és  bitang 
S  a  puskapor,  golyó  se  drága. 

Csak  lőjetek,  csak  vívjatok. 
Ha  nem  vagytok  jók  semmi  másra  ; 
Olyan  fán  ugy  se  lesz  gyümölcs, 
((A  melynek  nincs  virága.)) 

POLJTIKUS  NEMZET 

Mi  kedveltebb  minálunk  mint  a  kártya, 
Káromkodás,  czigány,  zsidók  szidása? 
Minek  van  mindenütt  biztos  keletje, 
Kocsmába',  klubba',  künn,  tanácsterembe'  ? 
Mi  képes  a  magyart  ugy  feltüzelni, 
Hogy  falnak  kész  rohanni  valamennyi? 
Mi  mérgez  meg  családot,  társadalmat  ? 
Mi  vet  szünetlen  gáncsot  a  magyarnak, 
Hogy  azt  mondják  honára  :  Ázsia?  .  .  . 
Kimondjam-e,  hogy  a         poUHka! 

Oh,  Goethe,  bár  csodálom  lángeszed'. 

Igazságod  biz'  még  se  volt  neked. 

Midőn  bölcs  elméd  úgy  okoskodott : 

Versben  politizálni  rút  dolog. 

Költők  királya,  te  nem  ismered 

Árpád  politizáló  nemzetét ; 

Különben,  meg  vagyok  győződve  róla, 

Hires  mondásod  változtatva  szólna  : 

Politizálás  rút  versben,  papíron  ; 

De  legrutabb,  ha  gyakorlom,  nem  irom. 

Nálunk  versnél  ugy  sincs  ártatlanabb 

Portéka  :  olvasatlanul  marad. 

Lehetsz  oly  bölcs,  mint  Salamon  király: 

Lenéz  a  kortes,  ki  politizál, 

És  többre  tart  egy  rossz  programmbeszédet. 

Mint  minden  tudományt  és  bölcseséget. 

De  bezzeg  másnak  tűnsz  fel  néki  egyben, 

Ha  dikcziózol  orditó  tömegben. 

Ha  népgyűléseken  tudsz  szolnokolni 

S  nagy  garral  értesz  hangoztatni  holmi 

Kopott,  erőtlen  szópufiFancsokat. 
(Idézhetnék,  ha  kedvenn  vón',  sokat.) 
Ha  tollat  forgatsz,  pár  lapos  vezérczikk, 
Biztosra  foghatod,  számodra  tért  nyit, 
S  ha  nagykorú  vagy  és  ki  van  fizetve 
Adód,  bizton  bejutsz  a  parlamentbe. 

Országház !  oh  igéret  földje  te ! 
Rajtad  függ  milliók  sóvár  szeme. 
Mert  nem  igaz  magyar,  kinek  szemében 
Más  pálya  is  van,  isten  ugy  segéljen ! 
Cicero  mondta,  hogy  ki  mihez  ért. 
Annak  szentelje  minden  idejét. 
Nálunk?  Az  is,  ki  három  iskolát 
Végzett  s  nem  lát  az  orránál  tovább. 
Még  csupasz  állu  s  már  korteskedik. 
Kész  kis  Kossuth  (álmában  I)  mindegyik. 
De  ott,  a  hol  dolgozni,  tenni  kéne. 
Rögtön  megcsappan  hírhedett  erélye, 
S  kisül,  hogy  csak  Pató  Pál  úr  fia  ; 
Vagy  ((ama  bizonyos  csizmadia)). 

És  bárhová  menj,  édes  honfitársam. 

Egyben  botolsz  meg:  a  politikában. 

Magyar  vért  többé  nem  hoz  semmi  lázba, 

(A  bort  kivéve)  csak  kortes-kokárda. 

S  a  honleány  se  buzdul  már  ma  máson. 

Csak  képviselői  beszámoláson. ,  '•  ■ 

Egy  pálya  van  csak,  egy  czél,  egy  dicsőség : 

Választókerület,  képviselőség.  " 

Beszélhettek,  ti  józan  emberek. 

Hogy  ide  orvos  kell,  a  nép  T^eteg, 

Kereskedés,  ipar  lassan  halad 

S  a  mi  van  is,  német  kézben  marad ; 

Hogy  irodalom  és  művészetek 

Csak  kegyelemkenyéren  tengenek  : 

A  magyarok  minderre  rá  nem  érnek, 

A  míg  az  ország  házában  beszélnek. 

Így  látva  téged,  édes  magyarom, 

Erősen  bízom  benned,  mondhatom  ; 

Mert  meggyőződöm,  hogy  nem  árt  neked  már 

Se  Schuiverein,  se  horvát  ügy,  sem  Eszlár. 

Történjék  bármi  e  czudar  világon, 

Te  csüngj  tovább  kedvelt  politikádon, 

Ha  eddig  nem  volt  képes  tönkre  tenni  : 

Örökké  élsz,  nem  öl  meg  soha  semmi ! 


AGGLEGÉNY  KARÁCSONYA 

Ha  elközelg  a  szent  karácsony 
(Örömnek  éje,  áldalak!) 
S  angyalka  jár  kis  csöngetyűvel, 
Hol  gyermekek  zsivajganak : 
A  házhoz  tartozók  szemében 
Mosolygó  békefény  derül. 
Mindenki  vígad  a  családban, 
Az  agglegény  busúl  csak  egyedül. 

Vannak  talán  jó  ismerősi, 
A  kik  meghívják  szívesen? 
Mit  ér!  az  agglegény  e  körben 
Karácsony-este  idegen. 
Az  eggyé  tartozó  családdal 
Érzése,  kedve  nem  vegyül. 
Csak  elmereng,  búsul  magában  : 
Mily  szomorú  sors  lenni  egyedül ! 

És  mennél  hangosabb  a  kis  kör, 
Annál  inkább  elmélyed  ő. 
Az  ifjúság  elszállt  fölötte. 
S  ki  még  hozzá  megy,  lesz-e  nő?. 
Oh,  mert  olyan  sivár  az  élet 
Feleség  és  család  nekül. 
Köznapnál  szomorúbb  az  ünnep, 
Nem  Ízlik  a  falat  sem  egyedül. 

Leverten  tér  rideg  lakába, 
S  vádolja  némán  önmagát : 
Elvesztegetted  ifjúságod', 
S  ujat  az  ég  többé  nem  ád. 
Azzal  kérkedtél,  hogy  szabad  vagy, 
Nyűg  nélkül  élsz,  függetlenül  .  .  . 
Ah,  annál  nehezebb  leszen  majd 
Utód  nélkül  halnod  meg  egyedül  1 

EGY  KÖNYVRE 

mely  az  ffrült,  a  gonosztevő  és  a  lángész  kSzt  rokonságot  bizotiyügaf 

A  tudomány,  e  kor  nagy  büszkesége, 
Szfinkszek  talányát  megfejtette  mind. 
Már  nemcsak  Isten  lát  be  a  vesékbe, 
Az  ember  is,  ha  górcsőn  áttekint. 
Mit  a  természet  eddig  rejtve  tartott : 
Távcső,  göreb,  bonczkés  leleplezik. 
Megtudjuk,  mily  népek  lakják  a  Marszol, 
Ismerjük  tetteink  törvényeit. 

A  kéz  finom  rezgéseit  figyeld  meg, 

S  ki  mit  gondol,  mint  könyvbűi  olvasod. 

Fordulj  a  vérdelejhez  és  helyetted 

Tudtán  kivűl  más  végzi  óhajod. 

Tetszés  szerint  rablók,  hülyék,  paráznák 

Az  így  álomba  bűvölt  emberek. 

Mi  hát  a  lélek?  .  .  .  Bárhogy  magyarázzák  : 

Csak  ideg,  agy,  vér,  lüktető  erek. 

Jól  van.  Hússzerkezet  csupán  az  ember. 

Idegszálakból  finoman  szövött. 

Megáldva  vagy  megverve  értelemmel, 

Mint  első  állat  állatok  között. 

A  lángész  is  veszendő  emberállat. 

De  nemesebbet  földünk  nem  terem. 

Vedd  millióit  a  levő  világnak, 

S  tán  egy  nevezhető  csak  e  nevén. 

O  a  világos,  józan  ész  tökélye, 
Legfőbb  erő,  győzelmes  akarat. 
Érzése  a  szférák  örök  zenéje, 
Értelme  forró,  fényes,  mint  a  nap. 
Igazság,  szépség,  jóság,  eszme  nála 
Átlátszó  mint  a  lég  s  oly  egyszerű ; 
Szivébe'  nincs  zavar,  se  folt  agyába', 
Fénygyorsaságu,  sastekintetű. 

Ne  higyj  a  fenhéjázó  bölcselőnek! 
Nem  járnak  téboly,  bűn,  zseni  együtt. 
Szegény  bohói  állítsd  egy  sorba  őket, 
S  ellentétet  fogsz  látni  mindenütt. 
A  lángész  ellenképe,  akadálya. 
Mit  rokonságnak  hittél  oly  hamar ; 
A  tiszta  látás,  az  erő  hiánya, 
A  mely  csak  szennyet,  iszapot  kavar. 

A  lángész  is  vivődik  önmagával ; 
Nagy  szenvedélyek  dúlják  bensejét. 
Kín  hasogatja  mérgezett  nyilával  ; 
De  ő  kibírja  ;  ég,  de  el  nem  ég. 
Mi  mást  szabad  halálba,  bűnbe  kerget 
Fokozza  erejét  és  vágyait ; 
Küzdésre  ad,  tettekre  néki  kedvet, 
Mert  szűz  lelkében  hit  s  erő  lakik. 

Érzelme,  vágya,  tette,  gondolatja 
Teljes  mértékű,  hathatós,  egész. 
A  boldogság  az  ég  felé  ragadja, 
Villámként  járja  át  a  szenvedés. 
Ezért  nem  lel  társat,  rokont,  barátot ; 
Nem  érti  őt  közlelkü  sokasági 
Sötét-  s  szennyesnek  látja  a  világot. 
Mert  maga  fényes,  tiszta,  mint  a  láng. 

Tüzes  sebhely  van  sütve  homlokára, 
Onlángja  perzselt  oda  bélyeget. 

Jámbor'  kedély  megsejti,  megcsodálja  ; 
De  naplelkébe  látni  nem  lehet. 
Próféta  ő ;  jövőt  előre  érez  ; 
Meglátja,  a  mi  még  csak  jönni  fog ! 
És  vértanú,  hü  elvéhez,  hitéhez, 
Mert  néki  az  igazság  nem  titok. 

S  vonásain  ha  bút  tanyázni  láttok  : 
Hagyjátok  szomorúnak  lenni  őt! 
Siratni  ezt  a  szenvedő  világot 
ö  van  hivatva,  ő,  a  legdicsőbb. 
Halandók  dísze,  emberek  tökélye, 
A  szenvedésre  legfogékonyabb. 
Felfogni  a  bukót  rendeltetése 
És  szánni  a  szegény  bolondokat. 


AZ  ÉLETBŐL 

A  gólyák  új  hónukba  szállnak. 
A  nap  tagyog,  de  már  nem  ég, 
Az  anya  sírva  gyászruhában 
Virasztja  meghalt  gyermekét. 

Lombatlan  ágakon  keresztül 
Süvít  a  nedves  őszi  szél. 
Az  anya  felzokog  bujában  : 
«Kis  angyalom,  hová  levél? 

Itt  hagytál,  mint  levél  az  ágat, 
Erdőt  a  vándormadarak. 
Elvitted  mosolyod  sugarát 
És  szívem  árva,  bús  maradt. 

Sóhajtok  érted  s  úgy  siratlak. 
Hogy  a  szivem  majd  megreped, 
Ezentúl  én  már  mint  az  ősz,  csak 
Szomorú,  gyászos  nő  leszek!)) 

Nyilt  ablakon  tavaszi  napfény 
Beküldi  víg  üdvözletét, 
Az  anya  boldogan  beczézi 
Vén  gólyahozta  kisdedét. 

A  bölcsőnél  térdére  hull  le, 
Könyezve  súgja  :  ((Emberek, 
A  boldogság,  a  szív  reménye  : 
Megújul,  mint  a  kikelet!)) 

SÍROK  KÖZÖTT 

Együtt  küzdöttek  át  az  éltet, 
Kik  most  nyugodni  ide  tértek. 
Hangos  családi  körüket 
Pótolja  néma  sírüreg. 

Köröskörül  dus  illat  árad 
Virágos  telkén  a  halálnak. 
Gyepe  jól  ápolt,  üde,  zöld  ! 
Márványát  adta  messze  föld. 

Hiába  lesz  a  földi  földdé, 
Porember,  gőgöd  él  örökké! 
Hiú  elmével  képzeled. 
Hogy  a  holtak  is  kényesek. 

AZ  ÉLET 

Hej,  de  furcsán  vagyunk  az  élettel! 
Mig  valamit  érne  :  addig  nem  kell. 
És  mikor  már  csak  lézengünk,  tengünk  : 
Mégis  hosszú  életért  esengünk. 

SZERETEM   A  MAGÁNYT... 

Szeretem  a  magányt,  a  csendet, 
Ha  odahúz  édes  titok. 

Ott  szövök  álmot,  ott  merengek, 
Megenyhülőn  csak  ott  sirok. 

Szeretem  a  világi  lármát. 
Hol  elkábul  az  öntudat. 
Ha  vérező  szivembe  vágják 
Unalom,  kétség  karmukat. 

S  ha  örömem  van,  úgy  szeretném 
Kitárni  más  előtt  magam 
És  ráfonódni,  mint  a  repkény 
A  szívre,  mely  virágtalan. 

AZ  AKKOR  VOLT  .  . . 

Az  akkor  volt . . .  mondják  sokan 
S  hozzá  nagyot  sóhajtanak. 
Az  akkor  volt . . .  annyit  jelent : 
A  múlt  örökre  múlt  marad. 

Az  akkor  volt . . .  közömbösen 
Az  ifjú  ennyit  mond  csupán, 
Az  akkor  volt,  egy  nyári  est. 
Mikor  szerelmét  megtudám. 

Az  akkor  volt . . .  mereng  a  lány . . . 
Szerelme  szép  tündérkora. 
Az  akkor  volt . . .  s  a  régi  üdv 
Többé  nem  újul  meg  soha. 

Az  akkor  volt . . .  sóhajtozom, 
Az  esztendők  hogy  szállanak ! 
Az  akkor  volt . . .  egyszer  csupán ! 
S  a  múlt  örökre  múlt  marad. 


Reviczky   Gyula   köiteményei.  23 

GYERMEKVERSEK 

AZ  ÁRVA 

Három  diák  az  iskolából 
Leverten  indul  kifele. 
Ugy  látszik,  a  vakácziónak 
Nem  lesz  a  legjobb  kezdete. 

Az  elsőt  atyja  jól  kiszidja 
Honn  az  egész  háznép  előtt, 
S  megesküszik,  ha  nem  javul  meg, 
Biz'  ő  inasnak  adja  őt. 

A  másodiknak  anyja  él  csak, 
Ez  már  nem  bántja  a  fiút, 
Azon  van,  hogy  szivére  hasson. 
Ez  már  csak  kérni,  sírni  tud. 

A  harmadik  gyöngy  egy  diák  volt, 
És  mégis  ő  legszomorúbb. 
Megy,  megy,  hol  véget  ér  a  város, 
S  poros  és  elhagyott  az  út. 

Megy,  megy  tovább  a  temetőbe. 
Annak  is  a  legszélire. 
Egy  sír  van  ott.  Gyakran,  titokban 
Jár  imádkozni  ő  ide. 

Fejfáját  átölelve  tartja, 
S  csöndes  fohász  kel  ajakán  : 
«Almodjál  édesen  s  ne  aggódj'. 
Anyám,  édes  szülő  anyám  I» 

EGY   KIS  LÁNYNAK 

Mint  az  árnyék,  ha  ragadja 
Röpke  szellő,  jobbra-balra 

Lebeg,  illan  . . .  ismered  ? 
Kikelet  világos  árnya, 
—  Játszi  szellő  veti-hányja  — 
Ilyenek  a  gyermekek. 
Harmateső,  gyönge  szellő. 
Virágágyon  átszökellő 
Szivárvány  és  napsugár : 
Mind  egymás  nyomába'  jár. 

Bárányfelhő  a  te  gondod, 
Az  oh-t  és  faj-t  sirva  mondod, 
De  nevetsz  a  könny  alól 
S  könnyeidnek  nincsen  ára  ; 
Délszak  égető  sugara 
Még  szivedbe  nem  hatol. 
A  napsugár  és  a  felhő 
Százszor  eltűnt :  százszor  eljő. 
Mulatok  szeszélyeden . . . 
Az  egész  csak  sejtelem. 

Könnyüvérü,  játszi  gyermek. 
Semmi  híja  énekemnek. 
Évek  múlva  más  a  dal. 
Mire  teljes  lesz  a  rózsa. 
Mézet  lop  a  lepke  róla. 
Vagy  letépi  zivatar. 
Nyári  naptul  majd  ha  látod 
Lekonyulni  a  virágot, 
S  látod,  hogy  a  rét  aszalt : 
Elfeledted  rég  e  dalt! 


NYÁR 

Ki  tavaszát  el  nem  fecsélte. 
Gyümölcsöző  leszen  nyara, 
S  mire  a  mit  vetett,  megérik 
Learathatja  mind  maga. 

Az  élet  és  természet  egykép 
Bevált  sok  dús  ígéretet. 
Virágból  lesz  gyümölcs  a  fákon, 
S  ábrándokból  lesz  férfitett. 

A  fészek-épitési  gondot 
Majd  kárpótolja  víg  család. 
Ki  ifjan  gyűjtött  lelki  kincset. 
Élvezni  fogja  kamatát. 

De  a  kinek  életvetését 
Megcsípte  dér,  elverte  jég, 
S  gyümölcsfájáról  életének 
Hullatja  bőven  férgesét : 

Kinek  szivét,  mint  puszta  tarlót 
A  nap  kopárrá  égeti  : 
A  szép  nyár  ragyogó  egével 
Csak  lassú  fonnyadás  neki. 

ISTEN 

Isten,  óh  mondd,  a  világon 
Azt  a  pontot  hol  lelem, 
A  fűszálat,  a  bogárkát, 
A  hol  nem  te  vagy  jelen?. . . 

Mintha  arczod  mosolyogna 
A  természet  kék  egén, 
S  virágok  közt  járva,  mintha 
Lehelleted'  érzeném! 

ERDEI   DAL 

Nyári,  rekkenő  meleg 
Elbújok  előled. 
Lombjai  közé  megyek 
Sátoros  erdőnek. 

Haja  hopp ! 

Itt  vagyok  már,  itt  vagyok  I 

Sárga  rigó,  jó  napot! 

Fák  között  és  fák  alatt 

Beh  vidám  az  élet. 

Nyúl  szalad,  virág  fakad. 

Zeng  a  lombon  ének. 

Haja  hopp! 

Kip  !  kop!  a  harkály  kopog, 

S  a  kakuk  szól  :  jó  napotj 

Vadvirágokat  szedek 
S  kötözöm  füzérbe. 
Vagy  a  fűben  heverek, 
S  felnézek  az  égre. 
S  haja  hopp ! 
A  madárral  dalolok. . . 
Szép  világ  te,  jó  napot! 

ÁLDOZÓ  KIS  LÁNY 

Hajában  kis  piros  virág, 
Arczán  a  liljom  éke ; 
Templomba  így  küldték  Idát 
Szép  ünneplő  fehérbe'. 

Középen  karcsú  derekát 
Kék  szallag  fogja  által ; 
Így  áll,  verőfényt  hintve  rád  1 
Aranyos  mosolyával. 

S  megy,  hogy  legelső  vétkeit 
Az  isten  megbocsássa. 
Oh,  verje  mellét  mindenik, 
Mert  ő  is  veri  máma. 

Az  orgonának  ünnepi 
Siráma  zúgva  halkan 

Szent  áhitattal  ihleti. 
Mint  túlvilági  dallam. 


S  amint  a  főoltár  előtt 
Imát  rebegve  térdel, 
Angyalka  száll  hozzá  le  és 
Behinti  égi  fénynyel. 

IBOLYÁT  ÁRULÓ  LEÁNY 

Kis  leány  az  utczasarkon 
Ibolyát  kinálgat : 

« Nagysás  asszony!  Drága  ténsúr! 
Vegyen  ibolyákat !» 

Széltől,  ködös  alkonyattól 
Kis  kendőcske  óvja. 
Kipirul  a  képe  tőle, 
Gyönge  kis  kacsója. 

Tavasz  első  hirdetőjét 
Hozza  a  leányka. 
Ébredését  a  tavasznak 
Olcsóan  kinálja.i 

Gavallérok,  úri  dámák 
Sorba'  meg-megállnak. . . 
((Nagysás  asszony!  drága  ténsur ! 
Vegyen  ibolyákat !» 

Mosolyogva  nyújtja  által, 
Megköszöni  árát. 
Egy  félnapra  feldiszíti 
Gazdagok  ruháját. 

Neki  nem  sug  ibolyája 
Tavaszról  regéket. 
Betegen  honn  fekszik  anyja ; 
Annak  keres  étket. 

Az  ibolyák  illatáért 
Orvosságot  adnak. 
Csak  hidegjét,  csak  borúját 
Érzi  a  tavasznak. 

Hideg  szél  fú,  még  a  könny  is 
Bús  szemébe  szárad  : 
((Nagysás  asszony!  drága  ténsúr! 
Vegyen  ibolyákat!)) 

A  MUNKA  NÉPE 

Véresképü  századokon  által. 
Hadakozva  törökkel,  tatárral. 
Hősi  karral  védve  a  világot, 
Magyarország  mint  a  bástya  állott, 
Mindig  bátran,  győzve,  halni  készen. 
Hősök  népe!  Éljen,  éljen,  éljen! 

Hejh,  nem  is  volt,  nem  volt  nyugodalma, 
Fölveré  a  harczok  riadalma. 
Hadi  kürt  volt  egyetlen  zenéje. 
Véres  kard  járt  megyéről  megyére. 
És  a  mitől  piroslott  a  róna : 
Piros  vér  volt,  nem  a  piros  rózsa. 

Gonosz  idők,  elmultatok  régen! 
Nem^  a  félhold  —  nap  ragyog  az  égen  ; 
De  Árpádnak  edzett  harczi  népe 
Nem  henyéli  át  a  napot  mégse. 
Kardját  ugyan  emésztheti  rozsda. 
Ott  az  eke,  ásó,  kapa  sorba! 

S  lőn,  hogy  a  mely  eddig  vért  piroslott : 

Verejtéktől  gyöngyözik  a  homlok. 

S  hol  ágyuja  dörgött  a  csatáknak : 

Munka-lárma  veri  föl  a  tájat, 

S  hangzik  pőröly,  kalapács  szerényen, 

Munka  népe!  Éljen,  éljen,  éljen! 

Munka  népe!  Az  Isten  megáldja, 
Üdvözítse  béke  olajága, 
Tettereje,  lázas  munkakedve 
Nagy  nemzetek  sorába  emelje. 
Hogy  a  büszke  jóslat  igaz  légyen  : 
Magyarország  nem  volt,  hanem  lészen. 

EGY  FIÚNAK 

Jó  gyermekem,  ülj  ide  mellém, 
Hagyd  megsimítni  szöghajad. 
Oly  jól  esik  hallgatni  nékem 
Csevegő,  csintalan  szavad. 

Puha  kacsóddal  homlokomrul 
Üzd  el  a  lomha  felleget. 
Nekem  már  pillangókat  űzni, 
Boldognak  lenni  nem  lehet. 

Tiéd  a  lét  minden  varázsa, 
Tiéd  a  százképű  remény. 
Tapasztalás  roncsolt  hajója. 
Lemondás,  józanság  enyém. 

Tiéd  a  munkakedv,  kitartás, 
Le  még  egy  csillagod  se  hullt, 
Tiéd  az  élet,  a  jövendő. 
Enyém  egy  sóhaj  és  a  múlt. 

Jó  gyermekem,  ülj  ide  mellém. 
Csevegj  vidám,  lágy  hangodon, 
S  míg  hallgatom  vidám  regédet, 
Majd  addig  én  is  álmodom. 

PÜNKÖSD 

Piros  pünkösd  öltözik  sugárba. 
Mosolyogva  száll  le  a  világra. 

Nyomában  kél  édes  rózsa-illat, 
Fényözön  hűli,  a  szivek  megnyilnak. 

Hogy  először  tűnt  fel  a  világnak. 
Tüzes  nyelvek  alakjába'  támadt. 
Megoldotta  apostolok  nyelvét, 
Hirdeté  a  győzedelmes  eszmét. 

Piros  pünkösd,  juttasd  tiszta  fényed' 
M.a  is  minden  bánkódó  szivének, 
Hogy  ki  tévelyg  kétségbe',  homályba': 
Világító  sugaradat  áldja. 

Habozóknak  oldjad  meg  a  nyelvét. 
Világosítsd  hittel  föl  az  elmét. 
Hogy  az  eszme  szívből  szívbe  szálljon, 
Diadallal  az  egész  világon ! 

Piros  pünkösd,  szállj  le  a  világra. 
Taníts  meg  uj  nyelvre,  uj  imára. 
Oszlasd  széjjel  mindenütt  az  éjét. 
Szeretetnek  sugara,  Szentlélek! 

MAGYAR  LÁNY 

Ha  a  bölcső  magyar  lánynyá  ringatott, 
A  jó  Istent  eléggé  nem  áldhatod. 
Minden  reggel,  minden  este  áldd  nevét, 
Hogy  magyar  szót  ejtettél  ki  legelébb. 

De  születni  magyar  lánynak  nem  elég; 
Meg  is  kell  hogy  érdemelje  a  nevét. 
Legyen  szendébb,  tisztább,  jobb  és  szelídebb. 
Mint  a  máshol  nőtt  lányok,  a  többiek. 

Valahányszor  kicsi  lába  port  tipor, 
Áldja  meg  e  szép  hazát  mindannyiszor. 
Legyen  neki  öröm  is  és  büszkeség: 
A  hazáért  feláldozni  mindenét. 

Jó  sorsban  a  hitet,  békét  ébreszsze, 
A  családi  kör  melegét  éleszsze ; 
És  ha  Isten  balsorsot  is  megenged  : 
Vigasztaljon,  tanítsa  a  türelmet. 

Fürge  ifjak,  bús  férfiak,  öregek. 
Szeressék  meg  általa  a  nemzetet. 
Kiáltsanak  fel,  ha  látják,  lelkesen: 
Ily  nőt  más  föld,  mint  a  magyar  nem  terem. 


FALUSI   DAL 

A  pacsirtával  ébredünk 
Nyugalmas  éj  után. 
Kedv  s  munka  közt  foly  életünk 
S  a  pihenés  öröm  nekünk 
Vasárnap  délután. 

Dolog  nélkül  nincs  is  napunk, 
Nem  veszteglünk  mi  honn. 
Szántunk,  vetünk  vagy  araiunk 
S  nem  látogatja  meg  lakunk 
Soha  az  unalom. 

Szomszédunk  télen  be-benéz 
Hozzánk,  ha  nincs  dolog; 
És  aztán  egyikünk  mesél, 
M.ig  nem  lesz  szempillánk  nehéz 
S  a  tűz  el  nem  lobog. 

Akkor  lassan  letérdelünk, 
S  buzgón  imádkozunk  : 
«Maradj  ezentúl  is  velünk. 
Ne  hagyj  el,  édes  Istenünk !» 
És  boldogok  vagyunk. 

ARATÁS 

Lekonyul  a  búza  feje; 
Aratásnak  van  ideje. 
Gazda  ember  kaszát  penget, 
Ugy  vágja  a  sűrű  rendet. 

Hangzik  a  dal  munka  közbe, 
A  kévét  igy  kötik  össze, 
Sárga  kalászt  egybehányva, 
Mind  izzad,  de  egy  se  bánja. 

Elindulnak  nagy  szekéren, 
Koszorú  van  közepében. 
Aratásnak  koszorúja ; 
Így  mennek  be  a  faluba. 

A  legvénebb  béres  aztán 
A  tornácz  elé  akasztván. 
Körüle  víg  arczu  lányok 
Járnak  aratási  tánczot. 

S  a  gazda  pihenni  dől  le, 
A  gond  messze  van  ma  tőle. 
Ha  csorgott  is  verejtéke, 
Mégis  nyugalom  a  vége! 

FELTÁMADÁS 

Fakadnak  már  a  virágok, 
Kiderül  az  ég, 
És  a  föld  most  készül  ülni 
Drága  ünnepét. 
Szíveinkben,  mint  a  földön. 
Ma  öröm  legyen, 
Feltámadt  az  istenember 
Győzedelmesen  ! 


364  J^ölfemények 


Akik  tanait  gyűlölték, 

Meg  nem  ölhetek. 

Nem  rejthette  sír  magába 

Égi  szellemét. 

Mert  égből  eredt  s  nem  is  volt 

Születése  sem. . . 

Feltámadt  az  istenember 

Győzedelmesen ! 

Kettős  ünneplés  azóta 

Minden  kikelet! 

A  mennyországé  s  a  földé . . . 

Ünnepeljetek ! 

Adjatok  hálát,  hogy  ismét 

Uj  világ  terem, 

S  feltámadt  az  istenember 

Győzedelmesen ! 

Aki  tudja,  mint  tőré  fel 
Sírját  a  dicső ; 
Aki  látja,  hogy  a  földön 
Minden  újra  nő ; 
Gondoljon  feltámadásra, 
Mely  örök  leszen . . . 
Feltámadt  az  istenember 
Győzedelmesen ! 

Adjatok  hálát  s  virágot 

Tömjént  hozzatok. 

Hallelujah!  HallelujahI 

Zengje  ajkatok. 

Mert  feltámadtok  ti  is  még 

Valamennyien, 

Mint  az  istenember  egykor: 

Győzedelmesen ! 

RÓZSA  LEVELE  A  NEVELŐBŐL 

Kedves  anyám  1  Ami  érdekel 
Pontosan  megírom  levelemben. 
Napjaim  hogy'  telnek  itten  el, 
S  mi  foglal  el  távol  tőled  engem. 

Majd  meglátod,  édes  jó  anyám, 
Egy  év  óta  mily  sokat  haladtam. 
Alig-alig  fogsz  ismerni  rám. 
Ha  megtérek  észben  gazdagabban. 

Hogy  túlsókat  tanulunk,  ne  hidd. 
Ha  tanultunk,  mulatunk  is  egykép', 
A  jó  nénék  ezt  megengedik, 
Ha  jók  voltunk  s  jól  tudtuk  a  leczkét. 

Csöndes,  egyszerű  élet  van  itt. 
Van  barátném,  dús  a  szeretetben. 
Velem  itt  nagyon  sok  lány  lakik, 
S  valamennyi  lányka  szeret  engem. 

Mívelt  nők  oktatnak  engemet 
Tanitanak  minden  jóra,  szépre. 
S  szeretnek  mint  kis  testvérüket 
S  én  hálás  és  jó  vagyok  cserébe. 

Itt  vagyok  s  tanulok  szívesen, 
Tudom  is,  hogy  ez  hasznomra  válik. 
Oh,  de  néha  már  alig  lesem 
Ölelésed',  szívem  haza  vágyik. 

Kis  falunk  patakja,  erdeje 
Hívogat  a  távolból  magához, 
A  falu  harangja  szól :  Gyere 
A  legjobb,  legáldottabb  anyához ! 

JELSZÓ 


Munkára  fel,  versenyre  fel. 
Magyarhon  ifjai ! 
A  mit  ma  végezhettek  cl. 
Kár  elhalasztani. 

A  gyors  idő  is  ép'  olyan, 
Ugy  űz  ma  holnapot : 
Mint  habra  folyvást  hab  rohan, 
Fel  hát!  Dolgozzatok! 

A  perez,  ha  tűnt,  meg  nem  kerül 
Annak,  ki  ácsorog. 
Fut  az  idő  szünetlenül. 
Kereke  zúg,  forog. 

S  elsöpri,  a  ki  véle  nem 
Tud  lépést  tartani. 
Fel  hát,  jövendő  nemzetem. 
Magyarhon  ifjai ! 

Dicsőn  végezni :  rajtatok 
Múlik  s  nem  másokon. 
Mit  boldogult  apáitok 
Megkezdték  egykoron. 

Teher,  nyűg  enmagának  is. 
Ki  csak  lustálkodik. 
Magának  is,  honának  is 
Él,  a  ki  dolgozik. 

ŐSZI   REMÉNY 

A  nyár  végső  virága  is  lehull. 

Az  ég  is  ezt  siratja :  elborul. 

E  hervadás,  e  gyász  úgy  fáj  neki ! 

Csak  hullnak,  egyre  hullnak  könnyei. 

Fagyos  mosolylyal  néz  alá  a  nap, 
S  az  égen  olyan  álmosan  halad  1 
Nincs  dal  az  erdőn,  letarolt  a  rét; 
Mért  pazarolná  fényét,  melegét?  .  .  . 

De  a  midőn  vidám  szüretelők 
Felett  halad,  mosolygó  képet  ölt, 
Mikéntha  szólna  :  «Vígan  legyetek, 
A  hervadást  úgyis  megéritek !» 

De  véget  ér  a  végső  vígalom ; 

A  szél  süvít  be  ajtón,  ablakon. 

Azt  mondja  :  ((Nincs  virág,  meghalt  a  nyári 

Nem  lesz  derűs,  meleg  nap  soha  már!» 

Lesz!  Mert  a  föld  csak  alszik,  nem  halott, 
Megtérnek  napsugár,  madárdalok. 
És  akárhányszor  lesz  még  kikelet. 
Rózsás  napok,  napfényes  ég,  meleg! 

SZERESD  HAZÁDAT  I 

Szeretni  ezt  a  szép  hazát 

Korán  kezdd,  sose  végezd. 
Szeretni  mint  szülő  anyád', 

Első  rendeltetésed. 

Óh,  áldd  meg  minden  porszemét 

A  drága  honi  földnek. 
Melyen  bölcsődet  rengetek 

S  a  melylyel  majd  befödnek. 

Karod,  főd,  tetterőd,  szived 

Honod'  szolgálja  váltig. 
Büszkén  hirdesd  mindenkinek 

Magyar  voltod'  halálig. 

E  hon,  mely  annyit  szenvedett. 
És  mégis  áll  erősen  : 

Nagy  és  virágozó  lehet 
Egy  boldogabb  jövőben. 

Sok  százados  küzdelmei 

Erejéről  beszélnek. 
Munkára  hát  s  megérheti 

A  másik  ezredévet. 

S  ha  majd  kelettől  nyugatig, 

Kárpátoktól  Tiszáig, 
Magyar  nyelv  zeng,  magyar  lakik 

S  e  haza  felvirágzik : 

E  boldogabb,  dicsőbb  korért 
Megáldja  majd  a  multat, 

S  mindazokat,  kik  hónukért 
Hevülni,  tenni  tudtak. 

Szeresd  hazádat,  óh,  szeresd. 
Ne  csak  szóval,  de  tettel. 

Büszkén  és  bátran  emlegesd 
Hogy  épül,  nem  veszett  el. 

Egy  szív,  egy  lélek  hassa  át 
A  ki  e  föld  szülötte, 

Hogy  nagynak  lássák  e  hazát 
A  népek  mindörökre! 

TÉLEN 

Hópelyhek  szállnak,  szálldogálnak, 
Megint  egy  évet  sírba  zárnak. 
Lágy  szemfedője  hólepel ; 
Bent  lobogó  láng  fénye  mellett 
Talán  a  szép  nyárról  csevegnek, 
Kiket  fagy,  hó  nem  érdekel. 

Ha  zúg  a  szél,  havat  söpörve. 
Megtérnek  csöndes  házi  körbe. 


Gyermekversek  309 

Feledni  szélvészt,  zúzmarát. 
Ha  künn  a  vihar  egyre  jobban 
Tombol,  megfér  egy  kis  sarokban 
Az  ellenség  s  a  jóbarát. 

Oh,  mindig  így  van  e  világba' ! 
Kiket  baj  ér  vagy  sors  csapása, 
Együtt  búsulnak  rendesen. 
Boldog,  kinek  van  puha  fészke, 
Ki,  ha  bú,  gond  szállott  fejére, 
Egy  kis  sarokba'  megpihen. 

A  NAGY  TEMETÉS 

Megszűnt  a  harcz.  Harminczczer 
Meghalva,  nyögve,  vérben, 
Elhantolatlan  ott  hever 
A  puszta  csatatéren. 

Piros  vértől  egykép'  csepeg 
A  czondra  és  a  bársony, 
Érsek,  király  mind  ott  veszett, 
Mind  ott  veszett  Mohácson  ! 

Egy  nagy  halott  a  csatatér ! 
És  férgei  a  varjak. 
Mohács  a  gyász,  Mohács  a  vér! 
Halála  a  magyarnak! 

Lajos  király!  Ifjú  király. 
Te  se  térsz  meg  lakodba ! 
Ott  fekszel  Csele  partinál 
Rútul  beiszapolva! 

Zászlós  urak,  dús  főpapok, 
Fürödnek  porba,  vérbe. 
Harminczezer  vitéz  halott, 
S  egynek  sincs  temetése ! .  . . 

Rc'Ií'íky    Gyula   költeményei.  ^4 

Hős  vértanú  hcvcrjen-é 
Hollók  prédájaképen? 
Nincs-e  sírokra  már  helye 
A  földnek  lenn  a  mélyben  ?  .  .  . 

Varjúk  kárognak  éhesen, 
A  préda  fel  van  osztva, 
De  ím,  csodásan  megjelen 
J^anizsat  Dorottya. 

Szép  arcza  bús,  ruhája  gyász, 
Ásót  viszen  kezében. 
Szemében  könny,  ajkán  fohász  : 
«Ah  hogy  ezt  is  megértem  !v> 

Feledni  szélvészt,  zúzmarát, 
Miként  az  éj  magánya. 
Hallgatva  négyszáz  férfiú 
Jön  ásókkal  nyomába. 

« Holtak  városa  !  csatatér  !  ft  . .  . 

S  kezeit  összefonva, 
Imádkozik  a  holtakért 
Kanizsai  Dorottya. 

így  áll  soká...  s  míg  könnye  hull, 
Az  ásót  földbe  nyomja, 
S  kezd  ásni   fáradatlanul 
Kanizsai  Dorottya. 

S  a  négyszáz  férfiú  hamar 
Követi  ezt  a  példát ; 
Túr  földet  és  gödröt  kapar, 
Legyen  a  sír  elég  tág. 

Készülnek  a  hosszú  sirok 

Egymásután,  sietve; 

És  a  harminczezer  halott 

Beléjük  lön  temetve. 

És  hogy  az  összes  holtakat 
Elhantolák  zokogva, 
Még  ott  könyez,  még  ott  marad 
Kanizsai  Dorottya. 

Szent  asszony,  hálás  nemzeted 
Feledni  sose  fogja. 
Mily  nagy  temetést  rendezett 
Kanizsai  Dorottya. 


MÁJUS 

Az  ifjúság  bájos  vidéke 
Tele  van  napfénnyel,  virággal, 
Himbálják  illatos  fuvalmak. 
Bezengi  csattogó  madárdal. 
Derűs  ábránd,  álom,  reménység 
Szór  pazarul  fényt,  illatot. 
Nem  látni  ottan  ködöt,  árnyat, 
Csak  a  bimbófejtő  napot. 

Te,  ki  megújulsz  minden  évben, 
Természet  ékes  ifjúsága, 
S  egyforma  bűbájjal  mosolygasz 
Bíborra  és  darócz-gunyára : 
Gyönyörű  május,  szívdobogva. 
Vidáman  hadd  köszöntselek! 
Nekem  is  illatoz'  virágod, 
Rám  is  sugárzik  kék  eged. 

Napodnak  hulló  tiszta  fénye 

Hevíti  az  egész  világot. 

A  mi  csak  kedves,  a  mi  bűvös. 

Pajkos  szeszéllyel  mind  kitárod. 

Minek  zománczot  nem  te  adtál. 

Elveszti  illatát,  szinét. 

Te  vagy  a  művészek  művésze. 

Te  az  örök  költői  szép. 

J4 

Virágokat  hullatsz  a  földre, 
Ha  tomboló  vihar  megingat; 
És  hogyha  sóhaj  kél  szivedből : 
Az  is  csak  édes,  langyos  illat. 
Emelt  homlokkal,  könnyű  szívvel 
Vívhatja  az  a  lét-tusát, 
Kinek  harczára  te  mosolygasz, 
Gyönyörű  május  —  ifjúság. 

ESIK,  ESIK... 

Esik,  esik,  egész  nap  esik 
Hegy  aljára  köd  ereszkedik. 
Fogy  a  nappal,  nő  az  éjjel, 
Falevélke  küzd  a  széllel, 
Sűrű  erdő  nem  a  régi  ;  hallgat. 
Hull  a  levél,  vége  van  a  dalnak. 

Fecske,  gólya,  hova  szálltatok? 
Boldogok  ti,  hogy  van  szárnyatok ! 
Tudom  én,  hogy  hova,  merre  : 
Hei-vadásból  kikeletbe. 
Tengeren  túl,  messze  oda  által 
Most  süt  a  nap  legenyhébb  sugátTal. 

így  változik,  mint  ősz  s  kikelet 

Szíveinkben  is  a  fagy  s  meleg. 

Búsulónak  víg  a  társa  ; 

Sírás  jön  a  kaczagásra. 

Hejh,  bizony  az  emberrel  is  így  van  : 

Ki  mulat,   ki  aluszik  a  sírban. 

AZ  ÜRES  FECSKEFÉSZEK 

Üres  immár  a  fecskefészek, 
Elszállottak  a  kicsinyek, 
A  boldogság  kis  hajiokában 
Most  szemtelen  veréb  csipeg. 

A  nyugalom  kedves  tanyája 
Oly  gondozatlan,  elhagyott. 
Ki  tudja  hova,  merre  szálltak 
Egyenkint  a  családtagok? 

A  család  elvesztette  egymást, 
A  gondos  anya  gyermekit, 
S  kik  egy  fészekben  laktak  egykor 
Most  egymást  meg  sem  ismerik. 

Átszállnak  majd  a  nagy  sereggel 
Beláthatatlan  tereken. 
S  egymásra  többé  nem  találva 
Kötnek  ki  túl  a  tengeren. 

S  az  ősi  lak  télben,  viharban 
Szomorún,  egymagában  áll, 
S  veréblakóktul  bitorolva 
A  boldog  új  tavaszra  vár. 

Mert  a  langy  szellővel,  virággal 
Megtér  a  régi  fecskepár, 
S  a  kis  fészekre  minden  évben 
Uj  élet  boldogsága  vár. 

A  KANÁRI   SÍRJA 

Nem  zúgtak  a  harangok. 
Pap  nem  imádkozott; 
Nem  vitte  gyászfogat  ki 
A  kedves  dalnokot. 

Puha  fehér  kezecskék 
Csipkébe  göngyölék, 
Egy  könny,   mely  rája  hullott : 
Ez  volt  a  gyászbeszéd. 

A  kert  egyik  zugában, 
Hol  legtöbb  rózsa  nyit. 

Parányi  kis  gödörben 
Alussza  álmait. 

Virágos  nyughelyéhez 
Pillangók  szállanak. 
A  nap  sző  hantja  közzé 
Aranyos  szálakat. 

Csalogány  nyári  éjjel 
Sírjánál  kesereg, 
S  a  rózsa  bokra  hullajt 
Rá  egy-egy  levelet. 

Ha  fénnyel,  illatárral 
Megjő  a  kikelet : 
Ibolyák  nyílnak  ott  ki, 
E  kis  madárszemek. 

A  PÉNZ 

Vad  czédaságtól  reng  a  palota. 

Viraszt  a  mámor ;  foly  Champagne  bora. 

Szilajon  iszszák  festett  asszonyok  ; 

Csók  járja  és  a  szív  szivén  dobog. 

Sok  ittas  úrfinak  szemében 

Élv  s  álom  harczot  vívnak  épen. 

Megöl  az  unalom!  kiált  fel  egy, 

Üresnek  látom  én  az  életet. 

S  a  leghalványabb  és  legálmosabb 

(A  háziúr  s  a  lakma  rendezője) 

Egy  kristályserleget  markába  kap 

S  rekedt  hangon  felordít :  ((Csupa  dőre, 

Ki  másra  vágyik  és  nem  pénz  után  ; 

Világi  boldogság  a  pénz  csupán ! 

((Arany  volt  hajdanában  is  az  élet 

Legjobb  helyére  a  belépti  jegy. 

Gyötrelmes  vágyad  nincsen  ott,  csak  élved, 

S  mit  megkivánsz,  azonnal  a  tied. 

Te  csak  heversz,  mulatsz,  nincs  semmi  dolgod, 

Használod  száz  inas  lábát,  kezét. 

S  a  csőcselék  irigykedik:  Beh  boldogi 

Van  pénze  annyi  mint  szemét! 

((Akarsz  utazni  ? . . .  Hát  siess  beszállni ! 
Kell  drága  öltöny?...  Lesz,  hanem  fizess! 
Szeretsz  tán  lovagolni,  kocsikázni?... 
Szólj  és  lovad,  kocsid  bármennyi  lesz. 
S  ha  ínyedet  csiklandja  finom  étel: 
Zabálsz  ;  mi  ritka,  drága,  mind  tiéd. 
Szeretsz  mulatni  :  páholyodba  mégy  el. 
Mert  pénzed  annyi,  mint  szemét! 

((Mi  bánt?. . .  Talán  szép  asszonyért  esengesz  ? 
Vagy  hű  barátod  nincsen  még  neked? 
Hidd  el,  barát  is,  asszony  is  tied  lesz. 
Ha  aranyaidat  jól  csörgeted. 
S  a  taps,  dicsőség,  hír  szomját  ha  érzed, 
Csak  ints,  s  mindenki  porba  hull  eléd. 
Mi  kéj,  hogy  ezren  irigyelve  néznek. 
Mert  pénzed  annyi,  mint  szemét! 

((És  a  mi  kéj  van,  mámor  és  igézet. 
Mind,  mind  a  drága  pénz  találta  ki. 
Van  mindened,  ha  tömérdek  a  pénzed: 
Csak  a  szegényt  kínozzák  vágyai. 
Poharamat  a  pénzre  hajtom  én  fel ! 
Még  több  világosságot  és  zenét! 
A  gazdagoknál  soha  sincsen  éjjel... 
Van  pénzem  annyi  mint  szemét! 

((Hej!  ronda,  piszkos  ágyban  születelt  meg 
Az  árva,  bűnös,  aljas  és  bolond. 

Kenyéren  élnek  mind  a  megvetettek, 
A  legnagyobb  gyalázat  itt  a  gond. 
Erénye  csak  gúnyul  van  a  szegénynek ; 
Piszokba',  sárba',  rongyok  közt  marad  ; 
És  darabokra  töri  szét  az  élet, 
Mint  én  most  ezt  a  poharat!)) 

Tapsolva  ordít  éljent  mindegyik. 
Zaj  és  kaczaj  közt  fölemelkedik 
Most  egy  uracs  kopottas  öltözékben. 
Csak  arcza  mondja  :  Jobb  időket  éltem ! 

((Hétágú  korona  van  czímeremben  ; 
Lelkem,  mint  vérem,  büszke  és  szabad. 
Boldog  is  tudnék  lenni  véghetetlen'. 
De  látom,  nem  elég  az  akarat ! 
Az  üdvösséget  mosolyogni  láttam 
S  magamnak  eljegyezni  nem  tudám. 
Nem  járhat  ő       monda       kopott  ruhában, 
Világi  boldogság  a  pénz  csupán! 

((Szerelmét  fűzte  hozzám  egy  leányka. 
Meghalok  érte  s  nem  lesz  hitvesem. 
Az  olajfák,  narancserdők  hónába 
Magammal  én  őt  el  nem  vihetem. 
Pénz  hát  a  jelszóm!  Almodám  idáig; 
Nem  kergetek  már  árnyakat  bután. 
Üdvösségemhez  csak  a  pénz  hibázik! 
Világi  boldogság  a  pénz  csupán! 

((Gyémánt  a  lelkem,  óh  de  lent  a  sárban! 
Nem  díszitem  a  bolt  kirakatát. 
Nagyot,  dicsőt  akarnék,  de  hiában, 
Az  én  erényem  tett  helyett  a  vágy ; 
Oh,  jól  beszéltél,  nagy  a  bölcseséged ! 
Koldus  erénye  rongyok  közt  marad. 
Darabokra  tör  engem  is  az  élet, 
Mint  én  most  ezt  a  poharat !í> 

Cf Hazudtok!         szól  a  terem  egy  zugábul 
Egy  félszeg  ember,  látható,  szegény, 
A  pompa  hadd  tekintse  mostohául, 
Rejtőzve  él  a  boldogság,  erény. 
Az  üdv  a  szívbe  van  beírva  mélyen, 
Boldog  csak  az,  ki  véle  született. 
Az  ember  képe,  átka  van  a  pénzen  ; 
A  kapzsiság  csinálta  pénzetek*. 

A  gazdagot,  nem  bánom,  irigyeljék ! 
Van  üdv,  hogy  meg  nem  látja  senkisem, 
Mert  meghal,  a  mint  odahagyja  csendjét, 
Én  ezt  imádom  és  csak  ezt  hiszem. 
Ki  a  világ  előtt  fénylik,  jaj  annak, 
Ha  e  kivűl  más  gazdagsága  nincs! 
Üres  szívűek  a  legkoldusabbak. 
A  szív,  a  szív  az  egyedüli  kjncs!» 

Nagyot  kaczagnak  rajta  széltire : 
A  sok  között  csak  néki  volt  szive. 


PRAELUDIUM 

A  költő  arról  a  'kék  ruhás  leányról*),  kit  az  'Ehő  szerelem 
czimű  cziklus  énekel  mejj;,  költői  regényt  is  akart  írni,  de  csak  az 
előhangjával   készült   el. 

Ég  s  föld  között  száll  lelkem,  kósza  lélek ; 
Szeretnék,  mint  pacsirta,  dallani. 
Mégis,  szavamra,  belekapni  félek; 
Kudarczot  nem  szeretnék  vallani. 
Pedig  tudom,  hogy  nincs  reális  élet 
Mesémbe',  mind  azt  fogják  mondani. 
Ne  tegyem  át  hegedősök  korába?  .  .  . 
Mert  minden  hóbort  ama  kor  hibája. 

Bevallom,  mit  e  verslábakra  fűzök, 
Platónikus  szerelmi  láz  biz'  a*. 
Oh,  jaj !  tudom,  két  tüz  közé  kerülök, 
S  követ  dob  rám  közönség  s  kritika ; 

S  versemmel  irgalmatlanul  felülök, 
Ha  majd  azt  mondják  rá,  hogy :  szófia  I 
Hisz  ez  mind  lári-fári,  pára,  gőz  ; 
A  pénz  szerelmet,  ideált  lefőz. 

S  remélni,  várni!         ó,  ez  szörnyen  untat' 
Sok  várás  kedvet,  bugyogót  szakít. 
Dicsérem  békavérü  századunkat; 
A  bölcseségre  prakszisból  tanít : 
A  fődolog,  hogy  jól  tartsuk  hasunkat. 
Mivel  ép  testben  ép  lélek  lakik, 
S  szerelmünk  légyen  kézzelfogható ; 
Ha  nincs  Katinka,  majd  akad  Kató. 

De  minthogy  én  erővel  szerelemrül 
Akarok  írni  (miiyen  vaskalap  !) 
S  mint  jámbor  polgár  rég  kitűztem  elvül  : 
A  korral  ellenkezni  nem  szabad, 
S  tudván,  hogy  a  világ  tökéletesbül, 
S  erőben,  észben  egyaránt  halad  : 
Tehát,  hogy  botrány  ne  legyen  belőle. 
Bolondságomnak  gyerek  lesz  a  hőse. 

Ki  megtanulta  másoknál  korábban, 
Hogy  életünk,  vágyunk,  hitünk  hiú. 
Kit  szidtak  otthon  és  az  iskolában  : 
Nem  lesz  belőled  soha  férfiú! 
Első  szerelmét,  kamaszéveit 
Kis  Ficzkinek  szedem  rímekbe  itt; 
S  mig  rá  emlékszem,  elhal  ajkomon 
A  gúny  ;  eszembe  jut  gyermekkorom. 

Hősöm  fejét  Katinka  megzavarta. 
Egy  kurta-szoknyás,  kék  szemű  leány. 
A  gouvernante  ugyan  kordába'  tartja, 
De  nála  sem  grasszál  a  tudomány. 
O  is  javíthatatlan,  régi  fajta; 
Még  csak  emanczipálást  sem  kíván. 

Megérti  sorsát  és  az  életet, 

De  könyvekből  tanulni  nenn  szeret. 

Ez  a  két  mákvirág  (véletlenűl-e, 
Vagy  keritéshez  tán  a  sors  is  ért?. .  .) 
Meglátta  egymást  s  lett  aztán  belűle 
Ábrándozás,  sok  hű-hó  semmiért. 
Kis  Ficzki  verselt,  iskolát  kerűle, 
S  Katinka  lelkesült  regényekért. 
Szerették  egymást  szótlanul,  szerényen  .  . . 
Magam  is  így  tudtam  szeretni  régen. 

De  mielőtt  eldallom  e  szerelmet, 
Bölcs  olvasók,  magukho'  fordulok; 
Mert,  ha  csak  így,  szó  nélkül  belekezdek'. 
Biz'  Isten!  még  veszélybe  juthatok, 
Hogy  holdvilág-falónak  elneveznek; 
Azért,  ha  tetszést  nyerni  nem  fogok 
Ne  engem  szidjanak  s  regényemet : 
Ö  volt  bolond,  az  iskolás  gyerek  I 

S  most  üssük  össze  már  a  töredéket! 
Faragjunk  és  símitsunk  rajta  még. 
Hogy  legalább  ha  újat  nem  beszélek, 
Legyen  formája  könnyed,  rimje  ép. 
Köszöntelek,  dalok  világa,  téged! 
Egy  mezitlábos  csarnokodba  lép. 
Szabad  a  vásár!  Kritikus  jöhet: 
Elkezdem  egyszerű  regényemet. 

ZDENKO  GRÓF 

Zdenkű  gróf  a  Festelt  ideál  czímű  költői  elbeszélésnek  foly- 
tatása lett  volna. 

Szól  ez  elbeszélés  az  ábrándos  költőről,  ki  Lenórát  eszményi 
szerepekben  látja  és  rajong  érte.  De  mikor  ideálját  a  szinpad  fes- 
tett világán  kívül,  a  valóságban  ismeri  meg,  kegyetlenül  kiábrándul. 
Diadalmas   vetélytársa,  Zdenko  gróf  ábrándítja   ki. 

E  költői  elbeszélést  Reviczky  Gyula  a  saját  élményeiből  merí- 
tette.    Lenóia    a    pozsonyi    színház   akkori    naivája    H.    Krisztina,  ki 

mint  Schiller  Meszinai  arája  :  Beatrice,  ragadta  meg  az  akkor  még 
nagyon  fiatal  költő  élénk  fantáziáját.  A  szerencsés  vetélytárs 
gróf  ugyan  nem  volt,  csak  Pozsony  aranyos  ifjúságának  szereplő 
alakja. 

Evek  múlva,  mikor  már  Reviczky  Gyula  Jl  fon  munkatársa 
volt,  a  törvényszéki  csarnok  foglalkozott  a  gavallérral,  kit  bonyo- 
dalmas hitelműveletei  arra  kényszerítettek,  hogy  megszökjék  Ame- 
rikába. A  félelmes  vetélytárs  ily  siralmas  letörése  felkavarta  a 
költő  régi  érzéseit  és  ez  érzések  hatása  alatt  kezdte  meg  új  költői 
elbeszélését  Zdenko  grófról  : 

Kint  őszi  szél  zúg,  bent  az  óra 
vVlár  öieg  éjfelet  mutat. 
A  vendégek  mind  távozóba 
És  Zdenko  még  mindig  mulat. 
aFerkó!  Húzd  a  fülembe!  így  ni  1 
Zokogva,  tűzzel,  keserűn. 
Tudnék  csak  utoljára  sírni. 
Mint  te  azon  a  hegedűnlD 

Üres  palaczkok  közt,  sötéten 
Ittas  szemekkel  széttekint. 
Magában  űl  ;  elhagyta  régen 
Barátja,  szeretője  mind! 
Selyemruhákra,  ékszerekre 
Ráment  kastélya,  birtoka. 
-   Húzd,  Ferkó,  húzzad  a  fülembe: 
«,Nem  vagyok  semminek  oka!» 

Ferkó  azonban  tudja  hányat 

Ütött  az  óra  :  (gróf  zsebe) 

cí  Éjfél  után,  gróf  úr,  bocsánat 

Tilos  az  ingyenes  zene!)) 

Zdenko  botot  ragad,  felugrik, 

De  az  már  kint  van  és  kaczag : 

((Ha  nincs  pénz,  grófocskám,  zsebedbe, 

Mit  muzsikáltatod  magad?)) 

((Megállj,  pribék!))  És  tántorogva 
Űzi  az  illanó  nyomát; 

De  belebotlik  egy  sarokba, 
Felordít  s  nem  mehet  tovább. 
Eső,  vihar,  csapkodja,  tépi, 
A  sors  ilyen  roszul  fizet! 
Hol  van  a  chic,  a  vér,  a  régi, 
A  gőgös  Zdenkóból  mi  lett? 

Idáig   kész   a  költői   elbeszélés. 

Ezután  következnek  teljes  versszakok,  áthúzott  sorokkal,  melye- 
ket a  költő  pótolni  akart,  de  nem  pótolt.  Később  versszakok  helyett 
már  csak  verssorok  jönnek,  itt-ott  rímelve,  majd  csak  szórványos 
szavak.  Ám  azért  érdekesek  a  töredék  e  részei  is,  mert  bepillan- 
tást engednek  a   költő  lelki   műhelyébe  : 

Míg  kocsi,  páholy,  ló  futotta 
Ő  volt  az  új  Alkibiád. 
Hogy  ünnepelték!  De  azóta 
Kizökkent  ő  vagy  a  világ, 

Egy  ifjúságot  elpocsékolt, 
Szeretett,  úr  volt,  élveze. 
Pályája  mindig  carriére  volt. 
Magasba  föl  s  a  mélybe  le. 
De  már  pihen :  az  utcza  sárban  - 

Szélben,  hidegben,  éjszakában- 
Kocsi  közéig.  Megáll,  Kaczagva 
Egy  nő  suhan  belőle  ki, 
E  ház,  e  hang,  e  nőnek  arcza . . . 
Ejh  régen  volt . .  .  nem  ismeri ! 
Hány  meglesetlen  pásztor-órát 
Töltött  Zdenkó  e  házban  itt. 
Ölelve  titkon  Leonórát 

csókjait. 

S  egy  szép  reggel  csak  arra  ébredt. 
Hogy  dobszó  hangzik  udvarán. 

S  őt  látta  másnak  oldalán. 
A  nő  kiszállva  kocsijából, 
Zdenkót  meglátja  s  félrenéz. 

Ez  meg  merőn  utána  bámul 

Egy  perczig ;  ennyi  az  egész. 

Aztán  az  éjben  elcsatangol, 

(Talán  a  hajnalt  várja  csak?) 

S  flegmával  tűri,  mint  az  angol, 

Hogy  szél,  eső  arczába  csap. 

Egy  kis  kávémérésbe  tér  be, 

Fáradtan,  álmosan  leül, 

. újságot  vesz  kezébe 

((Deréky  Zdcnkó  tönkre  jutván 

Megtörte  asszony  és  nyomor, 
S  beszélik,  hogy  kivándorol.)) 
Csak  nézi  a  nedves  betűket, 
Nem  álom  ez  csak?  Eber-e? 


Ez  az  ő  neve? 
Csenget.  Fizetni !  Levegőre . . . 

A  mint  felnéz  :  a  nő  előtte  I . . . 
Ránéz  meghatva,  résztvevőén 
S  találkozik  tekintetük. . . 

Itt  megszakad  a  töredék.  A  drámai  jelenetet  :  Zdenkó  és  Lenóra 
dialógját   már  csak   gondolatban   tervezte   a   költő. 

SZEPTEMBER 

E  költői  elbeszélés  töredékei  Reviczky  félbemaradt  művei  közt 
a  legérdekesebbek.  Meséje  a  szórványosan  megírt  részletekből  és 
a   költő   szóbeli    közléseiből    következőkép   állítható  össze  : 

Veér  András,  a  Don  Jüan  hírében  álló  Veér  Miklós  fia,  ember- 
kerülő, zárkózott,  szenvedélyes  férfi,  ki  csak  a  természetnek  és  a 
vadászatnak   él    falujában,    Korongh   Iván   szomszédságába  jut,   ki  : 

Egésznap   mást   se   tesz  :   vadász. 

Bús  özvegysége  így  telik. 
Bánátja   van,   rebesgetik. 
Lehet,   hogy   van,   de   nem   mutatja, 
Múltról,  jelenről   nem   beszél. 

Egy  ember  látogatja  csak  : 
András,  ő  is  csak  néha  nap' 

De  az  erdőben,   a   hegyekben 
Találkoznak   minduntalan. 

Aztán  elválnak   szó  nekfil. 


Korongh  Iván  kicsapongó  élet  után  nősült  meg,  nagyon  sze- 
rette nejét,  de  sokat  gyötrődött  azon,  hogy  nincs  gyermekük,  míg 
végre  házasságuk  hatodik  évében  nejének  leánya  született.  Ez  a 
verses  regény  hősnője  :  Helén.  Korongh  Iván  csak  évek  múlva  tudja 
meg  véletlenül,  hogy  Helén  nem  az  ő  leánya  ;  neje  a  házasság- 
törés felfedezését  nem  éli  túl  ;  Iván  nevelő-intézetbe  adja  Helént. 
Mikor  onnan  visszatér,   így   méláz  el   fölötte  : 

Égő   szemű,   szép   nagy  leány. 
Anyjára  üt  s   nem   én  reám. 

Helén  visszatérése  forradalmat  idéz  elő  Veér  András  szívében- 
Eleinte  csak  enyeleg  vele,  hisz  Helén  ((bácsizza«  őt,  de  érdeklő- 
dése egyre   forróbb   szerelemmé   válik. 

András  belépett  a  hálátlan  korba,  harmincznyolcz  éves  lett, 
mielőtt  szeretett  volna.  Mindent  elkövet,  hogy  kitépje  szívéből  ezt 
a  késői  első  szerelmet,  de  nem  képes  reá.  Helén  rokonszenvez 
vele,  ragaszkodik  hozzá,  hanem  szerelmet  egy  könnyed  modorú, 
szép,  előkelő,  de  léha  ifjú  iránt  érez,  kinek  a  regényvázlat  nevet 
még  nem  adott.  Helén  első  bálján  Andrásból  kitör  a  gyűlölet  ez 
ifjú  ellen,  ürügyet  keres,  hogy  összetűzzön  vele  ;  az  ifjú  kénytelen 
őt  párbajra  kihíni.  Helén  ennek  hallatára,  tudva,  hogy  András 
biztos  lövő,  megrémül,  Andráshoz  rohan  és  könyörög  neki,  hogy 
vonja  vissza  a  sértést.  így  árulja  el  szerelmét  András  előtt,  ki 
mélyen  megrendül.  Nagy  lelki  küzdelem  után  lehetővé  teszi  a 
lovagias  ügy  békés  elintézését.  Kimarad  Korongh  Iván  házából, 
felutazik  a  fővárosba  és  szilaj  gyönyörök  zajába  igyekszik  temetni 
fájdalmát,   melyet  nem   árul   el   senkinek  : 

((Szenvedj,  szivem,   zárulj  be  szótlan. 
Igazság  nem   panaszkodik. 
Czipeld   kereszted   megadóan 
Jajszótlanul   a   sírodig.^) 
Gőg,   amely   mégis   megható   van 
E   pár  nyugalmas  röpke  szóban. 
O   míg  csak  él   vérezni   fog. 
De  ez  csak  néki  we/n   Htok' 

Mikor  meghallja,  hogy  Helén  házassága  már  megtörtént,  így 
kiált   fel  : 

Csak   hús   és    vér   kellett   neki  !  .  .  . 
Sajnálja   őt  ?    Nem  !   Megveti  ! 

Egy-két  év  muIva  megtudja  azt  is,  hogy  Helén  nem  boldog. 
Férje  sikkasztott  és  Korongh  Iván  csak  nagynehezen  birta  meg- 
menteni vejét  a  börtöntől.  Veér  András  erre  visszautazik  falujába. 
Helén  férjével  igyekszik  jó  lábon  lenni,  együtt  vadászgatnak. 
Egy  vadászaton  András  meglövi  Helén  férjét,  bizonyos  testrészeit 
kivágja,  vizslájának  dobja  eledelül,  aztán  ezt  is  meglövi,  hogy  sen- 
kit se  vezethessen  az  ő  nyomára.  Erre  András  eltűnik  az  erdőben 
és   többé   nem  látja   senki. 

Vérem  lehűlt,  az  ifjú  hévnek 

Túlestem  első  mámorán. 

Nem  az,  nem  az  többé  az  élet, 

A  minek  egykor  álmodám. 

Nem  mondom,  hogy  szivem  kiégett 

(Véralkatom  nem  engedé  meg) ;  ' 

De  úgy  veszek  már  bűnt,  erényt,  5 

Mint  egy  kiolvasott  regényt.  j 

Elszállt  a  gyors  idő  felettem. 
El  egy  virágtalan  tavasz. 
Hiába  lángoltam,  szerettem, 
Mint  vágyakkal  megvert  kamasz, 
Pedig  dus  voltam  érzelemben  ; 
Fényes  világról  énekeltem. 
Midőn  sötét  búkedv  kisért  .  .  . 
Oh,  jaj,  már  sírnom  sincs  miért! 

Szegény,  fáradt,  fakó  szivemben 
A  kín  közönyre  változik. 
Hová  levél  első  szerelmem, 
S  hová,  te  forróbb  második  ! 
Nincs  több  varázs  a  lányszemekben; 
Idő  előtt  megöregedtem. 
Hol  vagy  reménykedés  kora  ! 
Húsz  éves  nem  leszek  soha. 

Siratlak  csöndesen  zokogva, 
Elszállott  húszas  éveim  ; 

De  a  nyugodt  harminczasokba 
Megernyedt  szívvel  lépek  im. 
Virágaim  mind  eltiporva 
Hevernek  szerteszét  a  porba', 
S  elszórt  emlékeim  között 
Motozva,  koszorút  kötök. 

Egy  szórakoztat  még:  az  ének. 
Röstelve  kell  bevallanom. 
Hiszen  ma  csak  diákkedélyek 
Gyönyörködnek  költődalon. 
Helyébe  most  a  próza  lépett : 
Ezé  az  olcsó  taps,  dicséret; 
S  a  költőnek  múzsája  ma 
Fényes  csatornalégy :  Nana. 

Nem  kellesz  immár,  ég  leánya. 
Óh,  múzsa,  szűz,  szeplőtelen. 
Szemérmes  csókod'  nem  kivánja 
A  költő,  a  ki  most  terem. 
E  romlott,  e  lejárt  világba' 
Nyavalygás  a  poéta  láza. 
Hanyatlik  ember  és  idő; 
A  hős  ma  Alfonz,  Desgrieux. 

Okos  költő  korával  éljen. 
Lángoljon  lelkesek  között, 
S  rohadt  erkölcsök  idejében 
Piszkálja  a  sarat,  dögöt. 
A  gyöngéd  lelkektől  ne  féljen  ; 
A  hol  a  többség,  ott  az  érdem. 
Az  népszerű  és  hirhedett', 
A  ki  korának  hízeleg. 

Én  Ifjúságom,  könyvbe  szedve. 
Látom,  nem  kellesz  senkinek. 
Siró  zenéd  kit  érdekelne ; 
Vaknak  mit  érnek  a  szinek! 

Reviczky   Gyula   költeménvei  ^5 

De  volna  csak  természetembe' 
A  «kéz  kezet  mos»  léha  elve : 
Hogy  ütnék,  vernék  a  dobot!  .  .  . 
A  hír  születni  így  szokott. 

Nos  hát,  én  mégis  írdogálok. 
Bár  nem  fogad  zaj,  trombita. 
Te  sem  riasztasz,  súlyos  átok, 
Hogy  kis  népnek  vagyok  fia. 
Sót  még  azt  vallom  :  Légyen  áldott. 
Költészet,  édes-bús  magányod. 
A  sors  ilyennek  alkotott ; 
Nem  érdem :  véletlen  dolog. 

Mig,  ifjúság,  lángodban  égtem, 
Születtek  lázas  kis  dalok. 
De  hogy  lehiggadtam,  megértem. 
Nótám  se  már  oly  szakgatott. 
Nem  írok  többé  hevenyében, 
Mint  forrongó  hevembe'  régen. 
Dalom  hosszabb  lélegzetű. 
Nem  villám :  őszies  derű. 

De  hagyjuk  már  az  ifjúságot. 
Nem  líra  ez,  hanem  regény. 
Hősöm  javára  félreállok  : 
Eztán  csupán  a  rím  enyém. 
Dicsérnek  majd  ifjú  titánok 
És  megvesznek  szegény  diákok, 
Vén  lányok  és  szűk  sorsuak, 
Kiket  lenéznek  az  -      urak. 

Egy  jó  barátom  volt;  az  ének 
Erről  fog  zengni.   Elbukott. 
Kergették  vágyak,  nagy  remények. 
Nyugodtan  lépni  nem  tudott. 
Magában  állt;  nem  kedvezének 
Korviszonyok  sem  a  szegénynek, 

Révpartot,  tudta,  nem  talál, 
Egy  útja  volt  csak :  a  halál. 

Hőst,  mint  ez  itt,  ugyan  ki  látott? 
Hajlott  korút,  szerelmeset, 
Ki  eddig  egy  nőnek  sem  ártott, 
S  fatuskónál  esetlenebb. 
Bejárhatod  a  félvilágol, 
Szeretőt  néki  nem  találsz  ott ; 
Mogorva,  száraz  agglegény  .  .  . 
Ilyen  hős  lészen  az  enyém. 

Midőn  apját  is  eltemette, 
Falusi  birtokán  maradt. 
Ivott,  vadászgatott  telente 
S  mint  gazda  tölte  a  nyarat. 
Kirándulást  nem  tett  semerre. 
Odvában  úgy  élt  mint  a  medve, 
S  oly  mélabú  vett  rajt'  erőt. 
Minőt  magány  idéz  elő. 

Anyjáról  az  maradt  eszébe'. 
Hogy  sokat  sírt  és  szenvedett. 
De  szőke,  szép,  szelid  fejére 
Oly  örömest  emlékezett. 
Szelíd  nézése  évrül-évre 
Mint  hű  talizmán,  úgy  kisérte, 
S  vád  volt  e  szemben,  néma  vád  : 
ő  vitt  a  sírba,  ő,  apád! 

Az  árvaság  nehéz  egy  élet : 
Ezt  látta  András  mindenütt. 
Fénynél  előbb  látott  setétet 
S  bőven  nyélé  a  keserűt. 
Csupán  azok  hizelkedének, 
Kik  tőle  valamit  reméltek. 
Nőtt  rokonok,  testvér  nekül. 
Idegenben,  idegenül. 


«5' 

Mert  apja,  nem  törődve  véle, 
Pillangó  módra  repdesett. 
Nem  akadt  férfi  a  megyébe' 
Veér  Miklósnál  szerelmesebb. 
Kéjt  halmozott  szerelmi  kéjre : 
Száz  nő  fogadta  kebelérc  ; 
S  épen  szerelmes  levelet 
Irt,  mikor  szél  ütötte  meg. 

Fiát,  mig  élt,  könnyen  lerázta. 
Hogy  csünghessen  kalandokon. 
Csöndes,  szerény  falusi  házba' 
Nevelte  őt  egy  nőrokon. 
Miklós  meg  járt  fürdőre,  bálba ; 
Bámult  és  híres  volt  a  táncza. 
Parókát  hordott  tar  fején  ; 
Szép  úr  volt  —  annak  idején. 

Magányban  folytak,  anyja  nélkül, 
Andrásnak  gyermekévei : 
E  kor  sok  apró  örömébül 
Csak  kóstoló  jutott  neki. 
Apját  csupán  egy  régi  képről 
Ismerte  s  Don  Juan-hiréböl. 
Föl  nem  kereste  őt  soha  .  .  . 
Rosszabb  volt  mint  egy  mostoha. 

Parasztfiúkkal  czimborálva 
Csatangolt  hősünk  szerteszét. 
Hegyek  között,  erdő-magányba' 
Töltötte  legtöbb  idejét. 
Claire  néni,  egy  vén  uri  dáma, 
Nem  sok,  de  nem  ügyelt  reája 
Annyit  se,  mint  hogy  ölébe 
Ruháját  ne  piszkítsa  be. 

András  így  nyerte  meg  barátul 
Az  édes  jó  természetet, 

Reggel  korán  kiment  a  házbul, 
S  gyakran  nem  tért  csak  este  meg. 
Madárfészket  szedett  a  farul. 
Gyümölcsöt  a  tilalmas  ágrul ; 
S  ha  nyulat  lőtt,  halat  fogott. 
Az  erdőben  lakmározott. 

Ottan  tudott  csak  megpihenni, 
Hol  a  madár  fészket  rakott ; 
Hol  a  kőszikla  visszazengi 
A  korán  síró  bánatot. 
Kivágyódott  fölmelegedni. 
Ahol  az  Ur  újjá  teremti 
A  földet  minden  tél  után  .  .  . 
András  itt  volt  boldog  csupán. 

S  ha  visszatért  kis  falujába. 
Vad  volt,  félénk,  húzódozó. 
Olyat  csupán  az  olvasásba' 
Lelt  még,  ami  vigaszhozó. 
A  ház  legrejtettebb  zugába 
Vonult,  hogy  senki  meg  ne  lássa  ; 
S  ha  voltak  is  tán  álmai  : 
Korán  tanult  lemondani. 

Húsz  éves  volt  s  a  szerelemnek 
Üdvét  még  meg  se  kóstolá. 
Az  évek  egyre-másra  teltek, 
S  nő  ajkát  még  nem  csókolá. 
Bálban,  jour  fixen  részt  soh'sem  vett ; 
llyesre  csak  szép  férfi  termett. 
Így  lett  a  Don  Jüan  fia 
Még  életében  múmia. 

Avagy  csupán  látszott  hidegnek, 
S  vulkán  forrott  a  hó  alatt? 
Vagy  nem  lehet  az  ily  sziveknek 
Érezni  titkolt  vág)'akat? 

Nem!  ök  is  álmodnak,  szeretnek; 
Kérek  csupán  egy  kis  türelmet ; 
Andrásnak  is  kitört  heve,  — 
Midőn  már  elkésett  vele. 

A  NAP  DICSÉRETE 

Egy  istent,  egy  napot  imádok. 
A  nap  az  alkotó  maga. 
Ragyogó  nyár,  sugárvilágod 
Pajkos  tündérek  évszaka. 
Te  hímezel  sok  fényes  álmot 
Rejtelmes  nyári  éjszaka. 
Oberont  és  Titániát 
Üdvözli  a  tündérvilág. 

Beteg  szív,  fásult,  léha,  száraz. 

Ki  rózsáid  közt  sem  hevül. 

Kell  mámor,  üdv,  erő  ? ,  .  .  A  nyár  az ! 

ő  alkot,  éltet  istenül. 

Kit  fájdalom  sötéten  árnyaz, 

Napod  sugarán  felderül. 

Békíts  ki  emberrel,  világgal ; 

Teljek  be,  óh  nyár,  fénysugárral ! .  .  . 

Szeptember,  csöndes  őszi  hónap, 
Kis  hittel,  fázva  zengelek. 
Siratlak,  eltűnt,  ragyogó  nap ; 
Vérem  kezd  hűlni,  szenvedek. 
Elmém  a  szürke,  zord  valónak 
Hódol  meg;  kétkedik,  beteg. 
Köd,  lomha  köd  szivem  lakója  ; 
Elvitte  jó  kedvét  a  gólya. 

AZ  ERDŐ 

Szeretem  fáid  zizzenését. 

Rejtelmes  árnyvilágodat. 

Ha  elgyötört  a  gond,  a  kétség,  J 

Hün  őrizték  meg  titkomat.  * 

Szivemnek  rejtett  gerjedését 
Fünek-fának  ki  nem  beszélték. 
Erdő,  te  jó  vagy,  s  részvevő  ; 
Rejtsd  el,  ki  bús  és  szenvedő. 

Beh  jó  sötétzöld  fáid  árnya. 
Ha  izzó  égről  tűz  a  nap 
Ha  meg  vagy  sértve,  megalázva  : 
Pihend  ki  erdőben  magad. 
Oh  mert  a  harcz,  a  földi  lárma 
Elnémul  c  zengő  magányba', 
Ahonnan  mit  se  lát  szemed. 
Csak  szelíden  kéklő  eget. 

Szellőtül  ringó  kebeledre 
Boruljon,  ki  magányt  óhajt. 
A  fák  pajzánul  enyelegve 
Gúnyolnak  itt  minden  sóhajt. 
Kinek  nem  jő  meg  itt  a  kedve  — 
Már  élve  holt,  el  van  temetve. 
Ki  téged,  erdő,  nem  szeret : 
Még  nem  örült,  nem  szenvedett. 

CSALÁDI  FÉSZEK 

Magány,  ridegség  bús  avarja, 
Kerüld  a  boldogot,  mig  él. 
Avagy,  ha  nem  lehet,  sirassa 
El  bánatát  szüleinél. 
Ifjú,  kinek  van  apja,  anyja  : 
őrült  vágy  lelked'  ne  ragadja 
Ki  az  idegenek  közé! .  .  . 
Az  a  világ  a  közönyé. 

Áldott  a  kis  családi  fészek, 
Hol  anya  gondja  melegít, 
Hová  bünbánva  visszatérhet 
A  tékozló  fiú  megint. 

Hol  a  viharcsapkodta  lélek 
S  a  szilaj,  átkos  szenvedélyek 
Egy  hű  szivén  megnyugszanak  .  .  . 
Családi  fészek,  áldalak ! .  .  . 

SZÉP  ASSZONYOK 

Szép  asszony  és  hozzá  erényes  .  .  . 
Ugyancsak  ritka  eg^'  dolog. 
Hát  ne  egyék  az,  a  ki  éhes? 
Éheznek  mind  az  asszonyok. 
A  legjobb  nő  erénye  véges, 
S  helyzete  sokszor  vajmi  kényes, 
Ha  hízeleg  száz  ajk  neki  .  .  . 
Százat  hallgat  meg?  ...  Jól  teszi ! 

Erényt  szép  nőtül  az  kivan  csak, 
Akit  a  rút  önzés  vezet, 
Óhajtja  őt,  de  csak  magának 
S  örül,  ha  véle  vétkezett. 
Ám  oly  bolond  nőt  hol  találtak, 
Ki  egyszer  engedvén  a  csábnak, 
Erényes  hölgygyé  lett  megint?.  .  . 
Belé  bukik  a  bűnbe  mind!  .  .  . 

AZ  ÉLET 

Minő  egyoldalú  az  élet! 
Milyen  kicsinyke  töredék! 
A  mit  mulandó  vágy  elérhet. 
Akármilyen  sok :  nem  elég. 
Adassék  bár  száz  évig  élned. 
Csikarj  ki  minden  percztül  élvet : 
A  mit  birtál :  parányiság, 
S  mit  nélkülöztél  :  egy  világ. 

ALARCZ  ALÓL 

Ez  egy  felvonásosnak  tervezett  vígjáték  személyei  :  az  özvegy 
báróné,  társalgónője,  kertésze  és  Lóránt  gróf.  Körülbelül  a  köze- 
péig készült  el. 

A  folytatás  terve  szerint  Lóránt  gróf  közönye  a  báróné 
szívét  annyira  felrázza,  hogy  haragjában  elárulja  érdeklődését  a 
gróf  iránt.  Ekkor  a  kertész  lép  közbe,  ki  éppen  oly  ügyetlen, 
mint  az  Almaviváé,  hanem  bonyodalom  helyett  megoldást  hoz.  Fel- 
fedezi a  titkot,  hogy  a  fehér  rózsákat  Lóránt  gróf  küldi.  A  gróf 
ekkor  nem  tagadhatja  tovább,  hogy  a  közönynyel  csupán  szerel- 
mét leplezte  és  a  leálczázott  Don  Cesar  boldogan  zárja  keblére 
Donna   Dianáját. 

lm,   a   töredék  : 

Szín  :   Park,   közepén   úri   lak   verandával,   melyre    lépcsők   vezetnek 

föl.    A   park   rácsos    kerítése    mögött    az    országút   látszik.     Lent  a 

veranda  előtt   padok  a   földbe  vert  asztalkákkal. 

(Jl  báróné  padon    ül,    ujjaival    türelmetlenül  egy  bokrétán    babrálva. 
Szemben  vele  a  lársalgónő,  nyitott  könyvvel  a  kezében.) 

BÁRÓNÉ 

Unalmas  egy  könyv!  Hagyja  abba,  kérem! 
Könnyű  idillt  álmodni  —   vérszegényen. 
Idill?.  .  .  no  köszönöm!  Tapasztalam, 
Mit  ér  ez  álmos  falusi  magány. 
Eléggé  sínylem  ezt  a  négy  hetet. 
Beh  jó,  hogy  végre  menekülhetek! 
Be  van-e  minden  csomagolva  ? 

TÁRSALGÓNŐ  (leteszi  a  könyvet) 

Minden. 
Utazhatunk  akár  e  perczben  innen. 

BÁRÓNÉ 

Szökünk  is  még  ma  este.  Hála  ég! 
E  házban  itt  csak  árnyékom  valék, 
Nem  vonzott  semmi,  minden  untatott. 
Ikertestvérek  voltak  a  napok. 
Oh,  milyen  élet!  Gyermeknek  való. 
Kit  még  mulattat  ostor,  síp,  fa-ló  ; 

Kinek  gyümölcsnél  ízesebb  a  torzsa. 
Én  eldobom,  mert  nincsen  sava-borsa. 

TÁRSALGÓNŐ 

Ítéletében  én  nem  osztozom. 
Középen  az  igazság,  asszonyom, 
A  falunak  is  megvan  ingere  ; 
Csak  érzék  kell  hozzá. 

BÁRÓNÉ 

Tere-fere ! 

TÁRSALGÓNŐ 

Falun  is  vannak  mindenféle  élvek, 
Fáradt  kedélyek  itt  árnyékban  élnek  .  .  . 

BÁRÓNÉ 

S  nem  kapnak  napszúrást .  .  .  De  élet  ez  ? 

TÁRSALGÓNŐ 

A  legjavából,  mert  természetes. 
Őszinték  itt  vagyunk  csak  igazában, 
Turnűrt  letéve,  könnyű  pongyolában. 
Szivünk  elől  itt  el  nem  zárkózunk ; 
A  nyilt  természettel  barátkozunk. 
Míg  ott,  hol  százezren  hullámzanak, 
Ki  vagyunk  téve,  mint  a  kirakat, 
Minden  mihaszna  élczelő  nyilának, 
S  a  mért  aggódunk,  az  csupán  a  látszat. 
A  vizet  meg  nem  iszszuk,  csak  leszűrve, 
S  úgy  érezünk,  a  hogy  járunk :  befűzve. 
Kedvünk  hazug,  hangunk  változtatott. 
Álarcz  alól  kérdezzük:  ki  vagyok? 

BÁRÓNÉ 

Lehet,  hogy  izlés  dolga;  nem  tudom. 
Egyet  tudok,  hogy  a  falut  unom. 
Mert  ott  az  is,  mi  kellemes  lehetne, 
Magányba  mint  kriptába  van  temetve. 

Nem  is  mulatság,  nem  is  élvezet, 
Melynek  tanúi  fák  s  nem  emberek. 
Akarja  tudni,  az  igaz  gyönyör  mi  ? .  .  . 
Mástól  kapott  ingert  mással  közölni. 

(A  bokrétára  mutatva) 

Tekintse  ezt.  Szép,  úgy-e  bár?.  .  .  Ilyet 
Naponkint  küld  kertészem;  hogy  minek, 
Azt  tőle  kérdje ;  én  nem  látom  által. 
Hogy  mit  csináljak  itt  e  sok  virággal. 
Szegény  fehér  rózsák,  hervadjatok, 
Meg  nem  becsülve,  mint  én,  társatok. 

(A  bokrétát  egy    darabig  elmerülve  nézi,  aztán  elhajítja) 

Mint  óraperczegés,  ha  egyedül 

Virrasztunk,  minden  perez  úgy  nehezül, 

Egyhangú  tik-takjával  itt  reám. 

Azt  hajtva  :  Nem  vagy  már  ifjú  leány  1 

Az  óra  minden  perczegése  int: 

Asszony  vagy  s  vénebb  mával  is  megint.  (Elméláz) 

TÁRSALGÓNŐ 

Az  életzaj,  a  nagyvárosi  lárma 
Időnk  folyását  persze  túlkiáltja. 
Nem  veszszük  észre,  hogy  vérünk  lehűl 
És  megöregszünk         készületlenül. 
Aztán  a  sose  nyugvó  izgalom: 
Karusszel,  estély,  lóverseny,  vajon 
Nem  hasonlít-e,  asszonyom,  a  mézhez  : 
Ki  nagy  adagban  falja,  nem  is  élvez. 
Sokat  használt  élv  gyorsan  lesz  kopott, 
S  unalmas  minden,  a  mi  megszokott. 

BÁRÓNÉ 

Malmomra  hajtja,  kedves,  a  vizet, 
Ásítni  rá  nem  ér,  a  ki  siet. 
Az  emberektől  nyüzsgő  bulevárdon 
Egymást  taposva,  törli  el  a  lábnyom. 
A  icép,  a  kedv  itt  egyre  változó. 
Minden  nap  új  színt,  új  ingert  hozó. 

Ez  a  valódi  élet,  mely  nem  untat ; 
Nem  ád  időt,  hogy  biráljam  a  multat, 
S  vizsgáljam  a  tükörben,  hogy  hajam 
Oszűl-e  már.  .  .  No  hát,  nincs  igazam? 

TÁRSALGÓNŐ 

Bizony  nincs;  mert  csak  falujában  itt 

Alhatja  ki  a  tél  izgalmait. 

Igaz  ugyan,  nem  ily  rendszer  szerint, 

Szobájából  hogy  még  ki  sem  tekint. 

Mindössze  néhányszor  kilovagolt, 

S  a  múltkor  egyszer  a  templomba'  volt. 

Szinház,  hangverseny,  bál  itt  nincs,  való 

De  hát  mindez  csak  fűszernek  való. 

A  sáfrányt,  borsot  én  is  szeretem, 

De  csak,  ha  ételhez  vegyíthetem. 

A  mint  hallottam,  így  okoskodott 

A  báró  úr  is  s  nem  unatkozott. 

BÁRÓNÉ 

Szegény  férjem?  Jaj,  fel  ne  hozza  6t! 

Ö  csak  pókhálót  pókhálóra  szőtt. 

És  a  míg  élt,  hálóiban  maradt. 

Itt  töltve  őszt,  telet,  tavaszt,  nyarat. 

Szántott,  vetett,  mulatság  volt  neki 

Dohányt  ültetni,  ürgét  önteni. 

Kint  lebzselt  a  tanyán  napon  s  esőbe', 

A  béresekkel,  ispánnal  vesződve ; 

Nem  bánva  semmit,  hogy  lesül  a  képe, 

Gyönyörködött,  hogy  dolgozik  kepése. 

Télen  kártyázott,  lőtte  a  nyulat. 

Így  vette  ő  hasznát  a  falunak. 

De  én,  rideg  négy  fal  közé  bezárva, 

Ugy  érezem,  lakásom  női  zárda. 

Próbáltam  főzni  vagy  köték  harisnyát ; 

Elnézegettem,  hogy  fejik'  a  Riskát. 

Cselédet  szidtam,  játszottam  cziczával, 

Benső  viszonyba  léptem  coeur-királylyal. 

Himeztcm  erszényt,  vánkost,   szőnyeget, 

(Sóhajtva)  Csalc  papucsot  nem.  Négy  hosszú  telet, 

Ifjúságom  javát  töltöttem  itt 

Apácza-módra,  özvegységemig.  (Kis  szünetet  tart.) 

Midőn  szegény  férjem  két  év  előtt 

A  kriptában  lelt  végső  pihenőt, 

És  fordulván  az  év,  letelt  a  gyászom  : 

Bűn  volt-e,  hogy  kiszálltam  lepke-szárnyon  ? 

S  aztán?.  .  .  Hisz  tudja!  Néhány  szó  elég: 

Huszonhat  évvel  nem  mondunk  le  még. 

TÁRSALGÓNŐ 

Egy  szóval :  elmulasztott  élveket 

Behozni  kamatostul  sietett. 

Az  izgalmat  tüze  ki  jelszavul  ; 

Pedig  a  szív,  ha  egyszer  megvadul, 

Az  ész  szavára  nem  hallgat  sehogy, 

S  nem  áll  meg,  csak  ha  végre  összerogy. 

Nem  vón'-e  jobb  e  szép  kastélyban  élni  ?  .  .  . 

Igaz,  csak  úgy,  ha  volna  benne  férfi  .... 

BÁRÓNÉ  (hevesen  félbeszakítja) 

E  szép  kastélyban  ?  .  .  .  Sose  lássam  újra ! 
Futok  belőle  :  testem,  lelkem  unja, 

De    mi    is   tartóztatna    vissza    itt?   (Elgondolkozik.) 

Ah,  semmi,  semmi !  .  .  .  minden  csak  taszit. 
Ugy  tetszik  sokszor,  minden  ellenem 
Fordul,  hogy  maradásom  ne  legyen. 
Lóránt  grófot,  szomszédomat  birálni 
Úgy  szokta  ön,  hogy  utazott  világfi  .  .  . 

TÁRSALGÓNŐ 

Járt  Indiákon  s  isten  tudja,  hol. 

BÁRÓNÉ 

Szép  asszonyoknak  hévvel  udvarol. 

TÁRSALGÓNŐ 

A  társaságban  könnyed,  szellemes. 

BÁRÓNÉ 
Igaz-e,  nem  tudom  :  —  föl  sem  keres. 
Négy  hét  alatt,  négy  hosszú  hét  alatt, 
Csak  kétszer  volt  itt  s  akkor  sem  maradt. 
Komoly  volt,  közönyös,  hideg,  kimért ; 
Nem  jött,  csupán  az  illem  kedviért. 
Mint  lánykorbéli  tánczosom,  barátom, 
Ezzel  kötelmet  rótt  le  csak ;  belátom. 

TÁRSALGÓNŐ 

Ejh,  ez  lehet.  Nemünket,  azt  beszélik, 
A  gróf  félig  lenézi,  szánja  félig. 
A  nők,  úgymond,  hiúk  és  változók. 
Csak  gondűző  játékszerül  valók. 
Nem  férfi  az,  kit  ellágyít  a  szoknya, 
S  érzést,  hitet  pazérol  asszonyokra. 
Mert  Éva  óta  egy  se  volt  a  nembe' 
Méltó  igaz,  valódi  szerelemre. 

BÁRÓNÉ 

Valóban?...  Oh,  páratlan  nyegleség! 
Tuskó  pótolja  tán  a  szív  helyét 
A  grófnál.  Oh,  de  lesz  még  pillanat, 
Midőn  ez  elvek  szégyent  vallanak. 

TÁRSALGÓNŐ 

Ni,  farkast  emlegettünk.  Erre  jő. 

(Lóránt  az  országút  felől   közeledik) 
BÁRÓNÉ 

A  gróf?.  .  .  Ne  leljen  itt  a  vakmerő, 
Mulasson  véle;  én  intézkedem, 
Hogy  a  cselédség  útra-kész  legyen. 

(El   a   veranda   ajtaján   át) 

Társalgónő,   "Loránl 
LÓRÁNT 

Nem  a  báróné  távozott  elébb  ? 

TÁRSALGÓNŐ 
A  gróf  urat  pillantá  meg. 

LÓRÁNT 

Derék  1 
Őszinte  legalább,  az  bizonyos, 
S  hideg  közönyt  közönynyel  viszonoz. 

(Meglátva  a   földön  heverő  bokrétát) 

Azért  becsüli  így  virágimat ; 

A  földre  dobja  ,  .  .  Csinos  egy  divat. 

De  megtorlók  minden  sértést ! 

TÁRSALGÓNŐ 

Ugyan  ! 
Van  ebben,  a  mi  sérti  önt,  uram? 
A  báróné  fehér  virágait 
A  kertészétől  kapja  mind  máig. 

LÓRÁNT   (nevetve) 

Valóban,  erről  megfeledkezem. 
A  báróné  .  .  . 

TÁRSALGÓNŐ 

Azt  képzeli,  szegény, 
Hogy  e  fehér  rózsák  innen  valók; 
Pedig  e  parkban  nem  találhatók 
Virágok ;  mert  a  kertész,  látva,  hogy 
A  kastély  télen-nyáron  elhagyott, 
Nem  termeszt  csak  spárgát,  retket,  parajt. 
Rózsát  itt,  hajh,  halandó  nem  szakajt. 

LÓRÁNT 
Igaz,  a  báróné  nem  is  gyanítja, 
Ki  küldi  rózsáit? 

TÁRSALGÓNŐ 

S  azért  hajítja 
A  porba,  mert  csupán  kertész -becset 
Tulajdonít  nekik ;  de  meglehet. 
Ha  tudná  . .  . 

LÓRÁNT 
Mit  tart  rólam?  Mondja  ...  óh! 

TÁRSALGÓNŐ 

Panaszkodott,  hogy  ritkán  látható. 

LÓRÁNT 

Tán,  hogy  rám  unjon?. ,.  Ismerem  szeszélyil. 
Rohammal  az  udvarló  czélt  nem  ér  itt. 
De  ha  közönyt  lát,  érdeklődni  kezd ; 
Asszonytermészet ;  ismerjük  mi  ezt. 
Azt  akarom,  hogy  vallomást  tegyen, 
Erezve  kínos  kéjed',  szerelem  1 

TÁRSALGÓNŐ 

Csakhogy  kisülhet  szívfogósdija, 
S  akkor  hiába  minden  taktika. 

LÓRÁNT 

Ha  ön  elárul  ... 

TÁRSALGÓNŐ 

Szükség  erre  nem  lesz. 
A  báróné  minden,  csak  nem  szerelmes. 
Elmondtam  az  utasítás  szerint, 
Hogy  ön  minden  nőt  játéknak  tekint. 
Leírtam  mint  léhán  szeretkezőt .  .  . 
Annál  nagyobb  méreg  vett  rajt  erőt. 


Töredékek  4°' 

Toporzékolt,  harapta  ajkait. 
S  kikelve  arczából  azt  mondta 

LÓRÁNT 

Mit? 

TÁRSALGÓNŐ 

Azt,  hogy  tuskó  van  a  szive  helyén. 

LÓRÁNT 

Valóban?  Ez  pon\pás!  Nő  a  remény. 

TÁRSALGÓNŐ 

S  a  gróf  úr  ennek  még  örül  s  bizik? 

LÓRÁNT 

Szivével  folytat  pert  a  nő,  ki  szid. 

Ma  még  villámlik  s  holnap  már  kibontja 

A  szerelem  szivárványát. 

TÁRSALGÓNŐ 

Ne  mondja! 

LÓRÁNT 

De  tudni  kell  hozzá,  a  jégcsapot 
Szinlelve,  hol  a  sóhaj  nem  hatott. 
Jolánt  a  kellő  hangulatba  hoztam. 
Mehet  a  játék!  Föl  szerencse,  mostan. 

TÁRSALGÓNŐ 

Tehát  a  gróf  úr  még  reménykedik  ? 

LÓRÁNT 

Ha  a  kisasszony,  mint  eddig,  segit. 

TÁRSALGÓNŐ 

Nincs  foganatja  e  segédkezésnek. 

LÓRÁNT 

Bocsánat,  e  kérdésben  én  itélek. 

Reviczky   Gyula   költemiiiiyei.  ^" 

TÁRSALGÓNŐ 

De  a  báróné  még  ma  távozik. 

Mert,  úgymond,  szörnyű  mód'  unatkozik. 

LÓRÁNT 

Így  állunk  ?  Akkor  hát  ma  vagy  soha ! 

TÁRSALGÓNŐ 

Van  még  reménye? 

LÓRÁNT 

No,  de  mekkora! 

TÁRSALGÓNŐ 

Gróf  úr  egy  hirtelen  rohamra  készül, 
S  hogy  jönni,  látni,  győzni  fog,  merészül 
Reméli  ;  (nevetve)  de  a  báróné  megyén  ; 
Estére  túl  lesz  már  völgyön,  hegyen. 

LÓRÁNT  j 

Megy  vissza  ?  .  .  .  Utazik  ? . .  .  Azt  mondom,  ő  nem      1 


Innen  szökik,  hanem  csupán         előlem. 

TÁRSALGÓNŐ 

A  gróf  elbízott. 

LÓRÁNT 

Jól  látok. 

TÁRSALGÓNŐ 

De  csitt! 
Jön  a  báróné  :  hallom  lépteit. 

Társalgónő,  Lóránt,   Báróné 
BÁRÓNÉ    (még   a   veranda    lépcsőin) 

Üdvözlöm,  gróf,  mi  fújta  önt  ide? 


i 

LÓRÁNT   (közönynyel) 

A  nyugtalan  lélek,  mely,  mint  pihe. 
Megállapodni  nem  tud  egy  helyen. 
Libeg-lebeg  föl  és  le  szüntelen'. 
A  légbe'  nincs  számára  pihenés, 
Viszi,  ragadja  minden  lebbenés. 
Búcsúzni  jöttem. 

BÁRÓNÉ 

Utazik?.  ..  Derék! 
Ép  így  teszünk  mi  is  ma  este  még. 

LÓRÁNT 

Megunta  a  falut? 

BÁRÓNÉ 

Mint  ön  nemünket. 

LÓRÁNT 

Honnan  gyanítja  ezt? 

BÁRÓNÉ 

Mert  véle  tüntet. 

LÓRÁNT 

Közömbös  dolgokkal  nem  tüntetünk  .  .  . 

(Másra  térve) 

Tehát  ma  egy  házzal  tovább  megyünk? 
Méltánylom  ezt  az  elhatározást ; 
Elernyedek  én  is  szemlátomást, 
Mióta  itt  tapostam  port,  sarat. 

(Kérőlcj;  néz  a  társalgónó're.   a  ki   a  parkban  sétálni   kezd  s  csakhamar  egészen 
eltú'n  ;   de  időközönkint  látható.) 

BÁRÓNÉ   (gúnynyal) 

Csodálatos,  hogy  eddig  is  maradt. 

LÓRÁNT 

A  gazdaság  körűi  akadt  dolog. 

BÁRÓNÉ 

Így  az  időt  elölte  valahogy, 

Nekem  nem  volt  rá  módom,  eszközöm, 

Hogy  perezre  is  kifogjak  böjtömön. 

(Különös  hangnyomatta)) 

Házam  tájára  egy  lélek  sem  tévedt, 
Csak  koldusok  s  éhes  vándorlegények. 

LÓRÁNT  (mint  a  ki   semmit  se  vett  észre) 

Fogadja,  báróné,  részvétemet ; 

Mert  a  mit  egyedül  átszenvedett. 

Tanúim  a  henyélő  inasok.  (Az  országút  fcic  mutat) 

Én  is  bőven  tapasztalam  amott. 

Egy  helyhez  nőttem,  mint  nyirkos  falon 

Penészvirág.  De  félek,  untatom, 

Önnek  beszélve  el  mindezt,  ki  szintén 

Kivágyott  a  világ  zajába,  mint  én. 

BÁRÓNÉ 

A  férfi  még  könnyen  segít  magán  ; 
Ha  úgy  akarja,  néki  nincs  magány. 
Ellátogathat  ide  vagy  oda. 
Ha  jónak  látja. 

LÓRÁNT   (tettetett  csodálkozással) 

De  ugyan  hova  ? 
A  hírónál  itt  nincsen  úr  nagyobb. 
Kivéve  a  tanítót  s  a  papot. 

BÁRÓNÉ 

Ön  férfitársaságok  kedvelője  ? .  .  . 

LÓRÁNT 
Ha  szép  asszony  hí,  sem  futok  előle. 

BÁRÓNÉ 
De  bolygójává  sem  lesz? 

LÓRÁNT 

Fájdalom, 
Ki  nem  cserélhetem  véralkatom'. 
Azért  szeretem  úgy  az  idegent. 
Mert  változó  föld  új  ingert  jelent. 
S  nincs  olyan  ország,  nincs  oly  szép  vidék, 
A  mely  ne  űzne  mást  is  látni  még. 

BÁRÓNÉ 

S  hová  megy  most? 

LÓRÁNT 

Míg  tart  a  szép  idő, 
Svájczban  kalandozom  s  onnan  dicső 
Itáliába  vagy  Párizsba  térek. 
Hol  sokfélék  az  arczok,  gyors  az  élet. 

BÁRÓNÉ  (ingerülten) 

S  tegyük  hozzá,  hol  könnyen  kaphatók : 
Jószívű  hölgy-  és  kommunista-csók. 

(Magát  összeszedve) 

Egyébiránt  programmunk  egyezik. 
Magamat  is  csak  változás  hevít. 
Könnyű  kedély  az  élet  fűszere. 
Mert  nincs  terhünkre  s  jókedv  jár  vele. 

(Éles   gi'mynyal) 

Hogy  érdeklődném  hát  a  férfiért. 

Ha,  mint  az  egyszeregy,  száraz  s  kimért? 

LÓRÁNT  (látszólagos  elragadtatással) 

Ah,  asszonyom,  beh  szívemből  beszél! 
Gondolatlanul  röpít  könnyű  kedély. 
Valómnak  egy  hely  bárhogy  megfelelt. 
Ha  válni  kellett,  nem  voltam  levert. 

Le  nem  bilincselt ;  mert  meg  nem  szokám 
Vigan  jövék  és  könnyen  távozám. 

BÁRÓNÉ 

Látszik,  nem  ismeré  a  nők  javát. 
Könnyen  veszített,  mert  könnyen  talált. 
"Eladó  lányokban  bővelkedik 
Párizs,  ez  pótlá  veszteségeit. 
Így  agglegény  maradt. 

LÓRÁNT 

Nem,  asszonyom ! 
Himennel  még  jó  lábon  áll  korom. 
Vigan  hordom  harminczhat  évemet, 
S  megnősülök,  ha  majd  komoly  leszek. 

BÁRÓNÉ  (elfojtott  dühvel) 

Himennel,  majd  ha  szíve  elkopott, 
Kibékül,  mint  az  éggel  a  cocotte. 

LÓRÁNT   (nyu.^odtan    folytatja) 

Igaz  ugyan,  van  egy  nagy  bökkenő  . .  . 

Es  lesz-e  nő,  olyan  tökéletes. 

Oly  hű,  hogy  férjhűségre  érdemes  ? 

BÁRÓNÉ 

Csupán  egy  ? 

LÓRÁNT 

Az  a  kérdés,  lesz-e  nő, 
Ki  nyugtalan  természetem'  kiállja, 
S  magát  ily  kínos  áldozatra  szánja. 
A  kiket  eddig  láttam,         hejh,  pedig 
Láttam  nyugatit,  délit,  keletit!  - 
Vagy  harisnyát  foldozva  otthon  ültek, 
Gágogva  jártak  s  azt  hitték,  repülnek. 
Vagy  hiúságnak,  percznyi  vágynak  éltek  : 
Csábítva  jóbarátot,  csalva  férjet. 

BÁRÓNÉ 
Ejh,  gróf,  a  nőkhöz,  látom,  hogy  nem  ért. 
Tán  nem  lelt  eddig  csak  libát  s  ledért ; 
De  meglehet,  hiszem,  lesz  még  idő, 
Hogy  megtéríti  egy  valódi  nő, 
Asszony,  félig  tűz,  félig  röpke  lég 
S  lassú,  szelid  láng,  hogyha  feleség. 
Akkor,  tudom,  más  elvet  vallana ! 
Ugy  képzelem,  higany-véralkata. 
Mihelyt  a  jegygyűrű  ujján  ragyogna  .  .  . 

LÓRÁNT 

M.int  hévmérőben  összezsugorodva, 

Nem  állna  meg,  fagypont  alatt  csupán  ?  .  .  . 

BÁRÓNÉ  (sértődve) 

Hogy  ily  gyöngédtelen,  még  nem  tudám. 

LÓRÁNT 

Ah,  érezem,  hiú  minden  remény! 
Már  sok  mindent  megkisérlettem  én 
Örök  szeszély  üz,  hajt,  kerget  tovább. 
Mint  a  regék  bolygó  hollandiját. 

BÁRÓNÉ   (élénken) 

Ez  aztán  a  váratlan  fordulat ! 
Tehát  ön  női  hűséget  kutat  ? .  .  . 
Így  hát  mégis  van  czélja  életének? 

LÓRÁNT  (hidegen) 

Csak  rossz  hasonlat  volt.  Czélom,  hogy  élek. 

BÁRÓNÉ   (nem   birja   magát  tovább   türtőztetni) 

Inkább  legyen  képmutató  világfi  ; 

Hogy  szíve  tapló,  minek  azt  kitárni  1  (Eltűnődve) 

Egykor  pedig  más  színben  állt  előttem. 

LÓRÁNT 
Abból  a  korból  régesrég'  kinőttem. 

(Fölveszi   az  eldobott  bokrétát) 

Tekintse  e  szegény  virágokat. 
Gyűröttek,  porlepettek,  sárosak. 
Színük,  mely  természettül  szép  fehér: 
Most  szürke ;  hullong  róluk  a  levél  : 
Oh,  mert  alig  tárták  ki  keblüket, 
Egy  kéz,  a  melybe'  nincs  könyörület : 
Hogy  bárki  lába  eltiporja  őket, 
A  porba  dobta  büszkén,  megvetőleg. 

BÁRÓNÉ 

Ha  nem  tudnám,  tréfál :  szégyenleném, 
Hogy  az  az  ócsárolt  kéz  az  enyém. 
Ugy  van  ;  de  ezt  a  vádat  —   kész  vagyok 
Elnézni  ;  legalább  nem  untatott. 

(Midőn   Lóránt  mozdulatot  lesz,   hogy   a   bokrétát  visszaadja.) 

Csak  tartsa  meg.  Ments'  ég,  hogy  visszakérjem 
Fonnyadt  virág  jól  áll  az  ön  kezében, 
Meg'  aztán  kell  is  rózsa  itt,  ahol 
Odvában  él  az  ember,  mint  bagoly. 

LÓRÁNT   (a   bokrétát   leteszi    a/,    asztalkára) 

S  ezért  dobá  el  ? 

BÁRÓNÉ 

Nem  csupán  ezer'. 
A  rózsa  is,  ha  mindennap  fehér, 
Közömbös  lesz,  később  kiállhatatlan. 
A  kertészem  boszant  igy  öntudatlan'. 
Hogy  a  legszebb  virág  az  én  szemembe 
A  fehér  rózsa,  bölcsen  kieszelte, 
S  most  ily  bokréta  mindennap  kijár. 
Hogy  íintat,  csoda-é? 

LÓRÁNT, 

Eldobni  kár! 


I 

BÁRÓNÉ 
No  lám,  Ön,  aki  nőkkel  nem  törődik, 
Hervadt  rózsák  lovagjává  szegődik. 
Nevetnem  kell,  hogy  egy  poros  virágra 
Több  érzést  pazarol,  mint  tíz  leányra. 

(Fölveszi  a  bokrétát  s  egyenkint  tépdesi  a  rózsákat) 

Fehér  után  fehér  következik. 
Fehér,  fehér,  fehér  ah,  mindegyik! 
Bocsánat,  önre  gondolok,  ha  Iátok 
Egymás  mellett  száz  egyszinű  virágot. 
Egyféleség  nem  vonz  tartósan  engem ; 
Csak  tarkaság  virágban,  érzelemben. 

(Mikor  a  bokvétából   már  csak  egy   szál   rózsa  maradi   .i   i^i/.cben, 
ezt  leteszi   az  asztalkára) 

LÓRÁNT 

Vagy  rózsanyelvre  fordítván  e  szót : 
Fehér  s  piros  egymás  mellé  valók  ?  . .  . 

(Az  ellépett  rózsákon   feledve   tekintetét) 

Szegény  bokréta! 

BÁRÓNÉ 

Kedve  van  talán 
A  porból  összeszedni  ?  .  .  .  Kész  talány 
E  nagy  részvéte. 

LÓRÁNT 

Én  is  azt  hiszem  ; 
De  rózsát  látva  gyönge  lesz  szivem. 
Mindig  szerettem  a  vi\-ágokat. 
Oly  szépek,  oly  szelídek,  bájosak: 
Kaczér  nincs  köztük,  sem  divat-beteg; 
Közönyt,  álkedvet  egyse  szenveleg. 
Láttatni  titkosan  nem  vágyakoznak ; 
Elrejtve,  bokrok  közt  is  illatoznak. 
Éltük  rövid,  de  nyár  van  azalatt, 
Mig  ők  a  nap  felé  mosolyganak. 
S  ha  jő  az  ősz,  a  rózsa-hullató  : 

Sóhaj,  sirás  tőlük  nem  hallható. 

Haláluk  oly  nyugodt,  olyan  szelid; 

Tán  elhervadni  is  gyönyör  nekik,  { 

(Az  egy   szál   rózsát  észrevétlenOl  elveszi   az  asztalkáról)  ] 

BÁRÓNÉ  \ 

Oh,  a  virágok  bátran  téphctők! 

Harag  nélkül,  szelíden  vérezók.  • 

LÓRÁNT  ! 

Nem  úgy !  Rózsának  is  van  tövise, 

S  megszúrja  azt,  ki  durván  tépi  le.  ^ 

BÁRÓNÉ 
Hogy  érzeleg! .  .  .  Jellemzi  e  vitát : 


Szívben  sivárság,  gomblyukban  virág. 

LÓRÁNT 

S  ha  meggyőződnék,  hogy  szivem  beszél  ? 

BÁRÓNÉ 

Így  szólnék,  megfordítva  vádam  élét : 
Ejh,  gróf,  e  szenvelgés  mire  való ! 
Bizonykodik,  hogy  tűztelen,  fakó, 
Hogy  mámor,  izgalom  nélkül  nem  élhet, 
S  mégis  rajong,  mint  egy  költői  lélek. 
Virág  kell  önnek?  Várjon  egy  kicsit; 
Kertemben  piros  rózsa  is  virit.  (Menni  akar.) 

LÓRÁNT 

Kérem,  ne  értsen  félre,  asszonyom !  .  .  . 
A  mit  mondottam,  vissza  nem  vonom. 
Óh  szépek  a  virágok  mindenütt. 
Hanem  tüntetni  nem  szabad  velük. 

BÁRÓNÉ 

Szeszélyemet  elégitem  ki  csak. 
Hisz  még  nem  is  láttam  rózsáimat. 

(Néhány   Uyi^X   les?   a   keil    feli) 

LÓRÁNT  (utána  siet) 

Méltán  mulat  most  felsülésemen. 
Hiába,  nem  jól  érzékenykedem. 
Bevallom  hát :  csak  alakoskodám  ; 
Nem  érzeleg  a  szív,  a  mely  pogány. 

BÁRÓNÉ 
Az,    az!    (Ismét  néhány  lépést  tesz   dőre) 

LÓRÁNT   (folyvást  a  nyomában) 

Hová  megy? 

BÁRÓNÉ 

S  ön  nem  tart  velem? 

LÓRÁNT 

Napernyő  nélkül  ?  Ezt  nem  engedem. 
Majd  megyek  én,  vagy  tán  még  egyszerűbb, 
A  kertész  hozzon  — 

BÁRÓNÉ 

Nem,  magunk  tegyük  . .  . 

LÓRÁNT   (fokozódó  zavarban) 

Tán  a  kisasszony? 

BÁRÓNÉ 

Oh,  milyen  konok! 
Hát  bántja  önt,  ha  én  rózsát  hozok? 

LÓRÁNT   (mentő  ötlete  támad) 

Látom,  hogy  szólnom  kell  jó  ügyemért. 
Különben  mást  hisz  rólam  s  félreért. 
Mert  én  dicsértem  a  virágokat, 
Ön  rózsát  készül  hozni,  pirosat 
S  hajadon  fővel,  napernyőtlenül. 
Nem  kérdve,  keze,  arcza,  hogy  lesül, 

Tervének  o]y  mohón  indult  neki, 
Hogy  azt  kell  hinnem,  kedvemért  teszi. 

BÁRÓNÉ   (hirtelen  visszatér) 

A/lit  mondott?  Hát  nem  vette  észre  rég, 
Hogy  kedvéért  még  semmit  sem  tevék?  . 

LÓRÁNT   (sóhajt,   de  könnyebbülten) 

Sajnos,  való! 

BÁRÓNÉ 

S  hogy  épen  a  virágok 
Inthették  volna  — 

